
povjesti nove hrvatske književnosti prijatno se 
iztiče pobratimstvo dvaju pjesnika, po ćudi raz¬ 
ličitih, ali po težnjama srodnih, to su Mirko 
Bogović i Antun Nemčić. Odrekavši se Bogović voj¬ 
ničkoga staleža, u kojem je proveo sedam godina, dodje 
s proljeća godine 1840. u Moslavinu i ostade ovdje dva 
mjeseca. Bogović je već i prije odisao rodoljubnim žarom, 
sjaj »Danice ilirske« obasjao je njegovu dušu, ali istopj 
ovdje, u Moslavini nadje ponuku, da se ogleda na knji¬ 
ževnom mejdanu. U Moslavini se upoznade s Antunom 
Nemčićem, koji je bio od njega tri godine stariji, i uhvati 
s njime tvrdo pobratimstvo, koje ostade nepomućeno do 
prerane smrti Nemčićeve. Bogović se je još pod stare 
dane uviek s pietetom sjećao svoga pobratima, te mu 
je ova svietla uspomena poput blaga melema ublaživala 
u kasnijem životu često ojadjenu dušu. U Moslavini, a do 
mala u Koprivnici čitali su pobratimi sa zanosom stare 
hrvatske pisce i krasne narodne pjesme, proučavali ino¬ 
strane klasike, pa ih je mnogo puta zatekla biela zora, 
gdje uz knjigu i u živu razgovoru sjede za stolom i snuju 
osnove u starogradskom vinogradu Nemčićevu. Ovdje se 
rodi u Bogovićevoj duši želja, da bude književnik, te se 
ponajprije dade na to, da za »Croatiju« prevede neko¬ 
liko slovenskih narodnih pjesama iz Vrazove knjige. Istom 

godine 1841. propjeva hrvatski i priobći u br. 24. »Da- 

niče ilirsket svoju prvu pjesmu »Bjegunact, koja se po¬ 
činje sa stihom: »Dalje, dalje, žurnom nogomc. 

Nemčić je bio čovjek tihe prirode, na oko leden, 
ali u istinu zadojen dubokim osjećanjem, prava lirska 
duša, naprotiv u Bogovića je sve kipjelo, on je bio medju 
vatrenim Ilircima najvatreniji, vazda žestok i bučan; dok 
u Nemčića nalaziš fin humor i nježnu satiru, Bogović ne 
zna za šalu, kao bivši vojnik govori energično i bez oko¬ 
lišanja, rieč mu je patetična. I Bogović počinje s lirskom 
poezijom, ali to nije njegovo pravo polje, njegovoj se 
aktivnoj naravi hoće zgodnije područje, pa ga doista i 
nalazi za Bachova sustava u historijskoj noveli i u histo¬ 
rijskoj drami. Poradi njegove brze, odlučne i žive ćudi 
rado su ga zvali »Nemirkom«, pa su često govorili, da 
bi Bogović mogao mnogo dati od svoje živosti blagomu 
Nemčiću, a još bi mu dosta preostalo. Uza svu razliku 
ćudi Nemčić i Bogović živjeli su u podpunoj slozi, jer 
ih je spajala jaka veza ljubavi prema domovini, za koju 
su bili svaki čas spremni žrtvovati svoj život. A Bogović 
je doista kobnoga dana 29. srpnja god. 1845. i pokazao, da 
prezire smrt, kad je u pogibelji čast domovine*, on je u 
svojoj žestini prvi od Iliraca potegao sablju i navalio na 
nekoga častnika i podčastnika, koji su mu put priečili, 
te njega prvoga rani častnik sabljom, a na to stanu odmah 
prosti vojnici pucati i nastriele’ Bogovića u ruku. Ovu 
značajnu crtu energije nalazimo u njega za svega života, a 
tragovi joj se vide takođjer u njegovoj poeziji. Bogović bješe 
već prevalio sedamdesetu godinu, ali je još uviek saču¬ 
vao mladenački žar u svojoj duši, pa je i u promienjenim 
okolnostima govorio i radio s jednako neustrašivom sa¬ 
mostalnošću, poradi koje su ga jedni držali fantastom, a 
drugi mu se uklanjali. Ali ga je to malo smetalo, jer se 
nikada nije bojao borbe. 

Bogović se je rodio u Varaždinu 2. veljače go¬ 
dine 1816.; otac Pavao bijaše gospoštinski providnik, a 
majka mu, druga otčeva žena, bijaše Magjarica iz željezne 
županije u rodu sa Žigom Szogyenyi-jem. Djetinjstvo je 
proveo Mirko uz roditelje i uz više svojih sestara, što mla- 
djih, što starijih nešto na imanju Grani blizu Novoga Marofa, 
a nešto u Gotalovcu gradu u doljnjem Zagorju; njegov 
otac bijaše upravitelj ovih dobara Žige Szogyenyija. U 
romantičnim ovim predjelima i u starinskom gradu Go¬ 
talovcu mlada je Mirkova duša upijala prve svježe doj¬ 
move mladenačke, koji su se kasnije odrazili u njegovim 
historijskim novelama. Mirko je bio neobično živ dječarac, 
izvodio je mnogu vragoliju, ali kad bi mu majka uzela 
kazivati stare priče, dječak bi se primirio i sa svom 
dušom pratio tečaj priče gledajući u majčin bliedi obraz. 
Godine 1822. uzme ga u svoju kuću u Križevcima naj¬ 
starija sestra Marija, koja se udala za odvjetnika Lukinca, 
te ovdje dovrši Mirko normalku; godine 1824. ode u 
Varaždin u gimnaziju, a iste godine izgubi majku, te se 
otac s imanja Grane preseli u Varaždin, pošto su dobra 
Gotalovec i Granu kupili grofovi Erdody. Od sestara je 
osobito milovao Ljubicu, a o praznicima bi zalazio k starijoj 
sestri Juliji udatoj u Križevcima za varoškoga kapetana 
Bubanovića; ovdje u 13. ili 14. godini dobi prvi put 
pušku u ruke, te je dane i dane lutao šumom i poljem 
loveći i sanjareći. 

Godine 1830. pošalje ga otac, koji je dosta težko živio, 
imajući na skrbi pored Mirka još tri mladje kćeri, po 
tadašnjem običaju u Ugarsku, i to u Sombatelj u licej 
s namjerom, da mu se sin nauči magjarski; no kako 
buknu kolera, vrati se Mirko kući bez izpitd. U Sombatelju 
se sprijatelji s barunom Dragutinom Kušljanom, komu je- 
dared za kupanja i život spasi; s njime je mnogo čitao 

romane i pripoviesti. Godine 1831. nastavi Bogović mudro- 
slovne nauke u Zagrebu, gdje je na sprovodu bana Gju- 
laja vidio vojničku paradu i zanesen nekom romantičnom 
težnjom odlučio poći u vojnike. Otac nije bio voljan, da 
mu sin bude vojnik ili svećenik, te mu dade, da pola 
godine razmišlja o svojoj odluci. U to doba uzeo je otac 
u najam Turćišće, imanje grofa Festetića u Medjumurju. 
Ovdje se je Mirko naužio zlatne slobode, ali u svojoj od¬ 
luci ostade nepokolebiv, te tako nije bilo otcu druge, 
nego da popusti. 

Naskoro odveze otac sina u Varaždin, a svak Lu- 
kinac odvede ga k zapovjedniku vojničkoga snubilišta. 
Kako Mirku još nije bilo 17 godina, postave ga u voj¬ 
ničku pisarnu, gdje mu je neki napola invalidan kapral 
pričao o francuzkoj vojni, o Italiji, Francuzkoj i Ruskoj. 
God. 1833. dodje Mirko u Zagreb, te ga uzmu za kadeta 
u Leopoldovu pukovniju. Otca je tješilo, da je bar medju 
hrvatskim vojnicima. U ^početku studenoga iste godine 
udje u kadetsku školu, u kojoj provede četiri godine, kako 
je sam kazivao, nezaboravne godine. 

Godine 1835. umrie mu otac, a ovaj tužni glas 
dopade Mirku u Petrovaradinu, gdje je onda bila kadetska 
škola. U ove četiri godine kadetske škole pada preporod 
hrvatskoga naroda, val narodnoga pokreta zahvati i mlade 
kadete, te je Bogović s nekim drugovima, a najpače 
s Ignjatom Bertićem napajao žednu dušu čitajući »Narodne 
Novine« i »Danicu«. 

Ujesen god. 1837. vrati se Bogović iz kadetske škole 
u pukovniju, i to dodje u bataljon, koji je boravio u Osieku, 
te je ovdje živio, dok se ne odreče vojničkoga staleža. 
Burne ćudi Mirkove nije zadovoljavala monotonija po- 
sadnoga života, njemu je nekoć duša čeznula za slavom 
oružja, ali mu dosadno vojničko živovanje dobrano pod- 

reza krila; još ga najviše veseli slušati narodne pjesme, 
koje su pjevali vojnici. Godine 1840. odpaše sablju i 
vrati se u Hrvatsku, da započne nov život. Privlačilo ga 
je k ognjištu narodnoga pokreta. 

Ponajprije podje u Križevce k sestri, a odavle po¬ 
hodi Moslavinu i nadje Nemčića; Mirko je bio nakan, da od- 
putuje u Francuzku, ali osnove ne mogaše izvesti; u toj 
zgodi spjeva mu pobratim Nemčić pjesmu »S Bogom!«, u 
kojoj na početku napominje prijateljsko obćenje s Mirkom: 

Primi cjelov moj kraj naše Save 
I kod čaše bukovštine prave 
Spomen na me ne izgubi. 

Koga u slavnih Moslavine stranah, 

U razbludi davno prošlih dana. 

Jednom dušom Ti obljubili 

Spomeni se ti ručka malena, 

S razgovorom naškim osladjena — 

Sretnog sata u istinu 1 
Spomeni se, što smo se zakleli, 

Čiem su čami oba obuzeli, 

Spomenude domovinu 1 

Misli, kako mi se sprohadjasmo, 

I večerno sunašce gledasmo, 

Što za lonjskiem poljem zadje, 

I pod lipom kako razgaljene, 

S Osmanidom posve zabavljene, 

Često večer skup nas nadje. 

Spomeni se još i vinograda, 

Gdje nas snaša susretila mlada 
Pokraj vrutka studenoga; 

S kakvim nas je okom pogledala, 

Kor prijatno piti iz hrga dala; 

Nije povjest za drugoga . . . 

Sjećaš li se našeg domaćine, 

Znaj, jnnaka Jure od starine, 

Veseo ki nas je gostior 
Ako Mirko to ikad zaboravi, 

Nek ga četa Tatara zadavi, 

Tndj mu napis grob kitio! 

Znam, da svedjer jošte jest milena 
Tebi slika onoga vremena, 

Kad naš starac s nama ’e pio, 

I uz prkos svojim klevetnikom 
Viek radostno, ako baš i s vikom, 

Medj mladjani mladjan bio. 

Misliš li ti i na one čaše, 

Kad uz mile tamburice glase 
»Nek se hrustilc mi pjevasmo? 

Sjećaš li se joŠte uzhićenja 
I prijatnog onoga ćućenja, 

»Djulabije« kad čitasmo ? 

Bogović se ponajprije dade na praktično mjerničtvo, 
ali najviše na Nemčićev nagovor još iste godine pod 
jesen ode u Križevce, da privatno nastavi nauke i to 
pravoslovne. Ovdje se nastani u istoj kući sa Kušljanom, 
a pohadjao ih je često Nemčić. Odavle pošlje svoje prie- 
vode u »Croatijuc. 

U pola svibnja god. 1841. preseli se u Zagreb, gdje 
smiri pravoslovne izpite privatno dobivši za to osobito 
dopuštenje, budući da je sedam godina vojnikovao. Iste 
godine ugrabi mu smrt ljubljenu sestru Ljubicu. U Zagrebu 
odmah pristade u kolo Iliraca, te je revno drugovao 
s Gajem, Mažuranićem, Vrazom, Babukićem, Vukotino- 
vićem, Užarevićem i ostalim književnicima i kolovodjama 
narodnim. Godine 1842. za županijske restauracije bio je 
medju prvima, koji su trgli sablje, oprli se protivnicima, 
dapače ih golim sabljama gonili iz dvorišta sabora. Pošto 



svrsi pravne nauke, priseže napomenute godine kao bi¬ 
lježnik banske stolice, i do mala ga veliki župan Zdenčaj 
imenova začastnim podbilježnikom zagrebačke županije. 

U to doba napisa u »Narodnim Novinama« (br. 99 i 
100) članak, za koji ga pohvali Kollar, a tko zna, da su 
Ilirci štovali Kollara kao apostola, razumjet će, da je ova 
pohvala sokolila mladoga pisca, koji se već iste godine 
u »Danici« oglasio i kao pjesnik. 

Kad je g. 1843. otvoren sabor u Požunu, povede 
barun Kulmer sa sobom i Bogovića, da se izvježba u 
saborskim poslovima, te je on polazio sabor, dok mu ne 
minu dopust, koji mu dade Zdenčaj. U Požunu se sa- 
stade s odličnim Slovacima Šturom i Hurbanom, te je iz 
njihova razgovora crpao jake pobude, da uztraje na putu 
slavenske uzajamnosti, kojoj su prvaci češki bili glavni 
propovjednici. Uz ovu sladku zabavu bilo je u Požunu i 
neprilika, jer su Magjari hrvatske poslanike ne samo u 
saboru nego i na ulici napadali. Za kratak čas ode u 
Zagreb, ali i ovdje nije bilo mirnije, za velike skupštine 
9. prosinca g. 1843. dodje do krvi, te i Bogović dobi bal- 
ticom laku ranu u lievo rame. Vrativši se do skora u 
Požun spremao se je za odvjetničku cenzuru, a ujedno bi u 
dokolici gradio pjesmice »Ljubice«. U ono doba držalo se, 
da više vriedi, ako se tko podvrgne odvjetničkomu izpitu 
pred kraljevskom stolicom u Pešti, nego pred banskom u Za¬ 
grebu, te se i Bogović povede za primjerom drugih Hrvata, 
te smiri izpite u Pešti, pa se vrati u domovinu kao od¬ 
vjetnik g. 1844., a do mala ga križevačka županija ime¬ 
nuje prisjednikom sudbenoga stola. 

Iste godine objelodani prvu knjigu pjesama pod 
nadpisom »Ljubice«, posvećene Ljuboslavi; u knjizi imade 
osim posvete 60 jednako velikih pjesmica ljubavnoga sa- 

držaja, ali se već u ovoj zbirci opaža, da je u pjesnika 
didaktična žica jača nego nježna, čuvstvena lirika. 

God. 1845. odreče se Bogović bilježničtva u županiji 
zagrebačkoj, a 29. srpnja dobi udarac sabljom po vratu i 
hitac u desnu ruku. Iznemogao od gubitka mnoge krvi 
svali se pred vratima županijske kuće, odakle ga odnesu 
kući, gdje mu zdrava narav već poslije 7 nedjelja pre- 
boli težke rane. Na trgu je bio i Nemčić, ali po sreći ne 
dopade rana. Kad je Nemčić čuo, da je Bogović ranjen, 
pohiti k njemu u stan, prevali se poprieko na njegovu po¬ 
stelju, pa vas iznemogao proplače poslije toga kao malo 
diete. »Tada sam vidio, — piše Bogović u predgovoru 
Nemčićevih pjesama — kako me je ljubio, jer da mi je 
bio otac ili majka, nesreću moju bolje ćutjeti i oplakati 
ne bi mogo. Onaj čas i one dane, što je tada moj A. N. 
uza me boravio, nikad zaboraviti ne ću! Uspomena tog 
inače gorkog vremena ublaživat će me vazda u životu 
mome«. 

Ozdravivši od rana ode Bogović u Beč, da glavom 
zamoli dvor, neka se povede iztraga i ilirskoj stranci 
dade zadovoljština poradi onoga nasilja. Bio je u audi- 
enciji u kralja Ferdinanda, u nadvojvode Ljudevita, u 
ministard i razne gospode, koja su mu sve obećavala, 
ali iztrage nema, te nema. Videći, da se nema ničemu 
nadati, ode u Požun i Peštu, da pohodi rodjake materine. 
Kako se je ime Bogovićevo već daleko pročulo, najbolje 
se vidi odatle, što su ga slovački djaci u Šturovu stanu 
u Požunu pozdravili vatrenim govorom i predali mu pjesmu 
u slovačkom jeziku složenu. Iz Požuna ode u Peštu, gdje 
je obćio s učiteljem hrvatskih »preporoditelji« — s Kol- 
larom; odavle ode na imanje Vilagoš u aradskoj župa- 
niji, gdjeno je boravila njegova rodjakinja Bohuševa. 
Ovdje je zimovao i — gradio pjesme, koje je kasnije 

priobćio u knjizi »Smilje i koviljec u 4. razdieljku (Lju¬ 
bavi uspomene). Aradski veliki župan imenova Bogovića 
posjednikom sudbenoga stola, ali to ne odvrati Bogovića 
od domovine, kojoj je odlučio žrtvovati svoju snagu, pa 
se zato i vrati u domovinu s proljeća godine 1846.^ u 
Zagreb, gdje se je bavio oko odvjetničkih poslova i knji¬ 
ževnosti. 

Posljedica ovoga nastojanja bijaše zbirka pjesama 
»Smilje i kovilje«, koja izadje u početku godine 1847. 
posvećena njegovu Orestu — pobratimu Nemčiću. Veći 
dio ovih pjesama sastavio je pjesnik g. 1841. i 1842., a 
manji dio od g. 1843.—1846. Neke su bile štampane u »Da- 
nicif, u »Zori dalmatinskoj« i u »Iskri«, ali ima i dosta novih. 
Zbirka imade četiri odjela, a to su: Vaj ljubavi, Razne 
pjesme, Prievodi iz njemačkoga i Ljubavi uspomene. Kako 
su ovdje složene u vienac pjesme iz šest godina, može 
se u njima razabrati razlika, poimence u napredku jezika 
i u većoj pjesničkoj slobodi. Starije pjesmice lirske odišu 
od prilike istim duhom, kao i »Ljubice«, doku mladjima 
opažaš, da je pjesnik već pobolje upoznao narodnu fra¬ 
zeologiju i da se je otresao one prevelike sramežljivosti, 
koja je mnogomu ilirskomu liriku zasula mnogo vrelo 
zgodnih motiva. Lirici i daje pravu cienu onaj fini dašak 
individualnoga osjećanja, koje prezire stereotipnu šablonu 
u invenciji i u frazi. Zato nam se čini, da su u napo¬ 
menutoj zbirci ponajbolje pjesme, koje je spjevao naj¬ 
kasnije, na ime »Ljubavi uspomene«, gdje je svomu Pe- 
gazu popustio malko uzde i udario u svoje prave žice; 
u njima izbija — ako i ne svagda — na vidjelo pecava 
i živa ćud pjesnikova; a značajno je, da se pjesnik po¬ 
radi njih mora u neku ruku opravdavati, pa u »izjašnjenju« 
veli: »Zato, što su ponajviše šaljive, ili bolje, epigrama- 
tičke, neima ništa, budući da su mi ko takove, u vrieme 

humorističkih časa, kojih i u pjesnika kadkada imade, iz 
pameti pronikle«. Iza »posvete« nahodimo »Vaj ljubavi« 
s 31 pjesmicom razne veličine i kompozicije; u »Raznim 
pjesmama« većina je pjesama refleksivnih (n. p. Zviezda 
nade, Moć uspomene. Taština svie^a. Prijateljstvo i t. d.), 
ali imađe i prigodnica i balada »Strielac«; u trećem su 
razđieljku prievodi iz njemačkoga, ponajpače Schillerovih 
pjesama; te napokon u »Ljubavi uspomena« nahodimo 
21 lirsku pjesmu. Iz sviju se pjesama razabira, da je 
pjesnik pošao tragom romantične škole, poimence nje¬ 
mačke, koja je upravo u lirici podala svome narodu i 
svemu svietu znamenitih pjesnika. 

lste godine postade Bogović aktuarom u kraljev¬ 
skom ugarskom inspektoratu na Rieci, a pribavili su mu 
ovo mjesto njegovi magjarski rodjaci. Prije nego onamo 
ode, oženi se djevojkom, kojoj je već g. 1844. posvetio 
»Ljubice«, a to bješe Julija (Ljuboslava), kći kasnijega pod- 
bana Benka Lentulaja. Od g. 1847. do 1848 bio je Bo¬ 
gović aktuar na Rieci, prkoseći težnjama Magjara, koji 
su medju inim tražili, da udje u riečku narodnu gardu 
pod magjarskom trobojnicom; pa kad je Košutova vlada 
zavladala, odreče se aktuarske službe, jer je razabrao, da 
se većina Magjard ne želi odreći svoje stare težnje za 
magjarizacijom Hrvatske. 

Kako je mislio i osjećao u to doba Bogović, naj¬ 
ljepše nam pokazuju »Domorodni glasi«, koje je objelo¬ 
danio godine 1848. na Rieci. Sad je istom pjesnikova 
vila progovorila na sva usta. Ima doduše u zbirci i 
nešto starijih pjesama, ali sve složno govore odlučnim 
jezikom pravoga rodoljuba ilirskoga, koje se ogrieva na 
suncu slavenske uzajamnosti. Već u posljednoj pjesmi 
»Smilja i kovilja« kori domovina pjesnika, što premalo 

mari za njene uzdisaje, pa sve pjeva samo dragoj; pjes¬ 
nika to gane, pa reče: 

Istina je — rekoh — ja priznajem, 

Da sam falio, zato rieč ti dajem. 

Da nit ne ćn, dok ti j’ suzno lice, 

O ljubavi pjevat već pjesmice! 

A ti, kojoj pjevah pjesme ove, 

S Bogom ostaj! — Domovina zove! 

U OVO petdesetak pjesama odazivlje se pjesnik glasu 
domovine, ima u toj zbirci davorija, rodoljubnih prigod- 
nica i satiričnih bodljika, koje je izazvala politična raz- 
dražica; kad ih čitaš, osjećaš predvečerje dana, kad bi 
mogla i krv poteći. Pjesnik budi narod, da se prene na 
nov život; sokoli ga, da u slozi uztraje na braniku svojih 
prava; kori narodne mane i kojekakve mlitave polutane; 
osudjuje crne mračnjake, govordžije i renegate; potiče 
žene, da ljube svoj jezik; slavi narodne pjesme; po¬ 
zdravlja hrvatskoga pjesnika slobode — Blažeka, klanja 
se Kollaru i sjeni nevinih žrtava godine 1845; zove 
književnike hrvatske u složno kolo; dovikuje Magjarima, 
da poštuju naša prava, ako ne će, da plane boj; Hrva¬ 
tima iznosi zrcalo slavne prošlosti i obodrava ih: »Još 
Hrvatska naša nij* propala!«; raduje se pokopu latinskoga 
jezika; slavi Švicu, zemlju slobodnih sinova, majku Tel- 
lovu i Winkelriedovu; uznosi misao svojih zemljaka do 
sjajne zviezde slavenske, a napokon srdačno pozdravlja 
svoju domovinu sa željom, da mu njena gruda prekrije 
kosti, kad ode Bogu na istinu. Slobodoumni pjesnik ne 
mrzi na druge narode, ali odrješito ište pravo za svoj 
narod hrvatski i za cielo slavensko pleme, poštujući 
tudja prava; oštar je i žestok, kad mu je ošinuti do¬ 
maće izdajnike i šarenjake, no kroz žestoke rieči vidiš 

suzom orošeno oko pjesnikovo. Bćranger i Herwegh učitelji 
su pjesniku »Domorodnih glasova«, samo je šteta, što 
ih naš pjesnik ne dostizava u lakoći oblika; mnoga 
je pjesma po ideji sretna, ali joj nedostaje ona divna 
jasnoća Berangerovih stihova, u kojima ćeš uzalud tra¬ 
žiti kojekakvih perifraza. Očevidno je, da je Bogović 
mnogu pjesmu po načinu slavnoga francuzkog chanson- 
niera udesio i za pjevanje, pa ako i nije svaka uspjela, 
opet je gdjekoja vriedna, da se otme zaboravi. Ne treba 
istom dokazivati, da je Bogović prihvatio Kollarove ideje 
0 slavenskoj uzajamnosti i o budućoj zadaći slaven¬ 
skoga plemena u povjesti čovječanstva; dosta je pročitati 
»Zviezdu Slavjanstva«. I Bogovićeva je lira u službi ve¬ 
likoga svećenika slavenske ideje! 

Nije čudo, što čovjek ovakovih misli i čuvstava 
nije mogao obastati na Rieci medju Košutovcima, po go¬ 
tovo, kad su se rodoljubi stali već okupljati oko bana 
Jelačića. Došavši Bogović u Zagreb približi se odmah 
banu, a ban ga pošalje kao povjerenika u Turopolje, da 
sa dva graničarska bataljona umiri Turopoljce, koji su 
se opriečili banskim naredbama. Postupajući što delikat¬ 
nije ovrsi Bogović svoju zadaću na veliko zadovoljstvo 
banovo. 

Kad je iste godine (1848.) u nas sastavljeno bansko 
vieće, imenuje ban Jelačić Bogovića članom vieća, i to 
ponajprije u financijalnom odjelu, a onda u vojničkom. Do 
mala — u septembru — ban Jelačić krenuo je s hrvat¬ 
skim četama u boj s Magjarima, a nešto prije toga ime¬ 
nuje Bogovića banskim i državnim povjerenikom u Va¬ 
raždinu, gdje je Bogović do konca ožujka god. 1850. 
čestito uztrajao. 

1 pade mraz na usjeve naše; zalud je hrvatski 
narod sanjao, da se je napokon našao Kraljević Marko 
našoj toliko viekova tlačenoj narodnosti, utaman je snatrio, 
da će mu ban Jelačić utrti put do slobode. Već 4. ožujka 
god. 1849. bi na protuzakonit način uvedena oktroirana 
karta Magjarima za kaznu, a Hrvatima za nagradu! 

Bogović ustaje na obranu narodnih prava pišući u »Sla¬ 
venski Jug€ g. 1849. i u »Jugoslavenske Novinec g. 1850., 
te u »Siidslavische Zeitung« i u pražki list »Uniont. 
Bogović se odreče banskoga povjereničtva u Varaždinu 
i vrati se u Zagreb sa željom, da se posveti samo knjizi, 
jer nije mogao odobravati, što radi Beč. To ga i po- 
nuka godine 1851. (mjeseca travnja^ da pokrene nov 
politički list »Domobrani, te priobći program, u kojem 
veli, da naše staro historijsko pravo treba dovesti u sklad 
s novim uredbama Ovaj bi list nadoknadio »Jugoslavenske 
Novinec i »Siidslavische Zeitungt, koje je vlada zabra¬ 
nila. Ali »Domobran« ne dobi dopuštenja, da izlazi. Me- 
djutim spremalo se i gore zlo: 31. prosinca g. 1851. izadje 
carski patent i s njime se započne Bachov sustav s iz¬ 
razitom težnjom stroge centralizacije, a doskora i germa¬ 
nizacije. Nije ovdje zgode, da pratimo rad Bachova su¬ 
stava u raznim granama javnoga života, reforme njegove 
u upravi i pravosudju, u financijama i prometu, u školstvu 
i vojsci; dosta će biti iztaknuti, da je Bachov sustav 
bio odlučno protivan razvoju pojedinih narodnosti, te da 
je to moralo biti na štetu hrvatske mlade književnosti. 
U početku Bachove vlade u gimnaziji je još bio hrvatski 
jezik nastavni, pa valja priznati, da je u to doba hrvatska 
vlada mnogo privriedila za školsku književnost. Do ne¬ 
davna živio je u hrvatskim gimnazijama latinski jezik, sada 

nastade velika potreba školskih knjiga, pa zato ban Jelačić 
odredi dvostruku nagradu piscima (po 40—60 for. po 
štampanu tabaku), samo da što prije dobijemo knjiga. 
Rodoljubni profesori zagrebačke gimnazije: Veber, Mažu- 
ranić, Mesić, Kiseljak, a uz njih nekolicina drugih rade 
revno oko ovoga zadatka, dok se za pučke škole brinu Bog. 
Šulek i Iv. Filipović. No već god. 1854. u jesen otvaraju se 
vrata njemačkomu jeziku u gimnazije, ponajprije u više raz¬ 
rede, te nastaje progon hrvatskoga jezika ne samo u školi 
nego i u javnom životu. Dok su prije u našoj domovini 
historijski razvoj družtva podržavala tri staleža: aristo¬ 
kratski, gradjanski i seljački, novi sistem prezirući histo¬ 
riju i narodnost predaje svu vlast u družtvu činovničtvu, 
svećenstvu i vojničtvu, dakako ponajvećma činovničtvu. 
Hrvatsku su poplavili njemački činovnici, a uza njih mnogi 
Slovenci i Česi, koji su bili gori od samih Niemaca; da¬ 
kako bilo je i častnih izuzetaka, ali na žalost malo, jer 
su i sami Hrvati prebrzo klonuli duhom i dapače mnogi 
od njih zaplovili tudjom strujom. 

U tom sumraku narodnoga života nije čudo, što su 
i narodnoj knjizi bila oblomljena krila; nemajući političke 
slobode književnici su samo u duši krili svoje težke jade; 
živući u zraku, prociedjenu dahom mnogobrojnih »spiclac, 
poezija je jedva mogla disati u javi. Vraz i Nemčić le- 
goše nedavno u grob, Preradović je vojnik, a Mažuranić 
činovnik, te se njihova vila gotovo i ne javlja. Gaj se 
je približio vladi, »Narodne Novinec dobivaju dvoglavoga 
orla, Šuleku zabranjuju izdavati novine, te se on laća 
posla golema, da nam napiše »Rječnik«, pa ga i sretno 
dovršuje na koncu Bachove vlade. A htjelo bi se, da 
imadu rodoljubi beletrističan list. No kod političkoga 
neuspjeha tko će se latiti težke zadaće, da okupi raztre- 
sene književnike i da ih u toj obćoj nedaći složi? U 

dobru je lako dobrim biti, na muci se poznaju junaci 
»Danica« je g. 1850. prestala izlaziti, nakon tri godine 
— 1853. — javlja se opet, da odmah i prestaje. Tri već 
godine (1850.—1852.) nema u Hrvatskoj beletrističnoga 
lista. Obći neuspjeh narodnji zbunjuje i književnike, koji 
imadu još jedino utočište u »Matici«, no »Matica« jedva 
životari. Vraz već iznemogao dovršuje 7. svezak »Kola«, 
a poslije njegove smrti nastavlja ga Andrija Brlić i iz¬ 
daje 8. svezak; štampaju se Gjorgjićevi: »Uzdasi Manda¬ 
ljene« i »Saltjer«, ali sve to daje premalo hrane čita¬ 
teljstvu. Kukuljević razlaže, da bi valjalo o »Matičinu« 
trošku izdavati beletrističan časopis, koji bi mladež i 
žene hrvatske priljubljivao lektiri hrvatskoj. U to tegotno 
doba bilo je lakše smisliti časopis, nego li naći urednika, 
no ovaj put ga »Matica« nadje sretno: Bogović se laća 
redakcije uz »Matičinu« podporu (od 400 for.), a uz uvjet, 
da će članovi zakladnici list dobivati badava. 

0 mladoj godini 1852. izadje prvi broj »Nevena«, 
jedinoga beletrističnog lista za absolutizma. Tako oskudna 
periodska štampa dobiva nova i odlična druga: politikom 
i javnim životom bave se »Narodne Novine«, koje do 
g. 1856. uredjuje Gaj, a od g. 1857. do 1859. dr. Demeter, 
koji češće donosi podlistak zabavna i poučna sadržaja; 
crkvene interese zastupa »Katolički list«, koji uzorno 
uredjuje Nikola Horvat sve vrieme absolutizma izuzevši 
godinu 1853., kad »Katolički list« nije izlazio, i g. 1854., 
kad ga je uredjivao Josip Torbar; gospodarstvom se za¬ 
nima »Gospodarski list« (za Rakovčeve redakcije od g. 1850. 
do 1852. zove se »List družtva gospodarskoga«), komu 
su iza Rakovca urednici Vukotinović (g. 1853.—1857.) i 
Šulek (g. 1858.—1859.). Bilo je i drugih časopisa, ali su 
kratka vieka: »Pravdonoša« izlazi u Zadru samo dvie 
godine (g. 1851. i 1852), a njegov nasljednik »Pravnik« 

Mrazovićev jedva izđrža godinu dana (1853.). Ranu smrt 
»Slavenskoga juga« i »Jugoslavenskih novina« već smo 
napomenuli, pa nam je dodati, da je u Zadru u to doba 
izlazio politički časopis »Glasnik dalmatinski«, komu je 
Kuzmanić urednik do god. 1854., a Kazali od god. 1855. 
do 1859. U Beču izlazi »Državo-zakonski list«, a uredjuje 
ga dr. Užarević od god. 1850 za svega absolutizma. 

Premda je život periodske štampe bio u to doba 
dosta slab, opet se ne može poreći, da se prema ilirskoj 
periodi opaža napredak, jer se vidi podjela rada. Velika 
je zasluga Kukuljevićeva upravo na tom polju, što je stvorio 
»Družtvo za povjestnicu jugoslavensku« i poradio, da 
družtvo udje u svezu s evropskim učenim družtvima. 
Kukuljević je dakako duša družtvu, on neumorno skuplja, 
putuje, dopisuje, izdaje »Arkiv«, od koga je za absolu¬ 
tizma izišlo 5 knjiga, radi kao mrav, što bi drugdje 
izradjivale ciele akademije, a glavni plodovi njegova rada 
iz ovoga vremena (Acta croatica. Bibliografija hrvatska. 
Stari pjesnici hrvatski, Slovnik umjetnika jugoslavenskih, 
Jura Croatiae) sjajan su dokaz, što može učiniti gvozdena 
marljivost, kad ju grije plamen rodoljublja. U doba abso¬ 
lutizma Kukuljević je glavni stup historijske nauke, oko 
njega se sakupljaju mladji radnici, medju kojima se oso¬ 
bito iztiče mladi svećenik senjski dr. Franjo Rački svojim 
obilatim kritičnim radom u »Arkivu«, »Katoličkom listu«, 
»Nevenu« i »Narodnim Novinama«. Oko prirodnih nauka 
trudi se poimence Vukotinović, a uza nj Šloser i Šulek; 
sad se prvi put javlja ozbiljnija težnja, da se pomnije 
prouče prirodni odnošaji naše domovine. 

Uz Kukuljevića i Vukotinovića stoji na vidnom mjestu 
trećega područja — liepe knjige Mirko Bogović ne samo 
kao prvi urednik »Nevena«, nego i kao plodan pisac 

pjesama, novela i drama. Ova su tri imena najuglednija 
u narodu, ova trojica drže zgradu književnoga napredka. 

Bogović uredjuje »Nevene po uzoru češkoga časo¬ 
pisa »Lumira«, a uredjuje ga krasno. Lako je zamisliti, 
koliko je muke stajalo dobrom gradjom napunjati list, 
koji je izlazio svaki tjedan. Kad ogledaš vas tečaj, vidiš, 
da mu je Bogović glavni pisac: on piše pjesme, poučne 
članke, priobćuje tri izvorne novele »Hajduka Gojka«, 
»Crnogorsku osvetue i »Grad Gotalovec«, slaže listak, 
koji je pun bilježaka o slavenskim i inim književnostima. 
Na kritiku se dakako jedva smije i pomisliti; ta i ovako 
je bilo mučno okupiti radnike. Pjesama imade podosta, 
ali od pripovjedača javlja se pod kraj godine jedini 
Tombor sa svojom kratkom novelom »Božjak Morovički«. 
Od Preradovića nalazimo samo jednu pjesmu, ali je zna¬ 
čajna po ono doba; to je sonet »Utjeha«, u kojem pjeva: 

0 pjesmice, mila drugo moja, 

Vjerenice od Boga mi data, 

Koje glasom za jadom udata 
Odahiva duša iza boja, 

Ti jedina, a druga nikoja 
Utjeha si duši obilata! 

Vriedno je već ovdje iztaknuti osobitu Bogovićevu 
ljubav k narodnomu blagu, kojega urednik što više do¬ 
nosi u »Nevenu« shvaćajući, da nam je preče proučavati 
duh narodnoga jezika nego gubiti snagu u bezkoristnoj 
prepirci oko pravopisa. A ova se je prepirka silno raz¬ 
mahala upravo u doba absolutizma, osobito se ljut boj 
zametnuo poradi nesretnoga h u genetivu plurala, mukloga 
glasa pred r i rogatoga /. »U toj pravopisnoj borbi, koja je 
kasnijemu životu »Nevena« mnogo naudila, i nehotice 
opažaš, kako je pritisak javnih prilika odvratio duh mnogih 

književnika od velikih zadaća i uglibio u sitnice. Kao tip 
ljuta mejdandžije stoji Fran Kurelac, koji 12. rujna g. 1852. 
plamenim riečima i oštrim perom zaklinje Bogovića, da 
za Boga ne dade mjesta ahačkomu smetu u > Nevenu c. 
>Ako što valjate (a mislim, da valjate) i ako odista Vaš 
rod ljubite (kao što odavna znam, da ga ljubite), a Vi 

pomozte, ako Boga znate, da se ono ahačko.po 

našoj knjizi već ne kadi. Da mi ne budemo crkli i gotovo 
se umrcinili, nikada za žive puti onaj se klin u naš jezik 
ne zadrie, ali smo gnjili od glave do pete. Glede toga 
aha ne svjetujte se Vi ni sa Gajem ni sa Mažuranićem 
ni sa Babukićem ni sa Šulekom, jer to su Vam sve otci 
i kumovi toga ah^ nego se svjetujte sa Vašiem mozgom 
i sa slovinskim rodom . . . Taj nesretni ah^ to je niti 
slovinski niti ilirski niti srbski niti hrvatski niti ikako 
nego baš nikako, nego mutimir, vrtoglavac, koji naš 
jezik i podkapa i ogadjuje. Ne kvarimo ono, gdje se jezik 
sa Slovinstvom slaže, nego hvalimo Bogu, da tako jest, 
a ne da ga silimice razdrncujemo i svaki dialekt na drugu 
stranu naherimo, te još oblike (k onoj množini, što ih 
jest) izmišljavamo i za nje se užižemo i fanatiziramo. 
0 patria, infelix patria!« 

Četiri dana iza ovoga pisma izidje 16. rujna i. g. 
u 38. br. »Nevena« pjesma Ivana Filipovića »Domorodna 
utjeha«, pjesma nevina, u kojoj pjesnik pita domorodce, 
zašto su duhom klonuli, zar zato, što su im se razvalili 
liepi sanci, pa ih nuka, neka ne očajavaju, jer očaju 
nije vrieme: 


Nije vrieme sad zdvojenju; 
Što nij’ bilo, to će biti, 
Pravda mora pobiediti. 

Ma svi vrazi prot njoj stali. 

Taj blaženi dan će doći, 

Doć de, braćo, dod će skoro, 

Duh vremena ne ide sporo; 

Paz’mo, da nas ne zateče! •— 

Zato nij’ sad doba tugi. 

Nit da vrieme man se trati. 

Svaki nek se posla lati. 

Koji k obćoj svrbi vodi. 

Jer jedino tim mrtvilom 
Vječni će nas poraz stići, 

A trudom se dadu didi 
Opet s praha razvaline. 

Poradi ove pjesme redarstvo zaplieni list, poradi nje 
dodju Filipović i Bogović u iztragu, a godine 1853. osu- 
djeni su na dvie godine tamnice u gvoždju poradi bunjenja 1 
Kako se je parnica otezala, uhvati Bogović još toliko 
vremena, da izda 9. svezak (zadnji) »Kolac god 1853., 
gdje objelodani »Suze i tužbe Radmilovet od Ivana 
Šiškova Gundulića, započne kratak priegled naše književ¬ 
nosti, u kojem s pravom iztiče zasluge Kajkavaca oko 
toga, da se probudi narodnost, priobći rukovet narodnih 
pjesama, razpravi zadaću književnika hrvatskih, gdje 
poimence preporučuje, da uzmemo već jedared gojiti 
naučnu knjigu u popularnom obliku. U zadnjem članku 
»Kola« opet se osvrće na književne prilike, pa se tuži 
na slabo uredjeno knjižarstvo, koje se još nalazi u 
povojima, a glavnom je zaprekom bržemu napredku 
hrvatske književnosti; osobita je muka sa srbskim i sla¬ 
venskim knjigama. 

Jedva što dovrši »Kolo«, stigne mu osuda od bečkoga 
kasacionalnog suda, te 1. kolovoza god. 1853. udje sa Filipo- 
vićem u tamnicu u kući, gdje je danas hrvatski sabor. 
Županijski sud i banska stolica, kao druga instancija. 

proglasili su obojicu nekrivima, ali ih bečki vrhovni sud 
ipak osudi. U toj je aferi Bogovića najviše zaboljele, što je 
Ivan Mažuranić bio državni odvjetnik, koji je tužbu podigao 
ili pravije: podići morao, pa je taj žalac ostao u Bogovićevoj 
duši za svega života; od tada se je Bogović otudjio Mažu- 
raniću, pa i povratak ustava nije ih mogao više zbližiti. 

Bogović je u tamnici bio kao najprostiji zločinac 
okovan u težke negve, a hranio se s početka prostom 
kažnjeničkom hranom. Njegova žena, kćerka podbana 
Lentulaja, ode u Beč, da u kralja zamoli milost, kralj 
joj obeća učiniti, što je moguće, ali iz okrutnih rieči 
ministra Krausa odmah je razabrala, da njezinu mužu 
nema milosti: bečka mu je vlada spočitavala program 
>Domobrana«, poradi kojega bi već morao biti kažnjen! 

Kako je Bogović bio odrješita značaja, nije htio 
tražiti nikakovih polakšica, premda je u početku ljuto 
stradao budući zatvoren u tiesnu tamnu sobu, obćeći 
samo sa tamničarom, a nemajući ni knjiga. Poslije mu 
dopuste, da smije ne samo čitati i puši ti, nego i pisati, 
pa su ga u izuzetku pohadjali rodjaci i prijatelji. 

U tamnici napisa Bogović dramu »Stjepana, posljed¬ 
njega kralja bosanskoga«, i dvie novele »Vidov-dan na 
Lobor-gradu« i »Slavu i ljubav«. Bogović bi još duže 
vremena čamio u tamnici, da se nije u kraljevskoj obitelji 
desila sretna zgoda, poradi koje su bili mnogi politički 
kažnjenici pomilovani, a medju njima i Bogović sa Filipo- 
vićem, te tako mjeseca veljače g. 1854. ostave oni tamnicu. 
Izišavši u slobodu dade se Bogović opet sa svom dušom 
na književni rad i postane tajnikom povjestničkoga družtva, 
ali se do godine odreče ovoga mjesta. 

»Neven« je medjutim morao prieći u druge ruke; 
od nove godine 1853. preuze ga Perkovac, poslije 
Perkovca uzmu ga uredjivati odbornici »Matičinic Veber i 

Golub, a uredničko ime dade Sabljić. Ova je godina 
mnogo neplodnija od prve, novele su prevedene, tek 
nahodimo izvorne »Jesensko lišćec od V. Švarca i »Pre¬ 
varene zaručnike € od Dragojle Jarnevićeve. Bogović u 
ovom tečaju napisa samo nekoliko člančića, medju njima 
nekoliko rieči o dobrovoljcima našega kazališta, koje je 
jedva životarilo. U Talijinu hramu preoteše mah njemačka 
drama i talijanska opera, a hrvatske se predstave samo 
riedko javljaju na veliku žalost akcionarnoga družtva, 
koje se sklopilo g. 1851. za osnutak narodnoga kazališta 
i potrebne za nj glavnice. Bogović se mnogo zanima za 
kazalište, već u »Danici ilirskoj« god. 1845. piše o njemu, 
k svomu se miljenčetu povraća i u »Nevenu«, a već go¬ 
dine 1850. nahodimo ga u kazalištnom odboru. Za duh 
vremena značajno je, što je Trnski, koji marljivo pjeva 
i prevodi iz češkoga i ruskoga za ovaj tečaj »Nevena«, 
povučen u iztragu poradi poznate pjesme »To bi liepo, 
krasno bilo« (u br. 12. i. g.)! 

Godine 1854. uzme »Matica« Neven opet u svoje 
ruke, a za urednika mu odabere vrloga Čeha Prausa, 
koji se je iztakao na žurnalističnom polju (Siidslav. Zei- 
tung) kao uman branitelj hrvatskih prava. Praus uredjuje 
Neven 4 godine. U njegove prve dvie godine »Neven« 
uvodi u knjigu nove talente; medju pripovjedačima naho¬ 
dimo pored Bogovića, Jarnevićeve, Tombora i Stojanovića 
takodjer nove radnike Jurkovića, Okrugića, Vebera-Tkal- 
čevića, Ferda Filipovića, a medju pjesnicima javlja se 
osobit talenat — Luka Botić, koji svojim »Pobratimstvom« 
zanosi sva srca hrvatska, te mu ljudi odinah priznaju, da 
je »Pobratimstvo« remek-djelo, koje će s »Čengić-agom« 
vjekovati u našoj književnosti. U ovo doba priobći Bo¬ 
gović u »Nevenu« god. 1854. »Vidov-dan na Lobor- 
gradu« i »Slavu i ljubav«, a god. 1855. drugi čin 

»Frankopana«, a uza to iznese (g. 1854.) na vidjelo »Udes 
ljudski € svoga pobratima Nemčića, ulomak romana, prvoga 
u nas romana, ali nedovršena, te njegovu komediju »Kvas 
bez kruha«. 

Nakon dvie sretne godine eto opet nevolje po »Neven«, 
Praus odluči »Neven« pretvoriti u mjesečnik i učini to 
na štetu lista. Godine 1856. ima »Neven« jedinu izvornu 
novelu, i to Bogovićev »Krvavi most u Zagrebu«. Medju 
pjesnicima doduše nastavlja Zmaj svoje prievode, javlja 
se nakon dužega muka i Preradović sa »Smrću«, ali sve 
to ne može naknaditi nestadak zabavne lektire, koje bi 
se htjelo osobito mladeži i krasnomu spolu, te nije čudo, 
što uz napredak germanizacije i ne nalaziš u rukama 
gospodja drugo nego njemačke romane, ponajpače Suea 
i Dumasa u njemačkom prievodu. Uz ostale nevolje sve 
se više zaoštrava prepirka izmedju Hrvati i Srba, čuju 
se krupne rieči, a Šulek u znamenitom članku »Srbi i 
Hrvati« u »Nevenu« i. g. uzalud se muči, da primiri strasti 
objektivnim prikazivanjem historijske istine. 

Iste godine bio je Bogović kratko vrieme urednik 
»Gospodarskoga lista«, dok je Vukotinović u poučnom 
poslu izbivao, te je Bogović uredio br. 24. do 30., a 
odaje se njegova ruka u tom, što odmah počinje donositi 
narodne gospodarske poslovice i zagonetke; znatnije mu 
je djelo ove godine, što je objelodanio svoju tragediju 
u pet čina »Frankopana«. Iste godine umrie mu kćerka 
Ružica u 9. godini i ojadi mu se otčinsko srce. 

Živući samo za književnost Bogović objelodani go¬ 
dine 1857. drugu svoju tragediju u pet čina »Stjepana, 
posljednjega kralja bosanskoga«. Za »Neven« bijaše ova 
godina kobna, Praus je »Neven« promienio u tromjesečnik, 
ali izadju samo 2 svezka, i »Neven« prestade izlaziti. 
Čitaonica riečka pokuša sada sreću, da spase »Neven«, 

koji je bio jedina utjeha mladeži hrvatskoj, jedino ognjište 
u onoj zimi. Vinko Pacel se lati uredničtva, stade novotariti 
u jeziku, a time se zamjeri obćinstvu i književnicima, te 
nesretna prepirka o pravopisu pomože ugušiti korien 
»Nevenu«. Bogović se javlja u Pacelovu »Nevenu« sa 
dvie balade, a to su »Crna kraljica« i »Franjo Matijević«. 
Pod kraj godine 1858. prestade »Neven« i tako Hrvati 
nemaju beletristična časopisa sve do god. 1861., kadno u 
novim prilikama Krešić pokrenu »Naše gore list«. 

Bogović kupi god. 1858 iza Jurjeva groblja malen 
zaselak nedaleko od grada, te se bavi knjigom i gospo¬ 
darstvom; osobito su mu omiljele prirodne nauke, pa 
je revno sabirao kukce i biline. U tom ladanjskom miru 
napisa i objelodani novu tragediju u pet čina »Matiju 
Gubca, kralja seljačkoga«, a u isto doba prikupi u knjigu 
svoje novele, te izdade »Pripoviesti«, koje su izišle u 
raznim tečajevima »Nevena«, osim humoreske »Šilo za 
ognjilo«, koja je štampana u »Narodnim Novinama« go¬ 
dine 1856. 

Zadnje godine absolutizma bile su najgore po hrvatsku 
narodnost i književnost; Jelačićev je duh od boli zalutavao 
u sve dublju tminu, dok mu se napokon g. 1859. ne smiluje 
smrt. Književnosti dakako nisu mogle ruže cvasti; svi 
osjećaju, da bi se trebalo skupiti, ali je malo tko voljan, 
da zagrize u jabuku. Bogović u »Nar. Nov.« god. 1855. 
razpravlja o tom, kako bi se sva narodna družtva mogla 
složiti u jedno, koje bi se zvalo »Narodni muzej«, ali 
dakako osnova ostaje na papiru. Godine 1857. piše Mr. 
o našoj književnosti, pa se jada, kako slabo napredujemo, 
te navodi, koliko je djela obećanih, a neizdanih; još mu 
je žalije, što su neki i primili novce, a knjiga ne izdali; 
neuspjehu književnosti traži pisac uzroke u neslozi knji- 
ževniki i u slabu knjižarstvu. Najposlije zlo je, — veli 



XXX 


pisac — što su baš vrstniji sadašnji spisatelji — osim 
Bogovića, Vukotinovića i Kukuljevića — zamuknuli. 

Kad je »Nevene počeo g. 1858. neredovno dola¬ 
ziti s Rieke, digla se velika hajka na urednika Pacela. 
U br. 48. 1859. »Nar. Nov.e tuži se L., što mi Hrvati 
nismo podobni ni ciglih pet časopisa uzdržavati, te kori 
urednika poradi nesloge u pisanju. No Pacela brani Rački, 
te u br. 60.—67. iznosi pametnih rieči o našoj književ¬ 
nosti. Rački se tuži, da je novinarstvo hrvatsko zadnje 
u carevini ne izuzevši ni rumunjskoga, ogleda pojedine 
naše časopise, govori o > Maticit i družtvu za povjestnicu, 
pa zgodno veli, da je najveća zapreka boljemu napredku 
knjige, što nemamo kaste književničke; osudjuje pretje¬ 
ranu borbu oko pravopisa, pa veli: »Junaci ahavci i 
neahavci, koji za taj kukavni genitiv rado na bojište izidju, 
veće zasluge bi si stekli za našu književnost, kada bi 
iztraživali narodnu frazeologiju ... ili kada bi se posvetili 
kojoj drugoj znanosti Ic Najbolji je stup književnosti u taj 
par svećenstvo; narodno plemstvo osim Jelačić4, Draš- 
kovićd, Oršićd slabo mari za narodnost; gradjanstvo po 
Dalmaciji govori i osjeća talijanski, u Hrvatskoj i Slavo¬ 
niji bilo je nešto više zanosa, ali ga nestade pod pri¬ 
tiskom, a to zato, jer se gradjanstvo ne osjeća moralnim 
tielom; puk napokon još je neuk, a pučka književnost u 
kolievci. Sve su to uzroci, zašto kolo narodnoga napredka 
zapinje, pa zato preporučuje Rački, da se napunimo 
duševne snage, njoj ne će dugo odolievati fizična sila. 

»Matica« je osim »Nevena« god. 1854. objelodanila 
Gundulićeva »Osmana« s predgovorom Veberovim, no od 
god. 1857., odkako se odreče »Nevena«, ona baš ni ne 
brecnu. U »Nar. Nov«, g. 1859. pod napisom »Non quis, sed 
quid« (br. 176.) tuži se pisac na apatiju u domovini: Govorilo 
se, da bi valjalo osnovati sveučilište, o spomeniku Jelačića 

bana, o uvadjanju narodnoga jezika, o priedlogu gospodje 
Prašničke, da se izdaju pučki spisi, ali od rieči ni korak 
dalje; najpreče bi bilo osnovati list za beletristiku, jer 
osim »Leptira«, Vukotinovićeva almanaka, nema nikakove 
zabave: zato neka »Matica« podupre novi beletristični list. 
U br. 283. razlaže A. B., da bi se sada htjelo naći 
čovjeka obćinstvu omiljela, koji bi mogao uredjivati 
»Neven«; takav čovjek bio bi M. Bogović; »ako je 
komu sudjeno, da uzkrisi »Neven«, te mu pribavi staro 
učešće, to je mislim dosudjeno rečenom vriednom g. knji¬ 
ževniku«. Tomu priedlogu povladjuju dopisnici iz drugih 
strana, Deželić šalje Bogoviću iz seminara popis klerika, 
koji su voljni biti abonenti, no neki od njih uz svoj podpis 
dodaju: »pod pogodbom, da Bogović bude urednik«. No 
čini se, daje sve to zakrklo u »Matici«, koja je živjela u 
neugodnim smutnjama. 

Popularnost Bogovićeva pokazala se i u tom, što 
su se njegove knjige rado kupovale; on sam piše u 
»Nar. Nov.« g. 1857. br. 71., da se ne može potužiti na pro¬ 
daju svojih djela izuzevši »Kola«, od kojega imade još 
veliku zalihu. Knjige su mu razprodavali prijatelji, pa je 
bilo dosta pisarije, dok je sabrao novce. I Filipović je 
našao dobar odziv na svoju »Narodnu knjigu«, kalendar 
za 1858. god., pa je taj kalendar izlazio 3 godine; već 
prve godine dobi preko 1000 predplatnik4; ali su to izu¬ 
zetci, jer imamo potvrde, kako se je rdjavo prodavao 
»Osman«. »Narodne Novine« imale su jedva oko 300 pred- 
platnika. Uzalud novine uzdišu za Mecenatima, jedini se 
iztiče mladi djakovački biskup Strossmayer, o čijem je 
trošku nekoliko većih djela izišlo za absolutizma. 

III. 

Mnoga krasna nada Uiraca davno se razplinula, 
narodno je kazalište kuburilo, o narodnoj operi nije 
bilo više ni pomena, žalostan je znak ovoga vremena, 
što skladatelj »Ljubavi i zlobe« Lisinski zanemaren i za¬ 
boravljen prima mjesto malena činovnika i od nevolje 
umire. Zasluga je Bogovićeva, što je u ove crne dane 
junački uztrajao na književnom mejdanu, čuvajući svoju 
književničku samostalnost. U ilirsko doba Bogović je još 
početnik, no od godine 1848. sve više izlazi ime njegovo 
na vidjelo, te se može reći, da je on od godine 1848. 
do 1860. jedan od najradinijih vodja u književnosti. Za 
absolutizma Bogović je samo književnik, te je ovaj dio 
njegova života za povjest književnosti hrvatski najvažniji. 
Kad je g. 1860. po vraćen Hrvatskoj ustav, i Bogovića 
po naravi sklona političkoj borbi zanosi nova struja u 
vrtlog javnoga života, pa od onda preteže u njegovu djelo¬ 
vanju politika. 

Kako je za absolutizma bilo još malo izvornih pri¬ 
povjedača, »Neven« se hrani ponajviše prievodima ino¬ 
stranih pripoviesti, pa je za ukus onoga vremena značajno, 
koji su pisci bili u ono doba mili obćinstvu. Od Fran¬ 
cuza su na prvom mjesto Chateaubriand, G. Sand, od 
Poljaka Kraszewski, Korzeniowski, Czajkowski, od Nie- 
maca Zschokke, od Čeha Chocholoušek, Vocel, Halek, od 
Rusi Lermontov i Puškin, kako se vidi, sve sami zastup¬ 
nici romantike. I hrvatska pripoviest brodi istim putem, 
samo što po načinu poljskom spaja romantiku s narod- 
nošću, odatle njena ljubav k historiji i k narodnomu blagu, 
koje književnici u nekom narodnom sentimentalizmu drže 
za prvi izvor prave poezije. U »Nevenu« nalazimo i Gogo- 
Ijeva »Tarasa Buljbu«, ali inače ne nahodimo čistih realista 

ruskih, — Turgenjevu još nema traga, on će istom u 
šestdesetim godinama u Miškatovićevu prievodu obratiti 
pažnju obćinstva i književnika na novi smjer evropske 
pripoviesti. 

Iz prostonarodnoga tla, na kojemu su stajali Burns 
i njegovi nasljednici u popievci, nikla je u Englezkoj ta- 
kodjer zdrava i krepka biljka heroične romantike Scottove, 
pa se njeno bogatstvo u bojama i njezin miris prosu 
po svemu uljudjenom svietu. Scottova romantika prosta 
je od boležljive prenapetosti, koju nahodimo u njemačkoj 
romantici, svagda ostaje u rodoljubnoj kolotečini. Scottova 
poetična djelatnost i nije drugo nego neprekidan lanac, 
spleten u čast patriotizmu. Ovaj patriotski, vitežki, ro¬ 
mantični smjer nalazimo kako u pripoviesti ilirskoj tako i 
absolutističnoj; vidi se, da je otac historijskoga modernog 
romana bio ljubimac i hrvatskih književnika, kojima je za 
cielo pored drugih vrlina godila u Scotta i humana crta 
njegova, kako je zaniela i većinu onih stranih pripo¬ 
vjedača, koje smo prije napomenuli iz »Nevena«. 

Dakako u Scotta bijaše veliko bogatstvo mašte i 
temperamenta, izvrstno je poznavao srce ljudsko i povjest, 
bio je vješt kompoziciji i prikazivanju, sve su to svojstva, 
s kojih je izišao pjesnikom prvoga reda, pa nije čudo, 
što ga nije mogao tek tkogod dostići; ali je smjer nje¬ 
gove poezije odlučno utjecao i na izbor gradje u našega 
Bogovića, koji je u neku ruku prvak novele za absolu- 
tizma. Njegov »Hajduk Gojko«, »Vidov-dan na Lobor- 
gradu«, »Krvavi most u Zagrebu«, »Ubojstvo na Greben- 
gradu« iznose slike iz vitežkoga života hrvatskog, »Crno¬ 
gorska osveta« daje romantičnu sliku iz narodnoga 
života, a najpopularnija pripoviest Bogovićeva »Slava i 
ljubav« prikazuje nam doživljaje hrvatskoga vojnika za 
Napoleohova rata u Rusiji i dodir njegov sa srodnim 

Bogović: Pjesnička djela. III. III 

ruskim narodom. Dok ostale pripoviesti ostaju na do¬ 
maćem tlu, ova se odmiče u zemlju srodnoga ple¬ 
mena slavenskog, te iz nje u romantičnoj maniri prosieva 
pjesnikova ljubav k slavenskoj uzajamnosti. Jedina je pri- 
poviest iz suvremenoga pokrajinskog života humoreska 
»Šilo za ognjilo«, u kojoj se vidi trag Zschokkeovoj ma¬ 
niri. Kako je hrvatska novela od absolutizma do danas 
znatno napredovala i bitno izmienila svoj pravac, nije 
težko iznieti na vidik nedostatak Bogovićeva pripovie- 
danja; najbolje bi se moglo pokazati u pripoviesti »Slava 
i Ijubavc, kako bi ju obradila moderna ruka vješta pripo¬ 
vjedača. Ima mnoga naivnost u prikazivanju prema da¬ 
našnjemu ukusu, naći ćeš mnogu nezrelost u crtanju zna- 
čajeva, i kompozicija je gdješto klimava, ali je neobo¬ 
riva istina, da su ove pripoviesti kod svega umjetničkoga 
nedostatka svojim žarkim patriotizmom, propoviedju na¬ 
rodnih vrlina, a osudom zlih poroka obilato svjetlo pro¬ 
sipale u dušu mladih Hrvata i Hrvatici, te se je mnogo 
oko orosilo čitajući tragične prizore iz burne prošlosti 
hrvatskoga naroda i gledajući težke patnje narodne. 
Značajno je, što Bogović rado upleće stihove iz narodne 
poezije, a još radije narodne poslovice, a pokazuje to, 
kako je cienio narodno blago i bio uvjeren, da umjetnik 
ne bi umio bolje označiti situaciju ili značaj. Karakteri¬ 
stici pojedinih lica u Bogovića često škodi, što su odviše 
kontrastno izvedena, no zapravo poezija kontrasti emi¬ 
nentno je romantična, pa nije ni čudo, što se i Bogović 
podaje obćoj romantičnoj struji, koja je u Hrvatskoj po¬ 
trajala nešto duže nego u nekim zapadnim stranama; jer 
dok moderni smjer poezije na Zapadu diše romantičnim 
duhom od prilike do godine 1840., u Hrvatskoj se održava 
duže, pa ga nahodimo još i za absolutizma, koji je oja- 
djeni duh pjesnički iz tužne sadašnjosti gonio u prošlost. 

da tamo nadje nove okrepe za budućnost. Odmah na 
početku absolutizma stvara se družtvo za historiju, nije 
to puki slučaj, već je u skladu s duhom vremena, koji 
je gušio slobodni razvoj narodnosti, a s tim je u svezi, 
što i novela na krilima mašte traži prošle dane, i to ne samo 
Bogovićeva novela nego u obće i njegovih suvremenika, 
koji su pisali pripoviesti. Istom u drugoj polovini abso¬ 
lutizma javljaju se prve zrake realistične novele u radu 
Jurkovićevu. Medjutim ne valja smetnuti s uma, da je nova 
romantična poezija, koja se javlja već prije julske revo¬ 
lucije 1830., vojevala za politički liberalizam suzbijajući 
obskurantske težnje; ovakov smjer poezije prijao je 
ilirskoj misli o jedinstvu i slobodi naroda, iz njega se 
je lako i slobodno razvijala politička lirika, koja je uti¬ 
rala put 1848-oj godini. 

Kako je Bogoviću bila u pripoviedanju preča gradja 
nego oblik, ne čudimo se, što mu kolorit nije ni bogat 
ni sjajan; bit će mu nešto smetalo, što mu nije bila 
dana lakoća izraza, premda se mora priznati, da je Bo- 
gović s velikom ljubavlju i pomnjom proučavao obilata 
vrela južnoga govora, no pišući pripoviesti ipak se nije 
mogao posvema oteti utjecaju latinskoga i njemačkog 
jezika, u kojima je odgojen i u kojima je primao prve 
naučne dojmove, a uza to je hrvatska umjetna proza do 
toga vremena dosta slabo njegovana, pa su upravo Bo- 
govićeve ruke medju prvima brazdile po tom neuzoranom 
jošte polju. Zato bi i bilo nepravedno zamjeravati Bo¬ 
goviću, što mu u opisima prirodnih okolica nema više 
lirskoga zadaha. 

Još većih zasluga steče Bogović na dramatičnom 
polju, njegov »Frankopanc, koji izadje godine 1856., naj- 
znatniji je proizvod hrvatske dramatike poslije Demetrove 
^Teutec, koja je ugledala svjetlo god. 1844. Ako je no- 

vela slabo uspievala za absolutizma, još su gori jadi 
snašli dramu, jedno: jer nije bilo stalne dramatične dru¬ 
žbe, a drugo: jer politička atmosfera prije je ubijala, nego 
podizala život hrvatske Talije. Zato se ne čudimo, što 
je broj izvornih drama u to doba neznatan. Godine 1852. 
priobćuje »Nevene u br. 38.—40. ulomke Preradovićeve 
misterije, napisane u duhu Mickiewiczevih naputaka o 
slavenskoj drami, »Kraljevića Marka«, i to prizor na 
Velebitu, tri početna prizora same drame, nadalje prizor 
u tamnici i napokon na Urvini planini. Kako mi se čini, 
Preradović je smislio i valjda u jezgri izradio svoju mi¬ 
steriju u doba, dok su oči svega naroda bile uprte u 
bana Jelačića, za koga je zajedno s narodom vjerovao, 
da će biti naš Kraljević Marko, pa ga je po svoj prilici 
neuspjeh banove i narodne politike i odvratio od toga, 
da dramu u cjelini objelodani. Nadalje nahodimo Nemči- 
ćevu komediju »Kvas bez kruha«, koja izadje trudom 
Bogovićevim u »Nevenu« god. 1854. i u posebnoj knjizi, 
ali iznesena na pozornicu god. 1855. nije posvema za¬ 
dovoljila. Mnogo je sjajnije prošla na daskama g. 1855. 
Banova »Mejrima«, koja donekle pripada i u hrvatsku knji¬ 
ževnost, 0 njoj je već godine 1852. napisao veliku kri¬ 
tiku Veber u »Nevenu«, te se je o ovoj drami povela 
obilata debata. Ona je ugodila svojom gradjom crpenom 
iz života bosanskoga, koji je živo zanimao hrvatske ro¬ 
doljube u 50-im godinama, jer je budno živjela u njih 
sviest zajednice sada pod imenom »jugoslavenske« i uvje¬ 
renje, da bi raji valjalo namaknuti pomoć; u »Narodnim 
Novinama« čitamo često dopise, u kojima se slika tužno 
stanje raje, a sveze sa Zagrebom i sa Djakovom, gdje 
je biskup primio nekoliko bosanskih klerika na uzgoj, po¬ 
državaju Martić, Nedić i osobito plemeniti Jukić, koga je 
Omer-paša turio u Carigradu u tamnicu, a iz nje ga iz- 

bavio naš vrli Mihanović godine 1852. »Nevene preštampa 
godine 1854. drugi čin »Mejrime«, o kojoj veli Praus u 
bilježei: »Zato želeći bolje upoznati domaće naše obćinstvo 
s krasnim ovim biserom jugoslavenske književnosti, pa i 
s toga, jer je predmet »Mejrimee stranom sadašnja ža- 
lostna sudbina susjedne Bosne, na koju su sada oči čita¬ 
voga svieta obraćene, priobćujemo evo drugi čin iz vrstne 
ove tragedije; — izvrstne velimo ne upravo zato, što 
bi u svih svojih česticah posve odgovarala klasičnosti, 
nego zato što je djelo genijalno, kojim bi se već radi 
jedinog duboko shvaćenog i vrlo vješto izvedenog ka¬ 
raktera djevojke Mejrime mogla ponositi svaka literarura«. 
Freudenreich nekoč diletant, kasnije njemački glumac, a 
od god. 1855. redatelj zagrebačkih narodnih predstava 
pokuša sreću na dramatičnom polju, njegovi »Graničarit 
zadovolje obćinstvo u velike, te g. 1857. doživljuju dva 
izdanja, a god. 1858. objelodani »Crnu kraljicu«, koju 
Demeter u svojoj kritici smatra napredkom u piščevu 
radu. U pokrajini priredjuju amo tamo dobrovoljci na¬ 
rodne predstave, javljaju se i sitnije izvorne stvarce (na 
priliku u Karlovcu), ali ostaju u rukopisu. Stari veteran 
na Rieci Špor objelodanio je već god. 1849. tragediju 
»Kastriotu Škenderbega«, a za njime god. 1857. izadje 
njegova gluma »Liek za obiestnu ženu« i god. 1858. 
tragedija »Edip« na Rieci, ali ih zagrebačka pozornica 
ne iznosi pred gledatelje. No ove radove — izuzevši 
»Mejrimu« — po književnoj cieni znatno nadvisuju trage¬ 
dije Bogovićeve: »Frankopan« god. 1856, »Stjepan, po¬ 
sljednji kralj bosanski« god. 1858. i »Matija Gubec, kralj 
seljački« god. 1859. (svaka tragedija u 5 čina). Ovdje 
se je Bogović našao na pravom polju, dramatična je žica 
u njegovu talentu najjača i najzvučnija. Već sam izbor 
gradje podaje znatno obilježje njegova rada na drama- 

ličnom polju: i u drami, kao i noveli, želi Bogović narodu 
podati sjajno zrcalo narodne prošlosti kao utjehu u težkim 
prilikama sadašnjim. Na osnovu pomnih studija oko samih 
historijskih vrela i pisaca prikazuje Bogović u »Frankopanu« 
znameniti dogadjaj u povjesti hrvatskoga naroda, kad se 
hrvatski pristaše Ferdinanda austrijskog sretno bore sa 
hrvatskim pristašama Zapoljinim, te će na hrvatsko prie- 
stolje uzaći Habsburgovci; u »Stjepanu, posljednjem kralju 
bosanskome prikazuje zadnje izdahe bosanskoga kraljevstva, 
koje je zadnje bilo u prilici, da se oko njega skupe južni 
Slaveni; a napokon u >Matiji Gubcue prinosi na vidik 
»mužku puntariju«, nesretni pokušaj hrvatskoga seljaka, 
da strese sa sebe jaram feudalizma i da na osnovu sta- 
ležke ravnopravnosti dahne slobodnim životom. U svojem 
dramatičnom prvencu slavi »branitelja ciele Ilirijet, pri- 
vrženika Ivana Zapolje, pa je očito simpatija pjesnikova 
uz Frankopana, koji zastupa ideju narodne samostalnosti; 
u »Stjepanut se žali na neslogu velikaša i na nevjeru pr¬ 
vaka, koji poradi svoje slavičnosti upropašćuje domovinu, 
a u »Gubeu« daje oduška svojim liberalnim mislima o 
jednakosti staleža u naroda i ljudi u obće. Iz svih ovih 
drama čuje se jako zvučanje patriotske žice, izbija žarki 
plamen hrvatskoga rodoljublja. 

Bogović je »Frankopanac napisao već god. 1851. i 
predao kazalištnomu odboru, u kojemu su bili Žigrović, 
Kukuljević, I. Mažufanić, Rakovac i Demeter. Odbor je u 
natječaju primio šest drama: Porina, Cara Murata II., 
Ivana i Janka, Frankopana, Veroniku Desinićevu i Osvetu. 
Odbor ne nagradi nijednoga izvornoga djela želeći, da 
pisci svoje drame dotjeraju, tek nagradu od 100 for. dade 
Vežiću za prievod »Gospodična od St. Cyra«. Za »Fran¬ 
kopana« čitamo u odborovu sudu u »Nar. Nov«, g. 1851. 
(p. 693): »Frankopan je drama, koja radi o vojevanju 

hrvatskih privrženika Ivana Zapolje suprot sljedbenikom 
Ferdinanda od Austrije; djelo, koje se medju ostalimi na¬ 
tjecatelji odlikuje razredbom dramatičnom, okretnim i 
dosta pravilnim jezikom i razumljivošću popularnom; plod, 
kako se vidi, duha obdarena, vatrena i naukom drama¬ 
tičnom dobro izobražena. Nego s druge strane velika je, 
i kako odboru se čini, bitna pogrješka u njem, što se u 
puna dva prva čina stvar svakolika predstavlja tako, 
da čitatelj mora pomisliti, da se u komadu tom radi o 
ugarskom gradjanskom ratu, krune ugarske radi pove¬ 
denu, pak poslije u tri sliedeća čina stvar se okrene 
tako, da se radi o ratu gradjanskom hrvatskom, po¬ 
vedenu samo izmed privrženika njihovih s ovu stranu 
Drave. K tomu ni ovaj pjesnik nije prost od duljini, slu¬ 
žeći se štilom crpljenim mnogo više iz pjesama narodnih 
nego li dramatičnim, a ni prizori mnogi nijesu od tolika 
efekta, kakov se može čekat od tako važna predmeta . . . 
Frankopan pokraj svih prednosti, kojimi se odlikuje i u 
jeziku i u vjernosti istoričnoj, u činu svom odviše je 
razdvojen, u štilu ne dovoljno dramatičan«. 

Na to je odgovorio Bogović u br. 276. i 277. Prije 
svega se žali, što nam je naučna knjiga zanemarena, a 
beletristična slabo uspieva; knjige kupuju samo siromašni 
ljudi, koji od usta odkidaju, to su jedini naši Mecenati. 
Uza to su književnici nesložni, nemamo knjižara; nadalje 
hvali Bogović, što su gotovo svi pisci natječajnih drama 
odabrali historijsku gradju, a to s tim više vriedi, jer još 
nema knjiga o historiji hrvatskoj. Zatim nastoji — ali 
uzalud — dokazati, da jedinstvo čina u »Frankopanu« 
nije razdvojeno, a ukrepljuje svoju dispoziciju samom 
historijom čina, pozivljući se na Shakespearea, koji takodjer 
ne čuva jedinstva čina i imade dugih govora; odlučno 
odbija prigovor o jeziku veleći: »Gle odkuda sam se 

nado, da će me sunce ogrijati, od onuda me led bije. 
Baš što sam mislio, da će izim razredbe dramatične taj 
odbor dostojno priznati, to mi se zamjerac. Ali nema 
sumnje, da je Bogović u obće u svojim dramama previše dao 
maha epskoj narodnoj širini, na koju ga je zavodio sam 
narodni deseterac. U ono doba još se nije nitko usudio 
pomisliti, da bi po uzoru englezkih i njemačkih prvaka 
dramatičnih odabrao jamb za dramu, premda je I. Mažu- 
ranić već god. 1840. sretno upotrebio jamb u prologu 
za ilirsku predstavu priredjenu po novosadskom družtvu 
(^Danica« god. 1840. br. 24.). 

Kad je »Frankopan« izišao štampom, napisa Demeter 
veliku kritiku u »Nar. Nov.« god. 1856. br. 126. 127. i 
129., u kojoj ga hvali, tek drži, da je »Frankopan« 
odviše uzoran junak bez trs^ične krivnje. Sasvim dobro 
primjećuje Demeter, da su i Marija i Zapolja u drami 
suvišni, a tako samo opetuje stari prigovor, da prva dva 
čina smetaju jedinstvu radnje. Ini značajevi dobro su risani, 
samo se Demetru Bakić čini preidealan za ono doba, 
premda je inače njegova slika bez obzira na kolorit vre¬ 
mena — divna, »jedna od najljepših tvorina poetičkih, 
koje rese naše novije knjižtvo«. Obćinstvu će se Bakić 
svidjeti, a tako i pjesmica Katarinina u 4. činu, ali se 
ne može odobriti s višega gledišta, jer smjera ciglo na 
pljesak obćinstva. Pekrijeva je mržnja preslabo opravdana, 
Katarina je izvrstno prikazana, pa i ciganica, pohvale su 
vriedni i pučki prizori. Treći i četvrti akt puni su tea¬ 
tralnoga efekta, a peti se podiže do dramatične zname¬ 
nitosti, tu je sve istinito, nehotice, bez dramatičnih tirada, 
prava narav. Tko to može, taj je zvan, da piše drame: 
Ex ungue leonem! 

Bogović je sam uvidjao, da bi se kraljica Marija mo¬ 
rala i u kasnijim činovima javljati, ako se u obće u prvoj 

česti drame toliko iztiče, pa je zato pisac u svojem pri¬ 
mjerku »Frankopanac na koncu 4« čina označio, da valja 
uplesti Mariju,te dapače u rukopisnom nacrtu počeo izradjivati 
prizor izmedju Batorija i kraljice, koja no se preodjevena 
u prosjačko ruho došulja iz Ormuža u Varaždin, te upu¬ 
ćuje Batorija, kako će skršiti odpor četa Frankopanovih. 
Motiv je sasvim romantičan, ali ipak ne bi mogao nado¬ 
knaditi nedostatka u jedinstvu čina; a i pojava same 
kobne ciganice izišla je iz romantične škole. Ipak se u 
obće smije reći, da je Bogović u drami kud i kamo slo¬ 
bodniji od romanticizma nego u pripoviestima, gdje ne 
samo izbor gradje nego i način interesantnoga zapleta 
pokazuje utjecaj romantične škole. Zanimljivo je, da ro¬ 
mantična škola nije mogla uhvatiti pravoga koriena na 
pozornici; dok je ona slavila slavlje u lirici, pripoviesti 
i kritici, u drami je slabije -uspievala, te su se burne 
drame prvaka francuzke romantike V. Huga napokon 
održale na pozornici samo kao tekstovi talijanskih opera. 
Romantična je škola imala važnih talenta i za dramu, 
ali je romantika po svojoj biti odviše lirična, da bi se 
mogla trajno održati u drami. 

To seje sretno dojmilo i Bogovića, jer i ako se mora 
priznati, da se amo tamo opaža u njegovim dramama po 
koja romantična crta, opet se u jezgri Bogović povodi 
za Shakespeareom u koncepciji nekih značajeva, a u 
stilu za Schillerom. Dok nas »Frankopan« još nešto malo 
podsjeća romantične njemačke »kobne tragedijec, dok 
se u kontrastu izmedju Frankopana i Pekrija vidi roman¬ 
tična značajka, karakter Stjepana, kralja bosanskoga, oče¬ 
vidno zamišlja pjesnik po uzoru Shakespeareova Macbetha, 
kako nas opet »Gubec« i nehotice opominje Schillerova 
»Telia«, u kojemu je kao i u »Gubcu« u neku ruku vas 
narod junakom drame, a protagonist je samo primus 

inter pares, te je Bogović u svojoj drami poput njemač¬ 
koga uglednika svoga apostol slobode i čovječjih prava; 
zato i ima nade, da će se »Gubec« pored svih mana odr¬ 
žati u repertoiru našem kao zgodna drama za puk. 

Kad je »Stjepan« izišao, napisa V. Pacel kritiku u 
»Nevenu« god. 1857. p. 42., te o samoj drami veli, da je 
bolja nego »Frankopan«, najbolje od svega, što do sada 
imademo na dramatičnom polju, pa iztiče : »kako Stjepan 
za kraljevstvom gmaznu, kako mu nesretni prijatelji po¬ 
mažu, kakve su kukavice i Tomaš i Stjepan, kakov je 
luda onaj Radivoj, a Mehmed po gotovu junak, starac 
Vlatko, a nada sve duša Marija, koja je uzor veličanstven, 
a (u desetom prizoru trećeg čina) slika riedka u našoj 
knjizi«. Iza ove jednostavne ocjene prelazi Pacel odmah, 
da prigovara jeziku i stilu, poimence osudjuje eliziju (n. 
pr. ljubio sam ga i štovao jako), ali mu je ovaj prigoovor 
neosnovan, jer ju poznaje narodna pjesma, a dobro do¬ 
lazi, da umanji monotoniju deseteraca. Na onu filoložku 
kritiku odgovori Jambrečak u »Narodnim Novinama« bra¬ 
neći pojedine rieči u Bogovićevoj drami. 

»Stjepan« nam pokazuje svakako napredak prema 
»Frankopanu«, poimence je bolje izvedeno jedinstvo radnje, 
tek što pjesniku nije pošlo za rukom, da epizodu kraljice 
Katarine tješnje zglobi sa samom radnjom. Na štetu je drame, 
što je radnja razvučena, a na to je zavela pjesnika epska 
priroda borbe kršćana sa Turcima. Da je pjesnik značaj 
Stjepanov onako podpuno obasjao dramatičnim svjetlom, 
kako ga je sretno zamislio, prizori bi se turski više stisli 
u zaledje i drama bi bila snažnija. Krepko je prikazan 
lik Mehmedov, njegova energija, njegova jasna težnja za 
velikim idealom, da osvoji Rim, kako je svladao Carigrad, 
znatno nadkriljuje Stjepanovu volju, pa ju i zasjenjuje. 
Uza sve to u drami imade pravoga dramatičnog života. 

imađe poleta i krepčine, koja se očituje ne samo u zgodno 
smišljenim prizorima, nego i u sretnim metaforama i po¬ 
redbama, kojih je drama puna krcata. Nježnom lirikom 
odiše poimence govor plemenite kraljice Marije. Pjesnik 
ujedno u drami daje vidljiva znaka svome uvjerenju, da 
će se Bosna skoro osloboditi. 

Kad se je »Stjepanc prvi put prikazao g. 1877. na hrvat¬ 
skoj pozornici (u Biogradu su ga već prije iznieli), priobćio 
je Šenoa u »Viencuc (p. 649.) ocjenu, u kojoj veli — 
koliko se nama čini prestrogo — da je »Stjepan« više 
dramatična historija nego li drama, no zgodno dodaje: 
»Za dobe prve borbe napisa dr. Demeter »Teutu«, za 
dobe gluhe germanizacije napisa Bogović »Frankopana«, 
»Stjepana« i »Gubca«, pa ako ti plodovi i niesu savršeni, 
sjećajmo se, da su to prvi plodovi novije hrvatske dra¬ 
matike, i budimo pravedni, a to i možemo biti, jer se 
tu ne radi samo o pietetu, o obzirnosti, jer ti plodovi 
svakako puno pjesničkog elementa imadu, jer se one 
ideje, koje iz njih prosievaju, niesu preživjele, već vje- 
kuju u duši naroda«. 

Najzrelije je dramatično djelo Bogovićevo »Matija 
Gubec«, te premda je bio težak zadatak, kojega se je 
pjesnik latio prikazujući razvoj »mužke puntarije«, opet 
je u jezgri uspio, te je drama prikazana prvi put go¬ 
dine 1878. ugodila obćinstvu. Malo imade u našoj po- 
vjesti tako popularnih predmeta za umjetničku obradbu, 
kao što je »Gubec«. Tegoba je jedino u tom, što se za 
motivaciju bune hoće više prostora, nego ga ište ekspo¬ 
zicija onakova predmeta, gdje je više odlučan rad pojedinca 
čovjeka; zato se u »Gubcu« po samoj prirodi pred¬ 
meta akcija pomiče više u drugu čest drame, pa tako 
se evo dogodi piscu, da mu je posljednji čin prena¬ 
trpan, jer se šest puta mienja pozorište. Prva su tri čina 

samo priprema za bunu, pa tako piscu preostade premalo 
prostora za sam sukob seljačtva sa plemstvom; osobito 
se opaža, da Tahija, glavnoga uzročnika buni, prerano 
nestaje s pozornice. Nema sumnje, predmet je Gubčeve 
bune u prvom redu epičan, ali je Bogoviću ipak pošlo 
za rukom složiti dramu, koja uza sve nedostatke poka¬ 
zuje mnogo životne snage. Epskoj se širini ipak nije oteo 
pisac, kako se može vidjeti iz Gubčeve poredbe puka 
sa potokom i sa bagljićem slame u drugom činu, a još 
više iz odviše mirnoga, preplastičnog Gregorićeva opisa 
bitke u petome činu. Premda Gubec gdješto upada u 
retorski ton, ipak je pisac u obće u Gubcu prikazao 
seljaka mudra i odvažna, dakako podao mu je — kako 
je i nuždno — idealistična poleta, koji ga uznosi nad ostale 
seljake, ali ga nije odviše udaljio od zbiljske istine. Gubec 
je u početku miritelj, istom poslije Marine nesreće plane i 
odluči zametnuti borbu sa gospodom na život i smrt; 
kad ga seljaci biraju za kralja, Gubec se vlada kao seljak, 
te ih pita, jesu li s uma sišli ili se napili vina, jer ga smu- 
ćuje Stanin san, no kasnije se ipak s viših razloga ođa- 
zivlje želji seljaka; pa i kad dopane tamnice, vidimo opet 
seljaka, gdje bez buke, skromno dočekuje groznu smrt, 
koju mu namjenjuje osveta gospodska. Pisac se je u ovoj 
drami potrudio, da što više razlikuje značajeve, pa je to 
sretno izveo medju gospodom i medju seljacima, premda se 
još uviek osjeća, da pjesnik odviše kontrastira; napredak 
se vidi u »Gubcu c u tom, što nema suvišnih lica, kako 
smo ih nalazili u »Prankopanu« i »Stjepanuc. Dikcija 
nije onako kićena kao u »Stjepanu«, ali je ipak svagda 
dostojanstvena, samo bi se bolji stilist uklonio nekim 
tvrdoćama, koje čujemo osobito iz plemenitaških usti. 
Ugodno se doimlje, što se pjesnik pobrinuo, da ovu 
tragičnu atmosferu u pučkim prizorima i u kasnijim prizo- 

rima Škanjčevim razvedri kojom šalom, kako je i veliki 
Shakespeare najuzvišenije tragedije svoje na zgodnim 
mjestima prepleo humorističnim nitima. 

»Gubecf seje s uspjehom prikazao prvi put godine 
1878., pa je u toj prigodi Fr. Marković napisao u »Viencuc 
br. 21.—24. potanku kritiku o »Gubcu« i ujedno napo¬ 
menuo liepih misli, kako bi se vriednost ove drame mogla 
povećati, pa je medju inim zaželio, da bi Gubec prije 
same smrti rekao puku rieč oproštajnu i utješnu. Pjesnik 
je zadnja dva prizora u »Gubcu« preradio. U novoj re¬ 
dakciji, koja je štampana u »Matičinuc izdanju. Stana 
ostaje, da vidi otca i s njime se oprosti, Gregorić još 
u zadnji čas misli na to, da bi spasio Gubca, ali uzalud 
nagovara gradjane, koji ne razumiju seljačkih jada, a 
osim toga dodao je pjesnik, da Gubec iza prizora izusti 
nekoliko utješnih rieči kmetima nevoljnicima. Prije je 
Gubec muče prošao na krunisanje i umro. Urota je uni¬ 
štena, ali će ideja ostati, te na koncu veli starac Marko 
proročanskim glasom: »Vjerujte mi — viekovi će proći, 
al će opet kralj Matijaš doći!« s aluzijom i na onoga 
Matijaša kralja, o kojemu Kajkavci pričaju, da u pećini 
spava, pa da će jednoć ustati na nov život i osloboditi 
hrvatski narod. 

Ove tri tragedije opravdavaju našu žalost, što Bogović 
nije nastavio svoga rada na dramatičnom polju, jer se čini, 
da bi bio podoban napredovati u toj struci, koja je nje¬ 
govoj pjesničkoj individualnosti ponajviše prijala. Šteta 
je bila, što Bogović dugo vremena nije dopuštao, da se 
njegove drame prikazuju; on je s4m u »Domobranu« 
god. 1864. br. 184. napisao nekoliko rieči o tomu: Bo¬ 
gović drži, da zagrebačko družtvo još nije takovo, da bi 
moglo njegove drame tako prikazati, kako nepristrana 
kritika smije zahtievati. Na to mu je prijateljski odvratio 

Demeter u »Domobranu« god. 1865. (br. 19. 20. 22.) i 
upozorio ga, da naši glumci doduše još nisu dobri, ali im 
treba dati zgode, da se usavrše. 

Bogović se je od rane mladosti mnogo zanimao 
oko kazališta i oko drame, putujući za absolutizma 
izvan monarhije mnogo je polazio teatre, a osobito je 
poznavao Burgtheater bečki, dok je bio u cvietu, proučio 
je sva bolja djelao dramaturgiji, a marljivo čitao slavne dra¬ 
matične pisce, u prvom redu dakako njihova kralja Shakes- 
pearea, koji ga je kao najmiliji pisac pratio sve do smrti. 
U napomenutoj izjavi veli Bogović, da mu nije stalo do 
taštine vidjeti, da se prikazuje koja njegova drama; kako 
se vidi, njemu je bilo ponajviše do toga, da u obliku 
drame podade čitateljstvu slike iz slavne prošlosti hrvatske. 

IV. 

Dugo su se vremena nad Hrvatskom provlačili crni 
oblaci, tek poslije Solferina počinje se vedriti, dok na¬ 
pokon oktobarskom diplomom godine 1860. ne osvanu 
sunce ustavnomu životu. I Bogović odmah stupa u prve 
redove političkih boraca, pa kad se nakon gluhih 13 
godina 15. aprila god. 1861. opet sastade hrvatski sabor, 
nalazimo u njemu Bogovića kao zastupnika glavnoga grada 
Zagreba; on pristade uz stranku, koja je bila voljna ugo¬ 
varati s Ugarskom na temelju narodne i političke ravno¬ 
pravnosti i na temelju državnih ugovora naših od g. 1102., 
1527. i 1712., kako je to razložio u svojem govoru u saboru. 
Pod kraj svoga govora reče Bogović: 

»Sistema dakle Bachova pade i nam opet ponešto odlane, velim 
ponešto, jer diplomom od 20. listopada p. g. (g. 1860.) vraća 
nam se doduše opet stari naš ustav, ali nam se vraća osakaćen i 
krnjav, budući da o temeljnih onih pravih, koja nas idu glede sob- 
jstvenoga opredjeljivanja vojske i poreza, u toj diplomi ni spo¬ 
mena nema. 

Osam mjeseci prodje od to doba. Municipija naša medjutim opet 
oživješe, a i sabor naš se nakon 13 godina opet sastade, nu žali¬ 
bože isto tako osakaćen i krnjav kao god i povraćeni nam ustav. 
Da je tomu tako, vidjeti možemo s toga, što uzprkos naporom našim 
Dalmacije, Rieke, a i drugih česti domovine naše na saboru ovom 
zastupanih nema te nema. Krajinu našu junačku poslaše nam istina¬ 
bog ovamo, ali joj lukavo podsjekoše vita krila, da ih tužna ne bi 
razvila, te iz kaveza svoga poletjeti pokušala. 

Tako je, gospodo! Cjeloviti dakle nismo, nit što se ustava nit 
što se zemljišta našega tiče, a ipak nam riešiti valja pitanje vele- 
važno i životno: odnošenje naime naše državopravno naprama Ugar¬ 
skoj i naprama Austriji, što nam ga je kralj naš pismom svojim 
kraljevskim od 26. veljače t. g. predložio. 

A sad pitam: kuda ćemo, na koju li stranu? — Hoćemo li 
da budemo posve svoji i posve neodvisni ? Duše mi, to bi naj- 
voljeli, kad bi samo mogli! — Da imademo u ovaj odlučivi čas uz 
krepku i muževnu volju dovoljno materijalnih i fizičnih sila, to 
bi ja u tom pitanju smjesta pristao uz priedlog g. Kvaternika, jer 
volim čim prije sasvim neodvisno i prosto na svojih nogu stajati, 
nego li se osloniti makar i o najboljeg prijatelja. Kad bi se to tako 
na brzu ruku udesiti moglo, tad nam ne bi ni trebalo pozivati se 
na historička naša prava, već bi si snagom svojom sami prava 
skrojili, kako bi htjeli. Vjerujte, gospodo, logika učina, osniva- 
juća se na snazi, to u današnje doba više važi, nego sve ma 
kako liepe teorije, više važi, nego ma kako stara historička 
prava. Da je tomu tako, to vidimo svigdje, osobito u Fran- 
cuzkoj i u Italiji. Burbonci se sveudilj pozivahu, pa se i dan 
danas pozivlju na historička svoja prava, dočim Napoleon za histo¬ 
rička prava mnogo ne mari, već držeć se poznate one juridičke 
aksiome: »da mihi factum, dabo tibi jus« — iz logike učina pravo 
svoje izvodi. Burboncem uz sve njihovo historičko pravo poopadaše 
s glav4 krune, dočjm padše Napoleon, sliedeć načelo svoje, pokupi, 
te stranom sebe, a stranom opet druge njimi uresi. 

Pitam po drugi put: kuda ćemo, na koju li stranu?—Hoćemo 
li zubi i nokti prionuti uz novu sad opet po ustavnu centralistički 
ustrojenu Austriju, t. j. drugimi riečmi: hoćemo li u » Reichsrath« ? 
Ne mislim! Ja barem, hvala Bogu, još nijednoga Hrvata čuo 
nisam, koji bi za tiem Reichsrathom čeznuo, i koji bi želio, 
da izmieni svoj stari i tolikimi žrtvami stečeni ustav sa novim 
Grundgesetzom od 26. veljače t. g. — Nu pust’mo to na 

stranu! Ne ću da prije reda s tim pitanjem zabadam trn u zdravu 
nogu. 

Idem dakle dalje i pitam po treći put: kuda ćemo, na koju 
li stranu? — Hoćemo li da se sjedinimo s Ugarskom? —Hoćemo! 
1 to, kao što rekoh: s Ugarskom, a ne sa tako zvanim izkljnčivim 
Magyarorszdgom. Hoćemo da se sjedinimo sa narodi u čitavoj Ugar¬ 
skoj, a ne samo sa Magjari. Tako, gospodo, hoćemo da se sjedinimo, 
i to na temelju podpune narodne i političke ravnopravnosti, na 
temelju državopravnih ugovora naših od g. 1102., zatim od g. 1527., 
a napokon od g. 1712. Dh, gospodo, tako hoćemo, da se trojedna 
naša kraljevina uz realnu i virtualnu svoju cjelokupnost, uz neod- 
visnost i samostalnost svoju sjedini s kraljevinom Ugarskom, da 
tako obje te kraljevine u istinu i u pravom smislu rieči budu 
»regna soci a, foedere juncta, ubi« — kao što nekoć slavni 
ban Toma Bakač-Erd6dy reče — »regnum regno non praescribet«.* 
To je, gospodo, u jezgri program zastupnik^ grada Zagreba, dakle 
naravno i moj — i toga se ne samo iz osvjedočenja, već ta- 
kodjer iz dosljednosti držim, jer se slaže s onim programom, 
što sam ga sa još četvoricom velecienjenih i ovdje prisutnih muževa 
jur zimus odobrio i podpisao, slaže se sa mojim mjeseca veljače 
u velikom spravištu zagrebačkom očitovanim političkim vjeroizpo- 
viedanjem, slaže se sa mnienjem, što ga očitovah u svojoj brošuri 
pod imenom »Ruckblicke« onomad izdanoj, dapače slaže se u nekom 
obziru i sa onim mojim braći našoj »Magjarom« namienjenim sone¬ 
tom, što ga kobne g. 1848., u vrieme ročećeg u Pešti sabora >magjar- 
skoga« napisah i u svojih »Domorodnih glasovih« priobćih, gdje velim: 

Oj Magjari, braćo vi ustavna, 

I združena dugo već s Hrvati, 

Nemojte nam ludo otimati, 

Što nam poda narav, mati slavna. 

Pomislite na vremena davna. 

Mnogo Hrvat s vami zla prepati, 

Nastojte mu, što je njeg’vo, dati, 

Pa ćete ga opet nać pripravna: 

Da za korist obćeg doma svoga 
Podje makar i u vatru s vami, 

Jedan zasve, a svi zajednoga! 

* »Savezne kraljevine, ugovorom vezane, gdje kraljevina kra¬ 
ljevini ne će zapoviedati.« 

Neka dakle bude mir medj’ nami, 

Sila, znajte, da ne moli Boga, 

Ako ne, — a vi ste krivi sami! 

Tako sam, gospodo, mislio onda, tako mislim sada, i tako ću 
misliti u buduće. 

U ostalom, gospodo, riešilo se ovo pitanje u smislu ovog ili kojeg 
dragog priedloga, to svakako unapried znam, da će se riešiti onako, 
kao što to čast naroda i korist mile nam domovine zahtieva.« 

U isto doba objelodani Bogović u njemačkom jeziku 
za po vješt absolutizma u Hrvatskoj poučnu brošuru »Poli- 
tische Riickblicke in Bezug auf Kroatienc, koja bješe u malo 
dana sva razpačana i odmah doživje drugo izdanje. Ovdje 
pisac najprije u kratko pokazuje iz historije prava Hr¬ 
vatske na samostalnost, zatim podaje izcrpljivu sliku 
javnih prilika u domovini od g. 1848. do diplome okto¬ 
barske, te je ovaj dio najvažniji, jer se pisac osvrće na 
na sve grane javnoga života za absolutizma; samo se po 
sebi razumije, da pisac oštro osudjuje absolutizam na 
osnovu činjenica, a toliko je pravedan, da priznaje, što 
se je za absolutizma i dobro učinilo, na priliku na polju 
pravosudja, gdje je uveden novi gradjanski i kazneni za¬ 
konik; na kraju knjige crta način, na koji bi se s Ugarskom 
mogao sklopiti pošten i pravedan državopravni ugovor. 

Iste godine bi imenovan članom harkovskoga sveuči¬ 
lišta. Odrekavši se saborskoga mandata prionu opet uz 
književnost, te g. 1861. objelodani prvi svezak aiiakreontskih 
pjesmica: »Vinjagd«; u predgovoru veli, da se je misao 
»Vinjagi« rodila g. 1843., kad je s Nemčićem bio u Za¬ 
gorju u veselu družtvu. Za godinu dana (1862.) objelo¬ 
dani pjesnik drugi svezak »Vinjagd«, a g. 1864. treći. 
U svakoj knjižici imade po 50 pjesmica, koje lakim tonom 
slave vino, ljubav, prijateljstvo i domovinu. Kad je izišao 
prvi svezak, pohvali ga Janko Jurković u »Nar. Nov.c 

Bogović: Pjesnička djela. III. 

bili pjesniku Bodenstedt, samo je na štetu 
Sto se prečesto ponavljaju neki motivi u tri 

(iodine 1B65. bi Bogović opet izabran u sabor kao 
zastupnik grada Zagreba, god. 1867. postade veliki župan 
zagrebački, a god. 1871. savjetnik hrvatskoga ministar¬ 
stva u Budimpešti, gdje je ostao do god. 1875., kadno 
stupi u mir i povrati se u Zagreb. Poradi toga, što je 
pristao uz unionističnu stranku, narodna je stranka žestoko 
navaljivala na Bogovića, koji je u »Zvekanut god. 1867. 
pisao »Koprive«, te je gnjev opozicije našao izraza i u 
poznatom sonetu Preradovićevu o Nemčiću Ova je osuda 
Bogovića ljuto boljela, pa je pošavši u mir odlučio na¬ 
pisati brošuru »Zur Abwehr«, da se opravda i da vrati 
šilo za ognjilo narodnoj stranci, od koje je većina g. 1873. 
pristala na reviziju nagodbe. No ipak od bolesti ne do- 
spje, da brošuru objelodani. 

Živući u dokolici podaleko od književničkih kru¬ 
gova, osamljen kao ćuk, objelodani neke svoje književne 
radnje. Tako god. 1878. izdade četvrti svezak »Vinjagi«, 
onda »Slike i prilike«, koje je već napisao god. 1860. i 
1861., i napokon aforizme »Strjelice«. Najbolje su sva¬ 
kako »Slike i prilike«, u njima pjesnik na način kontem¬ 
plativan, a u slogu sentencioznom ogleda prirodu, za 
koju veli pjesnik: 

Kad te što uzhiti ili razveseli, 

A ti nemaš druga, što ga srce želi; 

Ili kad ti ljuta rana grudi para, 

A ti nemaš nikog, da te razgovara; 

Ne počasi časa, već na polje hiti, 

Priroda će bolno srce izcieliti. 



Pjesnik najprije govori u obće o prirodi i svemiru, 
zatim o čovjeku, o zvjezdama, o prirodnim silama, napo¬ 
minje prirodne pojave u zraku, pjeva o gori i dolini, 
zatim spominje rude, pa biline i životinje, a sve te 
slike i prilike prepleće mislima o životu i smrti, o slo¬ 
bodi i robstvu, o vrlinama i manama. Slika iz prirode 
izazivlje u pjesnikovoj duši priliku u duševnom svietu, 
pa se tako mirnim načinom nižu kao u kaleidoskopu razne 
refleksije pjesnikove. Samo se po sebi razumije, da uz 
uspjele pjesmice nalazimo i slabijih, poimence takovih, 
gdje se ponavlja prepoznata kakova misao, a uza to i 
nije sve uviek zaodjenuto pjesničkim ruhom; ali ipak 
ovaj niz pjesama odaje pjesničku dušu i pokazuje veliku 
ljubav pjesnikovu prema prirodi. 

Oštrije su »Strjelice«, koje je pjesnik spjevao od 
g. 1867. do g. 1877. Pravih epigrama imade ovdje malo, 
nego su to većinom sentencije u stihu. Dakako ovakove 
pjesmice nastaju u razno doba, kod razne dispozicije, pa 
su i »Strjelice € razne, no glavni je ton, koji iz njih izbija, 
pesimističan ; vidi se, da ih piše čovjek ogorčen životnom 
borbom i bolešću. Mnoge su od njih duhovite, ali ih 
imade i odviše obćenitih, gdješto i drastičnih. 

Kad su Bogovićeve žice nakon poduljega muka opet 
zazvonile, srdačno ih pozdravi Šenoa u »Viencu« g. 1878. 
br. 36.: »Trojim nas dariva Bogović darom za nekoliko 
mjeseci poslije mnogo godina, a mi mu bez ikakve primisli 
dovikujemo: »Ave resurrecturis!« Predobro se sjećamo 
plodova ljubavnog i domoljubnog zanosa, kojih je pisac 
u duševnoj zajednici sa genijalnim Nemčićem i vatrenim 
oponašateljem novo-francezke romantike Blažekom stvorio, 
živo su nam još u pameti Bogovićeve pripoviesti, koje 
se uz Demetrove novele prvimi pravimi plodovi te struke 
u našoj knjizi zvati mogu, a sjećamo se i energičkih u 

istinu pjesničkih mjesta u »Stjepanu« i »Gubcu« . . .€ 
Zato je Šenoi i žao, što Bogović kao s nekim nepouzđa- 
njem šalje svoje nove tri knjižice u sviet, pa dodaje: 
»Nama je drago i vrlo drago, da se je Mirko Bogović 
opet na književnom polju pojavio, nama je mio rad starih 
pisaca, koji mladjim uravnaše putanju, mi im želimo dug 
život, te odbijamo od sebe primisao, da mladji pisci kane 
biti veselimi grobari starih pisaca«. 

U početku osamdesetih godina priobći Bogović tri 
brošure: »Zur bosnischen Frage« (g. 1880.), »Eine Lanze 
fiir den Schiffahrts-Kanal Rugvica-Agram« (g. 1881.) i 
»Ursachen und Wirkungen« o nemirima u Hrvatskoj 
(g. 1884.). Kao pjesnik nije se Bogović više javio poslije 
g. 1878. Spremao je medjutim koješta za štampu; ali mu 
težka bolest nije dala, da osnove izvede. Gotovo dva¬ 
deset godina patio je grozne muke od kamenca, pa se 
je morao desetak puta podvrći opasnoj operaciji u Beču 
u Dittelovu zavodu. Zadnjih godina svojega života nije više 
ni ustajao iz postelje, pa bi znao dane i dane, noći i noći 
provoditi čitajući djela pjesnička, historička, filozofska i oso¬ 
bito prirodnjačka, jer ga je priroda od vajkada zanimala 
u svakoj sitnici. Bogata biblioteka bila mu je glavna 
razbibriga u časovima težke bolesti, u kojoj ga je njego¬ 
vala vjerna žena; pohadjali bi ga kadšto prijatelji, a medju 
njima osobito njegov prvi susjed u Visokoj ulici Kukuljević. 
Ležeći u postelji nije mogao da uredi svoje radnje, već 
se je ponajviše bavio sastavljanjem aforizama, koje je 
nazvao »Strjelicama«, a pisao ih na komadiće papira. 

»Moj život imade od sada takodjer svoj cilj — 
konac«, znao bi često reći pjesnik za duge svoje bolesti. 
Od svih muka oslobodi ga smrt 4. maja g. 1893. Njegovo 
tielo počiva u »ilirskom paviljonu«, u tom tihom hramu 
slave, koji ne samo sa zahvalnošću nego i sa ponosom 



podiže hrvatski narod uspomeni najboljih svojih sinova iz 
prve polovine ovoga stoljeća. 

U ostavini Bogovićevoj našla su se tri prizora drame 
»Stari i mladi Hrvati«, nadalje oveća zbirka hrvatskih 
narodnih poslovica i zagonetaka, bilježke za brošuru »Zur 
Abwehr«, a bilo je i drugih osnova, ali od sviju ostaše 
većinom samo gola imena. 

Najviše je ostalo »Strjelicd« i nešto »Vinjaga«; pod 
nadpisom »Žuto lišće« želio je pjesnik skupiti razne 
pjesme iz raznih vremena dielom već štampane, dielom 
opet nove; a napokon zabavljao se pjesnik i »Grabanci- 
jašem djakom«, no od ove filozofijsko^satirične pjesni su 
sačuvani samo ulomci. Izbor njegove pjesničke ostavine 
izišao je g. 1894. pod nadpisom »Posmrtne pjesme«, u 
kojima su štampane »Vinjage«, »Strjelice«, »Žuto lišće« 
i ulomak »Grabancijaša«, pa je ova knjiga dopuna triju 
svezaka »Pjesničkih djela« Bogovićevih, koje je izdala 
»Matica Hrvatska«. Samo u »Žutom lišću« imade par već 
poznatih pjesama, koje su štampane u Kolu Vili. i u Gla¬ 
sonoši IV. i V* 


* Od Bogoviča su izašla ova izdanja; 1. Ljubice. Zagreb 1844., 
2. Smilje i kovilje. Zagreb 1847., 3. Domorodni glasi. Rieka 1848., 
4. Pjesme Antuna Nemčića, izdao M. B. Zagreb 1851., 5. Neven, uredio 
M. B. Zagreb 1852., 6. Kolo. Knjiga IX., uredio M B. Zagreb 1853., 
7. Frankopan. Zagreb 1856., 8. Stjepan, posljednji kralj bosanski, 
Zagreb 1857., 9. Matija Gubec, kralj seljački. Zagreb 1859., 10. 
Pripoviesti. Zagreb 1859., 11. Politische Ruckblicke in Bezug auf 
Kroatien. Agram 1861. (dva izdanja), 12. Govor Mirka Bogovića, 
zastupnika si. i kr. grada Zagreba, držan na saboru trojedne kra¬ 
ljevine dalmatinsko-hrvatsko-slavonske u Zagrebu dne 26. lipnja 1861. 
Zagreb 1861., 13.Vinjage I. Zagreb 1861., 14.Vinjage II. Zagreb 1862., 
IS.Vinjage III. Zagreb 1864., 16. Vinjage IV. Zagreb 1878., 17. Slike i 
prilike. Zagreb 1878., 18. Strjelice. Zagreb 1878., 19. Zur bosnischen 
Frage Agram 1880., 20. Eine Lanze fiir den Schiffahrts-Kanal Rug- 

U petdesetim godinama prevedene su mnoge Bogo- 
vićeve novele na češki u »Lumiru«, na isti je jezik preveo 
Vaclik »Frankopanac, a Kollar * Stjepana c. Ako i nisu 
njegove radnje savršene, opet su u ono doba pripadale 
medju najbolja beletristična djela hrvatska, a i danas se 
može razabrati na njima, da ih je pisao čovjek fine na¬ 
obrazbe i književničkog ukusa. Bogović je kao većina 
starije naše književničke generacije poznavao gotovo sve 
znatnije evropske jezike i njihovu književnost; bio je 
vješt govoriti latinski, francuzki, talijanski, njemački, 
magjarski, a razumievao je sve slavenske jezike. Kako 
je bio snažne memorije, umio je još pod starost naizust 
svu silu pjesama i citata iz klasika rimskih, te iz pisaca 
sviju evropskih naroda. Valja priznati, da nam je stariji 
književnički naraštaj i u širokoj svojoj erudiciji ostavio 
sjajan primjer. 

Mirko Bogović je bio stasa osrednjega, puti tamne, oštra 
pogleda, gustih obrva i krupna, nešto svinuta nosa; sve 
izrazite crte lica kao i krepki način govora odavahu 
odmah njegovu energiju, a sitni, no brzi hod, pa žive 
kretnje tiela pokazivahu još pod stare dane, da u Bo- 
govića nije jenjala odporna snaga, s kojom je uz inače 
jaku prirodu svoju jedino i mogao toliko godina odolie- 
vati svojoj bolesti. Za svega vieka bio je Bogović san- 
gviničan, dakako u mladosti bio je uza to vedar i povjerljiv, 
no u kasnije dane ogorči mu dušu žalostno izkustvo ži¬ 
vota, te od veseljaka postade mrkonja. Sa žestinom se 


vica Agram. Agram 1881., 21. Ursachen und Wirkungen. Ein Schluss- 
wort zu den vorjahrigea Tumulten in Kroatien. Agram 1884. — 
Poslije Bogovićeve smrti izašla su: 22. Pjesnička djela. Svezak I. 
Zagreb 1893., 23. Pjesnička djela. Svezak II. Zagreb 1894., 24. Po¬ 
smrtne pjesme. Zagreb 1894., 25. Pjesnička djela. Svezak III. 
Zagreb 1895. 

je Bogović borio za mladih dana za velike ideale ilirske, 
sa žestinom je prkosio ljutomu pritisku Bachova abso- 
lutizma, sa žestinom je poslije god. 1860. zametnuo 
ustavni boj s protivnicima svoje stranke; bijaše on čovjek, 
koji je bio uviek toliko smion, da u svemu imade svoje 
mnienje, a uza to se držao devize: »Sila mojega prava 
daje i meni pravo silec. Nije naša zadaća, da u ovoj 
književnoj slici ocjenjujemo i njegov politički rad, bit će 
to posao onoga, tko se dade na pisanje naše političke 
prošlosti poslije listopadske diplome. Nama je bilo samo 
do toga stalo, da u krupnim crtama prikažemo Bogovića 
kao radnika na književnom polju. U ono doba narodnoga 
sutona, kadno je klonula ne samo volja nego i savjest 
mnogih i mnogih sinova hrvatske domovine, Bogović se 
je ponio junački, s nekolicinom svojih drugova oprovrgao 
je narodnu rieč, koja veli: u sniegu ne cvatu ružice, jer 
je svojim obilatim književničkim radom pokazao, da i uz 
najgore političke prilike pravi patriotizam može naći pod¬ 
ručje svojemu dobromu djelovanju. Labore, non clamore! 
S povješću hrvatske književnosti za absolutizma neraz- 
družno je spojeno ime Mirka Bogovića, pa će mu ova 
zasluga osigurati trajan spomen u narodu hrvatskom! 

hj * 

* 

Za podatke o pjesnikovu životu do god. 1862. po¬ 
služio sam se »Životopisom Mirka Bogovića« (Zagreb, 
god. 1862.) od Gj. Deželića, komu je biografijsku gradju 
bio podao sam Bogović. Nekoliko pokojnikovih pi¬ 
sama dobio sam za porabu od g. Ivana Filipovića, vr¬ 
loga veterana na književnom polju, a Bogovićeva supat¬ 
nika za absolutizma, i od g. Božidara pl. Kukuljevića, te 
im za dobrotu zahvaljujem. 

Pored »Fraakopana« priobćio sam u ovoj posljednjoj 
knjizi »Pjesničkih djela« Mirka Bogovića rukovet »Iza¬ 
branih pjesama«, a u tom sam se izboru osvrnuo samo 
na pjesme, koje su već za pjesnikova života izišle u po¬ 
sebnim zbirkama. Kako mi je bio prostor odmjeren, nije bilo 
moguće, da još više pjesama prikupim u ovaj vienac, 
ali držim, da će se i odavle razabrati pjesnička fizionomija 
Bogovićeva. Pokojni je pjesnik sim priredio i »Franko- 
pana« i većinu pjesama svojih za novo izdanje, pa je amo 
tamo koješta promienio; u ovom sam izdanju sve te 
promjene prihvatio i osim toga prema današnjemu načinu 
dotjerao pravopis. 

Bogovićeva su pjesnička djela mladjemu naraštaju 
bila slabo poznata, zato je »Matica Hrvatskac i pokrenula 
ovo izdanje u tri svezka sa živom željom, da hrvatskoj 
mladeži podade štiva, iz kojega će crpsti rodoljubnu po¬ 
budu, i da se koliko toliko oduži uspomeni pjesnikovoj. 
Od osnutka naše akademije bio je i Mirko Bogović 
njezinim pravim članom, ali pokojnik nije radio na na¬ 
učnom polju, nego je i pod stare dane ostao vjeran 
vilama poezije, koje su ga u mladosti njegovoj uvele 
u svoje svete gajeve! 

Zagreb, mjeseca listopada god. 1895. 


Milivoj Šrepel. 



FRANKOPAN. 


TRAGEDIJA U PET ČINA. 




LICA. 


Marija, udova Ljudevita II., kralja ugarskoga i sestra Ferdinanda I. 
ZapoLJA Ivan, vojvoda erdeljski, grof šipuški i medjukralj 
ugarski. 

Batori Stjepan, nadvornik ugarski. 

BORNEMISA Ivan, zapovjednik kralj, grada i odgojitelj kralja 
Ljudevita II. 

TURZO Skender, vrhovni kralj, blagajnik. 

BATJAN Franjo, knez, ban hrv. slav. dalm. 

KarlOVIĆ Ivan, knez, šuljak Frankopanov. 

Zrinjski Nikola, knez. 

SLUNJSKI GJURO, knez. 

Blagaj Stjepan, knez. 

Keglević Petar, knez. 

TOROK VaLENT, knez. 

PEKRI Ljudevit, plemić i vlastelin hrvatski. 

PrankOPAN Krista, knez senjski, krčki i modruški, ban 
hrv. slav. dalm., vrhovni zapovjednik vojske Ivana Zapolje, 
zatim šimežke, požežke i šoprunske županije veliki župan. 
Statil Ivan, prepošt starobudimski 

JUBIŠIĆ Nikola. } *»P<>vjedn.e. hrvatske vojske. 

BanOVIĆ (Banfi) IVAN, knez. 

BakiĆ PAVAO, plemić i vlastelin hrvatski. / 

Jelena, supruga Tahijeva. 

Katarina DraGOVIĆEVA (Dragfi), bližnja rodjakinja Jelenina. 
KeČKEŠ PAVAO, zapovjednik grada Varaždina i privrženik na- 
dvomika Batora. 

Glasonoša nadvornika Batora. 

Dva Najmenika Pekrijeva. 

Krčmar. 

ČETIRI Seljaka. 

CIGANICA. 

Gospoda. Dvorkinje. Dvorani. Hrvatski i njemački vojnici. 

Prva dva čina bivaju u Požunu i Stolnom Biogradu u Ugarskoj 
godine 1526., a posljednja 3 čina u Hrvatskoj godine 1527. 



Privrženici Iv. Zapolje. Privrženici Ferdinanda 




CIN PRVI. 


PRIZOR PRVI. 

Soba u kraljevskom gradu Požunu. 
TURZO i BORNEMISA. 


JRZO (žalostno). 

Sa svih Strana dolaze nam glasi: 
Kako Turčin — ne bilo mu traga! 
Plieni, pali sela i gradove, 

Ori svete crkve i oltare, 

Momke sieče, a djevojke kupi, 

Da ih vodi do Stambola grada 
Kano jadne robinjice; — riečju: 

Kud prolazi, svuda puste stope 
Razorenja, krvi i požara 
Ostavlja za sobom. 

□RNEMISA. Žalibože, 

Da je tako 1 — ali svega toga 
Ne bi bilo, da je kod Muhača 
Kralj Ljudevit — pokojna mu duša! 
Htio slušat nauk mudrih ljudi. 

TURZO. On je odviš samovoljan bio, 

Dobra svjeta ne htje poslušati; 

Ta koliko su ga svjetovali 
Naši stari mudri velikaši, 

I na glasu hrabri svud junaci: 

Da glavare postavi vojnike, 

I da čeka još za koje vrieme, 

Dok mu pomoć izgledana dodje 
Od Zapolje, vojvoda erdeljskog, 

I hrvatskog bana Frankopana; 

A1 on nauk ovi ne poprimi, 

Već biskupe uze za vojvode, 

Pa ga oni na zlo nametnuše. 

Osobito Tomorija fratar, 

Arcibiskup od Koloče grada, 

Koj je našom tad upravljo vojskom. 

BORNEMISA. 

Nije sablja za te sveštenike. 

Veće krst i sveta liturgija. 

TURZO. Kralj je ipak slušo ote ljude, 

Slušo ih je — ujede ga zmija! — 
Ter udari na carevu vojsku, 

I zaglavi, jadan, sa onimi. 

Koji su ga ludo svjetovali i 
S njime pade do sedam biskupa, 
Dvajest osam silenih baruna. 

Pet stotina po izbor plemića, 

A ostale mješovite vojske 
Tu pogibe do dvajst i šest hiljad . . 
Ej Muhaču, ti nesretno mjesto! 

Ta ti jesi baš Kosovo naše, 

Jer si slavnog ugarskoga roda 
Cviet najljepši sasvim uništilo, 

I svu zemlju sa kraljicom mladom. 
Sad udovom, u crno savilo. 

BORNEMISA. 

Idi brate, nemoj opetovat, 

Što nam s nova rane viek zadaje. 
Već mi kaži, što kraljica radi, 

Jeda r se je što oporavila 
Od nevolje, koja ju pritište — 

Ti si valjda kod nje danas bio? — 

TURZO. Jesam, brate, i mogu ti kazat : 
Ponešto je već se umirila. 

Jer je danas vedrijega lica 

Nego juče, premda j’ uranila. 

Kad su prvi pietli zapjevali, 

1 pisala razne knjige, dok je 
Na visoko oskočilo sunce; 

Zatim posla, pošto svrši poso, 

Po Batora, našeg palatina, 

I najvjernjeg svoga savjetnika, 

Pa se s njim u kratko posvjetova, 

Te mu poda, što napisa, knjige, 

A Batori odmah, čim odstupi. 

Ote knjige razturati stade 
Na sve četir svieta strane. 

BORNEMISA. Slutim — 

Premda pravo ne znam — da se tajno 
0 tom radi, češki kralj Ferdinand, 

Brat kraljičin, da postane kraljem 
Naše zemlje Ungarije. 

TURZO. I ja 

Tako slutim; — pojedine rieči 
Kraljičine i Batora kneza, 

Što ih uprav danas preda mnome 
Izustiše, slutnju potvrdjuju. 

BORNEMISA. 

Eh — ta vidjet ćemo, šta će biti! . . . 
Kano prvi roda velikaši 
I udove vjerni sljedbenici. 

Čuti ćemo valjda za ko*e vrieme, 

Šta je u toj stvari, šta li nije 
Istine; ta može bit još danas 
U skupštini, koja će se držat 
Kod kraljice, da se rieč povede . . . 

PRIZOR DRUGI. 

KEČKEŠ unilazi u taj par sav izranjen u turskoj odjeći. 

BORNEMISA (nastavi sav začudjen). 

Mili Bože, evo gle! šta vidim ? — 

Ta to vi ste, Kečkeš kapetane. 

Što ste ’nomad kod Muhača bili, 

Te s Batorom, našim palatinom, 

A i vašim velim zaštitnikom, 

Nekim čudom baš iznieli glavu; 

Ar za Boga, šta će reći u vas 
Tursko ruho? — ta valjda se niste 
Poturčili, vjeru pogazili? — 

KEČKEŠ. Man’te me se i takvih besjeda! 

Nije meni stalo do korana, 

Već do toga, da si život spasim! — 

TURZO. Kaž*te nami, odkud dolazite. 

Kakove nam glase donosite, 

I gdje li ste grdnih otih rana 
Dopanuli ? 

KEČKEŠ. Kazat hoću redom 

^ Sve, kako je bilo, al me voljno 

Poslušajte — to vas liepo molim . . . 
Ja dolazim uprav iz Marota, 

Kamo sam si ženu i dječicu 
Iz Budima tada odpratio, 

Kad ste i vi, čestita gospodo. 

Sa kraljicom, udovicom mladom, — 
Koju Bog da dugo još poživi! — 

Iz Budima krenuli ovamo, 

Za vremena da se uklonite 
Sulimanu, silnom turskom caru, 

Koj je tad već pošo pram Budimu. 

BORNEMISA. 

Ja se sjećam, da je jako mnogo 
Bjegunaca iz Budima grada 
U planine tada pobjegnulo. 

Da si tamo utočište nadju; 

A vi kaž*te, šta se j* dalje zbilo. 

KEČKEŠ (čim se malko oporavi). 

Budim pade — kako valjda znate — 
U sultana Sulimana ruke, 

A njegovi Turci haračlije. 



Pošto sav grad grdno oplieniše, 

Silu božju robija zarobiše, 

Sa četiri strane baš zapale 
Naš grad Budim — grom ih upalio! 
U tom divljem svuda uništenju, 
Štedjeli su Turci samo jedno, 

I to bješe: našeg kralja dvori; — 

Nu kao što rekoh, to će vama 
Znano biti, — al sad čujte dalje, 
Što se poslie toga još dogodi. 

TURZO. Šta za Boga, šta ćemo još čuti! 

KEČKEŠ. Iz Budima, kraljevskoga grada. 

Izašlo je silni car Suliman 
Mnogo svojih divljačkih čopora 
U potjeru za našim’ bjegunci, 

Što se tamo za Strogonom gradom 
Medj visoke Vrteške planine, 

A u tiho i sakrito selo, 

Marot zvano, jadni, povukoše. 

U tom selcu, premda malenome. 
Veća strana plemstva i gradjanstva 
Iz Budima i bližnjih gradova 
Utočište tražiti naumi; 

Al’ bojeć se, da će i ovamo 
Turčin lasno moći pogoditi. 

Svi se u tom liepo sjediniše, 

Da će, ako do nevolje dodje, 
Turčina svi složno dočekati, 

Ak’ moguće bude, uzbiti ga. 

Ili pako junački umrieti. 

INEMISA (uzneseno). 

Tako valja! — to će svaki Ugrin, 
Kom je stalo do vjere i časti, 

U slučaju sličnu učiniti. 

iKEŠ (uzdiše duboko i tad nastavi). 

Što slutismo, to se i dogodi . . . 

Na trinajstog uprav rujna bješe, 

AT eto ti kano poplavica. 



Dodje jednom sila turske vojske, 

Te prevaliv priju Vrteš goru, 

Pred seoce Marot uprav pade, 

Pa na obkop, štono su ga naši 
Brže bolje prije načinili. 

Poče odmah ljuto navaljivat, 

Al’ ga naši složno, kako valja. 
Dočekaju, krvavo uzbiju. 

Tako prodje u junačkoj borbi 
Prvi i drugi danak obsjedanja. 

Više puta Turci jurišali, 

Ar ih svagda još uzbili naši. 

Kada treće jutro osvanulo. 

Prije zore i bijela dana, 

A1 eto ti oko Marot sela 
Svu planinu Turci zalomiše, 

Sa svih strana na bedeme slabe 
Marot sela juriš učiniše. 

Na bedemih naši u zdvojenju. 

Bez pomoći, bez nade spasenja. 
Ljute Turke dobro dočekaše. 

Na njih svoje puške izpališe, 
Kuburlijam o tle udariše, 

I za oštro gvoždje prihvatiše, 

Svaki srne, bez obzira svaka. 
Spomenuvši ime Isusovo, 

U alaje svoga dušmanina. 

Grmi, sieva, krvca se prolieva. 

Ni brat brata svoga ne poznaje, 
Kamo li će Turčin kršćanina; 

Ne čuje se sa svih strana drugo. 
Nego jauk i plač od junaka. 
Grmljavina šiba i pušaka, 

Zveketanje mača i kadara. 

Ne bi reko, nebesa se ore, 

A planine u tiho Dunavo . . . 

Ali šta ću dugo pripoviedat. 

Već u kratko tužnu viest da svršim 
Na hiljade Turak’ tu pogibe. 



A od naših nitko ne ostade, 

Izim mene težko izranjena, 

Štono sam se osviestio noću, 

Te pokušo sreću time, što sam 
Svuko svoje ruho i navuko 
Tursko, te kroz straže umorene 
Provuko se; tako dodjoh bolan 
Do Strogona i odanle dalje, 

Nu sve noću, Turčina se bojeć 
Svejednako ko i kršćanina, 

I nu, evo mene sada ovdje! 

BORNEMISA. 

Šta će reći mladjahna kraljica. 

Kad začuje sad opet i ove 
Prežalostne viesti! — Još nam kaž*te. 
Ako znate, koliko je naših 
Pod turskijem mačem poginulo 
Tamo? 

KEČKEŠ. To se pravo kazat ne da, 

Nu reko bih, da je svega skupa. 

Što momaka, što djece i žena, 

Kod Marota do dvajst tri hiljade 
Izdahnulo. — 

TURZO. Bože, — to je strašno 1 

KEČKEŠ. Jest, boga mi, tako! al’ šta ćemo. 

Kad drugčije biti ne mogaše, 

Jerbo tko će sili odoljeti. 

Tko li takav mejdan održati, 

U kom pravde nikakove nema. 

Dvajest Turak’ na jednog od naših! 
Ta kažite, ako Boga znate. 

Može li se u slučaju takvom. 

Gdje pomoći od nikuda nema, 

Može li se čovjek boljem nadat? 

BORNEMISA. 

Istina je, al’ nam sad još kaž’te: 

Gdje su vaša djeca, vaša žena, 

Štono ste ih spomenuli prije? 

KKC'KK.'^ (Huinlm okom i drhtavim glasom). 

Ta kazo sam, ako se sjećate 
Kieči mojih, da j’ u Marot selu 
Sve, što živo bješe, poginulo. — 

muzo. Utješ'te se, moj viteže jadni! 

Ja ću sve to, ak* moguće bude, 

Kazat danas još kraljici našoj, 

1 Batoru, vašem zaštitniku, 

Pa će vami, koliko se može, 

Naknadjeni biti jadi vaši. 

Za sad pako — uzmite bez stida 
I uvrede vitežtva vašega — 

Uzmite taj malen dar od mene. (Poda mu kesu 
novaca.) 

Sila, znate, zakona ne znade. 


UORNEMISA. 

Još vam kažem, ako vam je volja, 

U tom gradu kod nas ostanite. 

Pa se lieč’te i kriepite dobro. 

Udes daljni ovdje dočekajte, 

A sa sebe oto tursko ruho 
Svucite, da nam ne vriedjate oči . . . 

A mi ćemo, prijatelju Turzo, 

Sada skoro na divane poći 
K našoj svietloj kraljici Mariji. 

KEČKEŠ. Ne ću dakle ni ja da vam dulje 
Dosadjujem, čestita gospodo. 

Veće idem — pa na svemu hvala! . . . 
Moja vjernost pram kraljici sjajnoj 
I pram mojim velim zaštitnikom 
Bit će vječna — vjeru vam zadajem! — 

TURZO. Dobro, dobro, moj viteže, s Bogom! 
BORNEMISA. 

S Bogom, dok se vidimo opeta! 

KEČKEŠ. Božja pomoć i junačka sreća 
Vazda bila uz vas! . . . (Ode.) 



TURZO. Prijatelju! — 

Svi kraljice naše sljedbenici 
Što ih ovdje ima, jesu zvani 
Na divane, bit će važan predmet. 

Koji će se pretresivat danas! 

JORNEMISA. 

Biti će bez dvojbe, pravo kažeš. 

Jer inače vazda običava 
Nam, kao prvim svojim savjetnikom. 
Kraljica sve namjere odkrivat 
I za dobar savjet nas upitat. 

Sada pako, izim palatina. 

Svrhu našeg današnjeg sastanka 
Nitko ne zna — ne bi li se naša 
Slutnja od prie skoro potvrdila! 

TURZO. Neka! — ona će najbolje znati, 

Šta i zašto tako radi, mi smo 
Njene vjerne sluge, uviek spremni 
Svršit volju te naše gospoje . . . 

Istina je, kraljica je mlada 
I živahna, al je mudra glava. 

Ona znade, šta nama valjade. 

50RNEMISA. 

Tako uprav i ja mislim, brate, 

Treba dakle da podupiremo 
Njene dobre želje i namjere! — 

Rok sastanka primiče se — ajdmo! — 

TURZO. Ajdmo, ajdmo, da ne zakasnimo! (Otidu.) 


PRIZOR TREĆI. 

Dvorana u kraljevskom gradu Požunu. 
KRALJICA unilaz! sa DVORKINJOM. 

KRALJICA. Prodji me se i takovih rieči! — 
Ja da svučem ovo ruho crno. 

Koje mojoj tuzi baš priliči. 



Pa da sjajne haljine obučem, 

Te u njima naše velikaše 

Primim ?! — ne, ne 1 to ne može biti 1 . . . 

/ORKINJA. 

Zašt* ne — molim — ta vi ste kraljica, 
Vami dakle i kraljevski znaci — 

Osobito u prilici takvoj — 

Dolikuju . . . 


kraljica. Ja te molim, šuti! 

Tako zboriš, kako stvar razumieš; 

Ovo mi je ruho omiljelo, 

Odkako mi umrie moj gospodar 
Kralj Ljudevit, milo zlato moje, 

I s njim na tom svietu sva utjeha . . . (Sama 
sa sobom.) 

Znadem ja, što radim, a i zašto — 

Ja ću u toj priprostoj odori. 

Bez uresa svakog, osim mojih 
Uzdisaja, bliedih lica, k tomu - 
Ak’ uztreba ~ još i gorkih suza, 

Kano jadna udovica mlada, 

Svoju svrhu prije dokučiti. 

Nego li baš u odori zlatnoj. 

Vedrim licem i s krunom na glavi. (Dvorkinji 
glasno.) 

A ti sada idi, jer ja hoću 

Da na samu koj čas budem, da se 

Oporavim od žalosti težke, 

I pripravim na doček gospode. 

Koja će do mala amo do^i. 

Da se sa mnom o ozbiljnih stvarih, 
što se tiču dobra domovine, 

Posvjetuju. — 

i/^ORKINJA (nakloni se duboko). 

Idem, svietla kruno I (Ode.) 



15 


PRIZOR ČETVRTI 

KRALJICA sama. 

KRALJICA. U zao Čas me uda moja majka, 

Da j* za koga, ne bih ni žalila. 

Već za takvo nesmotreno momče, 

Ko što bješe mladi kralj Ljudevit . . . 
Istina, on bješe dobra srca 
I dost* bistra obražena uma, 

A1 za mene sve to ne bi dosta, 

Moja duša uviek nezasitna. 

Moje srce, žarko ponosito. 

Tražilo je, što u njega ne bi; 

I tako sam venula uz njega, 

Ko što vene u pustoši jadan 
I osamljen bez rosice cvietak. 

Jer on moje ponosite misli. 

Moje želje, moje žarke težnje, 

Nikad nije, biedan, dohitio. 

Medju nami, jao, sporazumljenju — 

Ovoj rajskoj rosi žednih duša — 

Nikad ne bi ni traga ni glasa! . . . (Poslije 
dulje stanke, odvažno.) 

Ja sam slaba i mladjahna žena, 

Ali što se čvrste volje tiče, 

Mogla bi se lako natjecati 
Sa mnogimi junaci na glasu. 

Jer što kanim, moram da izvedeml ... 

Evo i sad moja je namjera. 

Da mom bratu, kog veoma štujem, 

Koj je muž u pravom smislu rieči, 

Njemu dakle da pribavim krunu 
Ungarije, vidim, da je vriedan 
I dostojan, nek mu dakle bude! — 

On je mudar, lukav i odvažan, 

On je, kada treba, blag i mio. 

Strog, nesmiljen opet, kad uztreba, 

On je, sve — nu sve u svoje vrieme; 

U njega je kano iz mramora 


1 

Lice mirno, hladno i ozbiljno, 

Uviek nekim oblakom zastrto, 

Ćuti njegVe iza tog zastora 
Ne prodiru, baš kao izpod leda, 

Gdje ne vidiš vodu, kako teče, 
ir na vrhu gofe^ gdje ne slutiš, 

Pod cjelinom da joj vatra bukti, 

Svaka strast je obuzdana pomno, 

Da ne izda svoga gospodara; 

Takav mi je mili brat Ferdinand, 

Takav treba svaki kralj da bude! . . . 

Ali ja se bratu svom ne čudim, 

Da je zbilja takav, kao što jeste, 

Ta imo je dobre učitelje 
U mladosti — pa je pravo tako! 

Čovjek treba uviek da nastoji 
Savršenim kakogod postati, 

Ak’ ne može to kao angjeo biti, 

A to neka bude kano djavo . . . (čuju se veli¬ 
kaši, kako idu.) 

Što se pako tih Ugara tiče. 

Da ih sklonim na to, što ja hoću. 

Majstorije k tomu baš ne treba, 

Ta prava sam sestra Ferdinanda 
I kći kuće Habsburg, to je dosta I — 

PRIZOR PETI. 

KRALJICA sjedne. — Zatim unilaze: BATORI, TURZO, BORNEMISA 
i još nekoliko velikaša, a za njimi dvie dvorkinje kraljičine, koje 
iza kraljice stanu. 


BATORI (svečano). 

Svietla kruno, čestita gospojo! 

Mi dodjosmo, evo, svi u skupu, 
što nas god u pratnji tvojoj ima, 

Na tvoj poziv, da te upitamo, 

Šta su tvoje želje i namjere. 

Da se s tobom posavjetujemo, 

I ako je — 0 čem ja ne% dvojim — 

Od koristi za dom i za vjeru, 

Da spojivši želju tvoju s našom, 

Nastojimo krepko, složnom silom, 

Da što prije svrhu postignemo. 

RALJICA (nakloni se — zatim umiljato). 

Hvala vami, vriedni palatine, 

I ostala vitežka gospodo, 

Hvala vami, jerbo znadem dobro. 

Da je to, što palatin izusti, 

Odziv našlo i u vašem srcu. 

Takve rieči jesu pravi melem 
Mojoj toli izranjenoj duši. 

Ja sam, evo, kraljica bez krune 
I kraljevstva, težko meni jadnoj! . . . 

Nemam nade u nikog na svietu 
Osim sad u Boga velikoga. 

Pa zatim i u vas, vjerni moji 
Druzi u zlih i u dobrih časih! . . . 

Lako je u sreći uztrajati 
I 0 bielom danu sprovadjati 
Druga svoga po livadi cvjetnoj, 

A1 je težko u biedi i nesreći, 

I u crnoj noći, gdje i zadnja 
Već pomrknu na vidiku zviezda, 

Poć uz druga vjerno i Ijubezno 
Kroz šikare jazovitim putem, 

S očevidnom svojom baš propašću; 

To, to znači biti prijateljem! — 

A to ste vi meni vazda bili. 

Platio vam Bog i savjest vaša. 

Ja — uboga kraljica ne mogu 1 (Stanka — obče 
ganuće.) 

Vi Ste do sad zaštitnici bili 
Udovice važeg mladog kralja, 

Koj je za dom i za vjeru častnu 
Na junačkom polju poginuo. 

Vi ćete i dalje podupirat, 
što vam vaša kraljica predlaže, 

Bogović; I^esniČka djela. III. 


2 



Sto aa dobro svete vjere naše 
I na korist domovine smjera! — 

lufhićen). 

Kano dosad — tako i odsele: 

Vjeri, kralju, domovini vjeran, 

?eli svak nas živjet i umrieti! — 

a; i jednodušno). 

Jest, jest tako! ... to je želja naša! 

.KVI JK'.A (ganuto). 

Sveta vatra, što vas uzpaljuje, 

Divne rieči, što ih izustiste. 

Mene tako dirnuše duboko, 

Da govorit jedva dalje mogu, 

Moram ipak odoljeti srcu, 

Za vaš dobar savjet vas upitat, 

Te tim svoju izvršiti dužnost. 

Tl’RZO. Svietla kruno, ogrijano sunce! 

Sjajna sviezdo naše tavne noći. 

Ti govori, mi ćemo te slušat. 

KRALJICA. Ne ću ovdje izbrajati jade, 

Što nam biesni Turci zadadoše, 
Gazeć milu domovinu našu, 

I pod jaram krvavi ju mećuć; — 

To bi bilo povoj trgat s rana. 

Kojih jošte preboljeli nismo, 

Već ja hoću samo da vam kažem. 
Što ćete i sami uvidjeti. 

Da je naime u takovo doba, 

Gdje, prieteći sigurnom propašću, 

S nova uviek na nas navaljuju 
Divlji, biesni iz iztoka vali. 

Ruka žene odviše nejaka. 

Te kormilom ne može upravljat; 
Valovi su silni, slaba šajka, 

* A još k tomu nek je slaba ruka — 
Sve će propast, sve će po zlu proći! 
Tu je treba vješta kormanlije. 

Koj će znati umom, čvrstom rukom 
Iz propasti izbaviti šajku 
I s pučine, premda oštećenu. 

Ipak k luci žudjenoj dovesti. 

Ja vam dakle, gospodo, predlažem: 

Da se skoro, dok prekasno nije, 

Sastanete, sabor da držite, 

I po starom običaju vašem 
U saboru kralja izberete. 

BATORI. Meni se na ino baš ne može, 

No divit se, o kraljice, tvojoj 
Mudroj rieči i uza nju pristat . . . 

Buduć dakle da se rieč povede 
0 tom, kralja da izaberemo 
Na saboru, koji će se sazvat. 

Ja doduše izpovjedit moram. 

Da sposobnieg na tom svietu ne znam 
Osim brata kraljice gospoje 
Ferdinanda — komu i onako, 

Ak* se hoće pravda podieliti. 

Ponajprije ota čast pripada; 

Jere neki ugovor obstoji, 

U kojem se naročito veli: 

Da — ako bi pleme Vladislava, 

Ugarske i češke zemlje kralja. 

Iz prejasne kuće jagelonske 

Izumrlo — u slučaju tome 

Kuća Habsburg nasljedstvo imade . . . 

Kakva sreća bi to za nas bila. 

Da se, držeć toga ugovora. 

Brat kraljičin izabere kraljem . . . (Mala stanka. 
— Kraljica pozorno motri velikaše, u kojih opaža, da ih govor Ba- 
torijev onako dimu, kao što to ona želi.) 

BORNEMISA. 

Da, da, to bi za nas bila sreća! 

BATORI. (nastavlja svoj govor). 

Izim toga ima još razloga 

Drugih za taj izbor. — Ta mi znamo. 

Koliko je domovina naša 

Pretrpjela prilikom izbora 
Kralja svojih iz raznijeh kuća, 

Stranom tudjih, a stranom domaćih I 
Koliko je tudier teklo krvi 
Dragocjene u domaćem ratu, 

Gdje zasliepljen strašću sin prot’ otcu 
Bjesnit stade i brat proti bratu . . . 

Vjerujte mi, dobro bit ne može, 

Dok se zlu tom kako ne doskoči I 
Sad ir nikad prilika je tomu: 

Ferdinanda izberimo kraljem, 

Pa nasljedstvo možne kuće njegove 
Ustanov’mo, tim će se začepit 
Za sad — ako Bog da — i za uviek 
Izvor svakom ratu domaćemu; 

A Ugarska procvast će na novo, 

Oslanjajuć se na druge silne 
U prijatnom savezu države 
Pod upravom jedne možne kuće, 

Bez uštrba ustava svojega. 

Zato dakle — uvažavajući 
Te razloge — ne ostaje drugi 
Način, da se spasi i usreći 
Dom naš mili, — već rečeni izbor . . • (Svečano 
prama velikašem.) 

Ja se nadam, da u našem zboru 
0 toj stvari razne misli nema! 

KRALJICA, (sama sa sobom). 

Dobro pamti, što mu čovjek kaže. 

Dobro pamti, a bolje izvodi! — 

BORNEMISA. 

Rieči našeg mudrog palatina 
Nadju odziv i u naših grudih; 

I mi jesmo jedne misli s njime. 

SVI OSTALI (jednoglasno). 

Jesmo, jesmo jedne misli s njime! . , . 

KRALJICA. Kan’ da me je ogrijalo sunce. 

Tako mene ovaj znak vjernosti 

I nagnuća kriepi, jerbo slutim, 

Da ponešto barem i rad mene, 

Koja sam vam jadna omiljela, 

Ferdinanda, koj je sam po sebi 
Vriedan toga, za kralja želite. 

Nu ja ne ću da si brata hvalim, 

Scienim ipak, ako sve promislim. 

Da Ugarska toga žalit ne će. 

Ako brata cara Karla Petog, 

U kog carstvu sunce ne zahodi. 

Izabere za svojega kralja. 

NEKI VELIKAŠI (uzhićeno). 

Živio nam kralj Ferdinand Prvi! 

KRALJICA. Dobro, dobro, prijatelji moji . . . 

Nu prie svega, ako li želimo 
Dostić ovu ožudjenu svrhu 
Treba da se svimi poslužimo 
Sredstvi, koja k otom cilju vode. (Dvoranin 
unidje.) 

DVORANIN. Torok vitez, čestita kraljice. 

Pita: smie T pred tvoje lice doći. 

BATORI. Torok ? . . . mora uprav da dolazi 
Od Zapolje, jer je dosad s njime 
Uviek bio . . . 

KRALJICA. Čuti ćemo odmah! (Dvoraninu.) 

Neka dodje, biti će mi drago! (Sama sa sobom.) 
Moja slutnja meni sada kaže, 

Da ću čuti neugodne viesti. 


PRIZOR ŠESTI. 

Prijašnji i T Č R 0 K. 

TORČK (unidje, pa se pokloni duboko pred kraljicom). 
Oprostit ćeš, kraljice čestita, 
što se smjelo evo usudjujem 

U tom vieću, koje sada držiš 
Sa svojimi tajnim’ savjetnici, 

Tebe smetat i uznemirivat; 

Al’ je predmet, koj hoću da tebi 
Ja priobćim, od važnosti vele, 

Te će moju izpričati smjelost. 

KRALJICA. Meni jesu vjerni podložnici — 

Bili oni, tko mu goder drago. 

Ako samo s namjerom dolaze: 

Obćoj stvari da koriste time. 

Što će meni kazat — dobro došli, 

A kamo li poznat vitez hrabar, 

K tomu jošte plemić od starine, 

Ko što ste vi, gospodine knežei — 

A sad kaž’te, što vas k nama vodi? 

TOROK. Mene vodi dužnost moja amo. 

Ništa drugo, jerbo vidim, da ju 
Oni, koje vjerno dosad svuda 
Sliedih, tako, jao, ne izpunjuju. 

Kao što treba. 

KRALJICA. 0 nevjeri dakle 

Tu se radi? . . . (Sama sa sobom.) 

Evo slutnje moje! (Na glas.) 
Nastavite sada, mili kneže! 

TOROK. Iz Budima grada ja dolazim, 

Nu šta rekoh, ne iz Budim-grada, 

Već iz pustih njeg’vih razvalina. 

Kamo tada — pošto jurve krenu, 

Pustošeći seta i gradove, 

Car Suliman s vojskom svom put doma — 
Dodje Ivan Zapolja i s njime 
Ban Frankopan, delija na glasu, 

S vojskom blizu do trideset hiljad. 

Tu je kratko vrieme konačio. 

Pa je krenuo s vojskom svekolikom 
Prama gradu Stolnom Biogradu, 

Tamo hoće da sazove sabor, 

Koj će njega kraljem izabrati. 

KRALJICA (protrne, zatim kao začudjena). 

Sta? — Zapolju kraljem Ungarije? . . .(Potiho.) 
Ne bilo mu traga! 

BATORI. Je r moguće? 

BORNEMlSA. Ne, ne! ta to baš ne može biti! 

TURZO (T6r6ku). 

Ej moj kneže, ja vas liepo molim, 

Vi takove ne zbijajte šale! 

TOROK. Nije meni sad do pustih šala 
Stalo, ir do prievara kakovih. 

Veće kano što sam vami kazo, 

Tako jeste — imena mi Božjeg! 

Ta to ćete skoro i od drugih 
Isto tako čuti. Zato dodjoh — 

Ostavivši onog, koj je mene 
Sa izlikom svojijeh kreposti 
Obsjenio, i kog do sad sliedih — 

Dodjoh sada k tebi, o kraljice! 

Da me medju svoje vjerne primiš! . . . 

Ja ću tebe i tvo’e sveto prAvo 
Kao vitez postojano branit 
Do posljednje kapi krvi. 

KRALJICA. Dobro, 

Dobro dakle! a i ja vas rado 
Primam u krug mojih vjernih, ali 
Povjerenje moje cienit treba. 

TOROK. Tako meni Boga velikoga. 

Ne ću junak vjere izgubiti. 

Makar znao izgubiti glavu! 

KRALJICA (poslije stanke). 

Dakle to je taj Zapolja vjerni — 

.To je onaj, o kome se glasa: 

Da mu glede vjernosti pram kralju 
Para ne bi u toj cieloj zemlji? 

BATORI. Evo kako se sad razrješuju 

Zagonetke! — tko bi to mislio? — 

Sada znamo, zašto ne mogaše 
Taj Zapolja — jad ga zadesio! — 

I Frankopan, koga svatko hvali, 

Da je prvi junak od mejdana, — 

Zašto oba doći ne mogahu 
Sa svom vojskom na polje muhačko 
Za vremena! — sada uzrok znamo! . . . 

Ej nevjero, nigdje te ne bilo! 

KRALJICA. I u mene sve to veća sumnja 
Sad nastaje, da to nije bio 
Baš čist poso! 

BATORI. Eb, ta 0 tom nije 

Sada više sumnje, svietla kruno. 

To je varka očevidna bila. (Sam sa sobom.) 
Tako ’e pravo, to mi je baš drago. 

Na moj mlin mi slučaj tjera vodu! 

BORNEMISA. 

A1 naprečac osudit nemojmo 
Nikog; kaž*te nami, mili kneže, 

Šta i kako bješe? — 

TURZO. Jest, kažite. 

Ali pravo, tako bili zdravo! 

TOROK. Kazat hoću, što i kol’ko znadem. 

I ja b’ reko: da je vojevoda 
Htio, on bi bio mogo prije 
Doć u pomoć na polje muhačko; 

A1 on ne htje toga učiniti. 

Već ostade sa vojskom stojeći 
Onkraj hladne vode Tise, jadan, 

Pa kada je glase razumio, 

Što se ’e zbilo na muhačkom polju. 
Povuče se ća do Segedina, 

Tamo silne šatore razape, 

Pa ih tvrdim obkopom učvrsti, 

A iza njih osta čekajući 

Zalud Turke, žalostna mu majka! . . . 

BATORI. Evo dakle — a što ćete više? 

KRALJICA. Sumnje dakle o tomu izdajstvu 
Dvostrukomu sada više nema. 

Treba da se i mi pobrinemo, 

Kako ćemo tom zlu na put stati. 

BATORI. Sada najprie nastojat moramo, 

Da namjere naše izvedemo 
0 kojim’ se prije rieč povede . . . (Prama T6- 
r6ku.) 

Mi hoćemo naime da kraljice 
Naše brata, sjajnog Ferdinanda, 

Izberemo za našega kralja. 

KRALJICA. Treba u tom pomno i od važno 
Radit, i sve prije razmisliti. 

BATORI. Ja ću odmah razposlat telale 

Po svoj zemlji, te sazvati sabor 
Baš ovamo. A vi častni druzi. 

Bilo riečju, bilo perom, treba 
0 predmetu tome, kako valja, 

Svu rodbinu, prijatelje vaše 
Da za vrieme dobro uputite. 

Od Zapolje svakog odvratite 
Pritegnuvši ga k nam . . . 

KRALJICA. Ako r novac’ 

U tu s vrhu komu god uztreba, 

A to vami, Turzo, neka kaže. 

Dajte mu ih iz blagajne moje. 

TURZO. Hoću! — 

KRALJICA. Sada pako, vjerni moji, 

S Bogom, hvala vami na savjetu, 

I na vašoj izkazanoj vjeri. 

Sada idem, da mom bratu pišem. 

Da mu javim, što je, kako li je. 

Pa da znade, što je želja naša, 

I da joj se ne protivi. — S Bogom! (Nakloni 
se, pa odlazi polagano sa svojimi dvorkinjami.) 

SVI VELIKAŠI. 

Da Bog živi mnogo godin dana 
Našu milu kraljicu gospoju! 

PRIZOR SEDMI. 

Prijašnji bez KRALJICE i DVORKINJE. 

BATORI. Sad, gospodo, na svoj poso svaki! 

Doma našeg dobro to zahtieva, 

Da se svojski, ne štedeći truda 
Ni troškova, zauzmemo za to, 

Što dokučit svakako želimo, 

Jer ak’ toga sad ne učinimo. 

Naši će nas dušmani preteći. 

TURZO. Žalibože, da se zvati mora 

Dušmanom i onaj, kog odgoji 
Jedna sveta vjera, jedna majka 
Domovina! 

BATORI. Žalibože, da je 

Tako sada, te izim Turaka 
Još domaćeg ima dušmanina; — 

A1 šta ćemo ... pa baš zato treba 
Bdjet i radit! — hajdmo na svoj poso! 

BORNEMISA (ponosito). 

Čim se o tom radi, kako da se 
Domovine dobro unapriedi. 

Svaki pravi Ugrin na svom mjestu 
Stoji znajuć, što činit imade . . . 

Ne treba ga opominjat na to! (Odlaze svi la¬ 
gano na jednu stranu.) 

BATORI (malko postoji — porugljivo). 

Ta dvojica: Bornemisa, Turzo 
Uprav mi se čine kao da amo 
Ne spadaju, jedan kao i drugi 
Ravnodušan odviš — što ne valja! 

Ta duše mi, ne znam, kako može 

Čovjek tako dugo bit u dvoru, 

Pa svu ipak narav prvobitnu 
Sačuvati, to mi je za čudo! (Ode.) 


PRIZOR OSMI. 

Kraljičina soba. — U večernje doba. 

KRALJICA (sama). 

U naravi ima vječni zakon. 

Po kojemu jači slabijega 

Pod vlast svoju meće, bilo to sad 

11 tjelesnom ili umnom moću — 

To *e svejedno, jer je uspjeh isti. 

Gdje se pako um sa moću slaže, 

Ondje mora, hoćeš ili ne ćeš. 

Da protivnik skuči bezuvjetno 
Vrat oholi pod jačega jaram . . . 

Pisala sam jurve bratu mome. 

Da mi dodje s silnom vojskom amo, 

Da pokori ove buntovnike. 

Koji gazeć zakone i prava 
Sad oholo glave svoje dižu 
Ali neka dobro paze, jadni, 

Da se ne bi glavd nanosili, 

Neka paze, jer bilo kak’ bilo, 

To, što hoću — ja postići moram, 

Ono pako, što me na mom putu 
Smjelo smeta, ja pogazit znadem! . . . (Stanka 
— zamisli se — zatim nastavi.) 

Samo jednog u cieloj se družbi 
Tog Zapolje ipak nešto bojim, 

I to je taj slavni ban Frankopan. 

Koga hvali malo i veliko, 

I to s punim žalibože pravom. 

Jer je čovjek vrlo bistre glave. 

Ponosita srca, ravnodušan, 

K tomu jošte junak glasoviti, 

U kojega sama desna ruka 

Važe deset najboljih junaka . . . 

On jedini dakle meni smeta 
Na mom putu — Frankopan jedini! . . 
Ar se ipak neka mene čuva 
Taj oholi sin planine kršne, 

Jer i lava, silnog kralja zvieri, 

Mnokrat šatre opasav ga zmija. 

Za sad mi je najbolje orudje 
K mojoj veloj svrsi knez Batori; 
Lukava je taj palatin lija, 

Znade dobro vijugati repom, 

A1 on više svrhe ne poznade. 

Osim novca i koristi svoje; 

To je stožer, oko kog se vrte 
Sve njegove na tom svietu želje! 

On je podal, al orudje dobro . . . 

I ne treba da što drugo bude! — 

K tomu sam ga pritegnula k sebi 
Baš dvostrukom svezom, prvo novcem, 
Drugo strahom, jer on znade dobro, 

Da je meni o njemu poznato. 

Kako ’e poslie bitke kod Muhača, 
Bježeć s banom Batjanijem Franom 
Pram Baboči bez svakog obzira. 
Kanonike — štono su s Pečuha 
Sa crkvenim blagom pobjegnuli — 
Sustavi 0 , grdno oplienio. 

Jeste, jeste, on je podal čovjek, 

On za obraz ne zna i poštenje. 

Za novce je sve učinit kadar. 

Podaj mu ih, koliko poželi. 

Pa će prodat sebe i drugoga. 

Ar i takvih mora bit na svietu. 

Da se njimi — bilo kano rukom 
II’ orudjem — dobra pamet služi! . . . 
Ta rdja se rado za nož hvata. 

DVORANIN (unidje). 

Knez Batori moli — 

lALJICA (rieč mu presieče). 

Nek unidje! . . . (Sama sa sobom.) 
Kad o vuku, al eto ti vuka! — (Dvoranin ode.) 


PRIZOR DEVETI. 

Prijašnji i BATORI. 

lTORI (stupi u sobu — naklonivši se duboko). 

Svietla kruno, ja sam evo došo. 

Da ti javim, kako sam jur tvoje 
Sve potanko izpunio želje. 

:RALJICA. Jeste dakle jur sazvali sabor? 

BATORI Jesam. — Zatim razposlo sam mnoge 
Ljude, i to sasvim pouzdane, 

Providjene novcem, obećanjem — 

Ovim liepkom ljudskim — • 

ElALjlCA (sama sa sobom porugljivo). 

Čista dušo I . .. 

BATORI Pošlo sam ih na sve strane, da nam, 

Što *e moguće, više prijatelja 
Pribaviti rade. — 


[RALJICA. Rieč i zlato. 

To je slaba, moj Batore, sveza, 

I priliči pršećem barjaku. 

Jer čim j^i s druge strane u njeg* 
Vjetar dune, eno ti ga tamo: 

Ako čvršće nij* na zemlji sveze, 

Nego r novac ili obećanja, 

A to bi za stalno bolje bilo. 

Da je ljubav ili prijateljstvo — 

Ove zviezde prostora nebeskih, 

Kad ih sunce »vjernostt obasjava — 
Bog zadržo kod sebe sasvime. 

Ta bez njih bi barem sviet taj bio — 
Što sad nije — savršeni pako. 

BATORI. Istina je, o mudra kraljice, 

A1 šta ćemo, kad su takvi ljudi! 

ItALJICA (porugljivo). 

Jest, šta ćemo, kad su žaPbog takvi! — 

ATORI (nastavivši). 

U Hrvatsku pošlo sam takodjer 
Mog Kečkeša, pouzdano momče, 

0 kom znadeš, kruno, kako uteče 
Iz Marota; — njega imenovah 
Kapetanom grada Varaždina. 

On će tamo iza ledja kneza 
Frankopana, koj je sad na vojsci. 

Sakupiti za nas prijatelje. 

Najposlie sam i Batjana bana 
I ostalu gospodu hrvatsku — 

Što ne trpe kneza Frankopana — 

Pozvo, da se, kako valja, brinu 
Za stvar našu. — 

KRALJICA. Vidim evo, kneže, 

Da ste čovjek, u kog se je moći 
Pouzdati sasvim; al’ će zato, 

Kad svršimo tu zadaću našu. 

Vela biti vaših truda plata! 

BATORI. Ja ne tražim ništa, samo neka 
Tvoja mi je milost, o kraljice, 

Kao što dosad, sklona. 

JLALJICA (s lukavim posmiehom). To Će biti! 

)VORANIN (unilazi). 

Svietla kruno, došo je poslanik 
Nadvojvode Ferdinanda s Beča 
Sa tajnimi pismi. — 

KRALJICA. Nek me čeka 

U dvorani, ja ću odmah doći. (Dvoranin odlazi.) 

A vi treba i nadalje tako 

Da radite, — žao vam biti ne će! — 

Jer u korko kraljica Marija 

Vam primjerno sve zasluge vaše 

Sad nagradit kadra nije, hoće 

To učinit brat moj, kralj Ferdinand. (Ode.) 


PRIZOR DESETI. 

VTORI sam. 

Vidjet ćemo, kakova će biti 
Plaća truda moga! — Istina je. 

Žena ova, što jedanput reče, 

Ono više nikad ne poreče; 

Baš ju zato štujem — u koliko 
Izim sebe koga štovat mogu! 

Valjda s toga, što se s njome slažem 
U mnogima stvar’ma? — nij’ doduše — 
Veće nešto jeste u te žene, 

Šta proučit meni nij* moguće, 

I što svakog, čim ga k njoj privuče. 

Čini robom njene čvrste volje . . . 

Ja bih reko, da je u nje neko 
Izvanredno — divlje veličanstvo. 

Koje čuvstvo ublažavajuće 
I prijazno baš sasvim odbija. 

Ali ipak čovjeka omami 
Tako, da ju sliepo sliedit mora 
Jest, Boga mi, čudnovata žena! . . . 

Sada joj je čelo vedro i lice. 

Medna riečca, mokre trepavice. 

Sad joj opet s oč’ju munja sine, 

A s nje usta bije mraz ledeni! . . . 

Ali šta ću više mudrovati 
0 njoj! — drugo mene sad zanima. 

Što mi je vrh svega milo i drago. 

To je: da se osvetiti mogu 
Tom Zapolji i tom Frankopanu, 

Što ih nikad žive trpio nisam; 

Prvog radi sreće i bogatstva. 

Čega odviš ima, a drugoga 



Kadi silnog njegovog junačtva, 

Sto se svuda slavi i što svaki — 

Hio dušman njegov — priznat mora. 

/uto evo mrzim tu dvojicu. (Strastno i gnjevno.) 
!•' dii Bog da, i trag im se utro! . . . 
/upoljane, nosio ti krunu 
V zemljici bez jarkoga sunca, 

A ti, silni bane Frankopane, 

S dvora bolan i okovan gledo, 

(idje ti drugi dobra konja jaši. 

Konja jaši, a tvu paše sablju, 

Sva ostala pako družba vaša 
Sto vas prati, jadom usahnula 
U tamnici, a u mojoj ruci! . . . (Ode.) 



CIN DRUGI. 


PRIZOR PRVI. 

Prednja soba u stanu Frankopanovu u Stolnom Biogradu. 
BAKIĆ i BANOVIĆ. 

BAKIĆ (Stoji kod otvorena prozora, pa gleda, kako sunce zahodi, 
dočim u sobi iza stola Banović sjedi, pa pije). 

K zapadu gle, kako hrli sunce, 

Baš ko da je putem zakasnilo. 

Po vedrome nebu bez odmora 
Od iztoka do zapada brodeć. 

Pa sad hiti, što najbolje može, 

Pram zapadu ~ tamo da utone . . . 

Valjda su mu, što sad tako hrli, 

Uzput neki jadi dodijali? 

Morda se je odviš nagledalo 
Ljudskih suza i težkih nevolja. 

Što poliežu s krvavih bojeva 
Dva u takmaca: krsta i mjeseca, 

I njihova na grobnice carstva; 

Pa sad ide, više da ne vidi, 

Ide, žarkim licem da pregori 

Za ko’e vrieme barem to, što vidi . . . 

BANOVIĆ. Id*, Boga ti, mili pobratime. 

Zar si opet stao mudrovati? 

Šta je tamo suncu do tog stalo. 

Da r se smiju ili plaču ljudi. 

Za taj poso odviš je daleko; 

Bogović: Pjesnička djela. III. 


3 

S-jnce nama svieti, pa nas grije, 

To je dosta, a kad baš zahodi, 

Nek zahodi, kako mu je drago. 

Sutra opet s nova svanut mora . . . 

Sjedni amo, pusti sanjarije, 

Uzmi čašu, hajde da kucnemo: 

Neka žive — a na mnoga ljeta — 

Naš vojvoda, slavni knez Frankopan! 

ĐAKIC (preae se radostao, priskoči i uzme čašu). 

Komu slična u četiri zemlje 

Druga nema — da ga Bog poživi! (Piju.) 

BANOVIC Je li brate, takovog sokola 
Hrvatica još rodila nije? 

Težko zemlji, kud on s vojskom prodje! 
Bio sam ti s njime više puta. 

Gdje prah gori pred oči junačke 
I gdje glave mrtve polijeću, 

A1 takovih oč*ju gvozdenijeh 
Još ne vidjeh u nijednog momka. 

Ta koliko puta on sa svojom 
Četom malom, ali ognjevitom, 

Bez podpore, bez pomoći druge, 

Uzbi ljute na krajini Turke, 

Te sačuva time dom svoj mili, 

BAKIĆ. Tako jeste, osobito pako 

Spominje se pobjeda njegova, 

Ku održa nad biesnimi Turci 
Kod glavnoga Bosne grada Jajca . . . 

Jest, Boga mi, junak izabrani. 

Hrvatsku je zemlju proslavio, 

I Turcima mnogo jada dao, 

U glavu im maglu utjerao; 

A1 mu za ta njegova junačtva 
Kralj Ljudevit, ko što je poznato, 

Liepo ime poda, čim ga nazva: 
Braniteljem ciele Ilirije. 

BANOVlć. To i bješe, jerbo sve junake, 

Što ih ima ta hrvatska zemlja. 

On preteče sa svojim junačtvom, 

I na sablji i na koplju vitu, 

I na puški i na buzdovanu, 

I na šaci i na dobru konju . . . 

Jest, Boga mi, junak od junaki. 

BAKIĆ. A1 on nije samo na mejdanu 
Junak, već ga rese i ostale 
Sve kreposti, jer je valjan čovjek. 
Prijatelja boljeg od njeg nema. 

Jer kog jednom on zaljubi, tom će 
Vjeran ostat i do svoje smrti. 

BANOVIĆ. U njega je plemenita duša. 

BAKIĆ. Znam, da čestit kralj naš Ivan nema 
Vjernjeg u svom družtvu prijatelja 
Do njeg, al ga zato štuje i ljubi. 
Svejednako ko oko u glavi. 

BANOVIĆ. Ima zašto! — ta da kneza nije. 

Ne znam, bi 1* se mogo kralj Zapolja 
Nadat, da će njemu sve namjere 
Poć za rukom, kano što je sada 
Sva prilika. 

BAKIĆ. I ja tako mislim, 

Al se opet s druge strane bojim. 

Da će prije doć do okršaja 
Izmedj nas i princa Ferdinanda, 

Koj nikako ustupiti ne će 
Svoje pravo drugom — 

BANOVIĆ. Al će morati 

Ak* ne dobrim, a to zlim svakako. 

Gdje su takvi uz čovjeka druzi, 

Ko što je naš slavni knez Frankopan, 
Tamo ti se dugo baš ne pita: 

Tko imade kakvo tobož pravo. 

Veće sablja u desnici hrabroj 
Stvar rješava. . . Bolja su vremena 
Tada bila, kada su se carstva 

* 

Dielila na sablje, nego sada, 

Gdje se diele uslied kojekakvih 
Spletki, varki ili ugovora; 

Tko je bio najslavniji junak. 

On je bio prvi vojevoda. 

Njega svaki rado za svog prizna 
Gospodara — i tako bi pravo! 

BAKIĆ. Ljudi 0 tom sada drugčie misle. 

BANOVIĆ. Misle drugčie, al* ostaju zato: 

Čast i hrabrost —* uvjeti junačtva — 
Vazda isti. 


PRIZOR DRUGI. 

Prijašnji i JURIŠI Ć. 

JURIŠIĆ (stupivši u sobu). 

Božja pomoć, braćo! 

BAKIĆ. Dobra kob ti, brate Jurišiću! (Rukuju se redom.) 

BANOVIĆ. Da si zdravo! Šta nam dobra nosiš? 

JURIŠIĆ. Tražim evo kneza Frankopana, 

Njemu nosim knjige znamenite, 

Što ih donie iz Hrvatske naše, 

A iz Zagreb-grada listonoša. (Važno.) 

Mora da je nešto vrlo silno. 

Kažite mi, gdje ću kneza naći? 

BAKIĆ. Otišo je prie zahoda sunca. 

Sam samcati, bez ikakva druga. 

Do svojega težka šestopera. 

Da obidje sve šatore naše. 

Što su izvan grada razapeti, 

Da posjeti pod njima vojnike 
I prozbori koju riečcu s njimi, 

Poslie pako, da koj sat provodi 
Pod vedrijem nebom i na samu. 

JOVIĆ. 

3AKIC. 

FRIŠIĆ. 

JOVIĆ. 

5AKIC. 

5AKIĆ. 


On to vazda činit običava, 
Kada hoće da u važnoj stvari 
Šta odluči. 


Ja ne dvojim o tom, 

Da ga i sad vodi ta namjera. 

Jerbo sutra će se, kako znate. 

Na Ivana našeg kralja poziv 
Produžiti sabor, te će viećat 
0 tom, kako da se dom naš lieči 
Od tolikih rana, što zadobi; 

Zatim kako da se Ferdinandu 

I njegovim težnjam na put stane. 

Pa je zato otišo Frankopan, 

Da najprije sam razmisli dobro, 

Šta je treba u taj čas odlučit. 

To će biti! — A sad ću ga tražit 
Makar do po noći, nać ga moram. 

Da mu predam ote silne knjige. (Hoće da ide.) 

Ja ću s tobom, a ti, moj Bakiću, 

Možeš opet, dok se povratimo. 

Po starome tvome običaju 

II na javi ili u snu sanjat, 

0 čemu ti drago. — S Bogom! (Odlaze obojica.) 

S Bogom! 


PRIZOR TREĆI. 

BAKIĆ sam. 

Istina je, moja miso rado 
Sadašnjosti pusti stan ostavlja, 

Pa ir natrag ili napried leti, 

A1 ju prati na svakoju stranu 
Ljubav k milom zavičaju mome. — 
Prošlih često sjećam se vremena, 
Što ih narod moj uz javor-gusle 



Pjeva, slaveć djela svo’ih junaka 
Na oružju sretnih, kad li tako 
Sve spomenem, što je negda slavno 
U narodu hrvatskomu bilo. 

Tad preskočim žalostnu sadašnjost, 

Gdje na cielom obzorju hrvatskom 
Samo jedna kroz noć sjaje zviezda, 

I to jeste naš Frankopan slavni. 

Težim napried, pa iza zastora, 

Koj budućnost roda krije, hoću 
Da povirim, ne bi V tamo našo 
Nade bolje i junaka sličnih, 

I tad mi se čini, ko da vidim 
Udes roda mog u crnoj knjizi, 

A u doba crno, knjiga jeste 
Crnom posve bulom zabulana, 

I krvavim slov’ma napisana; 

Pročitam ju, gorke suze ronim. 

Vidim, nema nade ni spasenja! 

Kad al* eto, na svršetku spazim 
Zlatne rieči: bolji viek će svanut 
Rodu tome, kad se jednom složi 
I tudjinstva jaram složno otrese. 

Uz to mi se čini ko da čujem, 

Kako prvi tad zapoju pietli 
Složnim glasom prije zore biele. 

Zatim ko da na obzorju vidim, 

Kak’ danica na iztok izidje, 

Prehodnica vedro nebo prodje. 

Pa nad cielim rodom se nadvodi, 

I tad momu nesretnomu rodu 
Dan osvane i sunce ograne . . . (Stanka — odu¬ 
ševljeno.) 

Bit će tako I slutnja me ne vara, 

Premda pravo kazat ne znam — kada I 
Ali neka! — ta i to me tješi. 

Kad pomislim: ne će viek tudjinu 
Robovati taj moj narod, no će 
I svoj biti, kada vrieme dodje, 

Uzkrsnut će tada svi junaci 

Roda našeg iz grobova svojih, 

Hrabreć divno unučad si na boj 
Ne za drugog, ko što prije bješe. 

Već za dom svoj i slobodu svetu. (Nešto* se 
zamisli — zatim skoči.) 

Ali šta će to reć’? — jur je kasno 
Doba noći, a ni kneza nema. 

Niti onih, što su za njim pošli! 

Moram i ja poć*, da vidim, šta je. (Ode.) 


PRIZOR ČETVRTI. 

Lug nedaleko od Stolnog Biograda. — Jesensko doba. — Noć. 

PEKRI sam. 

PEKRI. Tu *e ročište, al* nikoga nema . . . 

• Čini mi se, prerano sam došo. 

Ništa zato, pa ću malko čekat, 

Dok mi dodje tajni glasonoša 
Nadvornika kneza Batorija, 

Donoseći naputak mi daljni, 

Šta i kako postupati treba 
Proti tomu tužnom nadri-kralju 
Zapoljanu i njegVom ortaku 
Frankopanu, da ga Bog ubije! — 

Dakle zato nas toliko ode 
Iz Hrvatske za njegovim stiegom. 

Da nas vodi — ne u pomoć kralju 
Ljudevitu, na muhačko polje — 

Već ovamo -u Biograd Stolni, 

Da Zapolju proglasimo kraljem? 

Ali čekaj, ti medjede gorski, 

Frankopane, još za koje vrieme, 

Skovat će se i za te sjekira! (Ovija se ka¬ 
banicom.) 

Studeno je, hladan vjetar vije, 

Pa jesensko lišće svud raznosi. . . 

Baš takav će iznenada dunut 
Vjetar, pa će krunu tvoju odniet, 

Oj Zapoljo, moj čestiti kralju 1 
Pa kad opet ovaj lug urodi 
Sitnim listom i zelenom travom, 

Ti bez krune i kraljevstva bit ćeš, 

I bez svakog dobra prijatelja, 

Pa ćeš ili u tamnici čamit, 

II se tući k6 tucak po svietu 

Od nemila hodeć do nedraga . . . 

E da Bog dd, jedno ili drugo! (čuje se netko, 
gdje dolazi.) 

Šta to čujem? — netko baš dohodi. . . 

Bit će valjda tajni glasonoša . . . 

A1 sve jedno, bio tko mu drago, 

Viek je dobro na oprezu biti. 

Ako r je on — dobro 1 — ako 1* nije, 

A to je još bolje, bar me nitko 
Tu ne vidi — sumnje dakle nema. (Povuče se 
natrag i sakrije se iza grma.) • 


PRIZOR PETI. 

FRANKOPAN dolazi zamišljen s druge strane luga s buzdovanom 
u ruci; poluglasno za sebe. 

Tako jeste, to će bit najbolje! 

Time ćemo najprie dodijati 
Dušmaninu našem Ferdinandu, 

Koj inače dangubiti ne će. 

Već će gledat na svakoju stranu 
Da ugarsko kraljevstvo dobije. (Glasnije.) 

Zato treba, ak’ hoćemo da ga 
želja za tim mine, njemu ćordom 
Put presjeći — ali to čim prije 1 
Ja se Niemca toga baš ne bojim. 

No se bojim od zla domaćega. 

Od razdora krvi medjusobne 
I izdajstva u nas — 

PEKRI (iza grma, pomami se i poviče). 

Ha, šta reče? — 

FRANKOPAN. 

Tko to iza grma sad poviče? 

Hajd da vidim, kakva ’e kukavica! 


PRIZOR ŠESTI. 

Prijašnji i PEKRI. 

PEKRI (stupi iza grma i pred Frankopana, srdito). 

Ja sam! — plemić Pekri, treba, grofe, 

Jeziku svom popritegnut uzde! 

FRANKOPAN (porugljivo). 

Vi ste, Pekri? žao mi je na vas, 

A1 što rekoh, oporeći ne ću, 

Jer da niste, što bit ne želite, 

I da vam je posve čista savjest, 

Vi se ne bi našli iza grma. 

Kad prolazi putem koji junak, 

Veće bi ga prosto susretali, 

1 božju mu pomoć nazivali, 

Ali tako — bogme, jeste — 

PEKRI (upane mu u rieč). Šta sam, 

To ćeš odmah vidjet, i onako 
Sablja mi se sama vadi na te 1 (Povuče sablju — 
nasrne na Frankopana i hoće da ga udari o glavu sabljom, ali mu 
ju u taj par Frankopan svojim buzdovanom izbije iz ruku.) 

FRANKOPAN. 

Id’ odatle, zadrta delijo! 

Ti ne vadi sablje na junake. 

Već je vadi, sebi na sramotu, 

Na prestare hrome babetine! 

Odlazi mi odmah izpred oč’ju. 

Dok se, čo’eče, ne razljutim na te! 

PEKRI (razjaren od jada i sramote). 

Idem, kneže, ali pamti dobro: 

Ja ću ti se ljuto osvetiti 
I odužit duga — vjeruj ! (Digne sablju, zagrozi 
se i ode lagano.) 

FRANKOPAN (glasno i pomnjivo). 

OdlazM — 

Ak’ neš da te kucnem buzdovanom 
U obličje, da ti oči skoče! (još glasnije za 
Pekrijem, koji odlazi u lug.) 

A sta veliš, da ćeš se odužit 
Duga, ti to drugčie kadar nisi. 

Već izdajstvom — ali pazi dobro. 

Da te plaća jadne izdajice 
Ne dopane i od moje strane! 


PRIZOR SEDMI. 

Prijašnji, JURIŠIĆ i BANOVIC. 

BANOVIĆ (još iza luga). 

Čujem njegov glas, i čini mi se 
Kano da je s nekim ugustio 
I uljego baš u krupne rieči. 

JURIŠIĆ (isto tako još iza luga). 

I oružja zvek, ak’ se ne varam, 

Začuh malo prije — ajdmo žurno! (Stupi na 
vidjelo sa Banovićem i Čim opazi Frankopana, poviče.) 

Ah, evo ga — zdravo, mili kneže! 

FRANKOPAN. 

Zdravo! , . . Šta ste došli u potjeru 
Za mnom? — šta je? 

BANOVIC. Tražimo vas svuda. 

Dok napokon u lug ne dodjosmo 
I tu čusmo vašu rieč, moj kneže. 

JURIŠIĆ. Pa ovamo brzo potrčasmo, 

Bojeći se, da nij* iz zasjede 
Tkogod na vas udario. . . 

FRANKOPAN. Znajte, 

Dok je u mene perni moj buzdovan, 

Ja se nikad zasjeda ne bojim. 

Istina je, neka iza grma 

Malo prije zmija se dovuče, 

Pa je htjela da me baš ujede, 

A1 ja sam joj mojim šestoperom 
Zub otrovni izbio, te jur ode — 

Kao Što i dodje — u grm šičuć . . . 

A sad kaž’te, što vas amo vodi? 

JURIŠIĆ. Donosim vam evo ove knjige. 

Što dodjoše iz Hrvatske na vas. (Pređa mu 

knjige) 

ilANKOPAN. 

Tko ih posla? 

JURISIC. Knjigonoša veli: 

Da ih šalje vaš prijatelj mili. 

Biskup Simo iz Zagreba grada. 

lANKOPAN. 

Ha, moj Simo! — nimalo ne dvojim, 

Da će biti znamenite viesti. 

Šteta, što se sakri za oblake 
Mjesec, mogo bih pročitat sada, 

Šta mi piše pobratim moj mili, 

Ali buduć da to tmina brani, 

Hajdmo kući, da ih pročitamo, 

Da vidimo, što je u novinah. (Odlazeći.) 

Bit će — slutim — nešto, što će moju 
Potvrditi odluku svakako. (Ođu sva trojica.) 


PRIZOR OSMI. 

SKRI i tajni GLASONOŠA Batorijev. Dolaze s druge strane luga 

PEKRI. Sreća božja, što si ovim putem 
Došo, a ne onim, i što sam se 
Uprav na te prije namjerio, 

Jer ni’e dugo, što je ovud proso 
Knez Frankopan sa svojimi Ijudmi. . . 
Naopako, da te je nesreća 
Naniela na njega! 


1 



44 


GLASONOŠA. Bož* sačuvaj! 

Ta dosta sam iz Požuna amo 
Pretrpio kojekakvih jada, 

Pa baš ne bih rado, da me i ta 
Neprilika snadje. 

PEKRI. Idi dakle! 

Poso naš je jurve svršen sada. 

Kaži knezu — nadvorniku našem: 

Da će biti sve, ko što on želi. 

Ja ću gledat novcem, obećanjem, 

Da što više naših velikaša 
Odmamim na stranu Ferdinanda, 

Pa kad bude baš prilike tomu, 

Nać ćemo se tamo, ako Bog dal 

GLASONOŠA. 

Dobro dakle, a ja sad odlazim. 

Ili bolje, bježim, jer poda mnom. 

Čini mi se, ko da zemlja gori, 

Nešto zlo mi lievo uho poje, 

A k tomu me oko vrata svrbi . . . 

Vrag ne spava! — Bože, prosti griehel 
Ta mogo bi čovjek ko uhoda 
Ovdje baš zlo proći, te se naći 
Iznenada na tankih vješalih, 

A vješala bogme nisu šala 1 (Ode žurno na jednu 
stranu, a Pekri na drugu.) 


PRIZOR DEVETI. 

Soba u gradu Stolnom Biogradu. 

ZAPOLJA sam. 

Kocka pade, i evo me sada 
Smjelim skokom preko Rubikona. 

Samo napried mogu sad još poći. 

Natrag više nikad — prekasno je. 

Neka dakle bude, što bit ima 1 (Zamišljen prošeta 
se nekoliko puta.) 

Soko mrzi polja i nizine, 

Hoće mu se visoke litice, 

Vrh timora da si gniezdo vije; 

Pa budući da mi iznenada 
Jur prijazan udes krunu poda, 

Gledat hoću da si ju održim; 

Mislim, da se meni baš pristoji 
K6 i Niemcu, ako ne još bolje. 

Da, svakako bolje! — jerbo ćutim. 

Da j* u mene baš iskrena volja 
Biednoj zemlji u pomoć priteći. 

Jer boluje i liečnika treba. 

Neka dakle plitko svoje pravo 
Taj Ferdinand brani, kako znade, 

A ja hoću moju dobru sreću 
I namjeru, pa ćemo tad vidjet, 

Kud potegne — gore ili dolje. 

)RANIN (unidje i nakloni se duboko). 

Sva gospoda već su sakupljena, 

I čekaju tebe, svietla kruno! 

.POLJA. Idem dakle u krug mojih vjernih, 

što SU se na sabor sakupili. (Ode — a za njim 
i dvoranin.) 

PRIZOR DESETI. 

^iepo urešena velika dvorana saborska u Stolnom Biogradu. 

TIL, zatim JURIŠIĆ ZADRANIN, PEKRI, BAKIĆ, BANOVIĆ, 
i njim unilaze još drugi velikaši i plemići. Njim je na čelu 
lNKOPAN i TAHI. Svi stoje i KRALJA izgledaju, koji za 
malo i dodje. 

JEDNI. Živio nam mnogo godin dana! 

DRUGI. Čestit bio, mili kralju! 

OLJA (mahne svim prijazno rukom). 

Hvala! 

Hvala vami, da ste mi svi zdravo! (Sjedne na 
uzvišeno mjesto.) 

Uzrok, što vas pozvah na taj sabor, 

Moć će svaki lasno pogoditi, 
Obazrev se u toj tužnoj zemlji, 
Koja sad je od sto ranđ bolna. 
Hoću dakle, da vas sad upitam, 
Vas — koji ste otci domovine, 

I bez kojih po zakonu našem 
I prestarom slavnom običaju 
Kralj ne može ništa da odluči — 
Vas upitat hoću, kako ćemo 
Ovit barem rane domovini. 

Kad je za sad sasvim izliečiti 
Ne možemo? 

FRANKOPAN. Moj Čestiti kralju! 

Prije neg li i pomisli itko 
Na što drugo, treba očistiti 
Domovinu od neprijatelja. 
Istinabog, Turčin ode kući. 

Ali ima jošte dost* dušmani 
Izvan doma, a baš i u domu, 

Koji oholo glave svoje dižu. 

Njima treba slomiti rogove,^ 

Prije, bogme, mira biti ne će. 

ZAPOLJA. Kažite nam, kneže, šta mislite? 

FRANKOPAN. 

Ja ne mislim mnogo, gdje dokazi. 
Svietla kruno, u ruci imadem. 

STATIL. Šta, dokazd? . . . nam ih priobćite, 
Da vidimo, da se uvjerimo! 

Ja baš ne ću. Bog mi ne sudio! 
Nikom rado učiniti krivo; 

Nu ja imam oči za gledanje. 

Te bih rado da se osvjedočim. 

Da ne držim crno za bijelo. 

FRANKOPAN (vatreno). 

Niste li se dost’ osvjedočili 
0 izdajstvu, u novije vrieme, 
Odkako se Tor5k iznevjeri. 

I još neki njemu slični druzi, 

Kojih primjer, ako se ne varam, 

Sliedit će i drugi, — što za sada 
U našemu krugu još borave. (Pogleda strogo Pe- 
krija, koji se je sav prepao — sam sa sobom.) 

Evo primjer savjesti nečiste, 

Utresa se kao prut na vodi. (Svi se ostali uz¬ 
nemire.) 

TAHI. Šta to reče? u našemu krugu? 

JURIŠIĆ. Gdje je? tko je? da ga raznesemo 
Ovi čas na sablje! — 

:apolja. Mir, gospodo! — 

Tu je sveto mjesto, tu se krvca 
Ne prolieval 

LANKOPAN (svedj sa strane gledajući Pekrija, koji još sav dršće 
sam sa sobom). 

Evo kukavice I 
Žao mi ga je . . . (Glasno.) 

Neka, doć će vrieme 
Osvete na skoro, kako mislim. 

Stvar će dotle još bolje dozreti, 

Krivnja njeg’va i njeg’vih drugova 
Još jasnija biti — dotle hoću 
I ja da ga štedim, pa da cielu 
Kletu družbu naših protivnika, 

Najprie stranih, a tada domaćih. 

Tim sigurnie redom smrvit mogu. 

JAPOLJA. Prije ipak, nego li se krivnja 
Kom naprti, dokazat ju treba! 

lANKOPAN. 

Ak* želite još boljih dokaza — 

Evo vam ih. (Pokaže knjigu, koju je od biskupa 
Sime Erdodija dobio.) 

Pa me poslušajte! 

Jučer meni ova knjiga dodje 
Iz Hrvatske, a iz dobre ruke. 

Gdje se redom napominju pisma 

Koja princip Ferdinand razpisa 
Na sve strane, a na svoje ljude, 

Ne bi r kako za rukom mu pošlo 
Postat kraljem naše liepe zemlje. 

Tako piša Batjaniju banu, 

I još drugoj gospodi hrvatskoj, 

Pa ih moli, da ga podupiru 
U namjeri, tebe pako, kralju 
Naš čestiti, koga izabrasmo 
I krunismo po navadi staroj. 

Tebe zove svud taj Niemac javno 
Varalicom, koji se narinu 
Svim za kralja. 

TAHI. To *e uvreda, kojoj 

Para nema! 

JURIŠIĆ. Na to bi trebalo 

Odgovorit sa sabljom u ruci! 

BANOVIĆ. Pravo imaš, Jurišiću, na to 

Treba da se sabljom odgovori! 

Neka znadu dušmani na skoro. 

Gdje strah leži, kakva 1’ mu je mati. 

ZAPOLJA (prijazno). 

Ja vas molim, strastni bit nemojte, 

Veće mirno kneza saslušajte. 

Dok ne svrši, i tad savjetujte 
Hladnom krvlju, a ne burnom strašću . . . 
A vi, kneže, molim, nastavite. 

FRANKOPAN. 

Nemam više mnogo da pridodam. 

Osim to, što prije rekoh, i što 
Opetujem evo sada: treba 
Izkorienit zlo to u početku. 

TAHI. Dobro reče, kneže, treba zlo to 
Izkorienit odmah u početku. 

Da se dalje kako ne razplodi . . . 

Gdje izdajstvo, plod nesloge, niče, 

Tam’ sve dobro bježi, tamo stenje 

Zlo pod gorim, a i dobro pod zlim . . . 
Jao zemlji, gdje se god udomi, 

Tam’ na skoro, o tom ni ne dvojte, 
Vrag djavolu dodje u svatove. 

Tamo sreće i spasenja nema . . . 

STATIL. S jedne strane bojat se j’ tudjinca, 

S druge opet domaćeg izdajstva — 
Naopako! ima li tu lieka? 

ANKOPAN. 

Ima, ali treba čvrste volje. 

Dobre ruke, a i britke sablje, 

Pa je tada odmah poso gotov. 

JURIŠIĆ. I ja mislim, da je to najkraći, 

A možebit i najbolji način. 

NOVIC (poviče veselo). 

Čvrsti kosti za opake gosti! 

Bit će, ako Bog di, okršaja! 

APOLJA. Treba, moja vitežka gospodo. 

Promisliti dobro, što se čini. 

Istina je, sablja mnokrat rieši 
Zamršene čvore kratkim putem, 

Ali treba svagda pokušati, 

Da r ih nije moći i bez sablje 
Riešit. 

STATIL. Imaš pravo, svietla kruno, 

Ja pristajem uz tvo’e mudre rieči, 

Sveto pismo veli: traži, nać ćeš! 

Ne bi li se sredstvo našlo, koje 
Bez prolića krvi k cilju vodi? 

TAHI. Izim sablje ja ne znadem drugo! 

[URIŠIĆ. I ja tako mislim, jer ne valja 
Na udarac dušmanina čekat, 

Već ga prije, nego li pomisli, 

Udrit valja, i to baš po glavi. 

^OVIĆ (šaljivo). 

Tamo barem melema ne treba. 


ogović: Pjesnička djela. III. 


4 

PEKRI (sam sa sobom). 

Dobro, dobro, ja ću si to pamtit, 

I nastojat o tom, što sam čuo, 

Ferdinanda čim prije izviestit. 

ZAPOLJA. Dakle, moja vitežka gospodo, 

Što najprije sada da činimo? 

Treba način našeg postupanja 
Razložiti sad potanje. 

FRANKOPAN. Ja ĆU, 

Svietla kruno, ak’ dozvoliš, odmah 
Kazat — Šta i kako. — (Zapolja mu rukom d 
zvoljuje.) 

Buduć da si 

Po odluci božjoj, zatim revnim 
Nastojanjem našim posto kraljem, 

Treba da se odmah u početku 
Tvoja vlast sve više još učvrsti 
I prot svakoj navali obrani. 

Imaš ovdje dobar broj junaka, 

Što su za te sve učinit spremni, 

S druge strane opet bojat se je. 

Da će lukav Niemac taj ko do sad 
I unapried tvoj dušmanin biti. 

Zato slušaj, što te savjetujem: 

Ti svu svoju sad sakupi vojsku, 

Pa kod Tate šatore razapni. 

Meni pako podaj, i to odmah, 

Četir hiljad’ po izbor vojnika, 

A1 momaka neženjenih, molim, 

Kojim nije žao poginuti. 

Koji mogu stići i poteći. 

Na strašivu mjestu postojati. 

Na zapetu pušku udariti. 

Kojima je kuća kabanica. 

Nož i puška i otac i majka, 

Dvie kubure bratac i sestrica. 

Sva rodbina kehar i fišeci, 

Ko’i na svietu nikoga ne žale. 

A u svietu njih ne žali nitko, 

Ja ću s njima put države našeg 
Protivnika Ferdinanda poći, 

Sve ću izpred sebe palit, sjeći. 

Ne ću štedjet sela ni gradove, 

Već ću bjesnjet, kanoti pomaman. 

Ja se ufam, da ću moći time 
Tvog dušmana na to prisiliti. 

Da od svoje požude za krunom 
Domovine naše odustane. 

Te da šalje tebi poslanike, 

Kojino će liepo za mir molit. (Vidi se u skupštini 
rađostno gibanje, koje znači, da većina uz Frankopana pristaje, 
samo u Pekrija vidi se, da se je nešto uplašio.) 

PEKRI (sam sa sobom). 

Bože, to bi naopako bilo! 

Ja ću odmah danas Ferdinandu 
Javit, što ga čeka — nek je spreman. 

FRANKOPAN (nastavi). 

Što se pako domaćega tiče 
Dušmanina, s njime ćemo odmah 
• Račun pravit, čim svršimo poso 

Sa tudjinom — pa će mir tad biti. (Veća strana 
velikaši pohvalno prima taj priedlog.) 

ZAPOLJA. Znadem, kneže, u prilici takvoj, 

Gdje se radi o tom, kako će se 
11 postići ii održat carstvo. 

Da se mnokrat okrutno postupa. 

Nu ja ne ću da okaljam ruke 
Toplom krvcom braće kršćenika, 

Prem ako su moji protivnici. 

Ta, ako je božja volja tako. 

Ja ću ostat na priestolju mome. 

Da se opet krvca ne prolieva. 

Koje riekom dosta je proteklo, 

Odkako nam protivnici Turci 
Častni krst naš gaze. 


« 



tRaNKOPAN. ^ Oprosti mi — 

Ako ne ćeš tako, ko što rekoh, 

A ti radi, kako tebi volja, 

Ja ću rieč ti vazda saslušati, 
jer u tebe svoga gospodara. 

Svoga kralja i ljubim i štujem. 

/A rov JA. Tako, kneže, tako hvala vami 

Za taj liepi primjer podanosti . . . 

Tko vas znade, pravo kazat ne zna. 

Da r je hrabrost u vas veća, ili 
Koja druga vašijeh kreposti. 

Za sad dakle tu junačku vatru 
Obuzdajte, bit će, ja se ufam, 

Zgode, gdje će od potrebe biti. 

TA HI. U taj čas nam ipak nešto treba 
Odlučiti, šta i kako ćemo. 

/APOLJA. Strpite se, kazat ću vam odmah: 

Ja ću svojom vojskom ovdje ostat. 

Te učvrstit svoje šatorove, 

Što se izvan grada, tog nalaze, 

I dočekat mirno daljne glase 
Iz Požuna i još nekih strana. 

Jer tad znat ću, što da činim dalje. — 
Nek moj takmac podje, ako hoće, 
Vijugastom stazom — ja ću ravnim 
Njega vazda putem susretati. (Frankopanu.) 
A vi, kneže, poći ćete odmah 
S vašom vojskom, što je ovdje ima, 

U Hrvatsku natrag, tamo ćete 
Daljne moje zapoviedi čekat. 

FRANKOPAN. 

Činit hoću, ko što zapoviedaš, 

Svietla kruno, samo nemoj dugo 
Da bezposlen budem, da ne sjedim 
Kano starac na kamenu hladnu. 

Što nabraja svoje brojanice. 

Već mi skoro reci: Frankopane, 
listaj, pa se lati buzdovana! . . . 

ZAPOLJA. Doć Će, kneže, još i tomu vrieme. 

Sada pako, vitežka gospodo, 

Buduć vidim, da ste uvjereni 
0 tom, da se tako baš postuda, 

A ne drugčie, kraj je našem vieću. 

Neka svaki sad na ono mjesto 
Podje, kud ga sveta dužnost zove. (Hoće da 
otidje.) 

FRANKOPAN. 

Jošte jedno, molim, prie razstanka. (Naprama 
ostalim, izim kralja.) 

Treba, braćo, da se zakunemo 
Tvrdom vjerom, da ćemo ostati 
Našem slavnom poduzeću vjerni. 

SVI (izim kralja i Pekrija). 

Jest, jest, treba da se zakunemo! (Frankopan i 
ostali — izim očevidno ganuta kralja i Pekrija, koji stoji sa strane 
— svi dignu tri prsta u vis.) 

FRANKOPAN (glasno i svečano). 

Kunemo se dakle živim Bogom 
I presvetim trojstvom, da hoćemo 
Vazda vjerni ostat našem kralju, 

Tko li vjerno uz njeg ne uztraje, 

Neka traje u jadu godine, 

Tko r ga izda, kano Juda Krsta, 

Izdalo ga ljeto i godina! . . . 

Bog je čuo, tako neka bude! 

SVI. Bog je čuo, tako neka bude! (Svi za kraljem 
onim redom, kako unidjoše, izilaze.) 

PEKRI (malko zaostaje). 

E da Bog dd — krivo se ukleli! — (Ode.) 





CIN TREĆI 


PRIZOR PRVI. 

Sused-grad blizu Zagreba sa veleliepnim svojim izgledom. Izpođ 
grada Sava teče. 

JELENA i KATARINA sjede gradu na kapiji, pa so liepim vidikom 
nasladjuju, — Dugo šuti jedna i druga. 

JELENA. Ala Čuda! — tu sjedimo obje 
Dosta dugo šuteći jednako, 

A inače to naš adet nije! 

Je li, seko? 

KATARINA (kao da se iz sna probudi — raztreseno). 

Pravo veliš, dušo! 

JELENA. Ja bih bila u tom Sused-gradu, 

Odkako mi vojno u boj ode. 

Tužne, vjeruj, dane boravila, 

Da nij’ tebe uza mene bilo, 

Nu tako nam hitro vrieme prodje 
Razgovorom, poslom i pjesmicom. 

A1 sad eto, pošto se povrati 
Suprug mili po razstanku dugom. 

Gle, umjesto da se veselimo, 

Ušutjesmo, ko bez žica gusle. 

KATARINA. Znaš li, seko, da veselje pravo 
Nema rieči, al tim više čuvstva. 

Znaš i sama, da je čut u žene 
Od naravi čudno ustrojena. 



Te ju vela radost ii čeznuće 
Niemom čine; — al čim usta šute, 

U njezinih razigranih grudih 
Divne pjesme poju rajski zbori. 

JELENA. Tako jeste! — i ja onog čuvstva 
Gorko-sladkog opisat ne mogu, 

Što mi srce steže, kad pomislim, 

U kad vidim milog druga svoga. 

KATARINA. Vidiš dakle, pravo da imadem, 

Dočim rekoh: da čut prem duboka 
Rieči nema. 

JELENA (šaljivo, i kao da se čudi). 

Gle, gle, Katarino, 

Šta će reći to u tebe znanje? — 

U kol’ko je barem meni znano, 

Ćut ljubavi tebi do sad bješe 
Nepoznata; pače ne jedanput. 

No sto puti kazala si meni: 

Da ne haješ, koliko ih znadeš, 

Ti za mužke glave baš nimalo. 

KATARINA, Što sam rekla, kažem sad opeta: 

Da ne hajem, u koFko ih znadem. 

Ja za mužke glave baš nimalo, 

Jerbo do sad još vidjela nisam — 

Da ti pravo kažem — muža takva, 

K6 što si ga duša mi predstavlja, 

A srdašce — zašt’ da tajim ? — želi . . 

JELENA (malko uvriedjena). 

Kaži der mi, kakav treba da je 
Onaj, kog ćeš ti udostojiti 
Tvom ljubavlju — nuder! — 

KATARINA (odvažno). Treba da 

Muž, i to u pravom smislu rieči: 

Bistra uma, plemenita srca, 

Ravnodušan, junak glasoviti. 

Kojeg slava cielim svietom plovi, 
Koga ljubi svatko, tko ga znade, 

I kog isti dušman njegov štuje. 

JELENA (smiešeći se). 

Nemoj, seko, za uzorom čeznut. 

Jer takovih u životu nema. 

KATARINA (lukavo i šaljivo smiešeći se). 

Uzori se kadkad — prem je čudo — 
Pretvoriti mogu baš u život 
Možebiti. — 


PRIZOR DRUGI. 

Prijašnji. TAHI dolazi s BAKIĆEM uz brdo 

TAHI (još ponešto iza prizora, glasno i veselo u razgovoru). 

Da Će danas doći, 

Tomu se ja ne bih bio nado. (Glasno.) 

Hej veselo, sva družino moja! — 

Frankopan će slavni k nama doći I 

KATARINA (prene se). 

Ha, šta čujem ?! — 

JELENA. Frankopan će doći! — 

Da li k nama? 

TAHI (stupi sa Bakićem na vidjelo — supruzi). 

Jeste, dušo, k nama. 

JELENA. Kada? 

TAHI. Jošte danas. 

KATARINA. Danas?! Bože! — 

JELENA (brižljivo), 

Šta je tebi, Katarino moja? 

KATARINA (metne ruku na prsi). 

Ništa, seko, glava me zabolje. 

JELENA (pogleda ju, kao da joj se čudi, zatim potiho). 

Ala, seko, čudne mi bolesti! 

Usfma glavu, rukom srce kažeš. (Kao da se 
nešto dosjeti, sama sa sobom.) 

Sada znamo, koliko je sati! (Potiho Katarinu 
pita.) 

Poznaš li ti Frankopana lično? 

KATARINA (uzdiše i potiho odgovara). 

Ne poznajem, nu po glasu — dobro. 

TAHI (koji je do toga tiho pročitao pismo, koje mu Bakić od 
Frankopana prije izruči — na glas). 

Čujte, djeco, što mi piše! 

JELENA. Čujmo! 

TAHI. čujte dakle: (čita.) 

»Božja pomoć, brate! 

Naša me je vojska umolila. 

Da ju za koj danak kući pustim, 

Ja sam dakle — al na kratko vrieme — 
Odpustio kući sve junake. 

Da posjete stare roditelje. 

Ženu, braću, sestre i dječicu. 

Čovjek treba u prilici takvoj, 

Da viek narav i s njom zakon božji 
Sluša, pa će uviek dobro proći. —* 

TAHI (uzhićeno). 

Plemenito srce! 


BAKIĆ. Jest, Boga mi! 

On je vazda bio i biti će 
Veli vojnik, al još veći čovjek! 

ELENA (Katarini potiho i šaljivo). 

Je li, dušo, taj Frankopan slavni 
Baš priliči posve tvom uzoru? 

[ATARINA (duboko uzdiše i ništa ne odgovara). 

‘AHI (čita dalje). 

»Vidio sam pobratima svoga, 
Vriednog Simu, zagrebskog biskupa, 



Vidio sam i pozdravio ga, 

A sad hoću, mili moj Ivane, 

Da i tebe u tvom Sused-gradu 
Ja posjetim, da se tu zajedno 
S tobom, a i s našim Jurišićem 
Dogovorim, kako ćemo našem 
Dušmaninu i zlobnoj mu težnji 
Put presjeći, dok prekasno nije . . . 

Jere voda silna kad uzbjesni. 

Kad nadvisi najvišu brezinu. 

Prevali ju šumom i proguta. 

Isto tako u državi razdor — 

A u nas je toga vazda bilo! . . . 

Gvoždje lieči bolest tu najbolje, 

Kad ju drugo izliečit ne može. 

Mi ćemo se dakle dogovorit. 

Kako ćemo radit u buduće. 

Da se kralja našeg stvar i s njome 
Dobro naše domovine spasi. — c (stanka.) 
Čuste dakle, kakvog ćemo gosta 
Primit danas u dvorove naše. (ženi svoji 
Katarini.) 

Da mi ga svi liepo dočekate, 

K6 što takvom mužu dolikuje! (Kao da se n 
sjeti.) 

A ja idem sada, da uredim. 

Kako treba, baš dvoranu bojnu. 

Jer ćemo ga tamo svi u skupu 
Dočekati — Razredit ću liepo 
Vito koplje i oružje svietlo. 

Buzdovane težke, jatagane. 

Tanke puške, kubure i mače. 

Štite, sablje i barjake bojne, 

U turskome ratu zadobljene. 

To će njemu vrlo milo biti, 

Jere će ga tiho spominjati 
Na pobjede slavno održane 
Tolikrati nad Ijutimi Turci . . . 

Idem, idem, da sve bude tako 1 (Odlazi žun 

JELENA. I ja moram gledat u svom krugu, 

Da sve bude tako, ko što valja, 

I ko što se pristoji tom gostu. (Katarini.) 
A ti, dušo, kaži meni pravo. 

Čim ćeš ti tog gosta proslaviti? 

KATARINA (raztreseno i ganuto). 

Ja ĆU nabrat liepu kitu cvieća. 

Pa ću ga s njom dočekati stidno, 

I ak* bude htio, podat mu je . . . 

Ja ga drugčie proslavit ne mogu. 

JELENA (ode u grad grozedi se od šale Katarini prstom). 


PRIZOR TREĆI. 

KATARINA i ĐAKIĆ ostaju sami. 

BAKIC. Kamo li će ljepši dar na svietu. 

No sabrano cvieće od te ruke, 

Ta to će mu milo bit dvostruko. 
Jer on cvieće već samo po sebi 
Vrlo ljubi. — 

KATARINA. I ja ljubim cvieće, 

Jer iz cvieća mnokrat duša zbori. 
Mož’bit i vi znate, što će reći 
Struk bosiljka, zatim neven cvieće. 
Ružmarin, pa smilje i kovilje, 

I ostala veselija družba? — 

To sve na zlo ii na dobro sluti. 

BAKIĆ. Znadem i ja, mila gospojice, 

Što će reći ovo ili ono 
Cvieće, kad se komugod daruje. 

Jer iz usta naroda naučih 
Sve potanko, što nam cvieće kaže. 
A za mene moj je mili narod 
Zlatousti divna knjiga živa, 

Koju uviek s uzhićenjem učim, 

A nikada dosta ne proučim. 

KATARINA. Vi ljubite dakle narod? 

BAKIĆ (uihićcno). Bože ! — 

Pogledajte sviet taj oko sebe, 

Da li traci svo’e sunasce jarko, 
eka glas, a sjena drvo ljubi, 

Da li grom i munja oblak ljube, 

1J komu se rode, da li rieka 

Vrelo, rosa maglu, a suzica 

Oko, iz kog pane, da V ga ljubi! — 

Pa tad ćete znati, da V i kako 
Ja svoj mili, dobri narod ljubim, 

Kojega sam i ja dio maleni. 

KATARINA (sluša ga ganuto). 

I ja ljubim taj naš tužni narod, 

Što UZ jade svoje ipak poje. 

BAKIĆ (ganuto). 

Bog vam dao za to vaše čuvstvo. 
Gospojice, sva tog svieta dobra! — (Vatn 
Blago svakom narodu na svietu. 

Gdje mu žene ovako čuvstvuju, 

Te im dira srce plemenito 

Svog naroda sreća i nesreća. (Stanka). 

Muž, doduše, silom uma svoga 

II desnice hrabre mnogo može 
Doprinieti k sreći svog naroda, 

Ali posve čvrst joj temelj stavit, 

To bez žene ne će moć* nikada. 

Jer u žena — ako samo dišu 
Domoljubnim duhom - moć je silna. 
Veća nego 1’ i pomisli itko. 

Koja tajnom, ali možnom žicom 
Čuvstva svakog skapča i privlači 
K domovini i k narodu svojem, 

Dočim mu se, bilo glasom majke, 

Seke, ili vjerne ljube odzivlje 
Iz dna srca, dokgod život traje . . . (Ođt 
Ijeno.) 

Blago dakle i narodu našem. 

Ako ima mnogo vama sličnih 

Žena . . . Blago njemu! — jer tad mora 

Prie ii poslie svanuti mu zora. 

PRIZOR ČETVRTI. 

^rijaŠnji. — Stara se CIGANICA uz brdo penje, pa čim Katarinu 
i Bakica opazi, pruži Katarini ruku, pa moli. 

3GANICA (pjevajući). 

Daruj mene, gospojice, 

Ah podaj mi koj krajcarak, 

Koj krajcarak, malen darak, 

Imati ćeš zadužbinu, 

Daruj mene, gospojice, 

Radi dana današnjega. 

Radi mlade tvoje sreće . . . 

ATARINA (dosjeti se nešto u taj čas, te poda ciganici poveći 
dar). 

Uzmi, uzmi, jadna sirotice! 

'IGAnica. Hvala, mlada gospojice, 

Ručica t\ cviećem evala, 

A dušica raj dopala! (Pruži opet ruku Katarini.) 
Podaj meni sada tvu ručicu. 

Podaj mi ju, gospojice mlada. 

Da ti odmah sada iz nje štijem, 

I budući udes tvoj odkrijem. 

LTARINA (nehotice, nu ipak nekom čudnom moću svladana, poda 
joj ruku, zatim ponešto drhtavim glasom). 

Čitaj pravo, što 1’ uzčitaš, kaži. 

jANICA (gleda pomno poteze u ruci Katarininoj, zatim kobnim 
glasom napola pjevajući). 

»Željno ti se srce kreće 
Tam, gdje izhodi sunce jasno, 

I evo jur se diže krasno 
Sunce mlade tvoje sreće.« 

»A1 eto ga iznenada. 

Mrka noćca sve prikrije: 

Tvoga sunca više nije! — 

Izdat će te sreća mlada.« 



K A I ARINA (prene se). 

Smisao kobnih rieči ne razumiem, 

Pa me ipak neka groza hvata. 

HAKIĆ (poda takodjer ciganici dar. — Katarini). 

Nemojte se, gospo, propadati 
S pustih rieči stare gatalice. 

Ona gađja, ali ne pogadja. — (Ciganki, kojoj 
ruku pruži.) 

Evo, bako, nuder sad i meni 
Odkrij moje budućnosti zastor. 

CIGANICA (uzme ruku Bakićevu, pa podugo u nju gleda, zatim isto 
tako, kao u Katarine, kobnim glasom napola pjevajući). 

»Pokraj bora javor čili 
U kamenoj ti si gori. 

Grom zaori, bor obori. 

Tužno javor za njim cvili, t 

.žao nam je mlad-javora. 

Kojim samim vjetar lomi,^ 

Dok ga u dnu ne udomi. — 

Tako tvoja doć će hora.« (Ode žurno, bez obzira, 
opet niz brdo, pa tamo skoro izčezne.) 

BAKIC (za njom gledajući). 

Ode Žurno, kano da je krila 
Od gdjekoje vile uzajmila. — 

Jest, Boga mi, čudnovata baka, 

Mal’ i mene jadna ne očara. (Pogleda prama 
Zagrebu.) 

A1 Što vidim tamo? — prah se vije 
Od Stenjevca amo ... Ne bi 1’ bio 
Naš Frankopan? — jeste, on će biti! 

Riedko me je dobro oko moje 
Prevarilo — idem mu u susret . . . 

S Bogom, dok se skoro ne vidimo, 

S Bogom dotle, gospojice! 

KATARINA. S Bogom 1 (Bakić 

ide u susret Frankopanu.) 

PRIZOR PETI. 

KATARINA (sama). 

Jedva što se obraniti mogu 
Čuvstva, što mi sada steže dušu, 

Kad pomislim na tog Frankopana. (Uzdiše.) 
jur odavna, prije mog dolazka 
U te dvore, slušala sam mnokrat 
Divne stvari o njem pripoviedat, 

Što ga kano muža plemenita 
I junaka glasovita rese, 

Te mi tako sve više i više 
Udje u srce slika toga muža, 

Koga ipak još vidjela nisam. (Stanka.) 

A šta će tek biti, kad ga vidim, 

Te ak’ posve priliči onomu 
Frankopanu, kojeg duša moja 
Danju, noću pred očima ima, 

I kog sliedi, kao što suncokret 
Cvietom sliedi na nebesih sunce. 

Ili kano igla gvozdotežna 

Sliedi sjajnu na sjeveru zviezdu . . . 

Šta će, reci, srce, tada biti, 

Ak* dostigne istina tvoj uzor, 

U’ ako ga, jao, još prestigne? — (Stanka, tužno.) 
Ah, djevojko, jad te zadesio! 

Ti 0 njemu vazda sanjaš, zboriš, 

A on ne zna, da si ti na svietu. 

Niti znade, nit ga ’e briga za to. 

Te kad budeš ti pred njega doći. 

Ne znam, hoće Y opazit te jadnu 1 -(Zamisli se, 
zatim vatreno ) 

Zašto nisam sada mužka glava! 

On bi morć, hoćeš ili ne ćeš. 

Pogledati takvoga junaka, 

Koj bi znao velu slavu steći. 

Ako li bi od potrebe bilo, 

Krvcu svoju rado za njeg prolit. (čuju se bojne 
trublje.) 

Trublje zvuče — on dolazi sada! 

Hajd’ u bašču — hitro! — da naberem, 

K6 što rekoh, cvieće za junaka, 

Pa baš ako ne pogleda mene, 

Pogledat će bar mi liepo cvieće. (Odlazi u bašču, 
štono je pod gradom.) 


PRIZOR ŠESTI. 

Seoska krčma pod Sused-gradom. 

KRČMAR nailazi sa četiri SELJAKA one okolice — odmah za njim 
dolaze dva kao sluge obučena i oružana čovjeka, dva Pekrijeva 
NAJMENIKA. — Seljaci sjednu za jednim stolom na jednu stranu 
sobe, a najmenici za drugim na drugu stranu. 

KRČMAR (seljakom, radostno). 

Jeste li sad vidjeli junaka. 

Našeg bana, slavnog Frankopana? 

SVI SELJACI (glasno). 

Jesmo, jesmo, da ga Bog poživi I 

PRVI SELJAK (starac sjedoglavi). 

Ali šta će u Hrvata prava 
Pusta želja bez rumena vinca, 

Hajd na zdravlje njegVo da pijemo! 

DRUGI SELJAK (pjevajući). 

Da pijemo, da se veselimo! — 

TREĆI SELJAK. 

Kad je tako, a vi dajte vina, 

Pa ćemo na njeg’vo zdravlje piti. 

ČETVRTI SELJAK. 

Tako valja, dajte na moj račun! 

Na svakoga od nas oku vina. 

KRČxMAR (veselo). 

Tako valja, oka baš na momka — 

Bit će odmah, kako mi rekoste. (Odlazi za časak 
u podrum.) 

[ NAJMENIK (poviče za krčmarom). 

Hej, krčmaru, dajte i nama vina! 

I mi ćemo pit na zdravlje bana. (Potiho svom 
drugu.) 

Bog bi dao, vrat si ulomio! 

GI NAJMENIK (isto tako potiho odgovara). 

I ja Želim, da bi tako bilo. 

Ne bi tada barem nas trebalo. 

Jer se bojim, tako mi mog zdravlja! 

Da ćemo na vraga nagaziti. 

[ NAJMENIK (potiho). 

Kad si takvo bojažljivo pseto, 

A zašto si za njim u lov poš6? 

Pa ne bješe ti ni primit novca, 

Što ti poda naš gospodar Pekri, 

Da taj poso, kako treba, svršiš. 

GI NAJMENIK (svedj potiho). 

Imaš razlog, brate, al pomisli. 

Da hrtovi kad medjeda gone, 

Naopako postradaju mnokrat. 

Ne bi r i nas jadi dočekali! — 

Što se pako našeg gose tiče. 

Taj je mudar — evala mu pamet! — 

Taj si vadi sa našim pandžama 
Kesten s vatre, pa ako se dobro 
Poso svrši, dobro ! — ako li zlo, 

A to ćemo mi platiti kožom. 

Njega ne će ni zaboljet glava. (Porugljivo.) 
Ako ’e junak — a gradi se, da je — 

Ako r ga je ban taj uvriedio. 

Zašto ga na mejdan ne pozove? 

No ga bije, jadan, iz zasjede. 

I NAJMENIK (gnjevno, nu potiho). 

Brbljavice biedna, sada šuti! — 

Što je, kaži, nami do tog stalo, 

Šta gospoda medj sobom imadu? 

Mi smo ruka, gospodar je glava, 

gović: I^esnička djela. III 

A što glava hoće, ruka mora, 

Bilo to sad pravo ii nepravo. (Glasno krčmara, 
koji donosi vina, te ga u vrču pred seljake meće.) 

Hej, krčmaru, hoće V biti vina 
Već i nama! — nismo 1* i mi gosti? 

II smo valjda gori od onijeh ? (Pokazuje na seljake.) 

KRČMAR. Gost je svaki, koj ovamo dodje, 

U mene su svi jednaki gosti, 

Tu prvenstva nikakova nema, 

A1 u mene dvie su samo ruke, 

Prvo jednog, poslie drugog dvorim. (Metne u 
vrču vina i pred najmenike.) 

Evo vina! — 

PRVHNAJMENIK (porugljivo). 

Kažite po duši. 

Nije li to možda kiselica, 

Od koje bi skapalo i pseto. 

Da ga jadno njome zalijete? 

KRČMAR (gnjevno i sa strane motreći najmenika). 

Bi pseto, bi — ali čovjek ne bi! (Umjerenije.) 
Zaklinjem vas, ne dirajte u me. 

Jer tko kudi moje dobro vino. 

Onaj dira u moje poštenje. 

Pijte, pa tad sudite o vinu. 

Da 1* mu ima kakva prigovora 

PRVI NAJMENIK (porugljivo smiešeći se). 

Svaki cigan svoga konja hvali, 

A krčmari svoje hvale vino, 

A1 većinom i jest hvale vriedno. 

Ako r nije iz razloga drugog, 

A to s toga, što pogano nije. 

Jer je, kako valja, pokršteno. (Svi se izim krčmara 
smiju.) 

KRČMAR (razdraženo). 

U mene, da znate, ta krštenja 
U običaj još nijesu ušla! — 

Bog i duša, i ja kadkad krstim. 

Ali krstim baš ljeskovom mašću, 

I to one, koji me vriedjaju. (Opet se ostali smiju.) 

PRVI NAJMENIK (kuša najprije vino, zatim pije — prijazno krč¬ 
maru). 

Ta nemojte odmah uzavreti 
Kano malen lončić — evo ja ću 
Oporeći rado, što sam reko, 

Jer sad vidim, da je vino dobro. 

KRČMAR (ponosito). 

Vino vam je, znajte, to na glasu, 

Hvaljahu ga još i drugi ljudi, 

Baš da znate — ljudi drugaŠji. 

PRVI SELJAK. 

Dobro ’e vino, nema prigovora. 

Jer ga loza bukovačka rodi. 

DRUGI SELJAK. 

Tako jeste, na svojih sam kolih 
Dovezo ga iz podruma amo, 

A s podruma uprav gospodskoga. 

PRVI NAJMENIK (svom drugu potiho). 

A mi treba, sada da idemo. 

Da se kako tajno proturimo 
Sa ostalom družinom gospodskom 
U grad Sused jošte za vremena, 

Pa da zgodnu priliku uvrebav 
Izvršimo čim prije za stalno. 

Što izvršit svakako moramo. 

DRUGI NAJMENIK (potiho mu odgovara). 

Hajdmo dakle, nu slutnja mi kaže, 

Da će biti jada i nevolje. 

PRVI NAJMENIK (potiho, nu srdito). 

Id’ odatle, jadna kukavice! 

Idi kući, pa sa ženom svojom 
Za gladnu si djecu pros’te hljeba . . . 

DRUGI NAJMENIK (prene se, zatim opet potiho, nu hitro i odvažno). 

Hajdmo, hajdmo. ja sam na sve gotov! . . . 

PRVI NAJMENIK (sam sa sobom). 

Znao sam dobro, to će ga potaknut. (Glasno.) 
Ej krčmaru, eto ti za vino! — (Metne škudu 
na stol — ustane sa svojim drugom, pa zajedno odu.) 

PRIZOR SEDMI. 

Prijašnji bez Pekrijevih najmenika. 

KRCMAR (viče za oajmenici). 

S Bogom, da ste zdravo! (Stanka.) 

Gle, odoše, 

Nit mi bratski pozdrav prihvatiše, 

Već odoše oba ko zločinci. 

Svejednako šaptahu medj sobom, 

Ja bih reko, tu čist poso nije! 

!M\VI SKLJAK (krčmaru). 

Šta je tebi do njihovog posla? 

Šta se češeš, gdjeno te ne svrbi? 

krč mar (ode k stolu, za kojim prije ona dva najmenika sjedjahu). 
Gle, gle čuda! gosti, što odoše. 

Za vino mi škudu ostaviše. 

Ala, čudni ljudi! psuju, grde, 

A najposlie baš gospodski plate. 

PRVI SELJAK. 

Za škudicu moći *e progutati 
Nekoliko gorkih rieči. 

DRUGI SELJAK. Da, da — 

Ta mi svakdan takva šta gutamo, 

A da nam se za to ništ ne plaća. 

TREĆI SELJAK. 

Još je dobro, kad s gorega nije. 

ČETVRTI SELJAK. 

Dost’ nas kano niemu zviercu muče 
Ta gospoda naša — nesloboda! — 

Mi plačemo, do neba se čuje. 

Ali nebo kano gluho — šuti. 

PRVI SELJAK. 

Šta ćeš, kume, nebo je visoko, 

A zemljica tvrda. — 

DRUGI SELJAK. Tvrda bome! (Pogleda 

prama nebu.) 



Bože! hoće 1’ ikad prestat muka, 

Težka muka, kojoj krivi nismo?! 

TREĆI SELJAK (ogorčeno). 

Krivi smo ti, krivi, što smo živi. 

ČETVRTI SELJAK (žalostno). 

Nema nama nade ni spasenja! — 

PRVI SELJAK (utješivo). 

Nemojte baš posve klonut duhom, 

Jošte živi stari Bog nad nami, 

Još imade, premda ih je malo, 

Gdjegje dobre još gospode u nas, 

Koja vide, da smo i mi ljudi 
Na kip božji stvoreni, ko oni. 

DRUGI SELJAK (klima glavom, kao da ne vjeruje). 

Dragi kume, čast vam i poštenje! — 

A1 su takvi riedko posijani. 

PRVI SELJAK. 

Al ih zato ipak ima, sinko. 

Kazat ću ti primjeri nekoPko: 

. Znaš li kneza uprav Frankopana, 

Šurjaka mu kneza Karlovića. 

Zatim mladog Bakića plemića? 

Kako oni sa prostim narodom 
Liepo bave, to je svud poznato. -- 
Naš gospodar Tahi, on bi bio, 

Prem je vrlo žestok, ipak dobar. 

No njegovi špani i lugari 
Pošli jesu baš djavolskim tragom, 

Te gdje mogu — seljanina gule. (Uzdiše, 
Ar šta ćemo, kad drugčije nije. 

TREĆI SELJAK (odvažno). 

Al* bi moglo drugačije biti! 

PRVI SELJAK (utažujući). 

Znaš li, sinko, što nas vjera vuči, 

Sveta vjera našeg spasitelja: 

Da će nami svi zemaljski trudi 
Naknadjeni bit na onom svietu. 

ČETVRTI SELJAK. 

To nas uči, istina je, vjera, 

Ali ja bih ipak rado, starče. 

Da me ovdje barem dielak sreće, 

Koje su se drugi nasitili, 

Još dopane. 

PRVI SELJAK (tješeči ostaleV 

Bit će bolje, djeco! 

DRUGI SELJAK. 

Jeste, jerbo gore bit ne može! 

KRČMAR Prodjite se takih razgovora! 

Naopako, da vas tkogod čuje. 

Ta bilo bi vražjeg okapanja. 

TREĆI SELJAK (žestoko). 

Zar istinu kazat ne smijemo? 

KRČMAR. Ne valja je na sva usta kazat, 

Mogo bi te od nje zub zaboljet. 

PRVI SELJAK. 

PusUmo jade na stran, sad smo ovdje. (Napola 

pjevajući.) 

Da pijemo, da se veselimo! 

ČETVRTI SELJAK. 

I U vinu jad naš utopimo ! (Trknu čašami, pa piju.) 
Hajd, krčmaru, sjedni i ti k nama, 

I ti jesi naše gore listak. 

KRČMAR (sjedne uz seljake). 

Jesam, braćo, i ostat ću doviek! 

PRVI SELJAK (zapoje staru hrvatsku narodnu pjesmu). 

»Kume moj dragi, kume moj mili. (Ostali odmah 
prihvate.) 

Zli su ti ljudi naši susedi, 

Oni bi rekli, da smo se stepli. 

Vino nij’ voda, već je vojvoda, 

Napijmo se ga, ne bojmo se ga.« (U taj par 
zazvoni podne, na što svi ustanu, šešire skinu i Bogu se pomole, 
a pošto molitvu svrše, pokriju se opet.) 

PRVI SELJAK. 

Ala, djeco, uprav zakasnismo 
Pjevajući i u razgovoru, 

Jur odzvoni podne . . . Ajdmo kući, 

Poslie podne ima dosta djela, 

Dosta je za danas svetkovanja. 

ČETVRTI SELJAK (poda krčmaru novaca). 

Evo vam za vino! 

SVI SELJACI (rukuju se s krčmarom, pa odlaze redom). 

S Bogom 1 — S Bogom! 

KRČMAR. S Bogom pošli, opet skoro došli! (Sam sa 
sobom ) 

A ja hoću, da sad malo ručam, 

Pa zatim u podrum, da pretočim 
Vino svoje, da se ne izkvari, 

Pa da zbilja ono ne postane, 

Štono prije onaj gursuz reče. (Ode.) 

PRIZOR OSMI. 

Bojna dvorana u Sused-gradu. 

FRANKOPAN unilazi, vodeći gospoju JELENU izpod ruke, njih 
sliede TAHI sa JURIŠIĆEM i BAKIĆEM, a malo kasnije unidje 
KATARINA. 

TAHI (stupi pred Frankopana, koji se, unišavši u dvoranu, pokloni 
Jeleni. — Srdačno.) 

Još jedanput, bane, da si zdravo! 

Hvala tebi, što si kuću moju 
Sa posjetom tvojim ukrasio. 

Pa te sad još nešto liepo molim: 

Grad taj smatraj ko vlastitost svoju 
Po hrvatskom starom običaju. (Rukuje se sa 
Frankopanom.) 

FRANKOPAN. 

Hvala tebi, mili pobratime! (Stanka.) 

Jeste, jeste, gostoljubnost sveta 
Poznata je krepost u nas stara, 

Koju slavni još djedovi naši 

Pribaviše, nami ostaviše, 

Ko baštinu svoju najsvetiju. 

Treba da taj liepi, sjajni alem, 

Što čovjeka svakog divno resi, 

I mi našoj kasnoj unučadi — 

Ostavimo — dok bude Hrvati! — 

To nam barem neka ne ugrabi 
Hladni sviet i gordi sa svojimi 

Običaji tudjim’ — (Katarina sad tiho unilazi, a da 
je nitko ne opazi, iza dragih stane i motri Frankopana.) 

BAKic (uzhićeno). Ne Će nikad! — 

Gostoljubnost ostati će u nas, 

Dokgod budu postojale naše 
Divne gore i ko labudovi 
Bieli naši na njima gradovi. 

TAHI. Bože daj, da tako bude! 

FRANKOPAN (opazi oružje u dvorani, što visi o stieni, te mu 
zasja lice s neke radosti). 

Ah, gle! 

Moj Ivane, liepo li si evo 
Nakitio tu dvoranu sjajnu, 

Nakitit je ljepše nisi mogo! (Stanka — gdje po¬ 
bliže motri pojedine stvari.) 

Poznam i ja te barjake male. 

Na kojima mladi mjesec trepti^ 

Trepti kano grozni bič krvavi, 

Kojim nebo grješni zapad bije. 

Te barjake poznam — čini mi se. 

Kad ih gdjegod vidim, ko da čujem, 

Kak’ pod njima, kano gladni vuci, 

Biesni Turci »Alah« svoj urliču. 

Te ko munja navaljuju na nas . . . (Vatreno — 
Tahiju.) 

Sjećaš li se, mili pobratime, 

I ti — (Jurišiću) 

Starče, da li se sjećate, 

Kako smo kod tvrdog Jajca grada 
S njih gotovo postradali bili! ? 

A1 nesreća sreću viek izleže, 

Te stradanje bi tad velo naše 
Mati divne pjesme od dobiti, 

Pa s oblaka kano munja živa 
Udri sreća na junačka krila. 

Slavili smo dobit nad Turcima, 

Dobit skupu, ali zato riedku, 

Što će kasno spominjat ju doba, 

Kad nas na tom već ne bude svietu. 

[URIŠIĆ. Jeste, al’ da nije tebe bilo. 

Tvoje ruke, a i tvoje glave. 

Ne znam, ne bi V naopako bilo. 

lNKOPAN. 

Pravda e bila, pa i Bog uza nas! 

Pravda gdi je, tamo Višnji bdije 1 
A viek pravda nadvladati mora. 

Bilo kako bilo — ona izhodi 
Kano zlato svedj iz vatre čišća. 

ARINA (što je svejednako dosad Frankopana muče slušala i 
gledala — sama sa sobom veoma ganuto). 

Nije samo dostigo moj uzor. 

Veće ga je nadkrilio posve! — (Duboko uz¬ 
dišući.) 

Srce, srce, ti mo*e biedno srce, 

Šta će bit’ iz tebe? — 

NKOPAN (Katarinu u taj par opazi, te gledajuć ju podugo, 
ne može gotovo od nje da odvrati oči — sam sa sobom). 

Mili Bože! 

Zar još ima na tom svietu vili? — 

Tko je. Bog zna, divna ta djevojka? — 

Ja je ne znam, aF ću da popitam. 

ARINA (koja je dobro opazila, da ju Frankopan motri — sva 
se smuti, zarumeni, pa zatim sama sa sobom). 

Njeg’ve oči ko dvie munje žive 
Udaraju u jadno mi srce! — 

NKOPAN (Jeleni — poluglasno). 

Kažite mi, gospo, molim, tko je 


( 



Ota mlada gospojica? ja je i 

Ovdje do sad još vidio nisam. 

JELENA (glasno). 

Sestrična je moja Katarina, 

Iz plemena slavna Dragovićd, 

Pa sad ima tomu po godine, 

Sto je došla u pohode k m^ni, 

Al’ će se do skora, žarbog, opet 
Od nas dielit i k majci povratit. (žalostno.) 

Težko ću se od nje oprostiti, r, 

Jere mi je jako omiljela. 

FRANKOPAN (Katarini). 

To vjerujem! — nerado se daje, 

U koga je jednom, sjajni biser. (Katarina se 
pokloni, ne mogući riečcu progovoriti.) • j 

Oprostite, što vas, unišavši 
U te dvore — nisam opazio. 

KATARINA (sama sa sobom). 

Šuti srce, izdati me nemoj, I 

Katarino, pretvarat se uči! — (Glasno.) 

To nij’ vaša, kneže, krivnja bila, 

Nego uprav moja, jer sam tada 
Baš u bašči ovo cvieće brala. 

FRANKOPAN. 

Biste dakle u vašemu carstvu, ft 

Jere tko vas vidi, priznat mora. 

Da ste cvieća gospa i carica. 

KATARINA (poklonivši se sa blagim posmiehora). ii 

Vidi vam se, kneže, da baš niste — 

FRANKOPAN (upada joj u rieč). 

Jelte, medjed sa planine kršne. 

Kao što me ljudi kadkad zovu? 

Niesam posve! — jer i mene kadkad 
Ćut nadima blaža, nij’ sve crno. 

Što se crno čini, često ćete I" 

Pod koricom tvrdom zrno zdravo 
I mekano naći 

'ARINA (kao divnom nekom ćuti razigrana i posve jur raza- 
brana — šaljivo). 

Ja ne dvojim 

0 tom, kneže, ali uprav zato 
I ja, evo na prvašnju rieč vam, 

Gdje se glede mene prispodobom 
Poslužiste, opaziti moram: 

Da ni biser nije sve, što sjaje, 

A u mnogom cvietu otrov da je. 

NKOPAN. 

Ima takvog otrova na svietu. 

Što ga čovjek, kan* da ’e rajski nalip. 

Sa požudom i radošću srče. 

Ma baš znao, da će propast s njega. 

ARINA (sama sa sobom). 

Luda nado, varati me nemoj, 

Biedno srce jer bi moglo pući 
Od žalosti, da mi ga prevariš! (Glasno i šaljivo 
kao prije.) 

Ko Što znadem, svaki otrov opet 
Svoj imade sutuk, ako dakle 
Baš do skrajne pogibelji dodje. 

Valja pravi sutuk upotrebit. 

Pa će tad se izliečiti bolest. 

mOPAN. 

Bi r vi meni Ijekarica bili, 

Da spopane mene bolest takva? 

ARINA (radostno smućena, nu ipak šaljivo). 

Može biti svašta na svijetu, 

Zareći se ni od šta ne treba, 

Nu ak* dodje do nevolje skrajnje, 

Morati ću, zadužbine radi. 

Koju tim ću pred Bogom i svietom 
Steći — morat ću vam tad u pomoć. 

; (šaljivo). 

Gle, gle, krotke naše Katarine, 

Kakvo evo kreševo zametnu ! 



JELENA (potiho Tahiju). 

Ja se bojim, da će u tom boju 
Svladane bit obje ove stranke, 

Što se sada medj sobom natječu. 

KATARINA (Tahiju). 

Ja se samo branim, koFko mogu. 

Te našemu gostu zajam vraćam. 

Knez je prvi rat taj zametnuo. 

FRANKOPAN. 

U tom boju vaša je podpuno 
Slava — ja se klanjam! 

KATARINA. Ak* je tako. 

Treba da je primirje medj nama! 

U znak dakle gospodstva mojega. 

Eto vami ovu kitu cvieća. 

Što JU sabrah prije . . . (Poda Frankopanu kitu 
cvieća.) 

Pa da znate: 

Čuvajte mi dobro ovo cvieće. 

Pitat ću vas za nj za neko vriemel 

FRANKOPAN (uzme kitu, pa ju u njedra meće — uzhićeno). 
Kažem ovdje javno i očito: 

To će cvieće na mom srcu venut. 

Pa kad opet domovina zovne 
U boj ljuti, stavit ću tu kitp 
Mome bojnom barjaku na čelo. 

Pa s njim hajde u dušmanske čete! — 

Kad li tako pod tim amanetom 
Stečem, što mi pofaliti ne će, 

Neuveli naime vienac slave, (Katarini) 

Doniet ću ga vami kao namet 
Svog štovanja i — harnosti vele. 

JURIŠIĆ (koji se cielo vrieme ovoga razgovora sa Bakićem kod 
prozora nešto ozbiljno razgovarao, pogleda kroz prozor — glasno). 

Evo, kneže, našeg Banovića, 

Kog ste prie dva dana izaslali 
U Karlovac, tamo da saznade. 

Sto nam rade protivnici naši, 

0 ko*ih čusmo, da su na krajini. (Svedj gle- 
dajuć kroz prozor.) 

Sada sjaha prašan svoga vranca, 

Iz kog uprav načini žerava, 

Mora, bome, da je nešto silno. 

[KOPAN (sav preobražen — ozbiljno). 

Čuti ćemo odmah, šta nam nosi. 


PRIZOR DEVETI. 

aji. — BANOVIC unidje sav zaprašen — i čim u sobu stupi 
pokloni se svoj gospodi. 

KOPAN. 

Dobra kob ti, dragi Banoviću! 

Šta donosiš iz Karlovca grada? 

Mi smo željni dobrijeh glasova. 

OVIĆ. Bog bi dao, te bi dobri bili! — 

Ar me čujte, mislim, dobro nije, 

Sta ću vama sada da priobćim. 

KOPAN (odvažno). 

Bilo zlo ii dobro, svejednako! — 

Zlu se čovjek uviek nadat mora 
Na tom svietu, al ga valja čvrsto 
I muževno vazda dočekati, 

Time ćeš mu najprie zub otrovni 
Skršit, kad te pako dobro snadje. 

Dočekaj ga bez sve buke, vike 
U gordosti. Sreća ’e plaha ptica, 

Pa ti može brzo odletjeti; 

A kad s praznim rukama ostaneš, 

Sviet će ti se smijat i rugati, 

Zato: u zlu sviest svu ne izgubi, 

A u dobru ludo ne posrni. (Banoviću.) 

Sad govori prosto, što imadeš! 

OVIC Znajte dakle, da su protivnici 

Naše stvari — crn im obraz bio 1 

U Cetinu gradu na krajini 
Sastali se, pa držali sabor 

TAHI (u čudu se nađje). 

Gle, gle, sabor dakle držali su? 

JURIŠIĆ. Tko je znao za taj njihov sabor. 

Koga li su zvali? — To je čudo! 

FRANKOPAN. 

Tomu se baš čudit nije treba. 

Slutio sam odmah, da će biti 
Tako nešta. — A1 koja bi svrha 
Tom sastanku — da od Boga .nadješ? 

BANOVIĆ. U saboru tomu — čujte dalje! — 

Ja doduše ne znam, s kojim pravom, 
Izabraše ta gospoda častna 
Ferdinanda jednodušno kraljem. 

FRANKOPAN (strastno, gnjevno i glasno). 

Šta si reko? — Ferdinanda kraljem? 

SVI (isto tako strastno i gnjevno). 

Ferdinanda kraljem? — je Y moguće? 

BAKIĆ (žalostno). 

Ovi ljudi srušit će tim naša, 

A1 ujedno i sva prava svoja! — 

FRANKOPAN (opetuje poluglasno). 

Ferdinanda dakle izabraše? 

BANOVIĆ. Tako jeste, vjeru vam zadajem ! 

A1 je tomu svemu ponajviše 
Batjan Frane, sa još dva tri druga. 
Povod dao — premamivši druge. 
FRANKOPAN. 

Bi r nam znao kazat i ostale, 
što SU na taj zbor i izbor došli? 

BANOVIĆ. Hoću, kneže, ak’ želite, redom. — 

Tu je došo baš od velikaša: 

Knez Nikola Zrinjski, Slunjski Gjuro, 



Blagaj Stjepan i Keglević Petar, 

Zatim bješe — (Tu zapinje) 

Ne sjećam se vise. 

FRANKOPAN (žestoko). 

Što zatežeš, Banoviću? — kaži: 

Bješe mi i šurjak knez Karlović 
U tom družtvu — reci! nije Y tako? — 
nović to, klimajnć glavom, potvrdjuje.) 

A šta kriješ, što se kriti ne da 1 
Mene srce boli, da je tako, 

A1 kad jednom jeste, nije basne 
Zagovarat koga, a ja ne ću 
Branit nikog, bio tko mu drago. 

TAHI. Ne čudim se ja Batjanu Franji, 

U svašto će onaj zagaziti, 

Jer je čovjek bez znanja i sviesti 
I orudje nadvornika sliepo, 

No se čudim našim prvacima, 

U kojijeh ima bistrih glava. 

Za kakvom su otišli pameću, 

Kakav ih je vjetar izvijao. 

JURIŠIĆ. Svi su zlim baš tragom obrnuli, 

Djavo im je oči zasjenio 
I sviest svojim otrovao jadom. 
TtANKOPAN. 

Vjerujte mi, moja mila braćo! 

Kleta zavist, ta duševna kuga, 

Ona vam je svemu tomu kriva. 

Ona se bez krvi gasit ne da 

AKIC (žalostno). 

To je tako vazda u nas bilo, 

I biti će, bojim se, do vieka. 

RANKOPAN. 

Jedva što se kući povratismo, 

Ar nas eto veće zove dužnost 
I stvar sveta na bojište slavno. 

Ona zove — a mi je slušajmo ! (Stankaj 
Nevolja je — baš nevolja ljuta. 



Da se tako postupati mora, 

Te orui^'em nasrtat na braću — 

A1 tu sada drugog lieka nema. (Stanka.) 
Nužda kadkad i zakone ruši, 

Zato i sad, braćo, ne gledajmo. 

Što je nami kralj naš Ivan kazo 
U Stolnome gradu Biogradu 
Prie odlazka, naime : da čekamo 
Daljne njeg’ve zapoviedi mirno. 

Tu je treba krepko radit odmah, 

A ne gledat ruku podvitijeh, 

Kak’ se nama, korak za korakom, 
Protivnici sve bliže primiču. 

Dok nas zlobom svojom ne prekrile. 

No ih valja ukloniti s puta 
Britkom ćordom i bez zatezanja. 

‘glasno). 

Tako *e pravo — da, da — tako valja! 
TAHI. Kaži dakle, bane, kako ćemo? 

JKOPAN. 

Odmah sutra poslat ću telale 
Na sve strane, te sazvati vojsku. 

Štono sam ju skoro razpustio. — 

Izim one, koju dovedosmo 
Iz Ugarske, kupit ćemo jošte 
Svud momčadi i vojničke sprave. Ourišiću.) 
Ti ćeš, hrabri moj sokole sivi. 

Jedan odjel oko Križevaca 
Sakupiti, a ti — (Tahiju) 

Brate, ovdje 

Oko Zagreb-grada drugi. Ja ću 
U Primorje moje kršno poći, 

Odanle ću dovest hrabre djece, 
što najviše budem skupit mogo. 

Kad ovako svaki nas sakupi 
Oko sebe dobar broj junaka, 

Neka čeka, dok mu glas ne dodje. 

Glas od mene: gdje ćemo se sastat — 

&io bit ima svakako na skoro. 

Dotle treba, da je u svakoga 
Od vas vojska na okupu. 

JURIŠIĆ. ^ Bit će, 

Slavni bane, ko što zapoviedaš, 

TAHI. I ja hoću, kao što si rekd . . . 

Ti znaš, da ja pofaliti ne ću. (Stanka.) 

ELrENA (šaljivo Frankopanu i ostaloj gospodi). 

Dok Ste prije još u rieči bili. 

Nisam htjela, da u rieč upadam, 

A1 čim vidim, da je poso svršen, 

Liepo molim, slušajte i mene, 

I ja hoću da vam nešto kažem. 

SVI. Slušajmo svi milu domaćicu! 

JELENA. Mi znademo, da vas dužnost zove 
Iz našega kruga jako često, 

Nu što mora biti, neka bude? 

Treba ipak, da to kratko vrieme. 

Što u našem krugu boravite. 

Nas sirote ne zaboravite. 

Već i nam koj časak posvetite, 

Ak* ne drugdje, a to bar za stolom 
Uz nas sjedeć . . . Zato vas pozivljem 
Na prijatni baš hrvatski ručak 
I na čašu hrvatskoga vinca, 

S kojim ću vam napit >dobro došlut, (Poda 
ruku Frankopanu, koji opet pogleda Katarinu, zatim sa Jelenom ode, 
a ostali ga redom sliede.) 

BANOVIC (Jurišiću potiho i kao na posljednje rieči Jelenine odgo¬ 
varajući). 

»Dobro došla!« baš sam ti je željan, 

Ko što suva trava rose, brate! — 

Jur od jutra nisam pio vina. 

Grlo mi se sasvim izsušilo. 

Jezik mi se suvog neba hvata, 

Tu je, bome, brza lieka treba. 

Jer se suhe ja bolesti bojim 

Bogović: Pjesnička djela. III. 

Ko djavola, a tu ima vina 
Vrlo dobra ... 

JURIŠIĆ (smijući se). 

Bit će dakle lieka! 


BANOVIĆ (radostno). 

Bit će, bit će! — ali čuj me, brate, 

Mi ćemo sjest’ jedan do drugoga, 

Pa ćemo si muče nazdravljati. 

JURIŠIĆ. Zašto muče? — idi, Banovićul 
Ta inače ti si junak vrli, 

Pa se stidiš — valjda od tih žena — 

Javno popit koju čašu vina? 

Ja se bijem, pa i pijem javno. 

BANOVIĆ. Pravo veliš, i ja hoću tako. 

Ta to je naš običaj prestari, 

Kom nij* pravo — e prosto mu bilo! (Oda.) 
KATARINA (dočim malko zaostaje). 

Jedva što sam ono ugledala, 

Za čim biedno srce mi ginjaše, 

A1 mi veće izpred oč’ju gine, 

Kano zviezda kada s neba pane. (Ode lagano za 
ostalimi.) 



CIN ČETVRTI. 


PRIZOR PRVI. 

BaŠča izpod Sused-grada. — Večer. — Mrak se hvata. 

Dva Pekrljeva NAJMENIKA unilaze polagano i tiho u bašču, pa 
se sakriju sa grm, kud ba.š staza pada, te se razgovaraju potiho. 

PRVI NAJMENIK. 

Ne bi r, brate, nama sreća dala, 

Da svršimo danas, što želimo ! 

Ako r danas ne bude moguće, 

Tako zgodne prilike na skoro 
Ne će biti, kao što je ova, 

Jerbo sutra s rana svi odlaze 

Sa svom pratnjom, svak na drugu stranu. 

DRUGI NAJMENIK. 

Knez Frankopan ide u Primorje, 

Tamo hoće oko Senja grada 
I Modruša svoga kupit vojsku. 

PRVI NAJMENIK. 

Pa baš zato valja danas gledat. 

Da nas zgoda inožd’ ne mimoidje; 

Čuo jesam, baš od njegovih ljudi. 

Da knez često baš izšeta noću. (čuje se netko, da 
dolazi.) 

Ha, što čujem ? netko sad dolazi . . . 

Ne bi r onaj bio, kog čekamo? 

DRUGI NAJMENIK (pone.što se uplaši — malo glasnije). 

Brate, ja se bojim, on će biti. 

PRVI NAJMENIK (gnjevno, nu potiho). 

Kučko jedna, djavo te odnio! 

Zar ne znadeš govorit na tiho ? (Oba opaze po¬ 
dalje Franko pana.) 

Evo ti ga! — On je! — Ne dvoj više, 

A1 čekajmo malo, dok s* utrne 
Luč posljednja u tom Sused-gradu, 

I dok sve se ne umiri posve. 

Pa dok bliže, bolan, k nam ne dodje . . . 

A ovuda proći će svakako — 

Tada, brate . . . 

DRUGI NAJMENIK (upade mu u rieč). 

Pomozi nam. Bože! (Nešto se 
dosjeti.) 

Ala, jadan, sta nazivljem Boga 
Za taj poso ?! 

PRVI NAJMENIK (porugljivo). 

Uzdaj se u vraga. 

Bit će bolje — on će nama prije 
No Bog pomoć* sa svojimi svetci. 

DRUGI NAJMENIK. 

Al nas može i vrag prevariti. 

PRVI NAJMENIK. 

Djavo vjerne svoje ne ostavlja! 

PRIZOR DRUGI. 

Noć jur nasta. 

Prijašnji. — FRANKOPAN dolazi malo bliže, pa na prostom i uz¬ 
višenom mjestu, nu licem prama najmenikom, stane. 

PRVI NAJMENIK (drugu svome sasvim tiho). 

Sada šuti, da nas niti sjena, 

A kamo li luda rieč ne izda! 

DRUGI NAJMENIK (sara sa sobom). 

Šutjet hoću, ali mi već sada — 

Čim ga gledam — šklocaju svi zubi. 

VS/J NAJMENIK (čim opazi, da je Frankopan bez oružja — sam 
sa sobom radostno). 

Hvala tebi, savezniče vraže! 

U njeg, ko što razabrati mogu, 

Nema oružja sada baš nikakva; 

Bit će dakle, čim mimo nas prodje. 

Bit će — iza ledja — lasan poso. 

tANKOPAN (poluglasno — sam sa sobom). 

Blago sunce jur odavna zadje 
Za Okićem, mrak na zemlju pade, 

A zvjezdice sa mjesecom sjajnim 
Redom liepo na dvor izšetaju, 

Da izvode svoje divno kolo . . . 

Evo mene opet, da čudesa 
S nova gledam prem vidjena mnokrat, 

A da ih se nagledat ne mogu. (Gleda ganuto 
iezdami obasuto nebo — tad lagano sjedne na kamenu stolicu, 
zamisli se nešto, te iza podulje stanke prene se kao iz sna.) 
Opet sam se po mom običaju 
Zamislio 1 ... Aj vi moje misli. 

Vi mi veće jade zadajete 
Višeputa, no bojevi ljuti. 

Jer u boju mogu nadjačati 
Protivnika — nu miso ne mogu. 

A1 svejedno! — zato ipak rado 
Po koj sat na samu ja sprovodim. 

Pa se s vama, oj misli, zabavljam. (Stanka.) 

RVI NAJMENIK (sam sa sobom). 

Nešto zbori, al ga ne razumiem. 

RANKOPAN (nastavi glasnije). 

Ja, doduše, nisam proučio 
Mnogo knjiga, al ne bješe kada. 

Jer sam odmah u mladosti cvietu 
U boj pošo proti dušmaninu 
Moje jadne, mile domovine. 

Samouk sam dakle, ak’ što znadem, 

Po ljudima učio sam sviet taj, 

A po zviezdah sveto bogoslovlje. 

Što mi druge trebuje nauke. 

Što li boljih od tih učitelja ? — (Sasvim glasno 
i uzhićeno.) 

Po ljudima i po sebi samom 
Učio sam, što je vazda pravo, 

Što li krivo na ovome svietu, 

Po zviezdama i naravi divnoj 
Učih silu božju poznavati, 

Sprama koje naša izčezava. 

Kano zemna iskra sprama suncu. 

Božja volja volja ’e svemoguća. 

Bog ukoči silnu osovinu. 

Na kojoj se divno svesvetije 
Kreće, ko na kril’ma od vihrova. 

On sve zrake sveza sa zrakama, 

Ko što sveza duše sa dušama! . . . (jednom 
stane — zatim lagano i ćutljivo.) 

Čim 0 svezi govorim duševnoj. 

Ne znam, što je, te mi grudi tiesni, 

Pa mi na um pada nehotice 
Katarina, kruna djevojaka, 

Što boravi u ovome gradu. (Stanka.) 

Odkako je prviput opazih, 

Neka tajna moć me k njojzi vuče, 

Jerbo u njoj vidim baš u svemu 
Čudnovato sliku i priliku 
Moje mile supruge pokojne . . . 

Ona ista liepost, ak’ ne veća! — 

Ista ona krotkost i odvažnost, 

A to jesu kreposti u žene, 

Koje su baš riedko udružene. (Stanka — vatreno.) 
I ova bi, tako mi poštenja 1 
Izbavila život dragom svome 
Sa života svoga pogibelj u, 

Ko što ’e mene vitežka mi žena 
Iz mletačke uze izbavila. (Razabere se — strogo.) 
Prodj’ se toga, bane Frankopane! 

Tebe sada drugi zvuci zovu, 

Bojne trublje, bubnji, talambasi, 

A ne sladki glas ljubavi, treba 

Da si iz glave izbijena te misli . . . (Potiho, kao 
rugajuć se samomu sebi.) 

Iz glave ću izagnat ih moći, 

Nu iz srca ne znam, da li hoću 
Izkorienit* moći ćut ljubavi, 
što se u njem jur vriežiti poče . . . (ćutljivo.) 
Pa ja ne znam, zašto li se ne bi 
Pristojala ljubav i za mene. 

Da mi poslie bitke održane 
Miris-ružu u lovor uplete 
I otare krvav znoj sa čela. 

Ta ljubav se, ko što ljudi kažu, 

A i stara bajoslovlja uče, 

Rado uviek sa junačtvom druži (Dosjeti se, te 
izvadi kitu cvieća, što mu je Katarina dala — radostno.) 

A to cvieće, što mi danas poda. 

Hoće isto tako nešto reći — 

Nešto, što me baš razveselilo. (Opet se razabere.) 
Al* koja je korist, da ja ovdje 
Rieči trošim i čuvstva zaludu, 

A njoj možda kraj pameti nije. 

Da me ljubi . . . (Stanka.) 

Ona još ne ljubi 
Nikog — na to bih se okladio. 


PRIZOR TREĆI. 

rijašnji. — Na doksatu grada, u komu odavna sve ušutje i zadnja 
ič utrnu, ukaže se KATARINA, te dugo motri noćno nebo, zatim 
ogleda niz bašču, iz koje miris cvieća ća do nje dopire. — Čuti je, 
iko Sava dolom šumi. — Slučajno se s doksata ne vidi ono mjesto, 
gdje Frankopan sjedi. 

ATARINA (sama sa sobom). 

U radosti bilo ii žalosti. 

Suze i pjesme olakšaju mnokrat 
Ljudsko srce ... I ja ću sad pjevat. (Poje.) 
>Oj vi zviezde sjajne, 

Znajte moje tajne. 

Moga srca jad: 



88 


I vi, oj ružice, 

Moje drugarice, 

I ti Sused-grad.t 

KHANKOI'AN (ustane i sluša — potiho). 

Glas mi *e poznat — jeste — Katarina 1 — 
Ala bih se ljuto prevario. 

Da sam ti se s kimgod okladio. 

Ta djevojka, koja ob noć poje 
0 ljubavi vaju tako milo. 

Mora baš da ljubi — (žestoko.) 

Ali koga — 

Koga ljubi liepa Katarina? 
rUVI NAJMENIK (ljuto i potiho svom drugu). 

Te djevojke baš trebasmo ovdje, 

Da nam sada svoju pjesmu poje. 

Još će nama skvarit sav naš poso. 

KATARINA (poje). »Slavnog muža ljubim. 

Za njim pokoj gubim. 

On je uzor moj; 

Za njim duša diše. 

Ah, ljubim ga više 

No sav život svoj e 

FRANKOPAN (strastno, nu potiho). 

Tko *e taj slavni junak? — Bog ga znao! — 
Da ga znadem, zvao bih ga na mejdan. (Nešto 
se dosjeti.) 

Nu možebit, da ga zvao ne bih . . . (Razabere 
se — žalostno.) 

Šuti, šuti, nado, varalice. 

Ne gradi mi na nebesih kule. 

Ta lako bih junak posrnuo. 

Pa s visine vrat si ulomio. 

KATARINA (poje). »Sad mi tajne znate, 

Da me ne izdate. 

Milo molim vas! 

I ti, Savo, teci, 

Ar nikom ne reci. 

Čij si čula glas. —« 

DRUGI NAJMENIK (potiho svome drugu). 

Ala brate, liepo li ti poje! 

Baš ko slavulj u zelenom gaju. 

PRVI NAJMENIK (odgovara potiho). 

Prodj se toga! što se mene tiče, 
Ja b* volio, da zahuče sova 
ir da crna ptica gavran grakče. 
Nego što nam sada evo poje 

KATARINA (poje). »Ljubi li on mene, 

Za kim srce vene? 

Kaži, jeko ma! 

Srce mi ublaži, 

Pa iskreno kaži — 

Ljubi li me? — Da?c 


FRANKOPAN (pomami se radostno i poviče). 


»Da!« 


KATARINA (uplaši se na taj uzklik). 

Bože mili, netko me je slušo! (izčezne hitro sa 
doksata.) 


FRANKOPAN (čuvši, kako je Katarina na doksatu vrata zatvorila 
— žalostno). 

Protjero sam smjelom riečju vilu, 

A znat mi je trebalo odavna. 

Da nestaje otih rajskih stvora. 

Kad ih čovjek kakogoder smuti 
Na njihovom divnom igralištu. 

Gdje si poju i igre izvode. — (Krene se, da ide.) 
Već je, mislim, kasno doba noći, 

Hajd da i ja sada pokoj tražim, 

Ak* će moći duša bezpokojna 
U snu naći, čeg’ na 'javi nema! (iđe polagano 
prama gradu.) 


PRVI NAJMENIK (tiho, nu ođvažno svome drugu). 

Evo k nama stupa — nož u ruke! — 
DRUGI NAJMENIK (drščuć, nu potiho). 

Brate, ne znam, što je, kako li je! 

A1 ja dršćem ko šiba na vodi. — 

PRVI NAJMENIK (srdito i potiho). 

Prodj se, momče, sada sijaseta! 

Ako ne ćeš, da te nožem bocnem 
Medju rebra u zečevo srce. 

Pa da f djeca ostanu bez otca. 

DRUGI NAJMENIK (kad Frankopan baš uz njih prodje — sasvim 

odvaŽDo). 

Evo mene! evo kneza — — 

PRVI NAJMENIK (potakne laktom svog druga — žestoko, muklim 

glasom). 

Udri I . . . (Obojica 

u taj par skoče za Frankopanom, koji je već uz njih nešto malo 
bio proso. — Prvi najmenik u žestini kneza, što se na štropot 
obazre, nožem u rame rani, al mu u isti čas Frankopan s osobitom 
vještinom trgne iz ruku nož, te ga njim udari u prsi, na što prvi 
najmenik pane. — Drugi najmenik prepane se odmah s početka 
sasvim, pa do toga ni ne dodje, da bi nasrnuo na Frankopana — 
vidjevši zatim, da mu je drug pao, dade se u bieg.) 

FRANKOPAN (poleti za njim — glasno). 

Stan’, lopove, uteći mi ne ćeš! (Uhvati naj- 
menika.) 

DRUGI NAJMENIK (hoće da se trgne iz ruku Frankopanovih, nu 
vidjevši, da ne može nikud nikamo, stane moliti). 

Pust’ me, kneže, ako Boga znadeš! 

FRANKOPAN (dočim i tomu najmeniku bez ikakvog odpora nož iz 
ruku trgne i na stranu baci — žestoko). 

U mene je soko nenaučen, 

Što uhvati, više ne popušta. 

PRVI NAJMENIK (što je do sad ležao na tlu kao mrtav, okrene 
se i hoće da se sa zemlje pridigne — nu ne može nikako — zatim 
sve slabijim glasom). 

Djavo mi se danas iznevjeri — 

Ali — ja se — njemu — ne ću — moći. 

(Umire.) 

PRIZOR ČETVRTI. 

Prijašnji. — Na tu graju probudi se sve u gradu, sluge najprije 
dotrče sa fenjeri i mašalami, zatim dolaze žurno TAHI, JURIŠIĆ, 
BAKIĆ i BANOVIĆ, malo kasnije JELENA i KATARINA. 

TAHI. Čudne graje oko našeg dvora! 

Šta *e za Boga? — 

JURIŠI Ć. Odkuda se čuje? 

BANOVIĆ (kaže na lievu stranu). 

Čini mi se, uprav od ovuda. 

FRANKOPAN (dozivlje ih sa druge strane). 

Hajd ovamo! . . . ovamo mašale! . . . (Gospoda 
i sluge trče onamo, odkud glas čuju.) 

SVI (glasno i živahno). 

Glas je banov — 

JELENA. Šta će biti ? 

KATARINA (uplašeno). 

Bože, 

Samo da nij’ kakove nesreće ! — (Dodju svi do 
Frankopana, koji još za vrat drži drugoga najmenika.) 

FRANKOPAN (dolaznikom — smijući se). 

Jednog držim, da mi ne uteče, 

A drugoga držati ne treba, 

Jerbo mislim, da nam uteć’ ne će. — (Predaje 
drugoga najmenika slugam.) 

BANOVIĆ (pošto opazi mrtvaca — Frankopanu). 

Ala, kneže, tu je svašta bilo. 

FRANKOPAN (s posmiehom). 

Jeste, al bi, da nij’ sreće moje. 

Još koješta drugo biti moglo. 

SVI (pošto sad takodjer opaze mrtvaca). 

Gle mrtvaca! 

JURIŠIĆ. To je drug onoga! — (Pokazuje 

prstom na drugoga najmenika.) 

KATARINA (koja iza toga opazi, da je Frankopan na ramenu ranjen, 
zaleti se u njega — strašivo i brižljivo). 

Mili kneže, oblila vas krvca! 

TAHI (priskoči takodjer i — čim ranu opazi). 

Jest, Boga mi! 

SVI (pistupe hitro Frankopanu). Jest, zaista ranjeni 

JELENA (sa radostnim posmiehom gleda Katarinu, koja Frankopanu 
ranu motri — sama sa sobom). 

Ljubav ima najbistrije oči, 

A sviet ipak kaže, da je sliepa . . . 

Ona prva ranu mu opazi. (Glasno.) 

Ja ne mislim, da je rana težka. 

Jer se knezu baš poznaje malo. 

ERANKOPAN (bezbrižno). 

Nije ništa! Ne pogodf dobro 
Onaj, što tam* leži, ja sam bolji 
Majstor bio, i to baš na njemu. 

KATARINA (brižljivo Frankopanu). 

Dajte, kneže, da ovijem ranu. (Skine bielu ma¬ 
ramu s vrata, pa stane Frankopanu ovijati ranu.) 

FRANKOPAN (poljubi ju u ruku — zatim potiho Katarini). 

Ovu ranu meni ovijate, 

Dočim nove rane zadajete. (Ganuto.) 

Hoćete V ih isto tako ovit*? 

KATARINA (potiho, nu Ijubezno). 

Prije valja ovu izliečiti. 

Pa tad ćemo, ako Bog da, druge. 
FRANKOPAN (primi je uzhićeno za ruku, zatim opet potiho) 
Istina je dakle, što pjevaste? 
što mi srce kaza — 

KATARINA (svedj još ranu ovijajući u taj par stane — začudi se 
— pa zatim stidljivo i sasvim tiho). 

Jest istina. (Stanka.) 

Vi ste dakle slušali, što pjevah? — 

FRANKOPAN. 

Ja sam bio jeka — 



93 


TARINA (upada mn u rie6 — tiho i nježno). 

Srca moga! — 

iNKOPAN (vatreno, nu svedj potiho). 

Bog je želju moju saslušao i 
Ti si dakle moja? 

TARINA (Ijubezno, nu odvažno). 

Jest, do vieka. 

.NKOPAN (uzme Katarinu — pošto mu je ovila ranu — za ruku, 
te stupi s njom pred ostalu gospodu — glasno i radostno). 

Slušajte me, da vam nešto kažem . . . 

Vi me znate, da ja čovjek nisam, 

Koj bi znao mnogo okolišit. 

Već što mislim, kažem i uradim 
Odmah, a da rado ne odvlačim. — (Predstavlja 
im Katarinu.) 

Predstavljam vam evo zaručnicu 
Izabranu pred Bogom i svietom. 

Da mi bude vjerna drugarica 
Mog života u zlu i u dobru. 

(nađju se u radostnu čudu i gledaju, što tu biva). 

CARINA (čim ju Frankopan ogrli). 

To ĆU biti u viek vieka! 

[I (radostno), Amen! 

ENA (isto tako radostno). 

Amen i ja velim . . . Hajd ovamo, 

Seko, da te sad i ja ogrlim! (Ogrli Katarinu — 
zatim šaljivo.) 

Ala ti si mala bajalica. 

Te se tvoji baš u kratko vrieme 
U istinu pretvoriše sanci. 

(radostno i glasno). 

Tako valja, pa na mnogo ljeta! 

ENA (obazre se u taj par, zatim Frankopanu i Katarini — ozbiljno). 
Dvoje samo opaziti moram, 

Što nekako ne sluti na dobro. 



JimIiio: Sto se evo zamčis-e 
U po noći i pod vedrim nebom. 

Dru^o: što to biva kraj mrtvaca. 

NKKl (piincšio Hl* prenn). 

Jest, zaista — mrtvac još tu leži . . . 
Naopako, to je zlo ziamenjel 

kuankdpan. 

Umir'te se — pa me poslušajte! {Ozbiljno i 
svečano. 

Bog u ponoć isto tako vidi 
Ljudska srca kano i u podne. 

Dobra djela bit će mu povoljna 
Usred tavne noći, gdje je zemlja 
Noćnom svojom koprenom zastrta. 

Te će zasjat uz stolicu njeg’vu 
Kano krila njeg’vih kerubina; 

A zla djela — usred biela dana 
Jesu pred njim tavna crna slova, 

Te ih vidi, kan’ da knjigu štije . . . 

Što se pako tiče tog mrtvaca, 

To ne smeta mene baš nimalo: 

Radost, žalost — zatim smrt i život, 

To su na tom svietu viek susjedi, 

A čovjek bi stoput bolji bio, 

Da ih uviek ima pred očima. (Dulja stanka.) 

KATARINA (uzhideno gleda Frankopana — sama sa sobom). 

Srce moje ponosi se njime! 

BANOVIC (pokazuje na drugoga najmenika, koga sa strane sveđjjoš 
drže sluge, i koji je medjutim od straha sav klonuo). 

Sad nam kaži, kneže, kuda ćemo, 

Evo s ovim lopovom prokletim? 

FRANKOPAN. 

Zbilja, tu je jošte — al čekajte, 

Jedno hoću da saznam od njega. 

Pa ćete tad vidjet, kuda ćemo. (Stupi pred naj¬ 
menika.) 

Kaži, momče, al u kratko kaži. 

Tko je tebe najmio za taj poso? 

NOVIĆ Oj«to). 

Kaži, momče, ali pravo kaži, 

Pa se čuvaj dobro stranputice, 

Jer je kod nas trudno i pretrudno 
Putem hodit, kamo V stranputicom! 

JMENIK (klekne dršćući pred Frankopana, pa zatim plačnim 
glasom). 

Oprosti mi, plemeniti kneže. 

Imam ženu i petero djece. 

Što mi jadni kod kuće gladuju. 

Pa je mene djavo obsjenio — 

ANKOPAN (ublaženim glasom). 

Ja ne pitam, što je, kako li je, 

Nu tko tebe najmi, kaži. 

IMENIK. Pekri — 

tNKOPAN (planuv). 

Pekri?! — opet? — 

(ljuto poviču). Pekri? . . . naopako! — 

lNKOPAN (tavnim licem podugo izpred sebe gleda — te se 
0 zamisli — nu opaziv Katarinu opet se razvedri — prijazno 
najmeniku). 

Pa koliko tebi dade Pekri? 

fMENlK (izvadi kesicu, pa ju pokazuje Frankopanu). 

Evo, kneže, kesu tu dukata. 

.NKOPAN ^uzme kesu, pa ju važe u ruci, zatim izvadi svoju 
mnogo veću i težu kesu, pa najmeniku poda obje kese). 

Evo tebi! — pa tvom gosi kaži. 

Da on slabo Frankopana cieni, 

I da mu je loša sreća bila 
Jur dva puta, što se mene tiče. 

Neka hvali Bogu, što sam danas 
Dobre volje, pa mu i to reci: 

Po treći put da se mene čuva! (Najmenik još 
idnako kleči, pa s prepaćena malo prije straha, a sad opet s ne- 
ne radosti ne može da riečcu progovori. — Frankopan nastavi.) 

Ustaj, momče, sada, podji s Bogom! — 

Idi, ali više griešit nemoj. (Najmenik ostane — 
lagano ode sav niem i tronut^ kako ga razna čuvstva oboriše. 
Frankopan se zatim okrene k ostaloj gospodi.) 

A mi, braćo, svaki na svoj poso. 

Kog smo domu, a i kralju dužni. 

Ova noćca nama prodje hitro, 

Zlo se poče, al se dobro svrši. 

Jur su prvi pietli zapjevali. 

Ne će biti daleko do zore. 

Valja da još gdješto uredimo 
Prvo, neg se bude razstajati. 

KATARINA (Frankopanu). 

Ja te molim, mili gospodaru! 

Još za jednu riečcu, al na samu 1 — 

Srce moje mene silno nuka. 

Te ti nešto kazat moram. — 

FRANKOPAN (ostalim). Molim, 

Dozvolite meni saslušati 
Želju moje mile zaručnice 1 (Gospoda i slug 
unilaze redom u grad.) 


PRIZOR PETI. 

FRANKOPAN i KATARINA. 

FRANKOPAN (uzme Katarinu za ruku — umiljato). 

Kaži sada, dušo, tajnu svoju? 

KATARINA (nasloni se na Frankopana, Ijubko i ganuto). 
Dobro moje, mili Frankopane, 

Koga Ijubih prije, no ga vidjeh. 

Čuj, što u taj čas razstanka našeg 
Tebi tvoja Katarina kaže. (Stanka.) 
Srce mi je, istina, prepuno 
Nenadane sreće, rajskog čuvstva, 

Al me s druge strane slutnja mori. 
Te se jadna bojim, da ta sreća. 

Što ne dodje, kano blago sunce 

Kad izhodi, te svojimi traci 
Obasjava najprie vela brda, 

Poslie niža, zatim polja i vode, 

No mi dodje kano žarka munja, 

Prosiecajuć za čas crnu noćcu, 

Pa da poslie gušća tmina bude . . . 

Ja sve slutim, da ta moja sreća 
Dugotrajna, jao, biti ne će . . . (Sječa se nešto.) 
Pa se k tomu u z6 čas još sjećam, 
što mi jučer prije tvog došašća 
Neka stara ciganica gata. 
frankopan. 

Utješi se, dušo duše moje. 

Nemoj odmah slutiti najgore, 

Pa varavoj mašti ili rieč’ma 
Stare bake vjerovati nemoj 
Više nego 1’ pameti u glavi. — 

Znam ja dobro, naše ćuti kadkad 
Čudne nama slike predstavljaju. 

Što su mnokrat kadre nas pomamit, — 

Jer je čovjek uprav kano diete. 

Te se boji stvari iz daleka, 

Koje mu se strašnim’ ukazuju, 

A1 mu reci, da pristupi bliže. 

Pa će se tad lasno osvjedočit. 

Da nišf nije bilo, ili pako 

Tako nešto, što ga strašit ne će. — 

Okani se dakle tih obsjena, 

Dušo moja! — U Boga se uzdaj 
I u ljubav, pa će dobro biti! — 

kATARINA (umireno i utješeno). 

Pravo imaš, i ja hoću tako, 

Ko što mi ti veliš, a ne drugčie 1 (Umiljato.) 
Oprosti mi, što sam sišla s puta 1 — 

Ta znaš, mnogo da u ženi važi 
Slutnja, te da često im je pravac. 

Što ga sliede u životu svome. (Odvažnim glasom.) 
Ne ću više da se bavim slutnjom, 

Koja samo jasnu moju sreću 

Bogović: ^esnička djela. III. 

Tavnim svojim plastom obastire. 

Već ću gledat bistrim okom napried 
I dočekat čvrsto, što Bog dade . . 

Odsele ćti nastojati krepko, 

Da u svemu i u sTacem budem 
Frankopana vriedaa i dostojaa. 

KaŽi, mili, je li pravo tako? 

^'RANICOPAN (raneseno). 

Jeste, dušo! — Al' gle sjajne zviezde, 

Gle daoice, kako divno titra 
Nad planinom tvrda Medved-grada, 

Pa čim bude izhodilo sunce. 

Spremit ću se na put u Primorje, rćutljivo.) 
Ostaj dakle, dušo moja, s Bogom, 

Pa mi nemoj izgubiti vjere! 

KATARINA (pada ma a naručaj — grle se'. 

S Bogom pošo, mužu moj ljubljeni! 

Koga više ljubim no svoj život 
I sve drugo na ovome svietu. 

Ja ti dajem vjeru najčistiju, 

A prije će pomrčati sunce, 

Nego r moja okaljat se vjera, 

Vjeruj, bit ću i ostat ću tvoja. 

Dok uztraje duša moja s tielom. 

FRANKOPAN. 

I ja tako . . . Bog je^ čuo . . . S Bogom I 

KATARINA. S Bogom pošo, mili vjereniče! (Ogrle se još je 
danpnt srdačno, zatim se trgnu jedan od drugoga, pa se razstant 
nnišavši svak na drugu stranu u grad.) 

PRIZOR ŠESTI. 

Dvorana u Varaždinu gradu. 

BATORI (unilazi, pa se seta gore dolje). 

Evo mene sada u Hrvatskoj, 

U tvrdome gradu Varaždinu, 

Da pokorim ove buntovnike, 

Koji našeg Ferdinanda Prvog 

Za svog kralja ne će da priznadu. (žestoko.) 

Al* će ipak morati najposlie . . . 

Zapolja će s Ferdinanda kralja, 

Koj ga silom svojom jur pritisnu 
U Ugarskoj, svakako postradat, 

A i ja ću s otom kletom družbom 
U Hrvatskoj — skoro gotov biti! (Pouzdano.) 
Imam vojsku, imam i novaca, 

A to jesu sile bas dvostruke, 

Kojima se težko tko izmakne, 

Pa ak’ sfali jedno, ne će drugo. 

Izvan toga hoću plest’ i šarat, 

Kako valja, na svakoju stranu. (Stanka.) 

Ali bit će uza sve to težko. 

Bit će, znam ja, težko i pretežko! 

Osobito ako — što ne dvojim — 

Taj Frankopan dobru skupi vojsku. 

Mnogo će se slomiti mišica. 

Mnogo skršit svietloga oružja, 

Dok se tom zlu kako na kraj dodje. (Ođvažno.) 
Ali neka, ja popuštat ne ću, 

U tom boju — osto ili propo! — 

PRIZOR SEDMI. 

Prijašnji. — KEČKEŠ unilazi, te se pred Batorijem smjerno pokloni. 

KEČKEŠ. Gospodaru, zle vam glase nosiin, 

Jerbo ono, što slutismo do sad. 

Da će biti — ono jeste ... 

BATORI. Šta je! 

Ne oklievaj! — 

KEČKEŠ. Dozno sam za stalno. 

Da Frankopan silnu vojsku vodi 
Iz Primorja, zatim drugu Tahi 
Iz Zagreba, a Jurišić treću 
Iz Križevca ... Bit će naopako! 

BATORI (malko se prepane, zatim gnjevno). 

Brzo li ti istinom postade 

Slutnja moja! — Dobro, kad je tako! 

Mi ćemo se s njima ogledati . . . 

Sad mi kaži, kapetane grada, 

Da 1’ su došla gospoda hrvatska, 

Što su našoj stvari privržena, 

I što sam ih pozvo amo? 

KEČKEŠ. Jesu. 

Rekoše mi, da će me sliediti. (čuje se štropot 
velikaša, koji dolaze.) 

Evo ih jur, ako se ne varam. 

PRIZOR OSMI. 

Prijašnji. — U dvoranu unilaze redom knezovi: BATJAN ban, KAR- 
LOVIĆ, KEGLEVIĆ, ZRINJSKI, SLUNJSKI i BLAGAJ. 

SVI (poklonivši se nadvomiku). 

Da si zdravo, nadvorniče 1 

BATORI (prijazno). I vi,. 

Da ste zdravo, vitezi hrvatski, 

Kojimi se kraljevstvo ponosi. 

Jer ste cviet i dika roda našeg, 

A u kruni našeg svietlog kralja 
Najsjajniji biseri svakako. 

Prije svega izručit vam moram 
Pozdrav našeg milostivog kralja 
Ferdinanda. — 

SVI (glasno). Da ga Bog pozivi! 

BATORI (nastavi). 

Pozdrav dakle, zahvalnost i milost 
Zato, što ga zbor vaš jednodušno 
U Cetinu jur izabra kraljem. (Važno.) 

Ar tim poso jošte nije gotov, 

Tu se hoće još koješta prije, 

Nego li se djelo započeto 
Posve svrši. — 



BATJAN (upada mu u rieč). Znamo, šta Ćeš reći : 
Treba nama sile sakupiti, 

Pa tad složno, bez odvlake svake. 
Protivnike naše satrt. 


BATORI. Jeste, 

To sam htio reći, pa baš zato 
Jesam i ja došo s dobrom vojskom. 
Što mi ju kralj Ferdinand poslao 
Iz Njemačke. — Treba dakle da se 
I vi s vašim Ijudma pridružite 
I tim slavu svoju ovjenčate. 

ZRINJSKI (ozbiljno i odvažno). 

Nas potreba nije sokoliti, 

Što možemo, gotovi smo vazda. 

SLUNJSKI. Ako Bog da, — mi ne ćemo sfalit. 

BATORI. Dočuh malo prije, da dolaze 

Tri dušmanske vojske sa tri strane; 
Tu ne valja čekat, već na noge 
Odmah! — Šta vi mislite, gospodo? 

BATJAN. Treba nama stvar razmislit dobro. 
Prije no što važno odlučimo. 

BLAGAJ. Ja sve mislim, najbolje bi bilo. 

Da se i mi u tri vojske odmah — 
Čim s našima Ijudma prispijemo — 
Razdielimo, te njihove vojske 
Uništimo, svaku baš napose. 

ZRINJSKI (Blagaju — žestoko). 

Tako može — oprosti mi, druže! 
Samo onaj mislit i zboriti. 

Koji ne zna, kako stvari stoje, 

A ne onaj, komu su poznate 
Okolnosti, a i protivnici. 

Mlad si jošte — pa se uči prije! 
Znaj, da oni na nas ne će čekat 
I da kano puževi ne gmižu. 

Već da lete kano bura silna, 

Koja sve pred sobom krši i lomi, 
ir ko munja, kad udara trieskom . . . 

A znaš li ti njihove vojvode? 

Znaš li slavnog kneza Frankopana, 

Znaš li hrabrog starog Jurišića, 
Banovića i ostale druge. 

Što ih ima u njihovoj vojsci? — 

Ti ih ne znaš, jerbo da ih znadeš. 

Ti bi, što si reko, oporeko. 

BATORI (Zrinjskomu). 

Kažite nam dakle, što mislite, 

Hrabri kneže, da nam činit valja? 

ZRINJSKI. Ja bih reko: najbolje bi bilo. 

Da se ovdje — ali to čim prije — 
Sakupimo, pa odavle složno 
Pod vojvodstvom vašim, nadvorniče 1 
Protivnike naše susretnemo 
Na poljani bojnoj, jer će oni 
Sjedinjeni biti, vjerujte mi. 

Prije no se i pomisli na to. 

BATJAN. 1 ja mislim, to će bit najbolji 
I najpreči put, što k svrsi vodi. 

SVI (zajedno sa Blagajem). 

Jest zaista, to će bit najbolje. (Batoriju.) 
Živio nam slavni naš vojvoda! 

BATORI (umiljato). 

Hvala vami, čestita gospodo I — 

Što se mene tiče, ne ću nikad 
Propustiti zgode i prilike, 

Da sačuvam povjerenje vaše. 
što se stvari dalje tiče, mislim. 

Da će tako, ko što Zrinjski kaza, 

Bit najbolje, zato molim liepo, 

Učinite, ko što obrekoste, 

A1 čim prije, — nemoguće nije. 

Da s četami amo prispijete 
Za nekorko dana — je li tako? 

KEGLEVIĆ. Gledat ćemo, što moguće bude. 

OSTALI. Tako jeste. 

BATORI. S Bogom dakle sada, 

Dok se opet ne nadjemo zdravi 
I veseli, te na boj gotovi! — 

Ja ću odmah uspjeh našeg zbora 
Javit svietlom kralju i kraljici. 

Znam, da će im glasi bit povoljni. (Odilaze 
velikaši redom — poklonivši se nadvorniku i on njima.) 


PRIZOR DEVETI. 

Prijašnji bez velikašA. 

BATORI (čim opazi Kečkeša, što je sve do sada sa strane stajao i 
daljne zapoviedi čekao — prijazno). 

A ti, vjerni grada kapetane, 

Pazi dobro, što ti sada kažemi 

KEČKEŠ. Vi me znate, da sam uviek gotov 
Svršit ono, što mi zapovieda 
Moj zaštitnik, ma bilo što bilo. 

BATORI. Gledaj najprie, da njemačkoj vojsci. 

Što je izvan grada Varaždina 
Pod šatori, ništa ne uzmanjka. 

Evo daj im novca .. . (Poda Kečkešu kesu novaca.) 

Daj im vina, 

Da se hrabre, — bit će od potrebe! — 
Nastoj zatim, da bude oružje 
1 ostala bojna sprava naša 
U najboljem redu. — Isto tako 
Bedeme tog grada Varaždina 
Mnogo većim obkopom učvrsti, 

Pa sve straže podvostruči svuda . . . 

Tako čini, časa ne počasi 1 — (Dosjeti se nešto.) 
Još ti kažem, kada koj uhoda 
Dodje, odmah da mi ga dovedeš. 

PRIZOR DESETI. 

Prijašnji. — PEKRl nailazi. — BATORI mahne mkom KEČKEŠI 
ode, što taj i učini, te onu dvojica na samu ostavi. 

PEKRl (sav umoren). 

Božja pomoć, kneže, evo mene! 

BATORI. Dobro došli I — uprav sada mislih 

Na vas . . . Šta mi zla nosite? — kaž’te, 
Jer zle samo glase danas čujem. 

PEKRl. Žao mi je, kneže, što ne mogu 
Bit iznimkom, te što ni ja bolji 
Glasonoša nisam, no ostali. 

BATORI (nestrpljivo). 

Govorite jednom, što imate? 

Jer kad veće biti mora, dajte 
Čašu priku, da ju odmah praznim 
Baš na dušak, a ne kap za kaplju. 

PEKRl (naglo). 

Frankopan je — 

BATORI (zakrši mu rieč). Gdje do vraga, kaži. 

PEKRl. Već je sada u Zagrebu gradu, 

A s njime se Tahi jur sjedini, 

Kudgod ide, sve to manje plemvStvo, 

K tomu još i prosti narod svuda 
Poustaje, te ga sliepo sliedi. — 

Kažem vami, da se na grad Zagreb 
Sad gotovo ni ne može proći 
Od gospodstva toga Frankopana 
I njegovih silnih svud junaka, 

Od sabalja i od jatagani 
I pušaka tankih na sve strane. 

BATORI (ponešto se prede* — srdito). 

Ubio ga grom iz vedra neba! 

PEKRl. To bi sada joŠ najbolje bilo, 

Jer ga čovjek, što ga žena rodi, 

Ubit ne će, kako mi se čini. 

BATORI. Mora da ga neki djavo štiti. 

PEKRI. Bog ii djavo, ne znam ni sam pravo, 

A1 ga nešto štiti — tako jeste . . . 

Da nij* tako, njega sada više 
Ne bi bilo na tom svietu. 

BATORI (čudeći se). Šta to — 

Šta rekoste? 

PEKRI. Kazat ću u kratko — 

Onomadne stavih smrtne zamke 
Tom medjedu gorskom, al zaludu, 

Osta zdravo, pa me osramoti. 

BATORI. Radiste mu dakle baš o glavi 
U potaji? 

PEKRI. Tako jeste, kneže, 

Ta vi znate, kako me jedanput 

Jur uvriedi, a sad opet — jao! (Poviče gnjevno.) 

Pa se bolan jošte ne osvetih. 

BATORI (porugljivo). 

Bit će za vas još prilike, jer ste, 
što se toga tiče, dosjetljivi. 

Evo sada prilike najbolje: 

Izmedj nas i kneza, kako znate. 

Na skoro će doć’ do okršaja, 

Pa gledajte, da se kakogoder 
Sastanete s njim na polju bojnom, 

Liepe li bi slave mogli steći! — 

PEKRI (umiljato). 

Kneže, mislim, da mi se rugate ? ! . . 

Ako vam je do te slave stalo. 

Prosto je i vami za njom poći, 

Al će i vami, mislim, bit preskupa 
Kanogod i meni. 

BATORI (poda mu ruku — licumjerno). 

Oprostite! — 

?£KRI (rukuje se sa nadvornikom). 

Ništa zato — vratio sam vam zajam. (Dosjeti se 
nešto — radostno.) 

Al ja ipak jedan način znadem. 

Kako ću se knezu Frankopanu 
Osvetiti, ak’ prekasno nije ! 

BATORI. Nij* prekasno nikad, kad se hoće 
Izvest djelo takvo — ali šta je ? 

PEKRI (tajno). 

To je moja tajna! — 

BATORI. . Dobro dakle, 

Samo želim, da vas sreća služi 
Bolja, neg je do sada vam bila, 

Pa će biti vela vaša slava 

I zasluga za stvar našu obću. 

PEKRI (opraštajuć se). 

Idem dakle, kneže, na svoj poso, 

Uzdajte se u me svakojako. (Ode.) 

PRIZOR JEDANAESTI. 

BATORI (sam gledajući za Pekrijem — porugljivo). 

U te da se uzdam? — Kukavice! 

Koj ne smiješ da pogledaš onog. 

Kom 0 glavi radiš! — Uhoda si, 

Bog i duša, dobar, — junak nisi! . . . 

A ja ću se, kao što se veli: 

Uzdat u se i u svoje kljuse, 

To će biti najbolje za mene! (Stanka.) 

Slavni bane, o kom narod priča: 

Da, kad zboriš, pucaju gromovi. 

Kad pogledaš, munje da sievaju, 

A kad hodiš, da se zemlja trese, 

Ne bi li te sreća ostavila, 

Bijuć sa mnom bojak strahoviti ? 1 — 

A kažem ti, silni Frankopane, 

Čuvaj me se, ko zla najgorega. 

Jer ćeš s mene, bolan, postradati, 

II ja s tebe — a jedno će biti 1 — (Stanka.) 
Sastat će se medjed iz planine, 

Sa kurjakom biesnim iz pustare 
Da vidimo, tko će nadjačati, 

Tko li mejdan održat krvavi?! — (Ode žurno.) 



CIN PETI. 


PRIZOR PRVI. 

Prosto polje u Podravini blizu Ludbrega, gdje je vidjeti redom 

razapetih šatora vojske Frankopanove. — Desno na obzorju vidi 
se Pekrijev grad Rasinja, a lievo rieka Drava. 

PRANKOPAN, TAHI, BANOVIĆ i BAKIĆ izšetaju iz glavnoga 

šatora. 

PRANKOPAN (nosi list u ruci —- žestoko). 

Od ljudi je zazor i sramota, 

A od Boga velika grjehota, 
što se radi! — Evo tužne viesti: 

Da Ivana, našeg dobrog kralja, 

Ostavljaju u njegovoj nuždi 
Prijatelji, i to pouzdani. — 

Nije tomu dugo, što je Revaj 
Sa brodovi — što ih na Dunaju 
Kralj naš ima pod zapovjedničtvom 
Filiersa i Ambroza Fogaša — 

Krenuv vjerom, prešo k Ferdinandu, 

A ostali sliede ga sad redom . . . 

Zar to nije Bogu plakat, braćo?! 

BANOVIĆ, Naopako 1 — prokleto izdajstvo! — 

TAHI. Tako li se služi domovini. 

Tako li se cijeni poštenje? 

BAKIC. Žalostno je i pregorjet težko. 

Kad si braća vade oči žive 

Sebi baš na štetu i sramotu, 

A tudjincu na veliku korist. 

Ima r jošte, kneže, štogod više 
U toj knjizi? 

FRANKOPAN. Zar to nije dosta? 

Ali ima jošte! . . . Kralj naš Ivan 
U velikoj nalazi se nuždi, 

Jer ga silom, i to oružanom. 

Sa svih strana Ferdinand pritište. 

BANOVIC (nestrpljivo). 

Zašto da mu sad ne priskočimo? 

FRANKOPAN. 

Ne smijemo, jer nam ovdje valja 
Najprie pobit protivnika našeg. 

Pa tad ćemo moći, što želimo. — 

Izim toga, kako mi se piše, 

Doć* će našem kralju skoro pomoć. 

Koju on za stalno baš izgleda. 

Zato treba ovdje uztrajati. 

Pa za kralja i za prava naša 
Boriti se — umriet ili svladati — 

Tvrda volja i mišice hrabre. 

Druge nama ne treba pomoći. 

Bog nas znade, a mi sebe znamo, 

Više nama ne treba poznanstva. 

No udrimo, dok je od nas traga, 
Dušmanina mile nam Hrvatske, 

Tko pogine, poginut će slavno. 

Tko ostane, ostati će slavno, 

A Bogu će mila biti krvca, 

Koja svetu za pravdu se lije . . . 

TAHI. Pravo imaš, kneže, mi hoćemo 
Ovdje svi uz tebe uztrajati, 

U zlu i u dobru — kako Bog da! 

FRANKOPAN. 

Tako valja! — pa će dobro biti. (čuju 
bojne trublje.) 

Čujem evo glase bojnih trublja. — (Gleda 
8 ostalimi niz polje.) 

Vidim naše barjake poznate, 

Što se viju pred bojnim četama! — 

To će biti naš Zadranin hrabri, 

Što dolazi s vojskom križevačkom 
Na ročište amo . . . (Stanka — svi čekaju Jurišića 
i gledaju onamo, odkud dolazi — bojna zveka svedj iza prizora.) 

Ha evo ga! — 

PRIZOR DRUGI. 

*rijašnji. — JURIŠIĆ ZADRANIN dolazi na čelu odjela vojske, 
pred kojom tmbljaši trube i razviti baijaci prše. 

RANKOPAN (rukuje se sa Jurišićem). 

Da si zdravo! 

'VI (ostali rukuju se redom sa Jurišićem). 

Zdravo, zdravo, starče! 

JURISIĆ. Da ste mi svi zdravo i veselo! (Frankopanu.) 
Evo mene, moj čestiti kneže, 

Ko što ste mi *nomad naložili. 

Sa odjelom vojske izabrane: 

Sve junaka uprav biranijeh, 

Štono jedva zgodu izgledaju. 

Gdje će moći pod vojvodstvom bana 
Frankopana slavni bojak biti . . . (Vojska je do 
toga jur sva stigla, te hoće da prolazi.) 

RANKOPAN (stupi pred vojsku, rukom mahne, na što vojska 
odmah stane i trublje umuknu). 

Oj junaci, da ste mi svi zdravo! 

Baš mi *e milo vas sad pogledati, 

Nagledat se svijetla oružja 
I divote valjanih junaka, 

Smije vam se nebo, pod kojim ste. 

Smije vam se mjesto, na kojem ste, 

A kamo li onaj, koj vas ljubi 
I koj jedva čeka, da vas vodi 
U boj proti dušmaninu našem. 

SVI (uzhićeno). 

Da Bog živi hrabrog našeg bana! 

FRANKOPAN (prijazno). 

A sad, djeco, uz ostalu vojsku. 

Što je ovdje, šator razapnite. 

Pa čekajte daljne zapoviedi. (Vojska onim redom 
odlazi, kojim je i došla.) 

JURIŠIĆ. Sad još jedno, kneže, da vam kažem: 
Prolazeći uz Pekrove dvore, 

Pozvo sam ga, da me i on sliedi, 

Nu on mi je, bolan, poručio: 

Da on kralja Ivana ne znade. 

Nit ga znade, nit za njega haje, 

Veće da je kralj naš skitalica, 

Koj će skoro prestat kraljeva ti. 

FRANKOPAN (razjaren). 

Šta! — to Pekri reče? — tako li je? — 
Dobro dakle, sad je puna mjera! 

Do tri puta samo Bog pomaže, 

A ne čovjek . . . (Banoviću.) 

Ćuj me, Banoviću. 

Uzmi odmah jednu dobru četu. 

Pa s njom čini, što ću sad ti kazat. (Pokazuje 
prama gradu Rasinji.) 

Eno tamo vidiš kleto gniezdo 
Ote guje, po imenu Pekri! — 

Taj grad dakle da zapališ odmah, 

Nek me pamti jadna izdajica. 

Štono gadnim i potajnim gnjevom 
Nikad ne smie, da na svjetlo dodje. 

Već gdje može truje iz zasjede. (Banoviću, koji 
hoće da otide.) 

Ako živa uhvatiti možeš 

Tog Pekrija, — ne puštaj ga živa, 

Već ga baci u bukteći plamen. 

Otrov treba da se vatrom gasi. 

Ako r ti se kakogod ukloni. 

Ništa zato, meni uteć’ ne će! — (Banović od¬ 
lazi. Taj čas čuje se zvuk trublje, što znači, da neprijateljski 
glasonoša dolazi — svi ga izgledaju.) 

TAHI. Glasonoša od neprijatelja! 

BAKIĆ. Od Batora valjda? 

JURIŠIĆ. Vidjet ćemo ! — (Glasonoša 

s bielim barjakom stupi ua vidjelo.) 


PRIZOR TREĆI. 

Prijašnji i GLASONOŠA. 

GLASONOŠA (nakloni se Frankopanu). 

Mene šalje knez nadvornik amo, 

Da prie, no se ljuti boj zametne, 

Vama, kneže, ko zapovjedniku 
Ovih četa, do dvie do tri rieči 
U našega kralja ime kažem. 

FRANKOPAN. 

Tko je vaš kralj ? 

GLASONOŠA. Naš kralj je Ferdinand. 

FRANKOPAN (ljuto). 

On vaš biti može, nu moj nije! (Umjerenije.) 
Ali zašto da se ljutim? — Ti si 
Glasonoša, i ko takva hoću 
Da te slušam. 

GLASONOŠA. To ĆU molit, kneže. 

Čujte dakle: nadvornik vam kaže, 

Ne u svoje, nu u kralja ime : 

Da svu vojsku, što je tu imate 
Na okupu, kući pošaljete. 

Zatim da se sa svojimi druzi 
Podvrgnete — i to bezuvjetno — 

Našeg kralja kraljevskoj milosti. 

FRANKOPAN (sav uzplamti u prvi mah, te hoće da trgne sablju, 
nu dosjeti se, te se mirno nasloni na nju — podugo šuti i tavnim 
licem preda se gleda, dočim mu se drugovi uznemire, poskoče, 
sablje povade i viču). 

TAHI. Čuj me, kneže, ako Boga znadeš. 

Usta tome čovjeku začepi. 

Jer će svašta bit inače ! . . . 

JURIŠIĆ. Bit će, 

Što inače ne bi smjelo biti! . . . 

BAKIĆ. Što ga dalje slušaš, kako vriedja 
Nas i tebe, slavni Frankopane, 

Već mu daj put, odkuda je došo! . . . 

TAHI. Jeste r čuli? — ala ti je smiešan! — 
Okoliši tamo i ovamo, 

Dok najposlie sve u svoju torbu. 

JURIŠIĆ. Djavo svoje pjesme ne ostavlja! (Glasonošipo- 
rugljivo.) 

Da, lud li je, momče, tvoj nadvornik. 

Kad 0 nami pomisliti može, 

Da smo takve bezobrazne hulje. 

Te što takvog učiniti kadri 1 — 

Zar gospoda tvoja valjda misle, 

Da mi ništa slana ne jedemo ? — 

FRANKOPAN (umjereno — svojim prijateljem). 

Umir te se, braćo 1 — pomislite, 

Da je došo kano glasonoša, 

I ko takav svet nam biti mora. (Glasonoši, koji 
je do sad sa strane sav uznemiren i uplašen stajao —dostojanstveno.) 

A ti svrši, ako još šta imaš . .. 

Kaži sve, ma bilo što mu drago, 

Mi ćemo te saslušati mirno. (Tahi,Jurišić iBakič 
umire se.) 

GLASONOŠA (oporavi se). 

Molim, kneže, ja ću skoro svršit. (Stanka.) 
Učinite dakle, ko što rekoh. 

Pa vam nikad žao biti ne će. 

Jer vam kralj naš milostivni jamči 
Svojom riečju carskom: da će vami 
Pravi otac biti i u svemu. 

Što imate i štogodier jeste, 

Vas potvrdit. — Sad, gospodo, znate. 

Što vas čeka: a rieč carska, znajte, 

Amanet je sjajni, nedvojbeni, 

Rieč je carska vjerozakon carski. 

KOPAN (upada mu u rieč). 

Dobro, dobro, šta još imaš, — kaži! 

ONOŠA. 

Knez nadvornik u kraljevo ime 
Vami, kneže, i to poručuje: 

Da — ak’ volju kralja ne svršite, 

Milosti se njegovoj ne predate, 

I svu vojsku ak* ne odpustite, 

Nit* smo bili, nit* što govorili. 

Činit će se pogodba oružjem. 

Kud pretegne, neka pravo bude! — 

zim Frankopana i glasonoše). 

Tako će i biti — nemaj brige! 

KOPAN. 

Gadi mi se i nevolja mi je, 

Kad pogledam svojijem očima. 

Kako plače pravda pod nepravdom, 

Te se kralju našem Zapoljanu 
Kraljevina baš njegova ne da! — (Glasonoši.) 
Ti sad idi! . . . Kaži nadvorniku: 

Da su sve tog svieta sile ništa 
Za onoga, koji pravo misli, 

Te čast ljubi više nego glavu. (Vatreno ) 

Činit ćemo dakle, ko što s* reko, 

Činit ćemo pogodbu oružjem. 

Jer Frankopan viek ne običava 
Vjeru dati, a krenuti njome. (Sav nebokrug na 
strani se zažari — zatim je vidjeti, kako grad Rasinja gori 
se vatra sve to više razprostire — čuje se takodjer mukla 
praskanje iz daleka — Frankopan svečano i odvažno nastavi.) 
A nevjeru, ako ju zateče 
Gdjegod na svom putu -- gle onamo! (Pokazuje 
mu plamteći grad.) 

Tako ti ju nagradjuje vazda — 

Ognjem ili gvoždjem. — A sad hodi, 

Pa što sam ti kazo, pamti i reci. 

3NOŠA (nakloni se muče, pa odlazi sav smućen — sam sa 
sobom). 

Tako meni Boga jedinoga! 

3vić: Pjesnička djela. III. 

Amo medju ove ljude ne će 

Ni vran kosti moje već unieti. (Ođe žurno.) 

lANKOPAN (Jurišiću, Tahiju i Bakiću). 

A vi, vjerni moji druzi, hajte 
K vojsci našoj sada — pa na noge! 
Dušman prieti, da ga susretamo! — 

Dignite mi vojsku svukoliku, 

Pa ovamo nju mi dovedite, 

Hoću prije, no se krenem s njome, 

Kazati joj još nekoPko rieči . . . 

Hajte, braćo, pa učin’te tako! Ourišić, Tahi i 
Bakić odlaze.) 


PRIZOR ČETVRTI. 

JIANKOPAN (sam zamišljen nekoliko puta prošeta gore dolje, 
zatim stane — odvažno). 

Sve to više nam se približuje 
Čas, koj jednom odlučiti mora 
Dobit pravde, a nepravde propast. (Stanka — 
oduševljeno.) 

Možebiti da sam ja orudje. 

Dovedeno rukom božanstvenom. 

Da zla ova listom utamanim. 

Da nepravde razorim oltare, 

Da podignem i okrunim pravdu . . . 

Možebiti I — to je slutnja samo, 

A1 za cielo tko to znati može ? 

I protivno bi se slučit moglo . . . 

Čovjek misli, a Bog sam upravlja 
Nevidivom možnom rukom svojom. 

Što j’ sudbinom rado ljudi zovu. (Stanka.) 

Ta sudbina baš priliči često 
Silnom vihru, koj dolinom duva. 

Gorom pako ljulja strahovito, 

Koj izčupa i obori hraste, 

Dočim grmlje i šikare nizke 



ir tanane i gibive hvoje 
Slabog drvca ili cvieća štedi . . . 
Bože, tvoja neka volja bude! 

PRIZOR PETI. 

Prijašnji. — Uz zvuk bojnih trubalia dolazi pod razvitimi barjaci 
ciela vojska Frankopanova. JURIŠIĆ, TAHl i BAKIĆ predvode 
vojsku i razredjuju je oko Frankopana na četiri ugla. — Jedva što 
je vojska razredjena, dolazi s desne strane BANOVIĆ sa svojom 
četom iz Rasinje. 

BANOVIĆ (protura se kroz vrste do sredine, gdje stoji Frankopan 
s ostalimi zapovjednici vojske — ponešto zasopljen). 

Puštajte me pred našega bana! — (čim se 
protura, stupi pred Frankopana.) 

Svršio sam, kneže, volju vašu, 

Al* ne posve. Ohol grad Rasinja, 

Istina je, pusta ’e žrtva plama, 

Ar mi Pekri nesrećom uteče. 

Frankopan. 

Tebi uteče, ali meni ne će I (Srdito.) 

I da leti nebu pod oblake, 

Ne bi ubjego plahu srdžbu moju, 

I da roni u morske dubine, 

I tam* bi ga moja ruka stigla 1 — 

BANOVIĆ (Frankopanu). 

Čujte, kneže, imam jošte nešto 
Da vam javim . . . Vraćajuć se amo 
Iz Rasinje, opazih na drumu 
Varaždinskom, što ovamo vodi, 

Silni, gusti oblak od prašine, 
što se amo valja iz daljine, 

A s oblaka tog ko munja kadkad 
Nešt* zablista ko oružje svietlo 
I barjaci bojni . . . 

FRANKOPAN (veselo). Bit će, braćo, 

Protivnici naši. — Dobro došli! 

Mi ćemo ih odmah susretati, 

Jer smo na boj posve jur gotovi, 

I baš željni ogledat se s njima. (Ostaloj vojsci 
— glasno i vatreno.) 

Oj junaci, vesela vam majka! 

Dušman nam se evo jur primiče. 

Skoro ćemo na polju junačkom 
Sastati se s njime, kako valja! 

Nemojte se, djeco, propadati. 

Kad čujete njeg*ve bojne zvuke 
1 gruvanje njegVih. lubarada. 

To je slast i šala za junake. 

Već ga puškom ili britkom ćordom 
Dočekajte i uzbijte hrabro! 

Hrvati ste, na glasu junaci, 

Ajte dakle, pa si i nadalje 
Glas održ*te, lice osvjetlajte. 

Rodu našem diku učinite 1 — (Viđi se u vojske 
radostno gibanje.) 

BANOVIĆ (radostno i strastno). 

Ti nas vodi, slavni Frankopane, 

S tobom ćemo svladat ili propast! 

SVI (poviču uzneseni). 

Predvodi nas, kuda ti je drago, 

I u pako hoćemo te sliedit! — (čuje se s da¬ 
leka bojna trublja dušmaiiska.) 

FRANKOPAN. 

Čujete li, djeco, kak* nas zove 
Naš dušmanin na svatbu junačku. 

Gdje se umjesto cvieća ružmarina 
Hrabrom dieli lovorika slave. (Uzhićeno.) 
Zatrubite sada, svi trubljaši! 

Barjaktari, barjake razvij te ! 

Da se vidi slavni grb hrvatski. 

Kocke da se vide crven-biele. 

Koje znače, da Hrvati znadu 
Krvcu prolit vazda za stvar čistu. (Trgne sablja 
i stavi se vojsci na čelo — glasno poviče.) 

Sa mnom sada, djeco, slava zove. 

Slušajmo je, — sa mnom u boj hajte ! (Sabljom 
zamahne i time znak daje, da se sva vojska krene — na odlazku 

poviče:) 

Rieč je naša: »Ivan i Hrvatska.« 

SVI (čim za Frankopanom krenu — uzneseno i užasno kliču): 

»Ban Frankopan, Ivan i Hrvatska.« 
fTrubljaSi zatrube. Barjaci se razviju. Vojvode i baijaktari stave se 
hitro pred svoje čete i ciela vojska sliedi uzhićeno Frankopana, 
koji s njom žurno ode neprijatelju u susret. Iza prizora čuje se za 
mala opet uzklik; «Ban Frankopan, Ivan i Hrvatska!*, zatim pak 
čuje se puškaranje i zveketanje oružja, a uz to opet kadkad kao 
slavodobitni uzklik: «Ban Frankopan, Ivan i Hrvatska!* — Bojne 
graje, s početka žestoke, sve to više u daljini nestaje.) 


PRIZOR ŠESTI. 

Gusta dubrava u Podravini na lievoj strani druma varaždinskog. 

PEKRI (dolazi bez kalpaka i oružja sav umoren, zasopljen i od 
trnja grdno izderan — stane i duboko uzdiše — zatim sasvim- 
skrušeno). 

Hvala Bogu! — Jedva sam uteko 
Tom bjesnećem čoporu divljačkom, 

Koj mi grad moj spali i razori, 

Koj ni glave štedio mi ne bi, 

Da me u ruke dobije krvničke . . . (Spopane si 
glavu objema rukama — poluplačnim glasom.) 

Jao mene, što sam doživio! . . . , 

Pekri, bogat plemić od starine, 

Sad ko plaha zvier kroz gusto grmlje 
Bludi, bježi, da ga ne uhite . . . (Sjedne na trup 
odsječena hrasta.) 

Ovdje ću sad malko odpočinut. 

Pa tad dalje kroz dubravu gustu, 

Kud me oči s nogama povedu. (Začuje se u taj 
par s daleka pucnjava i bojna graja, na što se Pekri prene, skoči 
i sav protrne — drhtavim glasom.) 

Šta je to, za Boga! — Šta to čujem? . . . 
To SU bojni glasi — glasi strašni! . . . (Strastno.i 
Vidim, ni tu nemam više mira, 

Idefm dakle bez počinka dalje! — (Hoćeda ide. 


\ 

nu od straha mu se noge uštape, ruke tad sklopi i očima prama 
nebu svrne — potiho.) 

Ja sara ti se, sveznajući Bože, 

Baš dosele raalo brinuo za te, 

Ali sada, milostivi otče. 

Sada rai se srailuj, pa pomozi, 

Poraozi rai u nevolji mojoj! . . . (Digne se — 
hoće dalje, pa ne može — sav u zdvojenju.) 

Ja ne mogu dalje ... ne . . . ne mogu 1 — 

(Nemoć i gnjev ga iznenada sasvim zauzmu — ljuto i strastno iza 

glasa.) 

Ej prokleti Frankopane ... ti si — (Iznemogne 
i pane pokraj grma u travu. '— Pucnjava, što se prije čula, jur 
prestade, nu štropot i vika đolaznik4 čuje se kroz samotnu dubravu 
sve to bliže.) 


PRIZOR SEDMI. 

Prijašnji u nesviesti. — Pojedini vojnici Batorijevi bježe kroz du¬ 
bravu, a za njima ko u potjeri BATORI sa sabljom u ruci. BATJAN 
ga sliedi. 

BATORI (razjaren viče glasno za vojnici, koji bježe). 

Odmah stan*te, pseta! šta bježite, 

Prije no se ova kleta bitka 
I započe pravo, kamo 1* svrši ! . . . (Stane i po¬ 
čine. — Pekri se od vike, što oko njega nastaje, opet pomalo 
osviesti, dočim Batori nastavi.) 

Sve zaludu I — molbe, kletve, prietnje 
Ne slušaju, bježe bez obzira! 

BATJAN. Vrag im zeca u srce utjera, 

Odkako se sastadoše s vojskom 
Buntovnikd, i odkako čuše 
Ono kleto divlje urlikanje: 

»Ban Frankopan, Ivan i Hrvatska!« 

PEKRI (prene se na posljednje rieči — poluglasno). 

Jao meni! — 

BATORI (što najbliže do Pekrija stoji — čuvši glas — obazre se 
i opazi ga — sav se u čudu nadje). 

Šta vi ovdje — Pekri?! — (Batjan 
sada takodjer opazi Pekrija, koji polagano ustade na noge — Batjan 
se čudi — dočim Batori nastavi.) 

Da, da, zbilja! ja se sada sjećam. 

Što mi kaza o nesreći vašoj 
Glasonoša . . . Al’ hvalite Bogu, 

Što ste iz vatre još utekli živi. (Nešto porugljivo.) 
Zaista se ne bi bio nado, 

Da ću vas tu naći. 


PEKRI (oporavi se — sasvim gnjevno). 

E dakako I 

Vi se tome baš nadali niste, 

Nu još manje sam se ja tom nado. 
Da ću hrabrog našeg nadvornika 
Vidjet, kako kupi stado svoje 
Od medjeda gorskog razagnato. 


BATORI (sam sa sobom). 

Splatit ću te, čekaj! — (Glasno.) 

Ja ne dvojim. 

Da ste vi na rieči junak dobar. 

To svjedoči i osveta vaša. 

Kojom ste se banu Frankopanu 
Zagrozili — pa šta se izleže? — 
Psovke, puste rieči — ništa više! — 


PEKRI (porugljivo). 

AY rieč kadkad bolje zgadja, kneže, 
No mač tupi — to vi znat morate. 
Jer ste i vi dobar mejdandžija 
Na tom polju. 


BATORI (uzplamti — naglo i strastno). 

Sad ćeš krvlju platit 

Za te rieči bezobrazne! (Hoće da Pekrija ošine 
sabljom.) 


BATJAN (sustavi Batorija). 


Stan’te! — 

Ta vidite, da oružja nema. 


PEKRI (gnjevno i porugljivo). 

Zašt’ branite našem nadvorniku, 
Da si novi listak lovorike 
U današnji vienac slave uplete? 

BATORI (Batjanu). 

Hvala vami, kneže, što si nisam 
Sablju svoju omastio jedom 
Tog čovjeka, kog prezirem, i koj 
Vriedan nije, da ga zemlja nosi. (Pogleda s naj¬ 
većim priezirom Pekrija, te sablju turi u korice.) 

PEKRI (gnjevno — nu potiho). 

Uzmi, braco, šilo za ognjilo. 


PRIZOR OSMI. 

Prijašnji. — BLAGAJ žurno dolazi. 

BLAGAJ. Hvala Bogu, kneže nadvorniče, 

što vas nadjoh, — al’ odtale hajdmo, 

Jer nas sliedom sliede buntovnici . . . (Svi se 
prenu.) 

BATJAN. Šta velite, Frankopan nas sliedir 

BLAGAJ. Tako jeste, i ak’ se na skoro 

Ne krenemo, zateć’ će nas ovdje, 

Zato hajdmo sad put Varaždina, 

Jer nas ondje — za stalno se nadam — 

Jur čekaju naši prijatelji. 

Sto ih radi žurbe prevelike, 

Kojom, žalbog, krenusmo odanle. 

Nismo htjeli pričekati. 

BATJAN (Batoriju — ponešto gnjevno). 

Kneže, 

Vi ste krivi, da ne dočekasmo 
Zrinjskog, Slunjskog, zatim Keglevića 
I ostale. Ja sam vas svjetovo, 

Da to treba učiniti, al vi 
Nestrpljivo izgledaste vrieme 
Tog sastanka sa tim Frankopanom. 

Odviš ste se, mislim, pouzdali 
U tudjince vaše oklopnike, 
što SU ipak, prie no puška puče. 

Čuvši samo onu strašnu viku 
Uzmaknuli, te plahošću svojom 
Naše čete sa sobom povukli. 

AGAJ. Pravo meni 'nomad reče Zrinjski, 

Da ja ne znam cienu tim junakom, 

A junaci jesu svikolici! — 

Junaci su ti naši zemljaci, 

Govorila zloba što joj drago! 

Vidjeh danas, kako udaraju, 

Mislih, da se stari hrasti ruše, 
ir da se ore stiene niz kukove, 

Prem do prave bitke ni ne dodje. (Stanka.) 

Jesu živi djavoli doduše. 

Osobito oni mrki momci. 

Što ih s kršna sa Primorja svoga 
Ban Frankopan onomad dovede. 

Ne imadu kuće ni baštine. 

Kuća im je kamena pećina, ■ 

A baština pusti žali morski. (Uzdiše.) 

Kuku tome, od koga su jači 1 

lTORI. Prodjite se toga hvalisanja! 

Još nij’ poso svršen, doć* će sunce — 

Ja se ufam — i pred vrata naša. 

Što se pako tiče Frankopana, 

On je grdan krivac pred zakonom. 

Ništa njega oprati ne može. 

On će sve to, prie ii’ poslie platit. 

>EKRT. I ja ću mu dug moj izplatiti! — 

)RI (porugljivo). 

Nemojte se šalit — mi vas znamo 
I junačtvo vaše . . . Frankopane 1 
Dokle živiš, tog s’ delije ne boj ! (čuje se neki 
štropot u lugu.) 

,AGAJ. Čujete li? — Hajdmo — skrajnje ’e vrieme, 
Ja put znadem, koj će nas poprieko 
zvest iz tog luga. Za dva sata 
'Biti ćemo jur u Varaždinu. (Odlaze svi žurno sa 
Blagaj em.) 

PRIZOR DEVETI. 

Za kratko vrieme I3ANOVIĆ i BAKIC tiho i hitro dodju sa jednim 
odjelom vojske, što je za bjegunci u potjeru izaslan. 

BANOVIĆ (obazire se na sve strane — zatim potiho svojim vojnikom). 
Skrovno idi, hrabra četo moja, 

Skrovno idi, kan* da tjeraš vuka. 

Naopako, da te vidi ii’ čuje, 

Pobjego bi, jer on znade dobro, 

Da j’ u tebe sreća i nesreća. (Prisluškuje na sve 
strane.) 

Ala da mi je sad uhititi 
Tog Batora ii’ Batjana bana, 

U med bi mi upala sjekira 
narasla puna šaka brade, 

OŠ da mi u ruke Pekri dodje, 
a bih njime hrast koj nakitio, 

?a mu milo ili žao bilo, 

Rdja ota drugo ne zasluži. (Stanka — obazire se 
opet pomno na sve strane.) 

Taj lug valja sada proiskati, 

Jer ovamo veća strana vojske 
S vojvodami krenu uzmičući. 

Ne bi r nama dobra sreća dala. 

Da kakogod na njih nagazimo. (Lišće i grane u 
taj par zašušti, a stara ciganica se prikaže.) 


PRIZOR DESETI. 

Prijašnji i CIGANICA, što sa velikim štapom i svakojakom prtljagom 
sve to bliže stupa. 

BANOVIĆ. Naopako, braćo, zla nam lova 1 

Susretasmo baku . . . (Strogo ciganici, što hoće 
da mimo prodje i put svoj nastavi.) 

Stani, bako! 

Kamo ideš, odmah sada kaži? 

CIGANICA (postoji — sasvim mirno). 

Kamo i ti — svak čas k smrti bliže. 

BAKIĆ (koji je dosada šuteći uz Banovića hodio, spozna ciganicu 
— sam sa sobom). 

Bože! — to je ona ciganica, 

&io u Sused-gradu Katarini, 

Pa i meni čudne stvari gata, 

Što ih do sad — prem je ludost vela — 
Ipak s glave izbiti ne mogoh. 

BANOVIC (ciganici, što hoće da ode). 

Stani I kaži : što ti radiš ovdje ? 

CIGANICA (stane). 

Za bolestne neke siromake 
Berem, evo, raznovrstno bilje; (Pokazuje punu 
maramu razna bilja — zatim ozbiljno.) 

Premda ima ljudi posve zdravih 
1 bogatih, kojim ipak sutra 
Bilje ovo pomoć ne će moći . . . 

BAKIĆ (prene se — sam sa sobom). 

Ota to reče! — kud to šiba opet? 

BANOVIĆ. To su spletke, ti si varalica, 

Ili — što još gore — možd’ uhoda, 

Ti ćeš sa mnom pred našega bana 1 

CIGANICA (postojano). 

Hoću, ako želiš, ja s’ ne bojim . . . 

Bog nam svima sudi, jednom prije 
Nego 1’ misli, a drugome kašiije. 

BAKIĆ (Banoviću). 

Molim, brate, pusti je, da ide. 

Kud joj drago. 

CIGANICA (prijazno). Hvala gospodaru! 

Liepa hvala ! — (Spozna Bakića.) 

Ala, gle, šta vidim? 

Dobrog znanca iz Suseda grada 1 (Bakiču potiho.) 
Jesi r štogod zdravo i veselo! 

BAKIĆ (žalostno). 

Zdravo jesam, al’ veselo nisam. 

CIGANICA. Veseli se, dok uzroka nemaš, 

Da tuguješ, jer se mienja brzo 
Dan sa noću u životu našem. 

BANOVIĆ (zakrši ciganici rieč). 

Dost* je rieči! — Bakić te poznaje, 

A k tom* želi, da odlaziš prosto, 

Kud ti *e drago, to je meni dosta, 

Idi dakle s Bogom, stara vrano! — 

CIGANICA (kobno). 

Nemoj, sinko, tako! — znaš li: kudgod 
Vrane mnogo lieću, ima često 
Na poljani mrtvijeh junaka. 

BAKIĆ (skoči pred ciganicu, što jur htjede otići — nestrpljivo i 

strastno). 

Ja te molim, raztumači meni 
Smiso kobnih rieči tvojih. 

CIGANICA (upre u Bakića oči — pristupi k njemu i prišapne mu). 

Sutra! — (Bakić se 

prene, ciganica ode hitro kroz grmlje na lievu stranu.) 

BAKIĆ (gledajud svedj za ciganicom — poluglasno izpred sebe). 

Sutra dakle ? — sutra . . . Vidjet ćemo! (Ušuti, 
te se opet zamisli.) 

BANOVIĆ. Šta zaludu dulje tu stojimo 

Dangubeći, a k tom’ slušajući 
Pripoviesti babske — hajdmo napried! — 

Jur k zapadu sunce se nagiblje, 

Hajd, junaci, da gledamo ovkraj, (pokazuje na 
desnu stranu) 

Ne bi r u trag ušli plahoj zvieri. 

Što j’ tražimo — nu ako T je i tu 
Ne nadjemo, udrit ćemo drumom 
Varaždinskim, kojim jur sad ode 
Ban Frankopan sa ostalom vojskom 
U potjeru za bjegunci . . . Hajdmo! — (Ode 
na desno sa cielom četom.) 



125 


PRIZOR JEDANAESTI. 

jrad Varaždin, jakimi bedemi i obkopi učvršten, ukaže se na prizoru. 

— Mrak se jur hvata. 

iATORI i KEČKEŠ kroz glavna gradska vrata — što se otvore, 
dočim se spustni most spusti — izšetaju iz grada na prostor. 

XČKEŠ (pokazuje na desnu stranu). 

Evo tamo, mili gospodaru, 

Jurve sluga čeka s hitrim konjem. 

Što će s vami niz to ravno polje 
Poletjeti kano ptica. 

BATORI. Dobro, 

Idem dakle, da za vrieme dodjem 
K vojsci našoj, što jur napried ode 
Pod Batjanom put Ormuža grada, 

Gdje nas čeka vjerni naš Sekula. 

Tamo ćemo tvrdi grad još bolje 
Iza hitre Drave učvrstiti, 

I dušmana, ako dodje, hrabro 
I junački dočekat i uzbit . . . 

A ti čuvaj, ko što sam ti reko, 

Grad Varaždin do posljednjeg časa. 

ICEČKEŠ. Bit će, što želite, gospodaru, 

Kunem vam se evo živim Bogom, 

Da ću prije izgubiti glavu. 

No da pustim, tvrdi grad da pane 
U dušmanske ruke, — premda ’e ležko 
Ovdje, gdje je cielo stanovničtvo 
Poludjelo za tim Frankopanom, 

Te ga moli i pozivlje liepo, 

Da mu skoro u pohode dodje. 

BATORI. Ti izvrši vazda dužnost svoju, 

A onoga, koj je ne izpuni, 

Smrću kazni, pa će dobro biti. 

Što se pako Frankopana tiče, 

Ja ne mislim, da će sada doći, 

Jer ko što sam dozno pouzdano. 

On je krenuo s cielom vojskom svojom — 

S kojom nas jur progoniti stade 
Preko Mure, da priskoči tamo 
Županijam, što ga zovu u pomoć, 

Pa će neko vrieme postajati, 

Dok se vrati, a do toga možeš 
Ovdje ti, a mi u Ormuž-gradu 
Učvrstit se tako, da će morat. 

Ako dodje, s krvavom lubanjom 
Vratiti se, odkuda je došo. 

KEČKEŠ. Bog bi dao, te bi tako bilo 1 (čuje se, kako ne¬ 
daleko konj nestrpljivo rže i kopitom o tle lupa.) 

BATORI (sprema se, da ide). 

Konj jur rže — idem, a ti nemoj 
Našem kralju izgubiti vjeru. 

KEČKEŠ (pouzdano). 

Ne ću, dok je na ramenu glava. (Batori Kečkešu 
prijatno rukom mahne, pa žurno ode na desnu stranu, a Kečkeš 
vraćajući se lagano u grad — nastavi sam sa sobom.) 

Istina je, on je prama meni 

Dobar — bolji barem no pram drugim, 

Nu sad mi se ipak tako čini, 

Ko da me na cjedilu ostavi. — 

A1 svejedno! — grad ovaj Varaždin 
Tvrd je dosta, k tom’ sigurna momčad, 

Pa ćemo svu dužnost izvršiti, (čuje se s* desne 
strane, kuda je nadvornik prije otišao, hitar kas konja. Iz toga na¬ 
staje sve veća tmina.) 

On odjezdi, a ja idem sada. 

Da obidjem straže, noć je tavna — (Razgleda 
se po nebokrugu, koji je gustim oblakom zastrt.) 

Sada treba podoštriti uši. 

Kada oči ne mogu da služe. (Ode. — Čuje se 
zveketanje lanaca spustnoga mosta i škripanje ključeva od gradskih 
vrata, što znači, da je Kečkeš u grad unišo.) 


PRIZOR DVANAESTI. 

Prosto polje pred Varaždinom. — Tavna noć. 

Pojedine straže na bedemih grada vidjeti je, kako stoje, pa paze. 
Najveća tišina — predteča nepogode — naravlju zavlada. Munje 

kadkada tminu prosiecaju. Grom se najprije iz daleka, zatim pak 
sve bliže i bliže ori. Kiša s početka riedko i tiho sipi, ali za mala 
l^sto i velikim šumom počima padati; uz to bura stane bjesnjeti, 
te tako sve to veći urnebes nastaje. Za neko vrieme dolazi amo 
FRANKOPAN sa svojimi privrženici na čelu vojske. 

FRANKOPAN. 

Evo nas na mjestu! — (Dade na tiho znak, na 
što vojska stane.) 

U tom gradu (Pokazuje 

na grad ) 

Sada misle, da smo preko Mure, 

Ko što s prva namjera mi bješe . . . 

Bit ćemo im nenadani gosti, 

A1 S tim bolje po nas, gore po njih! (Strese ka¬ 
banicu.) 

Pokisnusmo malo, jelte, braćo? 

BANOVIĆ. To nij* malo, kneže, već do kože. 

Još dalje bi, da ikako može. 

BAKIĆ. Ta to pada, ili bolje: lieva. 

Kan* da se je nebo prolomilo. 

BANOVIĆ. Kan* da odozgo netko iz kabla lieva, 

A urnebes takav se razlieže, 

Da ne čuješ skoro ni rieč svoju, 

K tomu tmina takva, da ne vidiš 
Prsta izpred oč’ju. 

JURIŠIĆ. Jest, Boga mi! 

Ja ne pamtim skoro takve noći, 

Premda sam ih dosta doživio. 

FRANKOPAN (prijatno porugljivim glasom). 

Jurišiću, ti klisuro stara. 

Zar si i ti jurve omalakso ? (Glasnije, da ga voj¬ 
nici čuju.) 

To je uprav vrieme za junake, 

Osobito pako vrieme za nas 
I za naše poduzeće dobro, 

Isto nebo prijazno je nami. 

Kad nas tako krepko podupire. 



128 


JURIŠIĆ (potiho Frankopanu). 

Nije meni stalo baš do mene, 

No se bojim, klonut će nam vojska 
S tog vremena, jer je umorena 
1 onako od današnjih patnja. 

FRANKOPAN (potiho svojim obližnjim prijateljem). 

Pa baš zato ne treba onako 

Zborit, nu je svedjer hrabrit treba! — (Glasno.) 

Nepogode burne, noć i kiša, 

To su samo trice, puste šale. 

Što bi bila jedna hrabra vojska, 

Što bi bila i što bi važila, 

Kada bi je takve malenkosti 
Mogle smetat ili krenut s puta ? (Nepogoda sve¬ 
jednako, kaogod i prije, bjesni.) 

Sad ponajprie — (Bakiću.) 

Treba da namjestiš 
Svukoliku vojsku pod šatore. 

Što ih odmah razapeti treba 
Niz to ravno polje, tu na lievo. 

Neka momčad odpočine malko, 

Dok sazovne trublja, i tad ćemo — 

Ako Bog da! — grad taj jurišati. (Bakič ode 
tiho s vojskom.) 

Vidjet ćemo, da V su tvrdji zidi 
ir junaci, ovnovi željezni, (jurišiću.) 

A ti zovni amo sve kopače, 

Što ih ima, da kopaju skrovno 
I što bliže da se prikopaju 
Tim zidinam tajno, ko krtovi. (Ode Jurišić po 
kopače.) 

Banoviću! ti ćeš nastojati. 

Da džebana naša svakolika 
U pripravi i na suhu bude. 

Trebat će nam, mislim, oko zore. 

BANOVIĆ (radostno). 

Tako valja, tako slavni bane. 

Samo skoro da se opet s njima 
Sastanemo, pa da ih bijemo. 

A ja hoću da u prvom redu 
Onih budem, što će jurišati, 

Da si tako nadoknadim štetu, 

Što bjegunce uhitio nisam. 

FRANKOPAN (rukuje se sa Banovićem). 

Ništa za to, hrabri Banoviću, 

Mi ćemo se, čim tu zgotovimo, 

Što imamo, jur sastati s njima. 

Nas ni Drava u tom priečit ne će. 

Ni zidine tvrda Ormuž-grada, 

Obadvoje znat ćemo prevalit. (Banović odlazi, 
a Jurišić sa svojimi kopači dolazi, te ih — premda je tmina — 
pomno i tiho razredjuje i ponamješta. Frankopan sam prig^leda — 
zatim nastavi.) 

Tako, tako, moj prijane stari, 

Vidim evo, da ti baš ne smeta 
Tmina u tom poslu. 

JURIŠIĆ. Ne smeta mi. 

Jer poznajem ovu okolicu 
I položaj grada Varaždina, 

Te sve znadem, gdje je i kako je. 

frankopan. 

Dobro d kle, ti ostani ovdje. 

Pa mi ravnaj te naše kopače. 

Da se svrši poso još prie zore. 

JURIŠIĆ. Bit će tako. (Ode do kopača, pa im poso naznačuje.) 
frankopan (u odlazku). A ja idem sada 

Pod šatore malko, — imam pisat 
Razne knjige . . , (Sam sa sobom.) 

Osobito jednu, 

Što ću pisat miloj Katarini. — (Gaiiuto) 

Ne znam, što je, al’ me nešto nuka, 

Da joj pišem, da se s njom u duhu 
Ja sastanem, kad ne mogu drugčie . . . 
Slutnja mi sve šapće, da je hoću 
Skoro vidjet. . . Može i to biti! 

Jer čim svršim boj sa protivnici. 

Što će valjda skoro biti, doć ću, 

Bogović: Pjesnička djela. III. 9 

Katarine moja! — doć ću k tebi, 

Da mi budeš, što si obećala. 

Drugarica u žiVotu mome. (Ode lagano.) 

JURIŠIĆ (bodri kopače, koji s početka sprieda u prizoru kopaju). 
Žurno, djeco, žurno! — ponoć minu, 

A još ima posla dost* do zore. (Kiša i bura po¬ 
nešto prestaje, nu gusta je tmina kao i prije. Kopači muče kopaju 
prama bedemom grada. Jurišić ih svedj nadzire i bodri. Za mala se 
na bedemu grada ukaže Kečkeš — nedaleko od njega vojnik stražu 

straži.) 


PRIZOR TRINAESTI. 

Prijašnji. — KEČKEŠ i VOJNIK. 

KEČKEŠ (stane i prisluškuje na sve stane -- sam sa sobom). 

Ne znam pravo, al sve mi se čini, 

Ko da čujem neko ropotanje 
Iz daleka, zatim ko kopanje — 

Ne bi r djavo — (Obližnjemu vojniku.) 

Stražo, dodj* ovamo! (vojnik, 
spoznav glas svoga zapovjednika, pristupi bliže.) 

Kaži, momče, čuješ li ti štogod? 

VOJNIK (prisluškuje — zatim pouzdano). 

Ja ne čujem ništa, kapetane, 

Do škripanje gvozdenoga pietla 
Tam’ na tornju, kad njim vjetar kreće, 

II* hukanje sove tam* u glogu 
Izpod grada u samotnom vrtu. 

KEČKEŠ (umireno). 

Jeste, pravo imaš — mene vara 
Mi brižljivost vela, ništa drugo! — (Sam sa 
sobom.) 

Ta oni su preko Mure sada, 

A ne ovdje — vrag bi ih donio! 

Idem sad da malko odpočinem. 

Jer do sada nisam spavat mogo, 

Bješe mi, ko da me mora davi, 

Ustao sam, pa gle, hvala Bogu! 

Ma bojazan, vidim, da je tašta. 

Pravo straža reče: ništa nije. 

Bura bjesni, k tomu sova huče. 

To je sve, što čujem, ništa drugo. (Ode. — Kiša 
je sasvim stala, na bura silnije nego prije bjesni, a tmina svejednako 

traje.) 

JCJRIŠIĆ (što stoji nedaleko od bedema gradskog, obodravajući — nu 

potiho). 

Samo napried, djeco, žurno i tiho! 

Noć je tavna, pa još gluha k tomu. 

Te nam tako baš dvostruko služi, 

A mi ćemo skoro svršit poso, 

Pa će nami ban bit zadovoljan. (Na ove rieči 
, kopači podvostruče sile, te kopaju što bolje mogu i približuju se 
tako sve više bedemom grada.) 

PRIZOR ČETRNAESTI. 

Prijašnji. — Sa strane dolazi FRANKOPAN i BAKIĆ. Bura i tmina 
za toga prizora pomalo prestaje. 

FRANKOPAN (približujući se Jurišidu — potiho). 

Jurišiću, jesi 1’ skoro gotov? 

JURTŠIĆ. Jesam, — ali možda ne bih bio, 

Da nij* ove burne noći bilo. 

FR.ANKOPAN (pokazuje gore na bedeme grada, gdje se ništa ne 
miče, što znači, da straže po svoj prilici spavaju). 

K tomu straže grada zadriemane 
I sigurnost Kečkeš-kapetana, 

Koj sad sniva, da smo preko Mure, 

Dok, evo, nas k njemu na zajutrak. 

JURIŠIĆ (ogleda se i vidi, da su kopači već posve blizu bedema 
gradskog prekop načinili, te im poda tiho znamenje, da prestanu — 
zatim Frankopanu radostno i potiho). 

Evo, kneže, gotovi smo jurve 
Prije zore. 

FRANKOPAN. 

Tako valja, tako! 

A sad odmah natrag sa kopači, 

Nek počinu. (Kopači se, na podano im od Jnrišića 
opetovano tiho znamenje, natrag povuku; Jurišić ih odvodi.) 
Vojska pak ostala, 

Što se do sad odmori dovoljno, 

S nami sada jurišati hoće. (Bakiću.) 

Pred šatori nestrpljivo čeka 

Na znak vojska — daj joj sad znamenje! — 

Rieč je ona ista, što bi jučer, 

Te će slavno nas u grad uvesti. 

BAKIĆ (koji se tako postavi, da ga vojska, što iza prizora jur ure- 
djena stoji i znamenje izgleda, lako čuti može — poviče glasno). 

Ban Frankopan, Ivan i Hrvatska! (Zatim trgne 
kuburu iza pojasa, pa ju izpali.) 

VOJNIK (što je na bedemu do sad driemao, skoči ko pomaman i 
poviče strašno). 

Na oružje, eto banovaca! 

PRIZOR PETNAESTI. 

Zora puca. 

Prijašnji. — Vojska Frankopanova, pred kojom se hrvatski barjaci 
viju i što ju predvode TAHI, JURIŠIĆ i BANOVIĆ, u tri odjela raz- 
dieljena, žurno napried stupajući dolazi, odmah u gotove prekope 
skoči, te potrči do FRANKOPANA i BAKIĆA. Trubljaši trube bojnu 
poputnicu. 

FRANKOPAN (Tahiju). 

Ti ćeš ostat sa odjelom tvojim 
Ovdje, da nam osiguraš ledja, 

Ako r bude treba, pomoć šalješ. (Povuče sablju 
— uzhićeno ostalim.) 

Vi ostali, sa mnom! — žurno napried! (Stavi 
se na čelo vojske, da ju vodi proti bedemom grada.) 

SVI (izim odjela Tahijeva, koji zaostaje, polete za Frankopanom 
vičući užasno). 

Ban Frankopan, Ivan i Hrvatska! 

FRANKOPAN (vodi žurno vojsku prama bedemom grada — uz¬ 
hićeno i glasno). 

Sav jur iztok rudjeti počima. 

Bit će krvi — ali ništa za to! 

Svak je rođjen, da po jednom umre, 

Čast i bruka žive u sve vieke, 

Bez muk^ je junakovat lako, 

Al* pod krunom od olova težko. 

Zato napried, djeco, napried sa mnom! 

Dobit nama pofaliti ne smie. 

Grad taj za dva sata mora pasti, 

Makar da ga isti djavo brani! - (Hrabreći 
tako vojsku, dovede ju ča do bedema gradskih. Smjeliji vojnici pri¬ 
slanjaju jur ljestve na bedeme, te se na njih penju gore. — U isti 
par Kečkeš sav uzbunjen sa svojimi vojnici dotrči na bedeme.) 

KEČKEŠ (čim dušmane opazi na Ijestvah poviče). 

Amo I — amo . . . Udrite 1 — ne dajte! . . . 
(Obali sa bedema dva najsmjelija vojnika Frankopanova, što su se 
već gore bili popeli. To videći gradski vojnici ohrabre se^ te 
puškom i sabljom krepko odbijaju navale dušmana. Obča navala i 
odbijanje zatim nastaje. Žestoko puškaranje i zveketanje sabalja 
čuje se sa sviju strana.) 

FRANKOPAN (odozdo pregleda i ravna juriš, pa pošto opazi, da 
vojska njegova jur sa dvie strane pod predvoditeljstvom Jurišićevim 
i Banovićevim iz prekopd na grad navaljuje — ohrabruje vojsku). 

Napried, hrabra djeco 1 — Tako valja! — (Za 
toga jurišanja padaju pojedini s obiju strana. Nebo se sve to bolje 
razvedruje.) 

KEČKEŠ (što svedj još hrabro sa svojimi odbija navale dušman^ — 
sam sa sobom). 

Ne ću moći sili odoljeti 

Tih djavola, što na grad nasrću, 

Al ću ipak izvršiti dužnost. (Glasno). 

Eno tamo — udri! — dolje s njima! (Nasrne 
opet na dva vojnika Frankopanova, što se popeše na bedem, te ih 
obali u šanac — sam sa sobom.) 

Naopako! — da sam slušo noćas 
Sebe, a ne onog — (Opazi blizu sebe stražara, 
s kojim je prošle noći govorio, — gnjevno.) 

Ha, ti ovdje! 

Eto tebi za driemanje tvoje, 

K tom* za gluhe uši, eto t’ plaće! (Posieče ga.) 
S nje ćeš spavat i oglušit doviek. (Gradski vojnici, 
ne mogavši odoljeti žestokoj navali Frankopanovaca, u borbi po¬ 
puštaju.) 

BANOVIĆ (s lieve strane, hrabreći svoje vojnike — glasno). 

Vidite li? — jurve popuštaju, 

Udri, udri, dokle mahat možeš! — 

JURIŠIĆ (sa desne strane viče dušmanom porugljivo). 

Zlo zgadjate, ljudi, naopako! — 
ir su u vas puške ili sablje 
Tomu krive ii* zle ruke vaše. 

KEČKEŠ (bijuć se svejednako — i hrabreć svoje). 

Ne slušajte, no udrite hrabro! (čim opazi, kako 
pojedini oružje bacaju, te hoće da bježe sa bedema u grad — 
strogim glasom.) 

Ne bojte se — stan’te! •— ta ni oni 
Nisu drugo, no baš ljudi ko mi! (Tjera zatim 
svoje bjegunce sabljom natrag na bedeme — žestoko i gnjevno.) 

Uzbijte ih — to je dužnost vaša! (Na sve 
strane potrkuje, te hrabri svoje, da bedeme, kako valja, brane.) 

FR.^NKOPAN (odozdo — čuvši kroz viku i pucnjavu rieči Kečkeševe 
— njemu glasno). 

Zaludu ih hrabriš, moj Magjaru, 

Ne slušaju — već čuj, što ti kažem: 

Predaj mi se, bit će mnogo bolje, 

No da s’ dulje zalud krv prolieva! 

KEČKEŠ (ponosito i glasno odgovara). 

Ne ću, bane, predati se tebi. 

Makar odmah jadan poginuo! — 

Ja ću svoju izvršiti dužnost. 

FRANKOPAN. 

To je liepo, a i hvale vriedno, 

Nu uzalud bez koristi hrabrost . . . 

A što biti mora, — to će biti. (Svojim vojnikom 
— glasno.) 

Juriš, djeco! Ivan i Hrvatska! 

SVI (doćim se sve to žešće i mnogobrojnije penju na bedeme, čuvši 
rieči Frankopanove, kliknu). 

Ban Frankopan, Ivan i Hrvatska! ((Jradski vojnici 
sa bedema sve više ustupaju, dočim Frankopanovci sve žešće nasrću 
n i sve strane. Kečkeš sa svojimi izabranim! i najboljim! vojnici na 



135 


jednoi strani još hrabro bedem brani, — dočim mnogi vojnici Juri- 
šićeva i Banovićeva odjela, sliedeći svoje vojvode, jur skočiše na 

bedeme.) 

FRANKOPAN (opazi sve to — Kečkešn glasno). 

Ogledaj se, kapetane grada. 

Sva te skoro jur ostavi vojska. 

Predaj mi se, dok prekasno nije! (Banovič uzme 
od barjaktara barjak, te ga razvije i nabije na bedem grada. Fran-' 
kopan nastavlja.) 

Evo gle, jur na bedemu grada 
Naš se barjak vije, — predaj mi se! 

KEČKEŠ (opazi barjak na bedemu, ohrabi svoje vojnike, te s njima 
nenadano srne onamo, gdje se Banović sa nekimi vojnici nalazi oko 
barjaka. Banovićevi vojnici za časak uzmiču — u to Kečkeš spopane 
baijak, iztrgne ga — gnjevno). 

Dolje s njime! — dolje s tim barjakom 
Buntovničkim. — (Baci banak niz gradski bedem 
u šanac.) 

Tako, tam’ nek trune! 

FRANKOPAN (priskoči, digne barjak, pa poleti s njime prama be¬ 
demu, gdje se biju vojnici Kečkeševi i Banovića, koji je svoje na novo 
ohrabrio. — Frankopan hoće — držeć lievom rukom barjak, a desnom 
sablja — da se približi Ijestvam, što bijahu ondje o bedem prislo- 
Ijene, ali u to puče puška iz sredine Kečkeševih vojnika, te bana 
tane u prsi zgodi. — On sustane, te lievom rukom barjak na prsi 
pritisne — zatim potiho). 

Dobro shvati — da ne može bolje . . . 

BAKIĆ (koji se je svedj blizu Frankopana nalazio sluteći, što se 
je zbilo, priskoči i bana obuhvati — plaho). 

Šta je, kneže, za miloga Boga!? 

TAHI (koji je straga takodjer opazio, šta se je zbilo, dotrči napried 
— brižljivo). 

Šta je, kako li je? 

FRANKOPAN (pouzdano). Kako Bog da! — (Tahi i 

Bakić podupiru zatim Frankopana, što ga sihe ponešto jur ostavljaju. 

— Dočim to s ove strane pod bedemom biva, Jurišić s one strane 

— pošto je gradske vojnike uzbio — udari barjak u bedem. Uz to 
takodjer s ove strane bedema Banović prodre do Kečkeša i nasrne 
na njega. Ljuto se sabljami ta dvojica biju, ali najposlije ipak Kečkeš 
smrtno ranjen pade. Zatim Banović s jedne strane, a Jurišić sa 
druge gone posadne vojnike sa bedema, te ih tako goneći uzastopce 
sliede i za njimi unidju u grad. — Bitka na bedemih grada prestaje.) 

KEČKEŠ (slabim glasom). 

Nađvorniče, evo vjerne sluge, 
što ga možda zaslužio nisi, 

Evo, kako gine 1 . . . (Opazi izpod bedema ranjena 
Frankopana.) 

Šta to vidim? 

Pade i dušman — (Zadovoljno.) 

Sad ću lakše umriet! (Stanka.) 
Veseli se, kralju Ferdinande, 

Veseli se, nađvorniče, i ti. 

Najsilniji vaš protivnik pade! (Previja se od 
smrtne boli — zatim pogano i sve većma tiho.) 

Umrieti ću — Bože 1 — al* svejedno! 

Tu se samo jedan svodić sruši 
Baš neznatan, prem vjeran do kraja 
Kralju svome i njegovoj stvari . . . 

Šteta nije za me baš tolika, 

Te se može lako nadoknadit. 

Ali tamo! — (Gleda onamo, gdje Frankopana dru¬ 
govi podupiru.) 

Tamo se sad sruši 
U čas isti kula ponosita, 

Najsilniji bo zatočnik stranke 
Zapoljana svršit će svoj život . . . 

To je . moja utjeha ... u smrti . . .(Umire. 
— Tahi i Bakić svedj još podupiru Frankopana, dočim vojnici sa 
sviju strana dolaze, te prizor taj žalostno okružavaju.) 

BAKIĆ (Frankopanu). 

Hajdmo, kneže, sada pod vaš šator, 

Tam* će liečnik ranu razvidjeti, 

Doniet lieka. 

FRANKOPAN (pouzdano). Za mene ga nema! — 

Ja vas molim : tu me ostavite. 

Tu pod vedrim nebom, a krv vruća 
Neka teče prosto, dok ne izteče 
Iz svog vrela, iz junačkog srca. (U taj čas sunce 
stane izhoditi.) 

Eto sunce žarko jur izhodi, 

I barjake naše na bedemih 
Varaždina grada pozlaćuje. (Banović i Jurišić uka¬ 
zuju se na bedemih grada.) 

BANOVIĆ (veselo, — jer ne opazi ranjena Frankopana). 

Ban Frankopan, Ivan i Hrvatska! 

Slava! — Slava! — Grad taj posve pade 
Nam u ruke. 

BAKIĆ (Banovićn — veoma žalostnim glasom). 

To je skupa dobit. (Pokazuje ra- 
njena bana.) 

Gledaj amo, mili pobratime, 

Knez je smrtno ranjen — jao. Bože! 

BANOVIĆ (prene se). 

Šta to'vidim? 

JURIŠIĆ (sav protrne). Bože! — je V moguće ? (Jurišić 

i Banović hitro silaze po Ijestvah niz bedeme, te dodju tamo, 
gdje se Frankopan nalazi.) 

frankopan (Tahijn i Bakićn, što ga svedj do sad podupirahu). 
Pustite me, braćo, tu da legnem . . . 

Tu na zemlju. — Hoću da počinem — 

Ona će me i onako skoro 
Primiti u svoje tiho krilo. (Zatim poda Bakicu 
sabljn, a Banoviću barjak, što je sve do sad u ruku držao, pa se 
lagano na zemlju spusti. Svim su oči suzne. Banović t Bakić jedva 
se uzdržavaju, da glasno ne proplaču, isto tako neki vojnici do 
njih stojeći. Frankopan nastavi ganuto.) 

Nemojte mi, braćo, srce kidat 
Plačem vašim, no me saslušajte. 

Kažite mi: hoćete li svršit 
Molbu vašeg umirućeg bana? 

SVI (ganuto i oduševljeno). 

To hoćemo, vjeruj! — Drage volje! — 

BANOVIĆ. Tako nami Bog pomogo ! nam će 
Sveta biti volja tvoja. 

Frankopan (s očevidnim naporom nešto glasnije). 

Čujte: 

Ostanite, ko što do sad, vjerni 
Vazda kralju našem Zapoljanu, 

To je prvo, što vas molim liepo. 

Drugo jeste: da umjesto mene 

Tahi bude odsele vaš vodja, 

Slušajte ga, kanogod i mene . . . (Stanka.) 
Kažite mi, hoćete li tako? 

SVI. Mi hoćemo! — Bog je nami svjedok! 

FRANKOPAN (uzpokojeno). 

Lako dakle moći ću sad umriet. (Dosjeti se nešto.) 
Samo jedno mi još dušu tišti, 

Jedno jošte — 

KATARINA (još iza prizora). Gdje je moj Frankopan ? 

Gdje je? 

frankopan (spozna glas Katarinin — radostno). 

Moja Katarino ! — (Svrne prama nebu 
očima.) 

Bože, 

Ti s’ uslišo tajnu želju moju, 

Još jedanput da je vidjet mogu. 

PRIZOR ŠESTNAESTI. 

Prijašnji. — KATARINA dotrči sva zabunjena, te traži očima Fran- 
kopana — za njom dolazi JELENA, a na koncu prizora CIGANICA. 

KATARINA (strastno). 

Vjereniče, gdje si? 

FRANKOPAN (ganuto — blagim, nu slabim glasom). 

Evo mene! 

KATARINA (protura se kroz vojnike, koji u sve većem broju sa 
svih strana dolazeći Frankopana okružavaju. Katarina sad, čim ra¬ 
njena Frankopana spazi, u prvi mah sva protrne, zatim se u naj¬ 
većoj strasti do njega na koljena baci, pa mu obje ruke stiska 
medju svojima. — Dugo se oboje Ijubezno i ganuto gledaju. Naj- 
poslije ona progovori duboko raztužena te kroz plač). 

Dakle tako opet se sastasmo? (Jeleni, koja sa 
strane stoji i suznim okom taj tužni prizor gieda.) 

Gle, Jeleno, san, koj jučer snivah. 

Kako s* grozno, evo, obistini. 

Sad uvidjaš, da ja nisam zalud 

Tebe na put ovaj poticala, 

Sni i slutnje moje baš ne lažu! — (Frankopanu 
drhtavim glasom lagano i svečano.) 

Vidjeh u snu — grb tvoj, Frankopane, 

U kom aždaj vrhu krune trepti, 

A u štitu dva se lava bore 
Za hljeb, što ga trgaju na dvoje. 

Ar umjesto hljeba u snu vidjeh 
Razti^ato srce baš na dvoje. 

Srce, s kojeg vruća krvca brižnu . . . (Gorko 
proplače — zatim opet nastavi.) 

To bi tvoje plemenito srce. 

Koje evo krvcu svoju toči — (Gorko.) 

Za neharnost možda ii* zaborav. 

FBANKOPAN (jur veoma blied — slabim, nu Ijubkim glasom). 
Nemoj, dušo, tako! — Kralj naš Ivan 
Znat će moju vjernost procieniti . . . 

Utješi se sada, Katarino, 

I svu snagu duše sad sakupi! — 

Trebat ćeš je, jer znam, da me ljubiš. (Više- 
puta prekinutim glasom ) 

Ćutim, evo, da se jur primiče 

Čas razstanka . . . Nemoj da suzami 

ir uzdasi duši mojoj stežeš 

Laka krila, kojim* sada hoće 

Da poleti u svu otačbinu . . . (Ostalim.) 

I vi tako, braćo, učinite . . . 

Treba lako da se razstanemo, 

Sastat ćemo s* opet, ako Bog da! . . . (Sustaje.) 

KATARINA (videći, kako Frankopan sve većma blieđi — strašivo). 
Mili Bože — ala probljedjuje! 

FRANKOPAN (Ijubezno). 

Još jedanput, molim, umiri se, 

I pomisli na to: da bit mora . . . (Stanka.) 
Podigni mi malko glavu, dušo . . . 

KATARINA (oporavi se — svu snagu sakupi, te Frankopanu pri¬ 
digne glavu, pa ju namjesti u naručaje svoje — drhtavim glasom). 

Hoće r tako dobro biti? 

FRANKOPAN (sve slabijim glasom). Dobro! . . . 

Hoću da se još nagledam sunca, 

Liepa, topla sunca ovog svieta 
Prie razstanka . . . (Sklopi ruke, kano da se moli — 
nastaje dulja stanka — svi su duboko ganuti, a mnogi na glas plaču. 

Frankopan nastavi.) 

Sad još jedno molim: 

(Lice mu zasja i glas mu za čas biva krepčiji.) 

Jerbo želim, da ko junak umrem! — (Banoviću, 
koji je sve do sad predani mu barjak držao.) 

Razvij slavni baijak naš hrvatski 

Sad nada mnom . . . (Bakicu, što mu je držao sablju.) 

A ti, krotki druže. 

Podaj amo vjernu sablju mojul — (Banović raz¬ 
vije nad njim barjak, dočim mu Bakid sablju pruža.) 

A trubljaši nek mi sad zatrube 
Još jedanput — zadnju poputnicu . . . (Trubljaši 
zatrube — a umirudi Frankopan desnom rukom sablju, lievom 
ruku Katarininu k srcu svom pritište, oko mu neobično zablista — 

glasno.) 

S Bogom, djeco! — Ivan i Hrvatska! (još 
jedanput duboko uzdahne, zatim umre. — Svi klonu. U isti čas 
prikaže se ciganica sa strane. Katarina i Bakić, čim ju opaze, pro- 
trnu, nu ona svečano i muče prolazi, kadkad postoji, te Katarinu i 
Bakica ozbiljno gledajući najposlije iza bedema gradskog izčezne.) 




IZABRANE PJESME. 




Ljubice. 

( 1844 .) 

I. 

f to je sreća? — Zlatno runo, 
Što ga traži staro i mlado; 
Svatko bi ga baš podpuno 
Osvojiti za se rado. 

Od kraljevskog sjajnog dvora 
Do prosjačke kolibice 
Traži svatko bez odmora 
Hitrokrile trag božice. 

Svatko hoće da ju lati, 

Zato za njom bježi, hrli; 

A1 ju riedko tko uhvati — 

Mnogi samo sjenu ogrli. 

II. 

Muž, što *e sveto, ne poznade, 
To je samo ženi blago. 

Sve ko žrtvu strastim dade. 

Što mu god je milo i drago. 

Strast ga uviek napried tjera 
Bez pokoja, bez odmora, 

Kano nekoč Ahasvera 
Kletva preko kopna i mora. 

I muž da se sretnim zove ? — 
Prodj* se šale! — Njemu svane 
Mir tek poslie borbe ove, 

Kad mu vruće srce stane. 

III. 

Vas ja zato mogu zvati 
Sretnie, mile krotke žene. 

Vas, kojima uviek cvati 
Cvietak blage uspomene. 

Nesretne ii* sretne bile, 

Duh vaš uviek traži rado, 

Ko zelenu goru vile. 

Prošlih dani Eldorado. 

Kad muž zdvoji, što mu hudi 
Sve na svietu udes uze. 

To i vaše ciepa grudi; 

A1 vam zato Bog da suze. 

IV. 

Angjeli ste nama, žene. 

Što nas, usred strasti vira 
Jur bez spasa izgubljene. 

Uzdržite palmom mira; 

A kroz ljubav vašu, mile, 

Pružate nam ruže s nebi 
I krotite divlje sile: 

Tko vas dakle ljubio ne bi ? 

Tko ljubavi sladkog čara 

Ne poznade, — vas ne ljubi, —- 
Onaj samo sebe vara: 

Jer najljepši cviet izgfubi. 

V. 

Sred života mog promjena 
Ostah kano stup Memnona, 

Kad mu tamne noći sjena 
Zastre trake sunca siona. 

Kada jednom dievu vidih, — 
Dana mojih sunce sinu. 

Uzor, do sad koji slidih. 

Bi pretvoren u istinu. 

Iz mojih se onda grudi 
Trgnu glasak pitajući: 

Hoće li kad u požudi 

Srce dieve za me tući ? — 

VI. 

Baš se ne ću još predati 
Lelju, da me sad potlači: 

Na mejdan ga hoću zvati: 

»Još jedanput, tko je jači?^ 

Bogović: Pjesnička djela. III. 

Genu bitke dobro znasmo, 

Zato dakle snagom cielom 
Tako ti se porvasmo, 

Kano Jakob sa angjelom. 

Razlika sad jedna samo 
Medju nama i onim vlada: 

Da angjela Jakob tamo — 

Mene Leljo ovdje oblada. 

VII. 

Speta slobod gorko tuži 
I ljubavi krivi boga: 

»Leljo, na čast to ne služi. 

Ići dvoje na jednoga!« 

Ali mudro taj primieti: 

»»Kad je govor od junaka. 
Moć je s punim pravom rieti: 
Da je bitka nejednaka.«« 

(Lukavo se tu nasmije, 

Veleć): »»dakle ne budali, 
Slaba dieva junak nije; 

A ja što sam? — dječak mali!« 

VIII. 

Oj junače, ki si prije 

Snivao sanak od slobode: 
Tvoja slobod sada gdi je? — 

Ko jutrenji sanak ode! 



Ode kano magla hitra, 

Kada jarko sunce svane; 

D* ko rosa, koja titra 
Sad na listu, a sad pane. 

Nema, srce, spasa za te! 

Prem su sladke tvoje brige; 

A1 verige, ma i zlate. 

Jesu ipak viek verige. 

IX. 

Budite mi u pomoći, 

Dioskuri, zviezde jasne. 

Kažite mi u toj noći 
Put do moje dieve krasne; 

Da ja, kano sveti kralji, 

U Betlehem ići mogu, 

Da i ja moj darak mali 
Do djetešca metnem nogu. 

Zlata nemam, ni bisera, 

Što bih mogo darovati; 

Samo srce, gdje nevjera 
Nema stana, mogu dati. 

X. 

Imam ipak i ja zlata, 

Što mi daje rujna zora. 

Kad otvara zlatna vrata 
Onkraj naših divnih gora. 



Ta i srebra dost’ imadem, 

Što mi pruža mjesec jasni; 

K tomu zviezde ak’ pridadem. 
Vrt biserni imam krasni. 

A koje je alem ciene 
Prema sjajnoj ranoj rosi, 

Ka u sebi sjedinjene 

Sve sunčane boje nosi? — 

XI. 

Vidim svakdan u iztoči 
Zore mlade skut rumeni, 

A1 me ljube sjajne oči 
Još ne jave danak meni. 

Tako u tamnoj noći sidim 
Kano liepa tica zeba, 

S njom pjevajuć, što ne vidim 
I što želim: — jasnost neba. 

»Čuj, oj krasna rujna zoro!« — 
(Tako glase me pjesmice): 

>Daj, pokaži tužnom skoro 
Put iz noći i tamnice!« 

XII. 

Dobim listak iznenada, — 

Ruka ne smie, da ga otvori: 

Jer me s jedne strane nada, 

S druge pako sumnja mori. 




Otvorim ga ipak, — čitam: 

>Ja te ljubim U i pun smeće, 
Sav uzhićen sebe pitam: 

Da r sam vriedan ove sreće? 

Vedro mi se nebo otvori. 
Razbistri se tužno lice, 

I ljubavi rajski dvori 
Dižu srce iz tamnice. 

.p- 

Onomad mi iznenada 
Rieč presieče dieva moja: 
t Koliko si, kaži sada. 

Zaljubio već gospoja?« 

Kano munja s vedra neba 
Smetoše me slova ota, 

A ja sad, gdje baš bi treba 
Odgovorit, — niti jota! — 

Počeh plesti: — »*ah oprosti — 
Zgoda, ~ k tomu srce vruće —«« 
Ona na to: »dosti, dosti. 

Samo pazi u buduće! — < 

XIV. 

»Ti si, ti si ma ljubica. 

Ti si sreća ma jedina, 

Tva je sad jur jabučica. 

Bit će i kita ružmarina!« 



>Za sad nas još smutnje diele 
Ljudi, — nu to nas ne pači! 
Samo nek nas većma vele 

Ljubav, vjera, nada jači.c 

»Tko bo uKanaan želi doći«, 
Čuh od otca mnokrat svoga: — 
»Taj kroz pustoš mora poći 
I pretrpjet prije mnoga.« 


Smilje i kovilje. 

( 1847 .) 

Vaj ljubavi. 

I. 

S igdje za me, ah, ne cvati 
Zadovoljstva riedki cviet. 
Ma ko misli roj krilati 
Baš obišo čitav sviet. 

Jer bregovi i doline 
Ne mogu mi pokoj dat, 

I tam’ morske sred pučine 
Nesretniim se još ću zvat. 



Jedan otok znadem samo, 

Gdje bi mogo sretan bit: 
Tvoje srce, — daj mi tamo 
Kolibicu sagradit. 

LiL 

Znajuć rane srca moga, 

S posmiehom mi dieva veli: 
»Da t* se srce razveseli. 

Pjevaj nešto šaljivoga!« 

»»Nesretnoga sretan ne će««, — 
Odgovorili — »»da razumi, 
Moje pjesme drage su mi, 
što SU jeka od zle sreće.«« — 

. > »Jer ko bučac mlade svoje 
Krvlju grudi prokljuvanih. 
Žrtvujući sebe, hrani. 

Tako i ja pjesme moje.« < 

III. 

Oj ljubavi, carice nemila, 

Kaži meni, odkud tvoja sila. 

Da svi puci, svi na svietu tome. 
Klanjaju se možnom žezlu tvome? 

Kralji krune skidaju s tjemena. 

Da pred tobom prignu sva koljena, 
I vitezi silni u dobiti 
Moradu se lancem tvim kititi. 



Svi podnose uze Ijubeznive, 

Nit se sili tvojoj kad protive, 
Jerbo lako nose tvoe okove, 

Kad iz mednih crpe ust* cjelove; 

Nu sladke su iste gorke boli. 

Koje srce često žežu toli, 

Kad se zalud pokoj duše gubi, 

A što ljubiš, — ne će da te ljubi. 

Tako ti se sa mnom zgadja sada, 
Zalud srcu želja, zalud nada; 
Bože, da bi samo s njom se zbilo 
Isto tako, lakše bi mi bilo! 

IV. 

Kaži, dievo, vrhu sveg ljubljena, 
Zašto si mi viek tako studena ? 
Studena je bistra voda, 

A1 je u sebi ipak blaga. 
Putnom, što mu sile poda. 

Bit će uviek mila i draga. 
Tvojih oč*ju pogled liepi, 
Hladan, ko bez duše slika. 

Ne će nikad da okriepi 
Vjerna tvoga Ijubovnika. 

Oj djevojko, toli nesmiljena, 

U tebe je srce od kamena! 

Da, da, srce od tvrda kamena, 

To je žalost moja bezimena! 
Istina je, stanac kami 
Tvrd je, al ga drugim tari. 



Iskra mora da se izmami, 

To su znate svima stvari. 

Ja kod tebe svedj se trudim, 

Da iskricu od ljubavi 
U srdašcu tvom izbudim, 

Zalud, ne će da se javi. 

Da, tvrdja si nego morska stiena, 
Meni ipak vrhu sveg milena! 

V. 

Samcat sjedi golub na grančici, 

Na grančici od jablana tanka, 

Samcat sjedi, glasnim grlom guče. 
Da dozove milu golubicu, 

Koja leti niz to polje ravno, 

Pa na nj ne će niti da pogledne. 
Golub guče: »Vajme, golubice. 

Zar ne čuješ gorke jade moje? 

Vrat* se natrag, od mene ne leti. 
Već sustavi krilca tu kod mene. 
Vjerno ću te ljubit, dvorit ću te, 
Gniezdo ću ti mekano sagradit. 

Gdje ćeš spavat, a ja bdjet nuz tebe. 
Nemoj dakle, ako Boga znadeš, 
Nemoj dulje odbijat srdašce. 

Ta vjernieg ne ćeš nać od mene. 
Ako prodješ tri dni polje ravno. 

Tri dni polje, tri dni zelen-gore! 

A1 ne sluša ptica golubica. 

Već odleti, za njega ne mari. — 

Ej golube, ti moj jadni druže. 

Ja razumiem tvoje gorke jade. 



1 ia ljubim jednu djevojčicu, 

Kiuio i ti tvoju golubicu, 

ioj pjevam, ja ju k sebi zovem, 

Ta ioj dare sve po izbor nudim: 
Viorno srce, jabuku crvenu. 

Ali zalud jesu moji trudi, 

/iilud vaji, težki uzdisaji, 

I svi dari, kad za me ne mari! 

VI. 

Dalje, dalje žurnom nogom, 

Štap u ruke; s Bogom, s Bogom! — 
Nek jedanput konac momu 
Bude u srcu ratu tomu. 

Šta ću ovdje dangubiti. 

Srce leđno viek ljubiti ? 

Ne, ne, bolje jest uteći 
I s vremenom pokoj steći. 

Za me ovdje već ne cvati 
Sreća, niti pokoj zlati, 

Napried daklem žurnom nogom. 

Još jedanput: Ostaj s Bogom ! — 

Vaj, što rekoh u naglosti 
Bezpametan ? ah, oprosti! 

Jezik samo besjedjaše. 

Srce 0 tom ništ’ ne znaše. 

Ono mene natrag vuče 
I hlepteći za te tuče; 

Zato oprosti ubogomu, 

0 carice, robu tvomu 1 

Jer za mene nema veće 
Na tom svietu, vjeruj, sreće, 
Nego blago tvoje lice 
Uviek gledat, ma kraljice ! 

Ti si angjeo moj Ijuveni, 

Ti jedina raj žudjeni; 

Daj, da mi se već objavi 
S oč*ju tvojih — zrak ljubavi! 



Uspomena. 

^d pastira, koji stada pasu 
Kraj jezera naših u bregovih, 

Čuo sam često čudnu priču: da su 
U jezera tihom dnu gradovi, 

Koji odavna tamo utonuše, 

I da sada još u neko doba 

Glas pastiri zvonu sličan čuše 
Iz dna hladna toga voda groba. 

Utonuše moje tako nade. 

Koje gojih nekoć u mladosti, 

K tom’ uzora divne sjajne zgrade. 
Sav propade raj mi prošastnosti. 

Uspomena samo kadkad dira 
Čut sa glasom svojim iz dubljine ; 

Povjestica dakle lih pastira 
Za me ima nešto bar istine! 



Na slavu ljepotici. 


^nao je Pariš, pastir mladi, 
Koja će mu biti ciena, 

Ako odsudio bude Lađi, 
Najkrasnija da je žena. 

Ipak bi mu težko izreći 

Sud svoj samo medju trima, 
Kak* ću, jadan ja, u srneći 
Sudit medju tolikima? 

Jer su Lađe sve sestrice, 

Bilo b*, Pariš, odviš’ za te! 
Evo vama jabučice, 

Dielite se, kako znate! 


Ljubavi uspomene, 

ll. 

^ad na dievu se namjerili. 
Koja mi se iznevjeri, 

Mislio sam: Djevče milo. 

Uzmi šilo za ognjilo! 

Vjernost, znam, je riedka trava, 
A ja nisam luda glava. 

Da ju tražim baš kod žene. 
Gdje j’ baš vrlo slabe ciene. 

Kad me koja s Bogom šalje, — 
Pa je dobro, — idem dalje. 

Srce mi se tješit znade: 

»Sviet još dieva dost* imade!« 

»Zašto da me žalost mori?« — 
Uz to šapćuć nada zbori: 

>Šta ti basni gojit tugu? 

Traži, pa ćeš naći drugu!« 



»Za cjelov te jedan moli 
Rob tvoj,« — rekoh — »podaj mu ga!« 
Ali ona ne odoli 
Želji mojoj, već se ruga. 

Ruga mi se, smi’e se i ljuti, 

A nje usta — jagodice — 

Svakog, koji nij’ bez ćuti. 

Baš zamame nehotice. 


Za glavicu tad ju uhvatim, — 
Ali ona poče vikat; — 

Ja joj usta zapečatim 

Cjelovima po dva trikrat; 

Pa ju više unaprieda 
Za cjelove molit ne ću. 

Već, ak’ mi ih s dobra ne da, 
Ko sad, — silom tad uzet ću. 



Ljubi, dok čas vience pruža, 

Nemoj dugo mudrovati, 

Gle mirisna ova ruža 
Nas zanima, dokle cvati. 

Danas krasna sja u rosi, 

S vjetrićem se lako okreće, 

A1 u sebi smrt čim nosi. 

Sutra takva već bit ne će. 

Da, venut će, klonut glavom 
I svoj miris izgubiti, 

Tak* će, dievo, sa svom slavom 
I tvoj cvietak po zlu iti. 

Zato zlatni čas ne gubi! 

Jer što j’ prošlo. Bog ne vraća. 
Ljubi, dievo, ljubi, ljubi! 

Toj j’ mladosti rajska plaća 


IV. 

Oj djevojko, tako ti sunašca! 
Nemoj biti studena srdašca. 

Na tom svietu veće slasti nije. 
Nego ljubav srca kad razgrije. 

Jer čim svedjer bolje ih užiže. 
Svojim plamom k nebu ih uzdiže. 
Zato sjedni, dušo, amo k meni. 

Pa za ljubav — ljubav ti izmieni. — 
Sjedni bliže, da ti kažem sada. 
Bez ljubavi što je dieva mlada: 

Što je ruža bez mirisa blaga, 

Što bez rose — cvieća družba draga, 

Što SU gusle bez ikakve žice, 

Što kladenac bez hladne vodice, 

Što su gaji bez slavulja mila, 

Što li golub bez desnoga krila, 

Bez obala cvjetnih što je rieka. 

Što li gore bez vila i jeka, 

Bez bisera svojih što je more, 

Bez danice što je rumen zore, 

Što sunašce bez svoih toplih zraka. 

Što samotna zviezda posred mraka. 

Što bez vesla usred mora šajka. 

Što li bez svog milog čeda majka, 

Što je zeba usred tamne uze, 

Pusto srce — bez radosti suze, 

A carica bez svoe krune što je, 

Bez ljubavi, vjeruj, dieva to je. 

\V. 

U proljetnoj liepoj noći 

Kraj potoka sjednem s njome, 

Ljubim mile, modre oči, 

Medna usta mlade mome. 

Povučem ju na koljeno 
I cjelivam opet mnogo; 

Ona reče raztreseno: 

>Nemoj, — bi tko vidjet mogo!« 

Nema kraja cjelovima, 

Nikog nema, koj svjedoči; 

Ona šapće sad ustima: 

»Nemoj, — bi tko mogo doći!« 



Icn? 

Dalje ljubim neprestano: 

^Xemoj, — bi tko mogo žuti!« 
Šapće tiho i lagano, 

A najposlie i zašuti. — 



Nema, bome, slasti veće. 

Nego tajno gdje boravi 
I proniče divno cvieće 
Sretne, blage, ah, ljubavi. 

Ja sam dievu cjelivao 
Kraj potoka jedan časak. 
Jedva j’ potok to saznao. 

Već ribicam donie glasak. 

Glas ču ribar, kad uhvati 
Krapa ribu jednog petka. 
Ribar kaže svojoj Kati; 

Od nje sazna dieve tetka. 

Tetka odmah i veselo 
Svud raznosi novost ovu. 
Sad ju znade već sve selo 
I svi vrabci na mom krovu. 


Zajedno se nekoć nastaniše 

Seke: vjernost sveta, ljubav blaga, 
A1 se seke nešto zavadiše. 

Ode vjernost u sviet sve bez traga. 

Ni sada se ne zna, kud je pošla, 

Da r je jošter na svietu ovome? 

Samo to se znade, da je prošla 
Zlatna doba boljeg vieka s njome. 

Istina Bog, ljubav uviek kaže: 

Da je jošter kod nje vjernost seka, 

Ar to tvrdeć, žalibože, laže. 

Te i danas zalud seku čeka! 

Ja sam po vješt ovu svud jednako 
Pripoviedat čuo mnogoputi. 

Što se, dušo, smiješ? — nije V tako, 
0 protivnom mene daj uputi! 

I VIII. 

Obećo sam, da ću doći 
Za sigurno u dva sata, 

Ar kako ću do nje moći, 

Kad ja nemam ključ od vrata? 

Vrieme gubit je grjehota, 

Šta ću s’ mozag mučit dugo? 

Ni dva ni tri, preko plota! — 

Ne ostaje sad već drugo. 

Sada šarko, pas prokleti. 

Spazivši me grdno laje, 

K tomu mjesec još zasvieti, 

Da umnoži moje vaje. 


Bogović: Pjesnička djela. III. 


11 



Kroz tegobe se prikradem 
Ipak sretno do komore, 

I naknadu tu imadem: 

Da ju gledam ća do zore. 

IX. 

U večernjem mraku samcat sjedih, 

Duhom svojim hitru maštu sliedih, 
Puštajući sve za sobom vaje, 

U čarobne divne njene kraje, 

I djulistan mi se blag otvori, 

U kom mašta rajske slike stvori; 

Medj slikami timi svud bez broja 
Bi takodjer mila slika tvoja, 

To mi tako dimu srca žice. 

Da sam pjevo Ijubve mah pjesmice. — 

Na jedanput prizor se promieni, 

I ja vidim sliku — jao meni! — 

Tužnu sliku — moje domovine. 

Ka zavapi: »oj nesretni sine! 

0 ljubavi tvoje srce poje. 

Zar ne vidiš ljute rane moje? — 

Zar ti srce ništa baš ne haje 
Za tvoe majke težke uzdisaje?« 

Osviestih se odmah, — te sad meni 
Nekim stidom lice zarumeni: 

»»Istina je«« — rekoh — »»ja priznajem, 
Da sam falio, zato rieč ti dajem, 

Da nit ne ću, dok ti j* suzno lice, 

0 ljubavi pjevat već pjesmice! 

A ti, kojoj pjevah pjesme ove, 

S Bogom ostaj! — Domovina zove!«« 

Domorodni glasi. 

( 1848 .) 

Ustaj, rode! 

8 staj, ustaj, mili rode, 

I duboki san otresi, 

Da te viek i pravda vode 
Tam*, gdje vječna luč se kriesi, 

Gdje j* naroda sveti hram, 

Prazno j* tvoje mjesto tam. 

Tamo jur svi puci hrle. 

Da tu sebi mjesto osvoje, 

Svi se bratski tamo grle, 

Izgledaju sine tvoje: 

»Još ih nema?« — »»Nema, jao!«« 
Duboko si rode pao! — 

Pao baš jesi naopako, 

A1 si pao sam po sebi, 

Nu svedj nisi pao još tako. 

Da se podić mogo ne bi, 

Ustaj samo u taj čas, 

Napried! — sliedi vieka glas! 

Vrieme u vječno more teži. 

Niti koga ono čeka, 

A tko uprav s njim ne bježi, 

Stić ga ne će doviek vieka; 

Zato napried! s njim u bieg, 

Put ti kaže Slave stieg! 

Rieč Ilira. 

^viek složno treba poći, 
Želimo li k cilju doći, 

Jer u slozi stoji spas 1 
Ljubav k rodu ilirskomu, 

A u obće slavjanskomu 
Vazda neka vodi nas! 

Narodnosti štit nas krije, 

Ništ’ nemožno pod njim nije 
Nama za naš mili dom; 
Tko li sveto nam ognjište 
Kletom rukom satrt ište. 
Traži poraz biću svom! 

Tko li krvcu roda svoga 
Izda kano Juda Boga, 
Domovine nije sin; 

Izdajicu takvog treba 
Da udari grom iz neba, 

Zao da padne dušmanin. 

Braćo, ništa ne bojmo se, 

Jer za pravdu borimo se, 

I nam će sat udariti 
Jur će doći sretno vrime. 

Gdje će svuda slavsko ime 
U velikoj cieni bit. 

Samo složno treba poći. 
Želimo li k cilju doći. 

Jer u slozi stoji spas! 



Ljubav k rodu ilirskomu, 
A u obće slavjanskorau 
Vazda neka vodi nas! 




Jeka. 

ipajd da pitam gora jeku, 

Da li, što nam svitat poče 

U tom nade punom vieku. 

Da li danak skoro doć će? 

»Hoće!« 

A1 dušmanin svuda vreba, 

Kaži, jeko, tak’ ti Boga! 

Što je nama najveć treba, 

Da nas prodje kob prestroga? 

»Sloga!« 

Nesloga bi svih Slavjand 
Ljuta bolest i nevolja! — 

Gdje je, kaži, liek tih rana. 

Što li uvjet zdravlja bolja? 

»V olj a!« 


Pravo kažeš, jeko gora, 

Čvrsta volja s silnom slogom 
Nas Slavjane spasit mora! — 

Na savjetu hvala — s Bogom! 

»S Bogom!« 



Abeceda i azbuka. 


f^beceda i azbuka, 

To je naša težka muka, 

Mi bi svrhu stigli prije 
Da razlike ove nije«; 

tTo jedino nas još dieli! —< 
Tako mnogi kod nas veli, 
Misleć, da iz vrutka toga 
Proiztječe sva nesloga. 

A1 je drugdje, ne u pismenih, 
Uzrok, što smo razciepljeni: 

Krv je naša nestrpljiva. 

Nišu pismena nisu kriva. 

Jer ko negda, tako i sada 
Zli duh medju braćom vlada. 
Svaki svoja više cieni 
Sredstva^ nego cilj obćeni. 

Abeceda i azbuka 

Dva su grla jednog zvuka. 
Jedan duh nek vlada u njima. 
Pak će biti, što bit ima!- 



Polumuž. 


"^isu, bome, svi jednaki 
Niti prsti, kamo V ljudi, 

Ima ti još svakojakih 

Kod nas ljudi čudne ćudi. 
Naslov muža što ne vriede. 

Jer protivnu narav sliede. 

Jadni stvori iztrošeni 
Djulvodom se umivaju. 
Srcem, umom potišteni. 

Za svoj narod ništ* ne haju. 
Jer je njima domovina 
Tudja, kano meni Kina. 

Sve, što drugi za rod rade, 

To su njima liepe basne. 

Oni brade sebi glade. 

Zbore uviek, al bez basne, 
Vijaju se ko trstike, 
Tužno-smiešne ljudske slike! 

K tomu tudje običaje, 

Tudji jezik većma štuju 
Nego svoje — istina je! 

Pače i slabe time truju. 

Jer ih mnogi, da ne uvriedi, 
Kano majmun u svem sliedi. 

U salonih, na balovih 
Nać ćeš sličnih iztisaka. 



Deset delia će takovih 
Smrvit dobra pest junaka; 

Sviet u obće stvore ove: 
»Stutzer, dandy, lion« zove. 

Pak gle, kako se ponose! 

Valjda zato, što slučajno 
Slavnog djeda ime nose? — 

Kaži der im posve tajno: 

Da si hoće najprie time 
Oprljati slavno ime. 

Ipak ti se kod nas štuje 
Mnogi hadum takve vrsti, 

Druge opet naš sviet psuje, 

U kojih je značaj čvrsti; 

Zašto? — bi li znati htjeli? — 
Jer ko narod — nismo zreli. 


Govorđžije. 

^a ja kod nas mogu zbor jezika 
U junačke sablje pretvoriti, 

Mogo b’ sav sviet njimi predobiti, 
Nestalo bi svuda lovorika. 

ir da mi je moći stvorit kako 
Te jezike u mudraca pera, 

Izhod, zapad, jug, ća do sjevera 
Čudesa bi čitao svakojako. 



A1 jezici su ti čudne stvari — 

Kad je treba izvest rieč u djelo, 

Bilo riečju, perom, sabljom — smjelo, 
Ljuto ti se čovjek tad prevari. 

Zato nemoj vjerovat, što trube 

U sviet mnogi kod nas danju, noću. 
Već ti s božjom radi sve pomoću, 

Pak im reci: »jezikvaš za zubelc 


Slavjanskim renegatom. 

“poznamo vas dobro, odpadnici 
Slavjanskoga roda, gdjegod bili, 

Gdjegod bili, kudagod brodili. 

Poznamo vas baš u svakoj slici. 

ir vi Niemca umnožali čete, 

Mećuć na se >die Allonge-Perriick 
II* atilu, brk, Magjara dike, 

Vičuć s njime: >kutya ter remt et te!« 

Zakona mi! mi vas ipak znamo. 

Jer slavjansko vas izdaje ime, 

A1 nemojte mislit, da vi time 

Ugodiste baš tudjinstvu tamo. 

Ta i tudjin takovog ne štuje, 

Koj je izdo rodnu braću svoju. 

Već si misli: »izdat će i moju!« 

Pak ti se ga čuva kano guje. 



Ajte, na čast vam tudjinstvo bilo, 
Pred Bogom i svietom izdajice I 
Ej da Bog da, da vam u znak lice 
Kano gruda zemlje potamnilo! 




Narodne pjesme. 

^j vi polja cvjetna, šume guste, 

Vi gradova razvaline puste, 

I vi bistre rieke, silne gore. 

Gdje se liepe naše pjesme ore; — 
Kažite mi, ja vas liepo molim, 

Da jadnomu srcu mom odolim. 

Gdje je, što se često baš spominje 
U pjesmama, naše more sinje? 

Gdje su biele i prijatne vile ? 

Njih ljubimci silni vilenjaci 
I na glasu hrabri svud junaci? 

Gdje li i kako slavan i uzmožan 
Narod, al medj sobom viek nesložan ? 
Na što šapćuć polja, rieke, gore. 
Gradovi i šume odgovore: 

»Kakova ti magla oči krije. 

Zar ne vidiš, što je, što li nije? 

Što ko naše često se spominje. 

Znaj, sad da je tudje more sinje; 

Što su vile negda ovdje bile, 

Jur odavna jesu odletile ; 



Sve na glasa viteze, junake 
Krije zemlja ili tmina rake; 
Samo narod tebi nad sve mio 
Još je takov, kakov je i bio! — 

Janu Kollaru. 

;|€ada nebo i zemlju stvori 
Svemogućeg Boga volja, 

S nebeskoga svog priestolja 
»Svjetlost budile progovori. 

1 kaotska, ki prie vlada 
Svuda tmina, odmah nesta, 
Stere s* suncu zlatna cesta 
Od izhoda do zapada. 

Sred slavjanskog svud mrtvila 
Isto j’ tako usred noći 
Rieč tvd puna rajske moći: 
»Uzajamnost!« zaorila. 

Uzajamnost, k§ probudi 
Jur slavinska sva koljena, 
Vječna j’ zato tvog imena 
Slava u svih slavskih grudih! 



Na grobu žrtava 

29. srpnja 1845. 

narode, što mi tužan stojiš 
Pokraj groba tvojih mučenika, 

Gdje se viju vienci lovorika. 

Tužan stojiš, slabe nade gojiš? 

Još se valjda neprestano bojiš 
Budućnosti tamnih, groznih slika. 

Zar u sebi od kreposti dika: 

Uma i srca tako malo brojiš? 

Pamti dobro, što pjesnici slove: 

»Svaki narod svome zavičaju 
Raj sagradi najprie kroz grobove! —« 

Zato ne plač’ više, znaj, k tvom raju 
Budućnosti, slavne žrtve ove 
Tebi jasna vrata otvaraju! 


Hrvatom. 

^de junak gorom pjevajući, 

Pa on pjeva, srcu da odoli. 

Uz tanane žice tamburice 
Razne pjesme glasom junačkijem. 
Pjeva djela hrabrih vitezova 
Slavnog našeg roda ilirskoga, 

Što bijahu sretni na oružju; — 

Tu spominje Kraljevića Marka, 

Ljutog zmaja Kastriotić bana, 

Za njim pako Sibinjanin Janka, 

Još Sekulu, silnoga viteza, 

I Nikolu kneza Zrinovića, 

Sivog orla Relju Bošnjanina, 

Ljutu guju Iva Senjanina, 

Glasovitog Miloš Obilića, 

Za njim bana poznatog Kulina, 

Košarića, vojvodu Hrvoju, 

I još druge silne vilenjake. 

Nebrojene, al narodu znane. 

Kad ih redom spominjao bješe 
I junačko srce ohrabrio. 

Tad zapjeva tanko glasovito. 

Da se ori u zelenoj gori. 

Pjesmu slavnu, liepu, domorodnu: 

*Da Hrvatska jošter nij* propalaU 
Junak pjeva, jeka mu odpieva, 

A pripieva zbor kriljatih ptica. 

Isti bori u zelenoj gori 
I potoci, njegVi slušaoci, 

K tom vjetrići oko razvalina 
Sjajnih negda — pustih sad gradova 
Šapću, šume, prše i žubore. 

Kano tajni kakav zbor duhova — 

Još i tihe stiene i planine. 

Kršna polja, drage i doline. 

Gledaoci mirni, bezpristrani 
Djela hrabrih naših praotaca — 

Svi svjedoče, da Hrvatske ima, 

Ka je mnogim sad trn u očima. 

Te bi rado silom iztrgati 



174 


List iz knjige dogodjajke zvane, 

Gdje se čita baš zlatimi slovi 
Ime staro, poznato: Hrvatsko. 

Ali, braćo: — ništa se ne bojmo! 

Dok je nami toliko svjedoka* 

I toliko svuda spomenika 
Slavne naše bolje prošastnosti, 

I dok nebo svetu pravdu štiti, 

A tisuće srca hrabrih bije 
Za slobodu milog našeg roda. 

Dotle — znaj te — premda za sad mala, 
Još Hrvatska naša nij’ propala! 


Sprovod. 

^idjeh do sad čudo nevidjeno, 
Gdje mrtvaca vela družba prati, 
Sve po izbor Slavonci, Hrvati, 

Što se liepo sakupili biše. 

Da pokojnom zadnju čast izkažu. 
Ala, brate, čudna mi sprovoda! 

Tu ne bješe plača ni jaukanja. 
Već tu bješe družba sva vesela, 
Kan’ da ide kamo u svatove, 

A ne, ko što se na sprovod ide. 
Kad mrtvaca u grob položiše. 
Mjesto suzi pregorke žalosti 
Svim radosti suze s oč’ju sjaše; 
Nasta vika, radostno pljeskanje, 
Nasta cvieća ko s raja sipanje! — 



Mili Bože, divnoga veselja! — 

Ali ipak, da t* je stajat bilo 

Blizu mene, bio bi vidio 

Dva tri dobra starca u skupštini, 

Za mrtvacem kako tajno plaču. 

> Ne plačite!« rekoh — * doć će živi 
Na mrtvoga mjesto, a što j’ živo. 

Bome j’ bolje nego mrtvo tielo! 

Bolji dakle jezik naš narodni 
Neg’ latinski — pokojna mu duša!!« 

Moja želja, moja nada. 

^vud Švajcarska diči se država, 

I što joj je krasnim okrunjena 
Od slobode zlatne viencem glava, 

I što sva je divno nadarena 
Svim* dražestmi raja zemaljskoga. 

Tako da se pravo može zvati: 
»Izabrana« radi svega toga, 

Gdje s slobodom narav se pobrati. 

Tu bregovi siede glave dižu 
Pram susjednom nebu u visine. 

Vapaji ih ljudski ne dostižu, 

Nit radosti uzklik iz nizine 
Od viekova čvrsto, mirno stoje. 

Kano možni slobode stražari, 

Pod kreljuti mećuć sine svoje. 

Baš ko mlade orle oro stari. 



Doline su slične šaren-sagu, 

U kom jesu rieke izvezene 
I jezera svud kroz narav blagu, 

A kroz ljudi ruke zgrada stiene. 

Svud je zemlja blaga, svuda rodna, 
Obrtiiosti možno noseć bilje, 

A gdje ova vlada, bit će plodna 
Ista pustoš, rodeći obilje. 

Ne pitajte, braćo, za puk ovi, 

U državi toj što sretno žive. 

Mogu r, kaž’te, sivi sokolovi 
Drugo izleć već sokole sive? — 

Puk je hrabar, slobod svu ljubeći, 
Unuk pravi Telia, Winkelrieda, 
Složan silom viek u svakoj sreći 
Usred svojih gord čvrsta zida. 

Zato ništa, što od tri sastoji 
Baš naroda razna ta država, 
Dušmana se ipak viek ne boji, 
jer je medju svima sloga prava. 

Brat od negda s bratom otačbine 
Svaku zgodu dieli i ne tuži, 

I to čini, da se svi sjedine, 

Kada hoće vrag da ih razdruži. 

Često me je tamo srce vuklo, 

Tam’ k slobodnim onih gora sinom. 
Za njih uviek jače, žešće tuklo. 

Dok se upozno nisam s domovinom. 

S domovinom mojom vlastovitom, 

U kojoj sam dugo tudjin bio, 

A1 je i mene trubljom glasovitom 
Duh vremena iz sna probudio. 

Obazrem se, vidim vele gore, 

Vidim krasne, plodne svud doline, 

Vidim i ovdje, kako u ponore 
Šumom pada potok sa planine; 

Vidim narod, u kom je dobrota 
Sa hrabrošću liepo sjedinjena, 

A1 je isti narod taj sirota. 

Jer predsudd još ga drži sjena. 

Od njeg čujem pjesme prošlih dana. 

Koje jauku sasvim baš priliče. 

Jauku roda, koj od težkih rana 
Bolujući k nama se utiče: 

Jadno kaže polje nam Kosovo, 

Kako rodjen brat po bratu pane, 

A1 ne čini bolje pleme novo. 

Nad neslogom svakdan sunce svane. 

A kod nas je samo narod jedan. 

Pa gle, kako s’ bije medju sobom, 

A sad pitaš: »gdje se bije biedan?« 

»Nad nesložnih jur djedova groboml^ 
Valjda j* kletva Kaina u dio pala 
Tom narodu, te u vječnom ratu 
Uviek samo od mržnje i jala 
Brat 0 glavi radi rodnom bratu. 

Hoće r ikad kletva ta prestati 
Medjusobnog jala, mržnje i zlobe? 

Bogović: Pjesnička djela. III. 

Hoće 1’ skoro nama već zasjali 
Očekani danak bolje dobe? — 

Ako Bog da, hoće i to biti! 

Jer je srce u nas jošter zdravo, 

Braća će se opet pomiriti, 

Uvidjevši, što j* krivo, što 1’ pravo. 

Tad će nestat medj nami bez traga 
Te nesloge, gadne ljute guje, 

Da, nestat će starog našeg vraga, 

Koj nam tajno robstva lanac kuje, 
Nestat će ga, koj medju narodom 
Viek djavolsko svoje sjeme sije, 

Pa kad nikne i urodi plodom, 

Žetvu držeć, zlobno mu se smije. 

Bud’mo dakle složni sred svih zgoda! 

Izmedju nas svakog sveto zvanje 
Neka bude samo: »sreća roda, 
Domovine naše blagostanje!« 
Sredstva k tomu, naše obće blago: 

Jezik, ustav, drž’mo hrabrom rukom, 
To nam budi uviek milo i drago, 

Baština nek bude to unukom. 

Nu buduć da, kad se kuća gradi, 

Prvo odozdo temelj se položi. 

Zato treba, za puk da se radi, 

Težki jaram njegov da se odloži: 

Ne gledajmo samo njeg’ve muke, 

Učimo ga živjet način pravi, 

Drugčie bit će znanja sva, nauke 
Za naš narod samo liek nezdravi. 

K tomu dodje slobod sveta, prava, 

Ki hram pravu gradi, a ne satire; 

Blažena je samo ta država. 

Običaji gdje su jedne mire. 

Gdje je zakon svima jedno krilo; 

0 da Bog di, da to skoro bude! 

Tad bi svud se jasno tek vidilo. 

Da blagoslov sliedi naše trude. 

Nastala bi u nas zlatna doba, 

Dušmani bi kleti zaplakali. 

Djedovi bi naši i sred groba 

Složnu unučad tad blagosivljali. — 

Hajde dakle, da se postavimo 
U alaje pod naš barjak sami. 

Lako tada vragu prkosimo. 

Kad smo složni — tko će proti nami? — 



Zviezda Slavjanstva, 


^lava otcu na nebesih, 

A mir Ijudma na tom svietu! 
Nova nam se zviezda kriesi, 
Tražeć sjajnost sebi otetu. 


Do sad tmastih od oblaka 
Ta bi zviezda zamračena, 
A1 sad moću svojih zraka 
Ta prodire kći vremena! 


* 



Sine Slave budi i druži, 
Uzajamno svima sjaje, 

Tak* da brata brat ne ruži. 

Veće svaki svog poznaje. 

Zato, braćo, složno stajte 
Pod barjaci krepke volje 

I nadalje, pa ne dvojte: 

Sjat će zviezda jošter bolje! 

Sjat će bolje, da nam vodi 
Puk slavjanski, kuda valja. 

Baš k prosvjeti i slobodi, 

A da s* krvlju ne okalja. 

Ne, ne, ona nikad ne će 
Kano kobna zviezda sjati, 

Veće tako, da u hram sreće 
Puk svoj čistom lučju svrati. 

Jer slavjanski puk zadaću 
Čovječanstva hoće riešit. 

Za sve žrtve u tom plaću 

Nać će; — tim se valja tješit. 

Stres*mo dakle pepeo s glava, 
Svrš’mo pjesmu s tim početu : 

»Otcu na nebesih slava, 

A mir Ijudma na tom svietu !« 



Uvjet spasenja. 

f[ii- spasenja bez požrtvovan]a! 

Žrtva tekar svaku stvar posveti, 
Isukrstu cio sviet se klanja, 

Što j* na krstu za sviet znao umrieti. 

Mnogo i tebe, moj narode, čeka, 

Mnogi od trnja vienac izpleteni. 

Mnogi kalež jada mjesto mlieka 
ir vodice hladne, vjeruj meni! 

A1 ti trpi, pak ćeš k cilju doći, 

Kog bez žrtvd nikad stigo ne bi, 
Samo napried! Bog će ti pomoći, 

Da dan Slave zasja kroz krst tebi. 


Domovini. 

domovino, moja majko mila, 
Ti si meni uviek draga bila, 
Duhom tebe ne ostavih, 

U tudjinstvu kad boravih, 
Dobro mi je tamo bilo, 

A1 je ipak nešt’ falilo, 

Jerbo natrag u majčina krila 
Vukla me je tajna neka sila. 

Sviet imade uzoritih zgrada. 
Ima gori, rieki i livada. 



Ima — ti se tom ne čudi — 

U tudjinstvu dobrih ljudi, 

Što u svemu bas nastoje 
Proslaviti svuda svoje; 

Ima, riečju, sve, što k sreći spada, 
Ali nema, što ti, — ne, nikada! 

Nema one značajne odore 
Tamo narav; naše su ti gore 
Ljepše, tako rieke, gaji. 

Ljepši svuda običaji. — 

Čuj, kak’ narod pjesme poje 
Izpod svete lipe svoje! 

To su čari, što mi k srcu zbore. 

Što ih nema kopno niti more! 

Nadkrilila slavom ti visoko 
Sve države, kano ptice soko, 
ir ti bila potištena 
I od svieta svud prezrena. 

Bilo tako, ii’ onako. 

Ja ću tebe svejednako 
Ljubit, slavit, što vat viek duboko, 
Jerbo kud će suza neg’ na oko?l 

Kakva goder bila, majko moja, 

Ja ne trebam ljepšeg perivoja; 

U životu mi se kreće 
Miso oko tvoje sreće. 

Ma je nada sva u tebi! 

Još kad umrem, rada ne bi. 

Da me primi tudja zemlja koja. 

Već da mene krije gruda tvoja! 

Vinjage. 

I. 


( 1861 .) 

1 . 

* j Zagorci, evo kite 

Od vinjaga prostih svite, 
Davno vama obećane, 

A tek sada priposlane; 

A1 se ufam, ko nekada. 

Da će dobro doć i sada. 

Gdje se ljubi, pjeva, pije, 

1 gdje srce za rod bije. 

2 . 

U mene je tamburica 
Sa četiri skladnih žica. 

Sve su žice udešene. 

Dobrim svrham namienjene: 

Prva domu i slobodi. 

Druga divnoj toj prirodi 
Treća bratstvu i ljubavi, 

A četvrta vince slavi. 

■ 3. 

Voda nije dobra — kažu — 
Nit’ u čizmi, pa ne lažu. 



Dočim vince grlo gladi, 
A iz srca brige vadi; 

Vince ima tajne moći, 
Zna pomoći i odmoći, 

piti. 

Pitj)—' ai"«e ne opiti. 



Vince piti je milota 
I našega slast života, 

Sve ludjake vodopije 
Mutna voda nek zalije! 

Zato, kad mi bude mrieti. 
Čašu sobom ću ponieti, 

A1 mi punu vina dajte. 

Pa me onda zakopajte. 

5. 

Tko ne znade vina piti 
I u družtvu veseo biti. 
Pjesmu našu zapjevati 
1 u kolu zaigrati; 

Tko to ne će, ne umije, 
Naše gore list taj nije. 
Tog Hrvatska nij’ rodila. 
Daleko mu kuća bila! 

6 . 

Slaveć vino slavim Boga 
Radi rajskog dara toga. 



što čovjeku tiem podieli, 

Da njim steče svak, što želi : 

Bolan zdravlje, starac mladost, 
Rob slobodu, tužan radost. 
Ljubav, tko je mržen bio; 

Tko ga dakle ne bi pio? 

7. 

Sred vremena žurnog tieka 
Mi smo ljudi kratka vieka. 

Čas za časom hitro prodje, 

A kad prodje, već ne dodje; 

Danas jesmo, sutra nismo, 

Ak* ne pismo, ne Ijubismo, 
Ostalo nas prodje mimo: 

Pijmo dakle i ljubimo! 

8 . . 

Starci u svako piše doba. 

Od kolievke pa do groba. 

Tako piše pri krštenju. 

Za pogrebom, pri goštenju; 

Tad pri svadbi, godu, časti 
I pri istoj hodočasti; 

Stari dakle adet štujmo. 

Pa to činom očitujmo. 

9. 

Kada gdjegod junak smjeli 
Hoće mejdan s kim da dieli. 



Prije ti se vincem kriepi, 

Tad bo dušman pred njim strepi; 

I Marko se držo toga, 

Napajajuć šarca svoga, 

Tog se i nam držat treba, 

Jer i na nas dušman vreba. 

10 . 

Dojčin Petar, ban mogući. 

Za ljepotom čeznujući. 

Banovinu svu potrati, 

I buzdovan pače zlati; 

Sve za jedan dan on propi 
I ljubavlju srce opi. 

Tko će da ga kori za to? 

Vino i ljubav važe zlato! 



Ti ne slušaj kobne tiče. 
Crne tiče zloglasnice. 

Kad života slasti kore. 

Te 0 smrti samo zbore; 

Zemlja nam je komad raja. 
Ne dolina puna vaja. 

Živa ti je to istina. 

Samo gledj kroz čašu vina. 

12 . 

Nuder, brate moj ljubljeni, 
Zagonetku odgoneni: 



Hladno jeste, voda nije, 
Vatra nije, ipak grije, 

Ruža nije, a miriše. 

Duha nema, a njim diše. 
Što je, reci. »To jedino«. 
Reče prijan : »jeste vino.« 

13. 

Svaka mi je dieva mila. 
Crnka ili plavka bila. 

Samo kad je liepa, mlada, 
Pa ako se šali rada; 

S vinom ti je uprav tako. 
Te ja rado pijem svako. 
Crno ili rujno, pobro, 

Samo nek je čisto i dobro. 


14. 

Nek se čuje na sve strane 
Bože, živi sve Slavjane, 
Bud na jugu, bud sjeveru. 
Ne gledeć im ikad vjeru I 

Rod se neka drži roda. 

Jer se kaže: krv nij’ voda, 
I Slavjanom doć će hora, 

A biti će, što bit mora. 

15. 

Jošte jednu: duh slobode 
Neka spoji sve narode. 



Srodne ii ne, bez razlike, 

Budi male, bud velike; 

K tom* nek pravda svud zavlada 
Od sad, ako nij* do sada, 

Pa će dobro bit sasvime: 

Pomoz, Bože, u to ime! 


II. 

( 1862 .) 

^ideć Višnji, gdje čovjeka 
Zlo na svietu razno čeka, 
Žao mu bješe ubogoga 
I nesretnog stvora svoga; 

Pa u božjem sinuv licu 
Suza — kapnu na zemljicu, 
A s te suze trs postade, 

Koj nam rajsku kaplju dade. 

I_2: 

Oj prijane, bor t’ ubio! 

Što si mi se zamislio 
Gledajući u to piće 
Kano kvočka u piliće? 



»Baš set, reče: »nehotice 
Sjetih zlatne poslovice: 
Bolje piti, a zlo biti, 

No zlo biti, a ne pitit. 

11 

»Slušaj t, reče prijan živo, 
»Ala liep sam sanak snivo, 
Da je naime naša Sava 
Vinom tekla do Dunava t. 

»A ja da sam šaran bio. 
Te u Savi svedj plovio, 
Pijuć vina mjesto vode, 

Ali žalbog — sanak odet. 



Prijan dobro prispodobi 
Mošt i vino ljudskoj dobi, 

Jer ko mladost, i mošt vrije, 
Te mirovat ne umije; 

Dočim vino, kad ostari, 

S mudrošću se rado pari. 

Jer tko se ga pomno uživa. 
Tom mudrosti tajne odkriva. 

■ 5 . 

Oj čašice drugarice, 
Rumen-ružo djevojčice. 

Prva moje sve uzdanje. 
Druga moje milovanje; 



Svedj mi sjale, pune, krasne, 
Ko blizanci zviezde jasne. 
Nikad mi se ne smračile 
I na blizu svedj mi bile! 



Oj mjeseče pobratime, 

I zvjezdice posestrime. 

Što škiljite kroz prozore? 

Ne ću kući ni do zore! 

Ne pušta me djevojčica. 

Niti evo ta čašica, 

Sladke ove dvie namame. 

Ne brin’te se dakle za me! — 

7 . 

Amo čaše! Bog poživi — 

Bili mrtvi, bili živi — 

Našeg kreta početnike 
I narodne zatočnike; 

Koji rod naš probudiše, 

S mraka na dan izvodiše. 

Živim ruka cviećem evala. 
Mrtvim slava grob vjenčala! 

8 . 

Ovu čašu duhu vieka, 

Koj nas zove, koj nas čeka. 

Da pod sjajnom sv6m zastavom 
Nas povede stazom pravom; 



Zastava se ta jur vije, 

A nad nami pravda bdije, 
Hajdmo dakle, nek nas vodi 
K sreći, slavi i slobodi. 

III. 

(1864J 

1 . 

^j čovječe pravedniče! 
Čuj, što razum svedj prodiče: 
Čemu, bolan, viek mudruješ, 
Te utaman nešto snuješ? 

Zast* po zraku kule gradiš, 
A po prudju cvieće sadiš? 
Man’ se toga, ne dangubi. 
Već pij vina, pjevaj, ljubi. 

2 . 

Bio sretan, makar kako, 
ir nesretan, pij svakako, 

Pij u sreći od radosti, 

U nesreći od žalosti. 

Tako radi, pa ćeš moći 
Zdravo kroz taj život proći, 
Gdje utjeha još jedina 
Mnogim osta — čaša vina. 

Li- 

Ođtale mi nos’te knjige, 
Jer me od njih taru brige, 
Od njih mi se glava puši. 
Od njih mozag sav usuši; 


Volim, da mi srce buči. 
No da mi se glava muči. 
Volim pjesmu, ljubu, vina, 
No prašine knjižurina. 


4 . 

Život ti je šaka blata 
Sa gdjekojim zrncem zlata, 
Sto ga svjetina pogazi, 

A tek pravi mudrac spazi; 

Pa ga pomno izabira 
I u čašu svu sabira. 

Da si vrieme tiera prikrati 
I svog žića čas pozlati. 

5 . 

Život ti je čaša prazna 
I posuda krhka, razna. 

Koja tek po piću vriedi, 

Sto ga čovjek u nju ciedi; 

Ti si gazda svoje volje, 
Biraj, što mniš, da je bolje, 
Nalij čašu svu pelinom 
Ili sladkom lozo vinom. 

/ 6 . 

Život ti je tedan cvietak, 
Kom’ se ne zna za zametak, 
U čaški mu ima meda, 

Nu još više ljutog jeda; 

Mudar čovjek pčelu sliedi, 
Pa se smije svakoj biedi, 

Jer si biće tiem osladi, 

Što ^ iz čaše med tek vadi. 

7 . 

Život ti je težka knjiga, 

A još teža mnogim briga, 

Koji hoće da ju uče, 

A ne mogu da prouče; 

Jer je skoro sa svih strana 
Nadriknjigam zabulana, 

Samo koji vina piju. 

Mogu gdješto da prostiju. 

8 . 

Oj prijane, daj mi ruku, 

Da pravimo oporuku: 

Svakom svoje nek se dade, 
Nam nek na grob trs posade. 

Tu hrvatsku zeleniku, 

Našu sliku i priliku. 

Pa kad bude obroditi. 

Laka će nam zemlja biti. 



Bogović: Pjesnička djela. III. 

IV. 


(1878.) 

Li:. 

^aborav je liek jedini 
Proti svakoj ljudskoj kini, 

S tog’, da ti se oporavi 
Duh i srce, — zaboravi! 

A zaborav moć ćeš steći 
U nesreći i u srneći 
Vinom, što ga pjesma slavi, 
Zato pij, pa — zaboravi. 

2 . 

Jošte jednu čujte sada: 
Živjela nam tvrda nada. 

Da će svanut doba bolje 
I mir Ijudem dobre volje; 

A kad dodje ota doba, 
Uzkrsnut će novi iz groba 
Spas cieloga čovječanstva, 
Pun divnoga veličanstva. 

Slike i prilike. 

( 1878 .) 

t ad te što uzhiti ili razveseli, 

A ti nemaš druga, što ga srce želi; 

Ili kad ti ljuta rana grudi para, 

A ti nemaš nikog, da te razgovara: 

Ne počasi časa, već na polje hiti. 
Priroda će bolno srce izcieliti. 

* 

Pomno čitaj, uči knjigu otajstvenu, 
Vječnimi pismeni divno nakićenu; 

Knjigu bistroj glavi pristupnu i znanu. 
Ali kratkouranoj vazda zabulanu; 

Knjigu ob dan suncem obasjanu sjajnim, 
A zviezdami ob noć i mjesecom bajnim. 

* 

Oj mjeseče, ti si sputnik zemlje sjajni. 
Nezgoda i zgoda ljudskih svjedok tajni; 

Posljedica tvoga oko zemlje tieka 
Svakdanja je morska plima i osjeka; 

I na ljudske tako sviet djeluje grudi. 
Gdje se razne svakdan talasaju ćudi. 



Stalno, nepomično, izmedj svih zvjezdica 
Množ nestalnih, sjaje zviezda sjevernica; 

Kada tkogod noću s puta svog zaluta, 

Doć će, pazeć zviezdu, do pravoga puta; 

Nek se dakle mrači nebo na sve kraje, 
Zaman, jer i kroz noć vječna pravda sjaje! 

* 

Sunce, mjesec, zemlja drugovi su davni. 

Ali ipak nisu u sve vieke stavni; 

Vihar bo viekovi, nikim nebrojenih. 

Znamo, da i njima oblike promieni; 

Čovjek — cviet vodeni — ipak noću, danju 
Nešto 0 svom bunca slavnom vjekovanju. 

U 

U prirode ima do dvie posestrime. 

Jednoj je toplina, svjetlost drugoj ime; 

Da njih nema, ne bi bilo ni života. 

Priroda bi bila bez njih baš sirota; 

Isto tako mora da i čovjek gine 
Bez svjetlosti duha, bez srca topline. 

* 

I 

Iza. silne kiše, a u polukrugu 
Vidiš na zreniku razapetu dugu; 

Iz oblaka kiša tad još sipi malo, 

Zatim sunce sine kano okupalo; 

Ne zdvoj, srce ljudsko, dok ti nalik duzi 
Jošte sjaje nada, kraj će doći tuzi! 

i * 

Biser-rosa trepti na okrajku lista, 

A u njoj se sunce u sto zraki blista; 

Ni alem se takvom svjetlošću ne diči. 
Tek čovječja suza kapi toj priliči, 

Suza, kad zatrepti izpod trepavice. 

Prije neg poleti niz to bielo lice. 

♦ 

Tiha vedra noćca sitnu rosu radja, 

A dno srca ljudskog suzu proizvadja; 

Laka je i bistra, kad s radosti pada, 
Težka je i mutna, kad potiče s jada; 

A1 je blaga, sjajna, rek bi posvećena. 

Kad je vaju tudjem milo namienjena. 

* 

Živac prost je kamen, alemu ni sluga, 
Svigdje ga imade po putevih, strugah; 

A1 je ipak s njega iskre skresat moći. 
Koje divno sjaju usred tavne noći; 



Ni čovjeka nema tako zloga, pobre, 

U kog ne bi bilo koje iskre dobre. 

* 

Nehotice mnokrat mislit moram na to: 

Što sve ne počini željezo i zlato; 

Kol’ko li s tog dvoga ljudi jur postrada, 
Kol’ko li dandanas gine i propada? 

KoPko li će jošte ginut i propasti, 

Dok će jednom Ijudem blagi mir procvasti. 

* 

Glavicu planine eno snieg zastire, 

A1 joj sa obronka vrutak vruć izvire; 

S vrela, kažu, teče ljekovita voda. 

Koja svojom moći bolnim zdravlja poda; 

Kad ti glava siedi, nek te briga nije. 

Samo dok u grudih vruće srce bije. 

* 

Kad 0 vedroj noći s briega dolje gledaš 
U jezero tiho, tad radostno predaš; 

Jerbo ti se čini, kano da je cielo 
Sa zviezdami nebo s tiha tu odsjelo; 

Istu slast oćuti čovjek tad duboko. 

Kad ugleda vjerno i Ijubezno oko. 



Dok narodne ima u nas pjesme mile, 

I dok goder gusle javorove cvile; 

Dok imade naših polja, gora, rieka. 
Jezera čarobnih, otajstvenih jeka; 

Dok sinovom vjernim za rod srce bije, 
Dotle nam Hrvatska još propala nije. 

Nekoč, znaj, pod lipom žrtvenici bjahu, 
Gdje se pradjedovi begovom moljahu: 

Gromovnom Perunu, Lelju i Davoru, 
Lađi, Vesni, Živi i ostalom zboru; 

Tu se i nam treba uteć pravde Bogu, 
Da utvrdi našu uzajamnu slogu. 

* 

Samo jedan treba da se odobrava 
Sveti rat, a taj je — za čovječja prava 

Gdje se te svetinje Ijudem uzkraćuju. 
Treba, kad nij’ druga, da ih izvojuju; 

U to samo ime nek se krv još lije, 

I gdjegod još treba, boj posljednji bije. 

* 

U slobodnoj gori samotna i vela 
Ostalo drveće nadvisuje jela; 



Za družinu drugu ne boli je glava, 

Ona se tek s vjetrom, s gromom poigrava 

Veleumni ljudi tako samotuju 

II’ s ravnimi samo drugovi druguju. 

* 

Je li Aleksandra, macedonskog kralja. 

Ili Cincinata više slavit valja? 

Je li silnog cara prvog Napoleona, 
ir amerikanskog spasa Washingtona; 

Niče r ljepši vienac s gradjanskih kreposti 
ir s nagomilanih čovječanskih kosti? 

* 

Pusta ti je slava, što se crpi s rata. 

Te naliči mnokrat slavi Herostrata; 

Ništ’ joj nije sveto, sve popleše, strati. 
Život od tisuća u smrt preobrati; 

Povjest ipak mnoge medju »slavne c broji. 
Kojim se prokletsvo oko groba roji. 

* 

Često se kraj puta kojekud nalazi 
Vinjaga, što s loze vinove dolazi; 

Zaludu se lozom plemenitom diči, 

Pošto sred šikare prosto povinjiči; 



Zalud se spominju pradjedovi slavni, 
Kad im s izrodjaja slava sva potavni. 

* 

Bieli se jasenak svedj u gori muči, 
Visibabi nešto hoće da poruči; 

1 nju nešto nuka, al s jarka ne more, 

S tog im vjetrić nosi miris dolje, gore; 

Neka sviet dva srca kakogod razstavlja, 
Zaman, kad ih ljubav i opet sastavlja. 

* 

Na gredici cvate mila sirotica, 

Ukraj plota pako eno i suznica; 

Kad ih često ljeti sunca žar opuri. 
Svaka nikom nikne i glavicu zguri; 

Težko je bez rose i travi i cvietu. 

Ali teže ipak sirotam na svietu. 

* 

Kada nemaš roda, nemaš seke, brata, 

Pa te uz to biju još i tudja vrata; 

Kad si sam ko jeka usred pusta luga. 
Tek što s tobom kuka tuga samodruga 

Nemoj klonut duhom, bila bi grjehota, 
Radi, te si pamti: rad je spas sirota. 



0 duhanu kažu, da čovjeka truje, 

Ko da nema ljuće na tom svietu guje; 

Pust'mo s tog na miru svakog, koji pusi, 
Kad mu dim od lule toli godi duši; 

Bar 0 svietu može uz to da mudruje. 

Kada dim i pepeo s njim uzporedjuje. 

* 

Kad opaziš gdjegod bud' zlaticu žutu 
Ili pak srebrenku na svojemu putu; 

Kad ti se ukaže gdjegod mošnjak bieli, 
Spomeni se, brate, što ti prijan veli: 

Bio što ti drago, čudo svih čudesa, 

Ne ćeš bit uvažen, dok t* je prazna kesa. 

* 

0 Ivanju noću poput iskre sieva 

Svud kriesnica, što ju pjesnik divno spjeva; 

Kukčić taj maleni tad po mraku bludi. 

Baš ko iskra duha, kom se diče ljudi; 

Duh bo taj priliči kukčiću nejaku. 

Tek što zasja, — gine u života mraku. 

* 

S lieva, s desna putem gusta je živica. 

Te se jedva može tu provući ptica; 

Što je ptici stalo! ta preleti lako, 

A 1 se tu provuče zmija svakojako; 

Eto žive slike zakona tog svieta, 

Dobrom ga ne treba, zlomu pak ne smeta. 

* 

Ptice, zvieri, ribe, »grabežljive« zvane. 
Nedužnom se drugom životinjom hrane; 

Neka! to pod moraš, od nevolje čine 
Po zakonu stavnom, da ih gladja mine; 

Ali čovjek uman zašto do zla boga 
Bez nevolje tlači slabijeg brata svoga? 

* 

U proljetno doba dolaze žeravi, 

A odlaze opet, čim se jesen javi; 

Visoko sve redom lete iznad gora, 

Putujuć daleko preko sinjeg mora; 

Vidite li, braćo, ptica gdje neboga 
K cilju doći može, kad ju vodi sloga! 

• 

S polja se uzvija pršeć ptica ševa. 

Sve što više leti, sve to ljepše pjeva; 

Uzvila se, eno, tako na visoko. 

Da ju čuje uho, al ne vidi oko. 

I nut! krila spusti, pjevati prestane, 

Te ko mašta ljudska s neba na tle pane. 

* 

Tmino, crna tmino, nigdje te ne bilo. 
Mnogo bo se jada pod tvim plaštem zbilo ! 

Mnogo je poteklo jur zbog tebe suza, 
Mnogo te je klelo junaka u uzah ; 

A mnogo te ljudi još i danas kune. 

Kad bih o tom pjevo, pukle bi mi strune. 

* 

0 Gjurgjevu, kadno prelista gorica, 

Čuješ, gdje zakuka ptica kukavica; 

Narod kaže : evo za junake hora, 

A ja velim: bit će, što bit jednom mora; 

S tog se i ti strpi, domovino moja. 

Jer će doći sunce i pred vrata tvoja. 

* 

Siledžija vrabac često izpod krova 
Tjera lastavicu iz gniezda gotova; 

Opriet se ne može lastavica sili. 

Pa se s toga seli, te odliećuć cvili; 

Tako se dogadja narodu gdjekome. 

Kada dodju tudji tjerajuć pitome. 



u šikari kraljić poskakuje Iako, 

Te mušice hvata veseo svejednako; 

I tako taj mali tiho životari, 

Pa za sviet ostali nimalo ne mari; 

I čovjek, koj veseo steče, da ne strada, 
Kraljuje na malom, kad sam sobom vlada. 

♦ 


Životinja svaka svoje gniezdo brani, 

Kad ju tko odanle protjerati kani; 

Isti krotki golub srdito zaguče. 

Te kreljuti svoga protivnika tuče; 

S toga rieč je stara: da je kvočka svaka. 
Kad joj tko dodija, na svom gniezdu jaka. 

* 

Razvaline kule oblieće postolka, 

S bližnjeg kupinjaka pjeva modrovoljka, 

A zeleni bršljan zidine ovija. 

Gdje se i žut šeboj s papratkom razvija; 

Gle, priroda tako svud na razvali nah 
Nastoji, da opet oživi novina. 

* 

Razlike u ljudi razne svud imade, 

A1 priroda za nju nit haje, nit znade; 



Jer robove, care, bogate, sirake, 
Stare kano mlađe, slabe kano jake, 


Sve ih bez razlike, ko dječicu milu. 
Zemlja opet skupi u majčinu krilu. 


Strjelice. 

(1878.) 

Hrlačio me Petar ili Pavo, 

Svejedno je, svaki mi je djavo. 


Sila može tielo da razdrobi, 
Nu ne može da ti duh zarobi. 


Čovjek kano ludo diete, 

Ne — da uči s tudje štete, 
Već ti mu je svedj najpreče. 
Da si prste sam opeče. 


Tko previše obećaje. 
Kad uztreba, malo daje. 



Sve je, da znaš, što nas okružava, 

I mi sami — zagonetka prava, 
Zagonetka, koju zastor krije, 

Što ga dignut, mnim, da vriedno nije. 

Bezazlenom priliči djetetu. 

Tko angjela traži na tom svietu. 

Jer idući angjeoskim tragom, 

Lako može sastati se s vragom. 


Trulom ti je družtvu kadšto zdravo, 
Kad se nadje koj pecavi djavo, 

Da ga svojski ščepa i prošiba. 

Baš ko što je nuždna štuka riba 
U ribnjaku, kad uzbuja slape. 

Da potjera malko liene krape. 


»Budi snoplje ili mlat, 
Nakovalo ili bat!« 

Od vajkada taj je sud 
Do sad svakom skrojen svud, 
U buduće bit će pak, 

Ja se bojim, isto tak’. 


Put najkraći, ja bih reko, 

Nije uviek ponajbolji. 

Jer se ne da svedj po volji 
Svagda poći napoprieko. 

Liep je trolist: vjera, ljubav, nada, 
AI mu ciena svednevice pada. 


Što je svrha ljudske veličine? — 
Iza nešto dima — kup prašine. 


Ni bogataš uviek sretan nije, 
Jerbo silu potreba imade. 

Već je sretan, tko se biedi smije, 
Ter se malim zadovoljit znade. 


Dobrota je prava kano more, 
što se nikad izcrpsti ne more. 


Da su gnjevni pogledi strjelice. 
Svi bi ljudi bili ubojice. 

V' 

Tko drugoga rado kalja. 

Sam obično malo valja. 


što je pravo, nitko ne obori, 

A kamo li — babski prigovori. 


Tko majstorski svagda glumit znade, 
Makar glumac i ne bio pravi, 

Taj dandanas najviše valjade, 

Sviet mu pljeska, te ga svojski ^slavi. 



Plemenite duše druge ljude 
Uviek blaže, nego sebe sude. 


Rieč je: ljubi svakoga čovjeka; 

Ja ne marim, nu tek — iz daleka. 


Da se svatko po zaslugah cieni 
I nagradi vazda, vjeruj meni, 
Tad bi mnogim lice potavnilo, 
A premalo tavnica bi bilo. 


Oholost je, tomu se ne čudi. 
Kći gluposti ili proste ćudi. 


Dosta se jur svud orilo: 

»Puna srca, pune čaše U 
Sad bi bolje čuti bilo: 

»Pune znanjem glave naše!« 


Kad navali sila bez obzira, 

A tebi se savjest mirna, čista 
Kano alem s vedra čela blista. 
Ti se ne boj cara ni vezira. 


Kad se mogo vol poviteziti, 

A konj carski i viećnikom biti. 


Bogović: Pjesnička djela. III. 



Zašto ne bi mogle vele časti 
I magarca gdjegod još zapasti? 

I neznatan čovjek kadkad može, 
Da k velikoj svrsi pripomože; 
Tako znamo, kako Rima ohola 
Spas bijahu — guske Kapitola. 


Katilina svuda ima dosti, 

A1 Katona malo, Bože prosti! 


Riedki su ti divni plodi, 

Što ih radja mudra glava, 
I lavica tako rodi 
Jedno mlado, ali — lava. 


Ima mnokrat i u velikani 
Očevidno kadšto većih mana. 

No u prostih ii* svakdanjih ljudi, 
A1 se tomu nimalo ne čudi. 

Jer je sjena bora sa planine 
Veća od sjene grma sred nizine. 


Nije junak, tko tek konja jaše, 

I 0 bedru britku ćordu paše. 
Već je junak, komu u sto muka 
Baš ne klone ni srce ni ruka. 



život ljudske strasti uzplahiri, 
A smrt opet liepo sve primiri. 


Veći dio ljudi vodi 
ir sebičnost ii* taština, 

A za višim ciljem brodi 

Tek neznatna svedj manjina. 


Naš čovječji život cieli 
Nije nego listak bieli, 

Gdje nas svaki nešto upiše, 
Udes pako mienja, briše, 
Gdješto izvrne, gdješto skrati, 
A smrt — listak zapečati. 


Kad čovjeka sve izdade. 

Te on vidi mnogobrojne — 
Grob do groba — svoje nade, 
Nekoč žive, sad pokojne. 
Tad mu tavni grob jur grade 
Za života misli zdvojne. 


Ho’š li štogod da izvodiš, 
Moraš da se oslobodiš, 
Sreća čeka tek smiona: 
Skoči preko Rubikona! 


U zlobnika savjeta ne prosi, 
Jerbo trnje groždja ne donosi. 

Gle ih spremnih za svoj dom — »Zar mrieti 
Aja, brate, dobro tek živjeti. 


Bi li htjeli, da možemo piti 
S rieke Lete, te zaboraviti 
Sve nevolje i sve naše jade, 

A1 ujedno da nam i propade. 
Što nam osta usred žića miena, 
Ono malo milih uspomena? 


Gdje nij’ svjetla, nema sjene, 
Gdje nij’ cvieta, ništ’ ne vene, 
S tog, gdje nade ponestade. 

Ni obsjena ne imade. 


Oj ne misli, da jedino ti si 
Klin, 0 kojem sviet ostali visi. 

Ili stožer, oko kog se kreće. 

Ili da mu bar podaješ pleće, 
Dočim nisi do tek praška mala, 
što je netom na zemljicu pala, 
II’ kap rose na okrajku lista. 

Što se za čas na sunašcu blista, 
ir iskrica s ogromnog ognjišta 
Vasionog svieta — drugo ništa. 


Medju Ijudmi svake ruke, 
što nas meću na sve muke, 
Najgori su crni vrazi 
S angjeoskimi svedj obrazi. 

Kad te tlačit stane udes hudi, 
Tek pomisli umah na hiljade 
Nesretnijih svud od sebe ljudi, 

Pa ćeš time ublažiti jade. 

Sretnu hitro čas prolazi, 

Tek nesretnu ko puž plazi. 

Ima li gdje vlada sablažnjivih, — 
Narodi su sami tomu krivi. 

Krepost, što se kušnje boji. 

Na slabačkih nogu stoji. 

U čovjeka svakog ima traga 
Nekoj smjesi angjela i vraga. 

